file_name stringlengths 23 27 | text stringlengths 289 467k | config stringclasses 24 values | image imagewidth (px) 189 990 |
|---|---|---|---|
vrd-batch-1/image_0.png | މައުސޯލަސް ގެ ޒިޔާރަތް
މައުސޯލިއަމްގެ މާނައަކީ މީހުން ވަޅުލުމަށް ބިމުން މައްޗަށް އުސްކޮށް ހަދައިފައި ހުންނަ މަޤްބަރާ ނުވަތަ ޒިޔާރަތެވެ. އިގިރޭސި ބަހަށް މިބަސް ނެގިފައިވަނީ މިމައުސޯލިއަމް އަށް ނިސްބަތް ކޮށެވެ. މައުސޯލިއަމްގެ ގޮތުގައި މަޝްހޫރު ވެފައިވަނީ ތުރުކީގެ ހަލިކަރްނަސަސް ގައިވާ މައުސޯލަސް ރަސްގެފާނުގެ ޒިޔާރަތެވެ. މިމަގްބަރާ މަޝްހޫރު ވެފައިވަނީ ހަލިކަރްނަސަސްގެ މައުސޯލިއަމްގެ ގޮތުގައެވެ. މިއަދު ހަލިކަރްނަސަސް އަށް ކިޔަނީ ބޮޑްރަމް އެވެ. މިރަށް އޮންނަނީ ތުރުކީގެ ހުޅަގު ދެކުނުގައިވާ އީގަން ކޯރުގެ އައްސޭރީގައެވެ.
މައުސޯލަސް އަކީ މީލާދީގެ ކުރިން 377ން 353 ވަނަ އަހަރާއި ހަމައަށް ތުރުކީގެ ބައެއް ކަމުގައިވާ ކާރިޔާގައި ވެރިކަން ކުރެެއްވި ރަސްކަލެކެވެ. އޭނާގެ ވެރިކަމުގައި ކާރިޔާއިން ހަލިކަރްނަސަސްއަށް ވެރިކަން ބަދަލު ކުރެވުނެވެ. މައުސޯލަސް އަށް ވެރިކަން ލިބުނީ ބައްޕާފުޅު ހީކަޓޮމްނަސް އަވަހާރަވުމުންނެވެ.
މީލާދީގެ ކުރިން 353 ވަނަ އަހަރު މައުސޯލަސް ރަސްގެފާނު އަވަހާރަވުމުން އޭނާގެ އަބިކަނބަލުން ރާނީ އާޓިމީސިއާ މައުސޯލަސް ނިޔާވުމުގެ ހިތާމައިގައި ޒިޔާރަތެއް އެޅުމަށް ކަނޑައެޅިއެވެ. މިގޮތުން ޒިޔާރަތް ހަދައި ނިމުނީ މައުސޯލަސް ނިޔާވިތާ 3 އަހަރު ފަހުންނެވެ. އެއީ މީލާދީގެ ކުރިން 350 ވަނަ އަހަރު އެވެ. ޒިޔާރަތް ހަދައި ނިމުމުގެ ކުރިން ރާނީ އާޓިމީސިއާ ވަނީ އަވަހާރަވެފައެވެ.
މިޒިޔާރަތް ހެދުމަށްޓަކައި އާޓިމީސިއާ ގްރީސް އަށް މީހުން ފޮނުވައިގެން އެތަނުން މަޝްހޫރު ފަންނުވެރިން ގެނައެވެ. އެގޮތުން ޒިޔާރަތް ހެދުމުގައި އިސްރޯލެއް އަދާކުރީ ސްކޯޕަސް އެވެ. އެހީތެރިންގެ ގޮތުގައި އުޅުނު އެކަމުގެ ފަންނާނުންގެ ތެރޭގައި ބްރެކްސިސް ލިއޯކަރޭޒް އަދި ޓިމޯތިއަސް ފަދަ ފަންނުވެރިން ހިމެނެއެވެ.
16 ގަރުނުގެ މުއްދަތަށް ޒިޔާރަތަށް ގެއްލުމެއް ނުލިބި ސަލާމަތުން ހުރިއެވެ. 14 ވަނަ ގަރުނުގެ ކުރީކޮޅު އައި ބިންހެލުމަށްފަހު ޒިޔާރަތް މަޑުމަޑުން ހަލާކުވަމުން ދިޔައެވެ. 15 ވަނަ ގަރުނުގެ ކުރީކޮޅު މޯލްޓާގެ އެސްޓީ ޖޯންގެ އަސްވާރުން ހަލިކަރްނަސަސް އަށް ވަދެގަނެ އެތާގައި ބިޔަ ކޯއްޓޭއެއް ބިނާކުރިއެވެ. މީލާދީން 1494 ވަނަ އަހަރު އެކޯއްޓޭ އިތުރަށް ވަރުގަދަ ކުރުމަށް ބޭނުންވުމުން މައުސޯލިއަމް އިން ހިލަތައް ނައްޓައިގެން ބޭނުން ކުރެވުނެވެ. މީލާދީން 1522 ވަނަ އަހަރާއި ހަމައަށް އައިއިރު މިޒިޔާރަތުގައި ހުރި ހުރިހާ ހިލައެއް ވަނީ ނަގައިގެން މިބުނި ކޯއްޓޭ ވަރުގަދަ ކުރުމަށް ބޭނުން ކުރެވިފައެވެ.
މިއަދުވެސް ބޮޑްރަމްގައި މިބުނި ކޯއްޓޭ އެބަހުރިމެއެވެ. އެކޯއްޓޭގެ ފާރުގައި ހުރި އޮމާން ހިލަތަކާއި ސަންގުމަރުމަރު ހިލަތަކަކީ ކުރިން މައުސޯލިއަމް ގައި ހުރި ތަކެއްޗެވެ. މިޒިޔާރަތުން ހިމާޔަތް ކުރެވުނު ބައެއް ބުދު ފަދަތަކެތި އިގިރޭސި ވިލާތުގެ ދާރުލް އާޘާރުގައި ބެހެއްޓިފައި ވެއެވެ.
މުޅި ޒިޔާރަތުގެ އުސްމިނުގައި 45 މީޓަރު ހުރެއެވެ. އެބައި ބެހިފައިވަނީ އަންނަނިވި ގޮތަށެވެ. އެންމެ ތިރީގައިވާ ޕޯޑިއަމްގެ އުސްމިނުގައި 20 މީޓަރު ވެއެވެ. އަދި އެއާ ވިދިގެން އިންނަ ތަބުތައް ލާފައިވާ ބައިގެ އުސްމިނުގައި 12 މީޓަރު ހުރެއެވެ. އޭގެ މައްޗަށް އިންނަ ޕިރަމިޑްގެ އުސްމިނަކީ 7 މީޓަރު އެވެ. އަދި ޕިރަމިޑްގެ މަތީގައި ބެހެއްޓިފައި ހުންނަ ބުދުގެ އުސްމިނުގައި 6 މީޓަރު ހުރެއެވެ. ޕޯޑިއަމްގެ ތިރިން ބިންމަތިން މިން ނަގާއިރު ފުޅާމިނުގައި 30 މީޓަރު އަދި ދިގުމިނުގައި 40 މީޓަރު ހުރެއެވެ.
ޤަދީމީ ޒަމާނުގެ ދުނިޔޭގެ 7 އަޖައިބު
ޖީޒާގެ ބޮޑު ޕިރަމިޑް
ބާބިލްގެ އެލިފައިވާ ބަގީޗާ ( ހެންގިންގ ގާރޑްން )
ޒިއުސްގެ ބޮޑު ބުދު
އާޓިމީސް ފައްޅި
މައުސޯލަސް ގެ ޒިޔާރަތް
ރޯޑެޒްގެ ކޮލޯސަސް ބުދު
އެލެގްސެންޑްރިޔާގެ ލައިޓް ހައުސް
ތަނބުތައް ހިމެނޭ ބައިގައި މުޅި ޖުމްލަ 36 ތަބު ހުރެއެވެ. ޕިރަމިޑް އިންނަނީ ސިނޑި ބަރިއެއް ހެން ހަދާފައެވެ. ޕޯޑިއަމްގެ އަރިމަތި ހުންނަނީ ބުދުކުރަހައިގެން ޒީނަތް ކުރެވިފައެވެ. ސަންދޯން ބެހެއްޓިފައި ހުންނަނީ ޕޯޑިއަމް ގެ އެތެރޭގައެވެ. ހުދު އަލަބަސްޓާ އިން ތައްޔާރު ކުރެވިފައިވާ ސަންދޯން ހުންނަނީ ރަނުން ޖަޒީކުރެވިފައެވެ. މިއަދު މައުސޯލަސް ހުރި ތާގައި ފެންނަން ހުރީ ހަމައެކަނި އޭގެ ބިންގަލެވެ.
| {"font_size": 26, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_1.png | ލ. ފޮނަދޫ އާއި އދ. މަހިބަދޫގައި ގާއިމުކޮށްފައިވާ ނަރުދަމާގެ ނިޒާމު ހިންގާ ބެލެހެއްޓުމުގެ މަސައްކަތް ފެނަކަ ކޯޕަރޭޝަނާ މިއަދު ހަވާލުކޮށްފި އެވެ.
އެންވަޔަރަމަންޓް މިނިސްޓްރީގައި މިއަދު އޮތް ރަސްމިއްޔާތުގައި ފެނަކަ ކޯޕަރޭޝަންގެ ފަރާތުން ސޮއިކުރެއްވީ އެ ކޯޕަރޭޝަންގެ ޗެއާމަން އަހުމަދު ނުއުމާން އެވެ. މިނިސްޓްރީގެ ފަރާތުން ސޮއިކުރެއްވީ ސްޓޭޓް މިނިސްޓަރު އަބްދުލް މަތީން މުހައްމަދެވެ.
އެއްބަސްވުމުގައި ސޮއިކުރެއްވުމަށް ފަހު މަތީން ވިދާޅުވީ އޭޝިއަން ޑިވެލޮޕްމަންޓް ބޭންކް (އޭޑީބީ)ގެ ލޯނު އެހީގެ ދަށުން ފޮނަދޫގައި ނަރުދަމާގެ ނިޒާމު ގާއިމުކުރުމަށް 2.3 މިލިއަން ޑޮލަރު ( 35.4 މިލިއަން ރުފިޔާ) ހޭދަވެފައިވާ ކަމަށެވެ. މި މަޝްރޫއަށް ދިވެހި ސަރުކާރުން 2.3 މިލިއަން ރުފިޔާ ހޭދަކޮށްފައިވެ އެވެ. އަދި މަހިބަދޫގައި ގާއިމުކޮށްފައިވާ ނަރުދަމާގެ ނިޒާމަށް 1.5 މިލިއަން ޑޮލަރު ( 23.13 މިލިއަން ރުފިޔާ) ހޭދަވެފައިވާ ކަމަށް ވެސް ސްޓޭޓް މިނިސްޓަރު ވިދާޅުވި އެވެ. މި މަޝްރޫ އަށް ދިވެހި ސަރުކާރުން 1.4 މިލިއަން ރުފިޔާ ހޭދަކޮށްފައިވެ އެވެ.
"ނަރުދަމާ ނިޒާމު ބެލެހެއްޓުމަށް ބޭނުންވާ އޮޕަރޭޓިން ލައިސަންސާއި އެކަމަށް ގާއިމުކުރަންޖެހޭ ޓެރިފްގެ ނިޒާމު ކަމާ ބެހޭ އިދާރާތަކާ ގުޅިގެން ފެނަކައިން ކުރިއަށް ގެންދަވާނެ" މަތީން ވިދާޅުވި އެވެ.
ފެނަކަ ކޯޕަރޭޝަންގެ ޗެއާމަން ނުއުމާން ވިދާޅުވީ މި ނިޒާމުގެ ދަށުން ގޭގެ އަށް ހޮޅި ގުޅުމުގެ މަސައްކަތް ވަރަށް އަވަހަށް ފެށުމަށް އެ ކުންފުނިން މަސައްކަތްކުރާނެ ކަމަށާއި ކުރިއަށް އޮތްތަނުގައި އިތުރު ރަށްތަކުގައި ހުރި މިފަދަ ހިދުމަތްތަކާ ހަވާލުވުމަށް ވެސް މަސައްކަތްކުރާނެ ކަމަށެވެ.
މި ދެ ރަށުގައި ނަރުދަމާގެ ނިޒާމު ގާއިމުކުރުމަށް ޝިން ނިޕޯން އެއާ ޓެކްނޮލޮޖީއާ ހަވާލުކޮށްފައި ވަނީ 2010 ވަނަ އަހަރުގެ ސެޕްޓެމްބަރު މަހުގެ ތެރޭގަ އެވެ. | {"font_size": 25, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_2.png | އާ ސީޒަނުގެ އިނގިރޭސި ޕްރިމިއާ ލީގު އިއްޔެ ފެށިއިރު ފުރަތަމަ މެޗުގައި ސަންޑަލެންޑާ ކުޅެ 0- 0 އިން އާސެނަލް އެއްވަރުވެ ވެސްޓް ބްރޮމްވިޗް އަތުން 3- 0 އިން ލިވަޕޫލް ބަލިވެއްޖެ އެވެ.
އާސެނަލްގެ ކެޕްޓަން ރޮބިން ވޭން ޕާސީ އެ ކްލަބް ދޫކޮށް ވާދަވެރި މެންޗެސްޓާ ޔުނައިޓެޑަށް ބަދަލުވިތާ ދެ ދުވަސް ފަހުން ކުޅުނު މި މެޗު ޑޮމިނޭޓްކުރީ އާސެނަލް އިންނެވެ. ނަމަވެސް ސަންޑަލެންޑުގެ ވަރުގަދަ ޑިފެންސިވް ކުޅުމުގެ ތެރެއިން އާސެނަލް އަށް ގޯލެއް ކާމިޔާބެއް ނުކުރެވުނެވެ.
މުޅި މެޗުގައި ވެސް ލަނޑު ޖަހަން އެންމެ ހުސް ފުރުސަތެއް ލިބުނީ އާސެނަލްއާ އަލަށް ގުޅުނު ފްރާންސް ފޯވާޑް އޮލިވާ ޖިރޯ އަށެވެ. ދެ ވަނަ ހާފުގެ ފަހު ކޮޅު ބަދަލު ކުޅުންތެރިޔާ ޖިރޯ އަށް އާސެނަލްއާ އަލަށް ގުޅުނު ސްޕެއިނުގެ ސެންޓި ކާޒޯލާ ތަނަވަސްކޮށްދިން ހުސް ފުރުސަތުގައި އޭރިއާ ތެރޭ އެކަނިމާއެކަނި ހުރެ ފޮނުވާލި ބޯޅަ ގޯލާ އަމާޒެއް ނުވި އެވެ. އާސެނަލްއާ އަލަށް ގުޅުނު ޖަރުމަނުގެ ފޯވާޑް ލޫކަސް ޕޮޑޮލްސްކީ އާއި ތިއޯ ވޮލްކޮޓަށް ވެސް މެޗުގައި ލަނޑު ޖަހަން ފުރުސަތު ލިބުނެވެ.
އާ ކޯޗު ބްރެންޑަން ރޮޖާސްއާ އެކު ލިވަޕޫލުން ލީގުގައި ކުޅުނު ފުރަތަމަ މެޗުގައި ބަލިވުމަކީ އެ ޓީމަށް ކުރިމަތިވި ބޮޑު މައްސަލައެކެވެ. ރަށުން ބޭރުގައި ކުޅުނު މި މެޗުގައި 58 ވަނަ މިނެޓުގައި ލިވަޕޫލުގެ ޑެނިއަލް އެގާ އަށް ވަނީ ރަތްކާޑެއް ދައްކާފަ އެެވެ. ވެސްޓް ބްރޮމް އަށް ލަނޑު ޖަހައިދިނީ ގެރާ އާއި އޮޑެމްވިންގީ އަދި ޗެލްސީގެ ލޯނެއްގެ ދަށުން އެ ކްލަބަށް ދާދި ފަހުން ބަދަލުވި ރޮމެލޫ ލުކާކޫ އެވެ.
ލީގުގައި ކުޅުނު އެހެން މެޗުތަކަށް ބަލާއިރު އާ ކޯޗު އަންދްރޭ ވިޔަސް ބޮއަސްއާ އެކު ޓޮޓެންހަމް ހޮޓްސްޕާސް ވަނީ ނިއުކާސަލް ޔުނައިޓެޑް އަތުން 2- 1 އިން ބަލިވެފަ އެވެ. ނިއުކާސަލްގެ ދަނޑުގައި ކުޅުނު މެޗުގައި އެ ޓީމަށް ލީޑު ނަގައިދިނީ ޑެމްބާ ބާ އެވެ. ޓޮޓެންހަމް ޖާމެއިން ޑެފޯ ނަތީޖާ ހަމަހަމަކޮށްދިން އިރު ނިއުކާސަލް މޮޅުވީ ޕެނަލްޓީއަކުން ހަތެމް ބެން އަރްފާ ކާމިޔާބުކޮށްދިން ލަނޑުންނެވެ.
ރޭ އެސްޓަން ވިލާ 1- 0 އިން ވެސްޓްހޭމް ޔުނައިޓެޑް މޮޅުވިއިރު ސްޓޯކް ސިޓީ އާއި ރެޑިންގެ މެޗު 1- 1 އިން އެއްވަރުވީ އެވެ. ކިއުޕީއާރް އަތުން 5- 0 އިން ސްވަންސީ މޮޅުވިއިރު ނޯވިޗް ސިޓީ އަތުން ފުލަމް ވެސް ވަނީ 5- 0 އިން މޮޅުވެފަ އެވެ.
ލީގުގައި މިއަދު ހަވީރު ރާއްޖެ ގަޑިން 30: 5 ގައި ޗެލްސީ އާއި ވިގަން އެތުލެޓިކް ވާދަކުރާއިރު މެންޗެސްޓާ ސިޓީ އާއި ސައުތުހެމްޓަންގެ މެޗު އޮންނާނީ 00: 8 ޖަހާއިރެވެ. މާދަމާރޭ އޮންނާނީ މެންޗެސްޓާ ޔުނައިޓެޑާއި އެވަޓަންގެ މެޗެވެ. | {"font_size": 24, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_3.png | މިއަދު އިރު އޮއްސުނު ވަގުތު ސަފާރީއެއްގައި ރޯވެ ފަސް މީހަކު ފިހިފައިވާ ކަމަށާއި އޭގެ ތެރެއިން ދެ މީހަކު ވަރަށް ބޮޑަށް ފިހިފައިވާ ކަމަށް ފުލުހުން ބުނެފި އެވެ.
ފުލުހުން ބުނީ 6:45 އެހާއިރު ރޯވެފައި ވަނީ މާލެ އަތޮޅާއި ޅ. އަތޮޅާ ދެމެދު ދަތުރުކުރަމުން ދިޔަ "ބްލެކް ޕާލް" ކިޔާ ސަފާރީއެއްގައި ކަމަށެވެ. ފިހުނު މީހުންގެ ތެރެއިން ބޮޑަށް ފިހިފައިވާ ދެ މީހުން އަމިއްލަ މީހެއްގެ ލޯންޗުގައި މާލެ ގެނެސްފައިވާ ކަމަށާއި އަނެއް ތިން މީހުން އެހާ ބޮޑަށް ނުފިހޭ ކަމަށް ފުލުހުން ބުންޏެވެ. މިހާތަނަށް އެނގިފައިވާ ގޮތުގައި ބޮޑަށް ފިހިފައި ވަނީ ދެ ދިވެހިންނެވެ. އަދި އަނެއް ތިން މީހުންގެ ތެރޭގައި ހިމެނެނީ ދިވެއްސަކާއި ދެ ބިދޭސީންނެވެ.
ފުލުހުން ބުނީ ކުޑަކޮށް ފިހުނު ތިން މީހުން މިވަގުތު ތިބީ ސަފާރީގެ ޑައިވިން ދޯނީގައި ކަމަށެވެ. އެމްއެންޑީއެފުން ބުނީ ރޯވި ސަފާރީ މިރޭ 8:30 ވާން އުޅެނިކޮށް ގާފަރު ފަޅާ ދެ މޭލެއްހާ ބޭރަށް އަޑިއަށް ގޮސްފައިވާ ކަމަށެވެ. ސަފާރީގައި ހުރި ބައެއް ސާމާނު ދެފެން ދޭތެރޭ ހުރުން އެކަށީގެންވާތީ އެ ހިސާބުން ދަތުރުކުރާ އުޅަނދުތައް ސަމާލު ވުމަށް އެމްއެންޑީއެފުން ވަނީ އިލްތިމާސްކޮށްފަ އެވެ.
ސަފާރީގައި ރޯވެފައި މި ވަނީ މާދަމާ ގެސްޓުންނާ އެކު ދަތުރަށް ތައްޔާރުވަމުން ދަނިކޮށް ކަމަށްވެ އެވެ. އެހެންވެ ރޯވި އިރު އޭގައި ގެސްޓަކު ނެތެވެ.
ރާއްޖޭގެ ސަފާރީތަކާ ބެހޭ މައުލޫމާތު ހުރި ބައެއް ވެބްސައިޓުތަކުގައި ބުނެފައިވާ ގޮތުގައި "ބްލެކް ޕާލް" ސަފާރީ ދޯނީގެ ދިގުމިނުގައި 95 ފޫޓް ހުރެ އެވެ. އަދި ފުޅާ މިނުގައި 26 ފޫޓް ހުރެ އެވެ. އަދި އެ އުޅަނދުގައި ތިން ޑެކް ހިމެނޭއިރު ހަތް ކޮޓަރި ހުރެ އެވެ. މިއީ 2002 ވަނަ އަހަރު ބަނދެފައިވާ އުޅަނދެކެވެ. އަދި 2007 ވަނަ އަހަރު ވަނީ މުޅި އުޅަނދު އެކީގައި އާކޮށްފަ އެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_4.png | ޖީއެސްޓީ އަކީ ނެގުމުގައި މިހާތަނަށް އެންމެ އުނދަގޫ ޓެކްސް އެވެ. މޯލްޑިވްސް އިންލަންޑް ރެވެނިއު އޮތޯރިޓީ (މީރާ) އިން ދަނީ ރަށްރަށާއި މާލޭ ސަރަހައްދުގައި ޖީއެސްޓީ ދައްކާފައި ހުރި ފަރާތްތަކާއި ނުދައްކާ ހުރި ފަރާތްތައް ދެނެގަތުމަށް ގިނަ މަސައްކަތްތަކެއް ކުރަމުންނެވެ.
ޖީއެސްޓީ ދައްކާފައިވާ ފަރާތްތައް ޖީއެސްޓީ ދައްކާފައި ވަނީ ރަނގަޅަތޯ ބެލުމަށް މީރާ އިން ދަނީ ރަށްރަށަށް ގޮސް ޓެކްސް ދައްކާފައިވާ ގޮތް އޮޑިޓް ކުރަމުންނެވެ. މިއީ ފަސޭހަ ކަމެއް ނޫނެވެ. ހަރަދުގެ ގޮތުން ބަލައިފި ނަމަ ރަށްރަށަށް ދަތުރުކޮށް އެ ރަށްރަށުގައި ތިބުމަކީ ވެސް ބޮޑު ކަމެކެވެ.
"އަޅުގަނޑުމެން އޮޑިޓްކުރުމުން މި އެނގެނީ އެބޭފުޅުން ފައިސާ ދެއްކުމުގައި ހިސާބުތައް ދިމާނުވާކަން. އެހެންވީމަ ހިސާބުތައް ދިމާކޮށް މަދުވާ ބައި އަޅުގަނޑުމެންނަށް ދެއްކުމަށް އަންގަމުން މިދަނީ. އަދި އެގޮތަށް އެބޭފުޅުން ފައިސާ ދައްކަމުންދަނީ" މީރާގެ އޮފިޝަލަކު ވިދާޅުވި އެވެ.
މިގޮތަށް ރަށްރަށަށް ކުރާ ދަތުރުތަކުގައި އެ އޮތޯރިޓީން ދަނީ ވިޔަފާރީގެ ފައިދާ އިން ނަގާ ޓެކްސް )ބީޕީޓީ( ބަޔާން ހުށަހަޅަން ޖެހޭ ފަރާތްތަކަށް ބަޔާން ފުރާނެ ގޮތުގެ މައުލޫމާތު ދިނުމާއި ޖީއެސްޓީ އަށް ރަޖިސްޓަރީކޮށްފައިވާ ފަރާތްތަކުގެ ލިޔެކިއުންތައް ހުރީ ގާނޫނާއި ގަވާއިދާ އެއްގޮތަށްތޯ ބަލަމުންނެވެ. އަދި ރަށްރަށުގައި ޖީއެސްޓީ އަށް ރަޖިސްޓްރީކޮށްފައިނުވާ ފަރާތްތައް ބަލައި އެ ފަރާތްތައް މިދަތުރުތަކުގައި ރަޖިސްޓްރީ ވެސް ކޮށްދެ އެވެ.
މީރާގެ އޮފިޝަލަކު ވިދާޅުވީ ޖީއެސްޓީ ނުދައްކާ ފަރާތްތަކަށް އެކަން ހަނދާން ކޮށްދިނުމުގެ ގޮތުން ވަކިވަކިން ގުޅަމުން ގެންދާ ކަމަށެވެ. އަދި ޖީއެސްޓީ ނުދައްކާ ފަރާތްތަކުގެ ނަންތައް މީރާ އިން އެ އޮތޯރިޓީގެ ވެބްސައިޓުގައި ޝާއިއުކުރެ އެވެ.
މީރާ އިން ބުނީ ޖީއެސްޓީ ނުދައްކާ ފަރާތްތަކުގެ މައުލޫމާތު ހާމަކުރުމުގެ ކުރިން އެފަރާތްތަކަށް ފޯނުން ގުޅައި އެސްއެމްއެސްގެ ޒަރިއްޔާއިން ވެސް އެކަން އެންގުމުގެ މަސައްކަތްކުރާ ކަމަށެވެ. އަދި މީގެ އިތުރުން ކައުންސިލް އިދާރާތަކުން ވެސް އެކަން ޗެކުކުރެ އެވެ.
ޖީއެސްޓީ ދެއްކުމުގައި ވިޔަފާރިވެރިންނަށް ވެސް އުނދަގޫތަކެއް އެބަ ހުއްޓެވެ. އަހަރަކު އެއް މިލިއަން ރުފިޔާގެ ވިޔަފާރިވާ ކޮންމެ ތަނަކުން ޖީއެސްޓީ އަށް ރަޖިސްޓްރީކޮށް ޖީއެސްޓީ ދައްކަން ޖެހެ އެވެ.
ޓެކްސް ދެއްކުމުގައި ބޮޑެތި ވިޔަފާރިވެރިންނަށް ވުރެ ބޮޑަށް އެންމެ ބޮޑު ބުރައެއް އުފުލަނީ ކުދި ވިޔަފާރިވެރިންނެވެ. ޖީއެސްޓީ ނެގުމަށް މަދު ވަސީލަތްތަކާ އެކު އެމީހުން ބުރަ މަސައްކަތްތަކެއް ކުރެ އެވެ.
"ކުރިން ވިކުރާ ޖަހަމުން އައީ ސިނގިރޭޓް ކާޓުނެއްގެ އެއް ފުށުގައި. މިހާރު މިޖެހެނީ އެކަން ވެސް ކޮމްޕިއުޓަރު މެދުވެރިކޮށް ބަލަން. އަޅުގަނޑުމެންނަކީ ކޮމްޕިއުޓަރު އެއްޗިއްސަށް މާ ފަރިތަ ބައެއް ވެސް ނޫން" ބާޒާރުމަތީ ފިހާރައެއްގެ ސޭޓަކު ބުންޏެވެ.
ޖީއެސްޓީ ނެގުމުގެ ކުރިން މީރާ އިން ބުނަމުން އައި އެއް ވާހަކަ އަކީ ވިކުރާ ބަލަހައްޓަން ބޭނުންވާ އާލާތްތައް ފޯރުކޮށްދޭނެ ވާހަކަ އެވެ. އެހެންނަމަވެސް އެކަމެއް ނުކުރެވެ އެވެ. އެހެންކަމާ އެކު ކުދި ވިޔަފާރިވެރިންގެ ޝަކުވާ މީރާ އަށް އަމާޒުވެ އެވެ.
ޖީއެސްޓީ ދެއްކުމުގެ ގޮތުން ވިކުރާ ބަލަހައްޓަން ބޭނުންކުރާ ސޮފްޓްވެއާ ވިޔަފާރިވެރިންނަށް ފޯރުކޮށްދިނުމުގެ މަސައްކަތް ޓެންޑަ ބޯޑާ ހަވާލުކޮށްފައިވާ ކަމަށް މީރާ އިން ބުނެ އެވެ. ޓެކްސް ނިޒާމެއް ގާއިމްކުރާ އިރު ސަރުކާރުން ވަރަށް ގިނަ ފަސޭހަތަކެއް އާންމު ވިޔަފާރިވެރިންނަށް އެހެން ގައުމުތަކުގައި ފޯރުކޮށްދެ އެވެ. ރާއްޖެއިން އެކަން ފެންނަނީ ވަރަށް ލަސް ސްޕީޑެއްގައި ދާ ތަނެވެ. މިކަން ރަނގަޅުކޮށް އެހީތެރިކަމުގެ ހުރިހާ ފިޔަވަޅެއް ބަރާބަރަށް އެޅުމުގެ ޒިންމާ ވެސް މީރާގެ ބޮލުގައި އެޅިފައިވެ އެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_5.png | ގުދުސް (އޮގަސްޓް 2) - އީރާނުގެ ނިއުކްލިއާ މަޝްރޫއު ހުއްޓުމަކަށް ގެނައުމަށް އެމެރިކާ އިން ގެންގުޅޭ ސިޔާސަތުތަކުން ނަތީޖާއެއް ނުނިކުންނަ ކަމަށް ވިދާޅުވެ އިޒްރޭލުގެ ބޮޑުވަޒީރު ބިންޔާމިން ނަތަންޔާހޫ އެމެރިކާ އަށް ވަރަށް ބޮޑަށް ފާޑުވިދާޅުވެއްޖެ އެވެ.
އެމެރިކާގެ ދިފާއީ ވަޒީރު ލިއޯން ޕެނެޓާއާ އެކު ބޭއްވެވި ނޫސްވެރިންގެ މި ބައްދަލުވުމުގައި ވާހަކަ ދައްކަވަމުން ނަތަންޔާހޫ ވިދާޅުވީ ދަތިކުރުމުގެ ހަރުކަށި ފިޔަވަޅު އަޅައިގެން އީރާނަށް ނުހަނު ބޮޑެތި ގެއްލުންތަކެއް ލިބެމުންދާ ވާހަކަ ޕެނެޓާ ދާދިފަހުން ވިދާޅުވި ކަމަށާއި އެހެން ނަމަވެސް އެ ފިޔަވަޅުތަކުން އީރާނުގެ ނިއުކްލިއާ މަޝްރޫއަށް ކުރި އަސަރެއް ނެތް ކަމަށެވެ. އޭނާ ވިދާޅުވީ ދަތިކުރުމުގެ މަރުހަލާގައި އަޅަން ޖެހޭ ހުރިހާ ފިޔަވަޅެއް އަޅައިގެން ވެސް އީރާން މައިތިރިނުކުރެއްވިޖެ ނަމަ ބާރުގެ ބޭނުންކުރާނެ ވާހަކަ އެމެރިކާ އިން ބުންޏަސް އެކަމެއް ވެސް ނުވާ ކަމަށެވެ.
"މިފަހުން ވާހަކަ ދައްކަވަމުން ވިދާޅުވި ދަތިކުރުމުގެ ފިޔަވަޅުތަކުން އީރާނުގެ އިގްތިސާދަށް ނުހަނު ބޮޑެތި ގެއްލުންތަކެއް ވަމުންދާ ކަމަށް. އެއީ ތެދެއް" ޕެނެޓާ އަށް އިޝާރާތްކުރައްވަމުން ނަތަންޔާހޫ ވިދާޅުވި އެވެ. "އެކަމަކު ހިތާމައަކީ އަދި ހަގީގަތަކީ ދަތިކުރުމުގެ އެ ފިޔަވަޅުތަކުން ވެސް އަދި މަޝްވަރާގެ ވާހަކަތަކުން ވެސް އީރާނުގެ ނިއުކްލިއާ މަޝްރޫއަށް އެއްވެސް އަސަރެއް ނުކުރާކަން".
މި މޭރުމުން އެމެރިކާ އަށް ފާޑުވިދާޅުވަމުން ނަތަންޔާހޫ ވިދާޅުވީ އެމެރިކާ އިން އަމަލުކުރަމުންދާ ގޮތުން އީރާނުގެ ބިރު ކެނޑިފައިވާއިރު ނިއުކްލިއާ މައްސަލާގައި އެގައުމަށް ހަމަލާއެއް ދީފާނެ ކަމަށް ބުންޏަސް އެމީހުން އެ ވާހަކަ މިހާރު އެހާ ސީރިއަސްކޮށް ނުނަގާ ކަމަށެވެ. ނަތަންޔާހޫ ވިދާޅުވީ އީރާނާ ދެކޮޅަށް ނުކުތުމުގެ ހިތްވަރެއް ދުނިޔެ އަށް ލިބިފައިވާ ކަމަށް އެމީހުން މިހާރު ގަބޫލު ނުކުރާ ކަމަށެވެ.
"ކިތަންމެ ހަރުކަށި ބަޔާންތަކެއް (އީރާނާ ދެކޮޅަށް) ނެރުނަސް އަހަރެމެން ހަގީގަތުގައި ވެސް އެމީހުންގެ (ނިއުކްލިއާ މަޝްރޫއު) ހުއްޓުވަން ނުކުމެދާނެ ކަމަށް މިހާތަނަށް އެމީހުންނަށް ވިސްނައިދެވިފައެއް ނެތް" ނަތަންޔާހޫ ވިދާޅުވި އެވެ.
ނިއުކްލިއާ މައްސަލާގައި އީރާނާ ދެކޮޅަށް އަސްކަރީ ފިޔަވަޅު އެޅުމަށް އިޒްރޭލުން ބާރު އަޅަމުންދާއިރު އެމެރިކާ އިން ބުނަނީ މިއީ އެފަދަ ފިޔަވަޅެއް އަޅަން ވީ ވަގުތެއް ނޫން ކަމަށާއި މިއީ ކެތްތެރިކަމާއި ވިސްނުންތެރިކަމާ އެކު ކުރިއަށް ދާންވީ ވަގުތު ކަމަށެވެ. އިޒްރޭލުން ބުނަނީ އެގޮތަށް ވިސްނަން ތިއްބައި އީރާނުން އެންމެފަހުން ނިއުކްލިއާ ބޮމެއް އުފެއްދުމުން ދެން އެގައުމު ހުއްޓުވަން މާ އުނދަގޫވާނެ ކަމަށެވެ.
ނަތަންޔާހޫ ވިދާޅުވީ އީރާނަށް ހަމަލާއެއް ދޭން ނިންމާފައި ނެތަސް އިޒްރޭލުގެ ސަލާމަތާއި ރައްކާތެރިކަށް އަޅަން ޖެހޭ ފިޔަވަޅެއް އަޅަން ވަކި ބައެއްގެ ހުއްދައެއް ނަގަން ނުޖެހޭނެ ކަމަށެވެ. އޭނާ ވިދާޅުވީ އީރާނަށް ހަމަލާ ދޭން ޖެހިއްޖެ ނަމަ އެކަމަށް އެމެރިކާގެ ހުއްދައެއް ވެސް ބޭނުމެއް ނުވާނެ އެވެ.
ނޫސްވެރިންގެ ބައްދަލުވުމުގައި ވާހަކަ ދައްކަވަމުން ޕެނެޓާ ވިދާޅުވީ އީރާނުގެ ކުރިމަތީގައި ދެ އިހްތިޔާރެއް އެބައޮތް ކަމަށެވެ. އޭނާ ވިދާޅުވީ ވާހަކަ ދައްކައިގެން ސުލްހަވެރިކަމާ އެކު ނިއުކްލިއާ މަޝްރޫއު ނިންމާލެވިދާނެ ކަމަށާއި އެގޮތް އީރާނުން ބޭނުން ނުވާ ނަމަ ނިއުކްލިއާ ހަތިޔާރުގެ ގާބިލުކަމުން އީރާން ދުރަށް ޖެއްސުމަށް އަޅަން ޖެހޭ ފިޔަވަޅުތަކަށް ވެސް އެމެރިކާ އޮތީ ތައްޔާރަށް ކަމަށެވެ.
ނަތަންޔާހޫ ވިދާޅުވީ އީރާނުގެ ނިއުކްލިއާ މައްސަލާގައި އެމެރިކާ އިން ގެންގުޅޭ "ކެތްތެރިކަމުގެ ސިޔާސަތު" ދޫކޮށްލުމަށް ފަހު އެގައުމާ ދެކޮޅަށް ވަގުތު ފާއިތުނުވަނީސް ފިޔަވަޅު އަޅަން އެބަޖެހޭ ކަމަށެވެ. --އޭއެފްޕީ | {"font_size": 26, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_6.png | އިޔާދަކުރަނިވި ހަކަތައިން ކަރަންޓް އުފެއްދުމުގެ ވާހަކަ ރާއްޖޭގައި އަބަދުވެސް ދެކެވެ އެވެ. އަދި ބައެއް މަޝްރޫއުތަށް ފެށި ނަމަވެސް ކާމިޔާބުކަމާ އެކީ ދެމެހެއްޓެނިވި ގޮތަކަށް ހިންގިފައިވާ މަޝްރޫއެއް އަދި ނެތެވެ.
ރާއްޖޭގައި ހަކަތަ ބޭނުންކުރާ މިންވަރަށް ބަލާއިރު ޖީޑީޕީގެ 17 ޕަސެންޓް ހިއްސާކުރަނީ ތެޔޮ އެތެރެކޮށްގެން ހަކަތަ އުފެދުމަށެވެ. ރާއްޖެއަކީ ކުޑަ ގައުމަކަށްވެފައި ތެލަށް ކުރާ ހޭދަ އިޔާދަކުރަނިވި ހަކަތަ ބޭނުންކޮށްގެން ކުޑަކުރެވޭނެ ގޮތްތައް އެބަހުއްޓެވެ. އެކަމަށް ބޭނުންވަނީ އިންވެސްޓްކުރެވޭނެ ގޮތްތަކެވެ.
ރިނިއުއަބްލް އެނާޖީ މޯލްޑިވްސް އާއި ޖަރުމަންގެ ވާސޮލް ގުޅިގެން އުފައްދާފައިވާ ސަބްސިޑަރީ ކުންފުނި ވާސޮލް ރި މޯލްޑިވްސް އިން ބުނީ އެކުންފުނި އޮތީ ރާއްޖޭގައި ސޯލާ ޕެނެލް ބެހެއްޓުމަށް އިންވެސްޓްކުރަން ތައްޔާރަށް ކަމަށެވެ. އެކުންފުނިން ވަނީ އަވިން ކަރަންޓް އުފެއްދުމަށް ސްޓެލްކޯ ގުޅިގެން މާލެ އަތޮޅުގެ ހަ ރަށެއްގައި ސޯލާ ޕެނަލްތައް ހަރުކޮށް އެކަމަކީ ދެމެހެއްޓެނިވި ގޮތެއްގައި ކުރިޔަށް ގެންދެވިދާނެ ކަމެއްކަން އަންގައިދީފަ އެވެ.
މިދިޔަ އަހަރުގެ ޑިސެމްބަރު މަހު ފެށި މި މަޝްރޫއުގެ ދަށުން ސޯލާ ޕެނަލް މެދުވެރިކޮށް ޖުމްލަ 652 ކިލޯވޮޓްގެ ކަރަންޓް މިހާރު އުފައްދަ އެވެ. މި މަޝްރޫއުގެ ދަށުން މާފުށީގައި 120 ކިލޯވޮޓް ގުރައިދޫގައި 64 ކިލޯވޮޓް ހިންމަފުށީގައި 74 ކިލޯވޮޓް އަދި ކާށިދު އާއި ތުލުސްދޫގައި ކޮންމެ ރަށަކު 48 ކިލޯވޮޓްގެ ކަރަންޓް އުފައްދާނެ އެވެ. އަދި މި މަޝްރޫއުގައި ސޯލާ ހަރުކޮށްފައިވާ ރަށްރަށުން 30 ޕަސެންޓަށްވާ ވަރަށް ކަރަންޓް ހަރަދު ކުޑަވެގެންދާނެ ކަމަށް ވެސް ރިނުއަބަލް އެނާޖީ މޯލްޑިވްސް އިން ބުނެ އެވެ.
ރިނިއުއަބްލް އެނާޖީ މޯލްޑިވްސްގެ ޗެއާމަން ޑރ. އިބްރާހިމް ނާޝިދު ވިދާޅުވީ ކަރަންޓް އުފެއްދުމަށް ޑީސަލް ބޭނުންކުރުން އެއްކޮށް ހުއްޓާނުލި ނަމަވެސް ޑީސަލް ބޭނުންކުރާ މިންވަރު ވަރަށް ބޮޑުތަން ދަށްކުރެވިދާނެ ކަމަށެވެ.
"މިއީ ރާއްޖެ އަށް ޑީސަލް އެތެރެކުރާ މިންވަރު މަދުވެގެންދާނެ ކަމެއް. މި މަޝްރޫއުގެ ސަބަބުން މިކަން ކުރުމަށް ތަޖުރިބާތަކެއް ލިބިގެން ގޮސްފި. އަދި ކުރިޔަށް އޮތްތާ މިފަދަ މަޝްރޫއުތައް އަވަސް ކުރެވޭނެ ގޮތްތައް އަޅުގަނޑުމެންނަށް ވަނީ ދަސްވެފައި" ނާޝިދު ވިދާޅުވި އެވެ.
ވިއްސާރަ ދުވަސްވަރުގައި ވެސް ސޯލާތަކުން ހަކަތަ އުފެއްދޭ ކަމަށް ނާޝިދު ވިދާޅުވި އެވެ. އޭނާ ވިދާޅުވީ ރާއްޖޭގައި އިރުގެ ހަތައަށް ފުރުސަތު ބޮޑު ކަމަށެވެ. "އަޅުގަނޑުމެން މިތިބީ އިންވެސްޓް ކޮށްދޭން ތައްޔާރަށް. އެއަށްފަހު ސޯލާ އިން އުފައްދާ ކަރަންޓް އަޅުގަނޑުމެން އެބޭފުޅުންނަށް ވިއްކާނަން. މި ގޮތަށް ކަރަންޓް ގަތް ނަމަވެސް ޑީސަލް މެދުވެރިކޮށް އުފައްދާ ކަރަންޓަށް ވުރެ އަގު ހެޔޮވާނެ" ޑރ. ނާޝިދު ވިދާޅުވި އެވެ.
އޭނާ ވިދާޅުވީ ރިސޯޓްތަކުގަ އާއި މީހުން ދިރިއުޅޭ ގެތަކުގައި ވެސް ސޯލާ ޕެނެލް ހަރުކުރުމަށް ރިނިއުއަބްލް އެނާޖީ މޯލްޑިވްސް އޮތީ ތައްޔާރަށް ކަމަށެވެ.
"އަޅުގަނޑުމެންނަށް ބޭނުންވަނީ ހުއްދަ. މިހާރު ވެސް ރިސޯޓްތަކާ މިދަނީ ވާހަކަ ދައްކަމުން. އެކަމަކު މިކަމަށް ލިބޭ ތަރުހީބު އަދި ވަރަށް ކުޑަ. ރިސޯޓްތަކަށް އިޔާދަކުރަނިވި ހަކަތަ ބޭނުންކޮށްގެން މާކެޓް ކުރުމުގެ ފުރުސަތު ވެސް އެބަ އޮތް" ޑރ. ނާޝިދު ވިދާޅުވި އެވެ.
މީހުން ދިރިއުޅޭ ރަށަކާއި ރިސޯޓެއްގައި އެއްގޮތަކަށް ވެސް ޑީސަލް ބޭނުންނުކޮށް އަވިން ހަކަތަ އުފައްދައިގެން ކަރަންޓް ދިނުމަށް ދިރާސާތަކެއް ކުރުމަށް ވެސް ރިނިއުއަބްލް އެނާޖީ މޯލްޑިވްސް އިން ވަނީ ނިންމާފަ އެވެ. ޑރ. ނާޝިދު ވިދާޅުވީ އެކަން ކުރެވިދާނެ ކަމަށެވެ. ނަމަވެސް އެކަމަށް ބޭނުންވަނީ މީހުން ހެލުންތެރިވުން ކަމަށް އޭނާ ވިދާޅުވި އެވެ.
ސޯލާ ޕެނެލްތައް ހަރުކުރުމަށް ފަހު 20 އަހަރު ވަންދެން ސޯލާ ޕެނެލްމެދުވެރިކޮށް ރިނިއުއަބްލް އެނާޖީ މޯލްޑިވްސް އިން ކަރަންޓް ވިއްކާނެ އެވެ. އެއަށް ފަހު ސޯލާ ޕެނެލްތައް ހަރުކޮށްފައިވާ ފަރާތްތަކަށް ސޯލާ ޕެނެލްތައް މިލްކުވާނެ ކަމަށް އެކުންފުނިން ބުނެ އެވެ. އަދި މިގޮތަށް ސޯލާ ޕެނަލްތައް މިލްކުވުމަށް ފަހު އިތުރު 20 އަހަރު ވަންދެން ކަރަންޓް އުފެއްދުމުގެ ގާބިލްކަން އެކުންފުނިން ހަރުކުރާ ސޯލާ ޕެނެލްތަކުގައި ހުންނާނެ ކަމަށް ވެސް ރިނިއުއަބްލް އެނާޖީ މޯލްޑިވްސް އިން ބުންޏެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_7.png | ލަންޑަން (ޑިސެމްބަރު 21) - އިނގިރޭސި ޕްރިމިއާ ލީގުގެ 20000 ވަނަ ލަނޑު ޖެހުމުގެ ޝަރަފް އެސްޓަން ވިލާގެ މިޑްފީލްޑަރު މާކް އޯލްބްރައިޓަން ހޯދައިފި އެވެ.
ބުދަ ދުވަހުގެ ރޭ ކުޅުނު ޕްރިމިއާ ލީގުގެ ހަތް މެޗަށް ނުކުތް އިރު ވިހި ހާސް ވަނަ ލަނޑު ހަމަކުރަން ބޭނުންވެފައި އޮތީ 11 ލަނޑެވެ. އޯލްބްރައިޓަން މި މުހިންމު ލަނޑު ޖެހީ އާސެނަލްއާ ދެކޮޅަށް ބުދަ ދުވަހުގެ ރޭ ކުޅެ 2- 1 އިން ވިލާ ބަލިވި މެޗުގެ ފަހު ހާފުގަ އެވެ. މިއީ އުމުރުން 22 އަހަރުގެ ކުޅުންތެރިޔާ ސީޒަނުގައި ޖެހި ދެ ވަނަ ލަނޑެވެ. ވިހި ހާސް ވަނަ ލަނޑު ޖެހުމާ ގުޅިގެން ޕްރިމިއާ ލީގުގެ ސްޕޮންސަރުންގެ ފަރާތުން އޯލްބްރައިޓަން އަށް ވަނީ 20000 ޕައުންޑުގެ ޗެކެއް ލިބިފަ އެވެ. މި ފައިސާ ޖެހޭނީ އޭނާ ބޭނުން ޗެރިޓީއަކަށް ހަދިޔާ ކުރާށެވެ.
ޕްރިމިއާ ލީގުގެ ފުރަތަމަ ލަނޑު ޖެހީ 1992 ވަނަ އަހަރުގެ އޯގަސްޓް މަހު މެންޗެސްޓާ ޔުނައިޓެޑާ ޝެފީލްޑް ވެނުސްޑޭ ކުޅުނު މެޗުގެ ފަސް ވަނަ މިނިޓުގައި ބްރިއަން ޑޭން އެވެ. ލީގުގެ 15000 ވަނަ ލަނޑު ޖެހީ 2006 ވަނަ އަހަރު ޗެލްސީއާ ދެކޮޅަށް ކުޅުނު މެޗުގައި ފުލަމްގެ މޯރިޒް ވޮލްޒެވެ. ދިހަ ހާސް ވަނަ ލަނޑު ޖެހީ ފުލަމްއާ ދެކޮޅަށް 2001 ވަނަ އަހަރު ކުޅުނު މެޗުގައި ޓޮޓެންހަމްގެ ލެސް ފާޑިނަންޑެވެ. އަދި 5000 ވަނަ ލަނޑު 1996 ވަނަ އަހަރު ޖެހީ ބްލެކްބާންގެ ކްރިސް ސުޓޮން އެވެ. --އޭއެފްޕީ | {"font_size": 24, "bars": true, "add_random_text": false, "add_boxes": false, "apply_data_augmentation": false} | |
vrd-batch-1/image_8.png | އިސްލާމީ މަރުކަޒުގައި ބަހައްޓާފައި ހުންނަ ޚައިރާތު ފަންޑު ފޮށި ފަޅާލަން އުޅުނު ދެ ޒުވާނަކު ފުލުހުން ރޭ ހައްޔަރުކޮށްފި އެވެ.
އިސްލާމިކް މިނިސްޓްރީގެ ޕާމަނަންޓް ސެކްރެޓަރީ މުހައްމަދު ދީދީ މިއަދު ވިދާޅުވީ އިސްލާމީ މަރުކަޒުގެ ފުރަތަމަ ބުރީގައި ބަހައްޓާފައި ހުރި ޚައިރާތު ފަންޑު ފޮށި ފަޅާލަން ބަޔަކު މަސައްކަތް ކޮށްފައި ވަނީ ރޭ ގާތްގަނޑަކަށް 00: 11 ޖެހިއިރު ކަމަށެވެ. ނަމަވެސް ފުލުހުން ވަނީ ވައްކަން ކުރަން އުޅުނު މީހުންގެ މަސައްކަތް ކާމިޔާބު ނުވަނީސް އެ މީހުން ހައްޔަރުކޮށްފަ އެވެ.
މި މައްސަލައިގައި ހައްޔަރުކޮށްފައި ވަނީ އުމުރުން 22 އަހަރާއި 31 އަހަރުގެ ދެ މީހުންނެވެ. އިސްލާމީ މަރުކަޒުގެ ޚައިރާތު ފޮށި ފަޅާލަން އުޅުނު ސިފައިންގެ މީހަކު މީގެ ކުރިން ހައްޔަރުކޮށް ކޯޓުން މިހާރު ވަނީ އޭނާގެ މައްޗަށް ހުކުމް ވެސް ކޮށްފަ އެވެ.
މުހައްމަދު ދީދީ ވިދާޅުވީ ފަންޑު ފޮށިތައް ހަލާކުކޮށްލުމަށް މީގެ ކުރިން ވެސް ގިނަ ބަޔަކު މަސައްކަތް ކޮށްފައިވާ ކަމަށެވެ. ނަމަވެސް ފޮށިތައް ވަރުގަދަކަމުން އެއްވެސް މީހަކަށް މިހާތަނަށް އެކަން ކާމިޔާބު ވެފައި ނުވާ ކަމަށް އޭނާ ވިދާޅުވި އެވެ.
"ރޭ އެ ފޮށިން ލާރި ނަގަން އުޅެފައި ވަނީ އިލޮށީގައި އަލްޓިކޯ ތެރަސް ލައިގެން ފޮށީގައި ކަނޑާފައި ހުންނަ ތަނުން އިލޮށި ކޮއްޕައިގެން. އެ މަސައްކަތުން އެ މީހުންނަށް މަދު ފައިސާތަކެއް ލިބިދާނެ. އެކަމަކު ވަރަށް އަވަހަށް އެމީހުން ވަނީ އަތުލައިގެންފައި" މުހައްމަދު ދީދީ ވިދާޅުވި އެވެ.
މިސްކިތްތަކަށް އެހީ ހޯދުމަށް ގިނަ އަދަދެއްގެ ފަންޑު ފޮށިތަކެއް ބެހެއްޓި ނަމަވެސް އެއިން އެއްވެސް ފޮއްޓަކުން ވައްކަން ކޮށްފައި ނުވާ ކަމަށް އިސްލާމިކް މިނިސްޓްރީން ބުންޏެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_9.png | އިންހިބިން
އިންހިބިން ނުވަތަ (އިނގިރޭސި ބަހުން: ) އަކީ ފޮލިކަލް ސްޓިމިއުލޭޓިންގ ހޯރމޯން އުފައްދައި ބޭރުކުރުން މަނާކޮށް އެކަމަށް ހުރަސްއަޅާދޭ ޕެޕްޓައިޑް އެކެވެ. މައްސަރު ކަންތައް ޖެހުން ތަންޒީމްކޮށް ބަރާބަރަށް ގެންދިއުމުގައި އިންހިބިން ބައިވެރި ވެއެވެ. ޑައިސަލްފައިޑް ބޮންޑް އަކުން ގުޅިފައިވާ އަލްފާ އަދި ބީޓާ ޔުނިޓް އިންހިބިން ގައި އެކުލެވިގެން ވެއެވެ. އިންހިބިން އުފައްދާ ތަންތަނުގެ ތެރޭގައި ބިސް ދޫކޮށްލުމަށްފަހު ބިސްރަވައިގައި އުފެދޭ ކޯޕަސް ލޫޓިއަމް މާބަނޑު ދުވަސްވަރު ބަނޑުގައި އުފެދޭ މަސް ނުވަތަ ޕްލަސެންޓާ ހިމެނެއެވެ. މަހުން މިހޯރމޯން ދޫކުރަނީ އޭގައި ހިމެނޭ ޓްރޮފޮބްލާސްޓް އޭ ކިޔާ ސެލްތަަކަކުންނެވެ. އަދި އުރަވަޅީގައި މިހޯރމޯން އުފެދެއެވެ. އުރަވަޅީގެ މިހޯރމޯން ދޫކުރަނީ އޭގައި ހިމެނޭ ސާރޓޯލީ ސެލް ތަކުންނެވެ. | {"font_size": 25, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_10.png | ރާއްޖޭގައި ފަހަކަށް އައިސް ހިނގަމުންދާ ކަންތައްތަކާއި ރާއްޖެ މިހާރު އޮތް ހާލަތާ މެދު ކަންބޮޑުވާ ކަމަށް އިންޑިއާ ސަރުކާރުން މިއަދު ބުނެފި އެވެ.
އިންޑިއަން ހައި ކޮމިޝަނުން ނެރުނު ބަޔާނެއްގައި ބުނެފައި ވަނީ އަމަންއަމާންކަން ގާއިމުކޮށް ގާނޫނު ތަންފީޒުކުރުމަށް ސިޔާސީ ޕާޓީތަކުން މަޝްވަރާ އަށް އިސްކަން ދޭން ޖެހޭނެ ކަމަށެވެ. އަދި އެކަމަށް މަސައްކަތްކޮށްދިނުމަށް ވެސް މި ބަޔާނުގައި ޕާޓީތަކަށް ގޮވާލާފައިވެ އެވެ.
ހައި ކޮމިޝަނުގެ ބަޔާނުގައި ބުނެފައި ވަނީ ގައުމު އާރާސްތުކުރުމުގައި ގުޅިގެން މަސައްކަތްކުރުން މުހިންމު ކަމަށާއި ކަންކަން ހައްލުކުރެވޭނީ ވާހަކަތައް އިސްކޮށްގެން ކަމަށެވެ.
"ހިޔާލު ތަފާތުވުންތަކެއް ހުރި ނަމަވެސް މިހާރު އޮތް ހާލަތުން އަރައިގަނެ އާންމު ދިރިއުޅުމަށް ރުޖޫއަވުމަށް ޕާޓީތަކުން ވާހަކަ ދައްކަން ޖެހެ އެވެ" ބަޔާނުގައިވެ އެވެ.
އިންޑިއަން ހައި ކޮމިޝަނުން ބަޔާނެއް މި ނެރުނީ ހުއްޓިފައި އޮތް ޕާޓީތަކުގެ ވާހަކަތައް ފެށުމަށް ބޮޑެތި ގޮންޖެހުންތަކެއް ކުރިމަތިވެފައިވާ ދަނޑިވަޅެއްގަ އެވެ. ޕާޓީތަކުގެ ވެރިންގެ މަޝްވަރާތަކެއް ބޭއްވުމަށް އޯލް ޕާޓީ ޓޯކްސްގެ ވިލަރެސްވެރިޔާ އަހުމަދު މުޖުތަބާ ގޮވާލައްވާފައިވީ ނަމަވެސް އެމްޑީޕީގެ ރިޔާސީ ކެންޑިޑޭޓް އަދި ކުރީގެ ރައީސް މުހައްމަދު ނަޝީދާ އެކު މަޝްވަރާ މޭޒު ދޮށަށް ވަޑައިނުގަންނަވާނެ ކަމަށް ޕީޕީއެމްގެ އިންތިގާލީ ރައީސް އަދި ކުރީގެ ރައީސް މައުމޫން އަބްދުލް ގައްޔޫމް ވަނީ ވިދާޅުވެފަ އެވެ.
މައުންމޫން އެކަމަށް ދެކޮޅު ހެއްދެވީ ފެބްރުއަރީ 7 ގައި ސަރުކާރު ބަދަލުކުރުމުގައި އެމަނިކުފާނުގެ އަތެއް ވާ ކަމަށް ތުހުމަތުކުރައްވައި ބައިނަލްއަގުވާމީ ދުނިޔޭގައި ނަޝީދު ދައްކަވަމުން ގެންދަވާ ވާހަކަފުޅުތަކާ ހެދި އެވެ. ނަޝީދު މިއަދު ވަނީ މައުމޫންގެ ކިބައިން މައާފަށް ވެސް އެދިވަޑައިގެންފަ އެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_11.png | ނަމޫނާދެއްކުން
ކުދިން ބޮޑެތިވަމުން އަންނައިރު އެކުދިންކުރާ އަދި ކުރަން ހިތައްވެސް ނާރާ ނުބައި ނުލަފާ ކަންތައްތަކުގެ ވާހަކަ އެކުދިންގެ ގާތުގައި ދައްކާ އެކަންކަން ކުރުން މަނާކޮށް ހެދުމަކީ އެކުދިން ލައްވާ އެކަންކަން ކުރުމަށް އެޅޭ ބާރެކެވެ. މިބާވަތުގެ ވާހަކަ ކުދިންނާއި ދައްކަންވާނީ އަދި އެފަދަ ކަންކަން ނުކުރުމަށް ނަސޭހަތްތެރިވާންވާނީ އެކުދިން ހިތުގައި އެފަދަ ޚިޔާލު އުޅޭކަން މައިންބަފައިންނަށް ނުވަތަ ބެލެނިވެރިންނަށް ޔަޤީންވެއްޖެ ހިނދެއްގައެވެ.
އަންނަނިވި މިސާލުތަކަށް ވިސްނާލަމާހެއްޔެވެ. މިއީ އަހަރެމެންގެ ކުރިމަތީގައި އަބަދާއި އަބަދު ހިނގަހިނގާ ތަކުރާރުވެ ތަކުރާރުވެ ހުންނަ ކަންކަމެވެ.
ދަރިފުޅު ކުރިކަންތަކާއިމެދު މަންމަ ހިތްހަމަނުޖެހިގެން ނަސޭހަތްތެރިވަނީއެވެ. ބައްޕައަށް ގެއަށް އާދެވުނު އިރު ދަރިފުޅު އިނީ އިސްދަށަށް ޖަހާލައިގެންނެވެ. ދެރަވެފައެވެ. މަންމަ ދެމުންދިޔަ ނަސޭހަތް... | {"font_size": 25, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_12.png | މާލޭ ގެއެއްގެ ތެރޭގައި ޖުވާ ކުޅެން ތިބި ބަޔަކު ގިނަ އަދަދެއްގެ ފައިސާ އާއި މަސްތުވާތަކެއްޗާއެކު ރޭ ދަންވަރު ހައްޔަރުކޮށްފި އެވެ.
ފުލުސް އޮފީހުން ބުނި ގޮތުގައި މ. އަމީރާމަންޒިލްގައި ޖުވާ ކުޅެން ތިއްބައި 12 މީހަކު ރޭ ދަންވަރު 2.15 ހާއިރު ފުލުހުން ވަނީ ހައްޔަރު ކޮށްފި އެވެ. ކޯޓު އަމުރެއްގެ ދަށުން ފުލުހުން އެގެއަށް ވަނީ މި ދުވަސްވަރު މާލޭގައި ކުރަމުންދާ ބޮޑެތި ވައްކަމާއި ފޭރުމުގެ މައްސަލަތަކުގައި ޝާމިލްވާ މީހުން އެ ވަގުތު އެގޭގައި ތިބި ކަމަށް ބެލެވިގެންނެވެ.
ފުލުސް އޮފީހުން ބުނީ ޖުވާ ކުޅެން ތިއްބައި ހައްޔަރު ކުރީ އުމުރުން 19- 30 އަހަރުގެ ޒުވާނުންތަކެއް ކަމަށެވެ. އަދި އެ މީހުން ހައްޔަރުކޮށް އެ ގެ ފާސް ކުރި އިރު 24000 އަށް ވުރެ ގިނަ ރުފިޔާ އާއި މަސްތުވާތަކެތި ކަމަށް ބެލެވޭ ހަތަރު ޕެކެޓް ފެނިފައިވާ ކަމަށް ފުލުސް އޮފީހުން ބުންޏެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_13.png | ދުންތަރި ފާނަ
ދުންތަރި ފާނަ (ސައިންޓިފިކް ނަން: )އަކީ އަތޮޅުން ބޭރު ކަނޑުތަކުގެ އަޑީގައި ދިރިއުޅޭ މަހެކެވެ. ވުމާއެކު މިއީ ދިވެހި މަސްވެރިން ފަރުފަޅުގެ ބޭރުންނާއި އެތެރެވަރީގެ ކަނޑުތަކުގައި ނަނު ފައްތައިގެން ކުރާ ކެޔޮޅު ކަމުގައި ބޭނޭ މަހެއް ނޫނެވެ. ނަމަވެސް މެރިން ރިސާރޗް ސެކްޝަން ގެ ފަރާތުން ކުރިއަށް ގެންދާ ތަހްލީލީ މަސްވެރިކަމުގައި މިބާވަތުގެ މަސް އަތޮޅު އަތޮޅުގެ ބޭރުމަތީން އަޑީ ލޭނު އަޅައިގެން ވަރަށް މަދުން ބޭނިފައި އެބަހުއްޓެވެ.
ދިވެހިންގެ ތެރޭގައި މިމަހަށް ކިޔާ ވަކި ޚާއްޞަ ނަމެއް ރިކޯޑްކުރެވިފައި ނެތުމާއެކު މިމަހަށް ކިޔާ އިގިރޭސި ނަމާ ގުޅޭގޮތުން މަހުގެ ތަދުކަމަށް ވިސްނާ މިމަހަށް ދުންތަރި ފާނަ ކިޔާ ނަންދީފައިވަނީ އެވެ.މިމަހުގެ ކޯތާފަތުގެ ކުރީބައިގެ އަރިމަތި ހުންނަނީ ރާޅުކޮށެވެ.
މަހުގެ މަތީ ކޮތަރިބައިގައި 11 ހަރުކައްޓާއި 14 ނުވަތަ 15މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި 3 ހަރުކައްޓާއެކު 7 ނުވަތަ 8މަޑުކަށި ހުރެއެވެ. މަހުގެ ކަންފަތު ކޮޅާއި ނިގޫފަތު ކޮޅު ހުންނަނީ ކުޑަކޮށް ވަށްކޮށެވެ. މިބާވަތުގެ މަސް އާންމު ގޮތެއްގައި އުޅެނީ 120 މީޓަރާއި 370 މީޓަރާއި ދެމެދު ފުންމިނުގައެވެ. އަދި މިއީ އިންޑިޔާ ކަނޑުގެ މިސަރަހައްދުގައި ވަރަށް މަދުން އުޅޭ މަހެއް ކަމުގައި ބެލިފައި ވެއެވެ. މިމަސް އެންމެ ބޮޑުވާކަމަށްވަނީ 40 ސމ އަށެވެ.
މަހުގެ ކުލައަކީ ފަނޑު އަޅިކުލަ އެވެ. މަހުގެ ބުރަކަށިމަތީ ގައްޔާއި ދެއަރިމަތީގައި އަދި ކަރުތާފަތް މަތީގައި މުށިކުލައިގެ ކުރެހުން ބައެއް ހުރެއެވެ. މަހުގެ ކޮތަރި ތަކުގައި އެއްވެސް ކުރެހުމެއް ނުހުރެއެވެ. މަހުގައި ހުންނަ ކުރެހުން ބައިގެ ތެރޭގައި މުށިކުލައިގެ ލައްތަކެއް ހުރެއެވެ. | {"font_size": 25, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_14.png | އޭ މީޑިއާއެވެ! މީސްތަކުންނަށް ހެޔޮ އެދޭށެވެ!
މީސްތަކުން ރަމަޟާން މަހާއި ބައްދަލު މިކުރީ ވަރަށްވެސް ފޮނި އުއްމީދު ތަކަކާއިއެކުއެވެ. ފާފަތަކުން ތައުބާވެ ކުރިއަށްވުރެ ރަނގަޅު ޞާލިޙް ދިރިއުޅުމެއް ގެނެސްގަތުމުގެ އުއްމީދުގައެވެ. އެހެނީ ކޮންމެ އިންސާނަކީވެސް ކުށްފާފަ ކުރެވޭނެ މީހެކެވެ. އެހެންކަމުން އެފަދަ ކަންކަމުންދުރުވެ ތައުބާވުމަށް މިއީރަނުގެ ފުރުޞަތެއް ކަމުގައި ނޫނީ ނުވާނެއެވެ. ނަމަވެސް ހިތާމައަކީ މީސްތަކުން ސީދާމަގުން ހިނގުމަށް ހުރަސްއަޅާ ޝައިޠާނާއާއި އޭނާގެ ބައިވެރިން މީސްތަކުން ޣާފިލުކުރުވާ މަގުއޮޅުވާލާކަމެވެ.
މީސްތަކުން ދީނާ ދުރުކޮށް މަގުފުރެއްދުމުގައި އެންމެބޮޑު ދައުރެއް އަދާކުރާބަޔަކީ މީޑިއާކަން އެއީ ފާސިޤު ފާޖިރު މީހާވެސް ޤަބޫލުކުރާ ޙަޤީގަތެވެ. މިނިވަންކަމުގެ ނަމުގައި މުޖުތަމަޢުގައި ނުބައި ގޮތްތައްފަތުރައި ފިތުނަ ފަސާދައަށް ދަޢުވަތުދޭބަޔަކީ ހަމައެބައިމީހުންނެވެ. ހެޔޮވާނީ ކިހިނަކުންތޯއެވެ މިފަދަ މަތިވެރި މައްސަރުގައި ވެސް އެބައިމީހުންގެ މިކަންތައްގަނޑު އެހެންމަސްމަހަށްވުރެ ބޮޑަށް އެދަނީ ފަތުރަމުންނެވެ. މާތް ގެ ފޮތަށްވުރެ މަތިވެރި ޤާނޫނެއް މިބައިމީހުން ގެނެސްގަތީ ހެއްޔެވެ
އޭ މީޑިއާތައް ހިންގާ އޭގެވެރީންނޭވެ! އޭ މުޖުތަމަޢު ފަސާދަކުރާ މީސްތަކުންނޭވެ! ތިޔަބައިމީހުން އަށް ބިރުވެތިވާށެވެ! މީސްތަކުންނަށް ހެޔޮ އެދޭށެވެ. އެބައީހުން އިޞްލާޙްވުމަށް އޮތް މިރަނުގެ ފުރުޞަތުގެ ބޭނުންހިފިޔަ ދޭށެވެ! އެބައިމީހުންނާއި އެހެޔޮކަމުގައި ބައިވެރިވާށެވެ! ގިނަބަޔަކު މިއަދު ކަލޭމެންނާއި އެއްބައިވެގެން ތިބިއެއްކަމަކު މަޙްޝަރުގެ މައިދާނުގައި ތިޔަބައިމީހުންނާއިގެން ދަޢުވާކުރާނޭ ބަޔަކު ނުކުންނާނެކަން ތިޔަބައިމީހުން ދަންނާށެވެ! މިއީ ޙައްޤު ތެދެވެ.
ނިކަން ވިސްނަވާ ބައްލަވާށެވެ! މިއީ ބަރަކާތުން ފުރިގެންވާ ހެޔޮކަމުގެ މައްސަރެވެ. މީސްތަކުން މިމައްސަރާއި އެބައްދަލުކުރީ ހެޔޮނިޔަތާއިއެކު ބޮޑެތި އުއްމީދު ތަކަކާއި އެކުއެވެ. އެބައިމީހުންގެ ކުއްފާފަތަކުން ތައުބާވެ އިސްތިޣުފާރުކޮށް އެބައިމީހުންގެ ވެރިރައްބުގެ ޙަޞްރަތުގައި ގިސްލައި ރޮއި އާދޭސްކޮށްހެދުމަށެވެ. ތަޢާލާ އެކަލާނގެ އަޅުތަކުންގެ ތެރެއިން ދުވާލުގައި ފާފަ ކުރި މީހުންގެ ތައުބާ ޤަބޫލުކުރައްވާ ފާފަ ފުއްސެވުމަށް އެކަލާނގެ ދެއަތްޕުޅު ރޭގަނޑު ހުޅުވާލައްވައެވެ. ހަމައެފަދައިން ރޭގަނޑު ފާފަކުރާ އަޅުތަކުންގެ ތައުބާ ޤަބޫލުކުރައްވާ ފާފަ ފުއްސެވުމަށް އެކަލާނގެ ދެއަތްޕުޅު ރޭގަނޑު ހުޅުވާލައްވައެވެ. ނަމަވެސް މީސްތަކުން އެކަމުން ހަނދުމަ ނެތިކޮށް މަގުއޮޅުވާލަން ތިއުޅެނީ ކޮންފައިދާއެއް އެކަމުގައި އޮތީމަތޯއެވެ ދުވާލަކީ މީސްތަކުން އަޅުކަމުގައި އުޅޭވަޤުތެވެ. ނަމަވެސް އެގަޑީގައި ތިޔަފަރާތްތަކުން ތިޔަފަތުރަނީ މީސްތަކުން ޝަހުވަތާ ގާތްކުރުވަނިވި ޢަމަލުތަކެވެ. ހިލޭ އަންހެނުންގެ ތުއި އަޑުތައް ހިލޭ ފިރިހެނުންނަށް ފޯރުކޮށްދީގެންނެވެ. ހެއްވާމަޖާ ވާހަކަ ދައްކާ މީސްތަކުން އެތިބި މާތް އަޅުކަމުގެ މަތިން ޣާފިލު ކުރުވައިގެންނެވެ. މިކަންކަމުގެ ސަބަބުން މީސްތަކުން ނަމާދުގެ މަތިން ހަނދުމަނެތި ޤުރުއާނާއި ދުރަށް ދެވެނީއެވެ. ހެޔޮވާނީ ކިހިނަކުން ތޯއެވެ
އިޝާނަމާދުގެ ފަހުން މީސްތަކުން ނިދައި އެއަށްފަހު ރޭގަނޑުގެ މަތިވެރި އަޅުކަމަށް ތެދުވެ ގެ ޙަޟްރަތުގައި މުނާޖާ ދެންނެވުމަށް ތިޔަފަރާތްތަކުން އެބަ ދަތިކޮށް ހުރަސް އަޅަމުއެވެ. ދަންވިދަންވިހެން މީސްތަކުން އެކަންކަމަށް ހިތްޖެހޭނޭހާ ޑްރާމަތަކާއި ކުޅިވަރުތަކުގެ ފޯރި ތިދަނީ ގަދަކުރަމުންނެވެ. އެކަމުގެ މަތީގައި މީހުން ސަމާލުކަން ހުއްޓިފައި ތިއްބާ ނިދިޖެހި ރޭގަނޑުގެ އަޅުކަން އެބަ ނަގައިލަމުއެވެ. ހެޔޮނުވާނެއެވެ! އަށް އިޚްލާޞްތެރިކަމާއިއެކު މިބަރަކާތްތެރި މައްސަރާއި ބައްދަލުކުރި މީސްތަކުން އިސްލާޙްވުމަށް ފުރުޞަތުދޭށެވެ.
ޒަމާނީ ފެޝަންތަކުގެ ނަމުގައި ތިޔަ ގެންސްދޭ އޮރިޔާން ފެންނަފަދަ ފޭރާންތައް ކޮޕީކޮށް އެތަކެތި ލައިގެން ޒުވާން އަންހެން ކުދިންތައް މަގުމައްޗަށް ނިކުމެއުޅެނީއެވެ. ހެވަށްތިބި މީސްތަކުންގެ ލޯތަކުން ޒިނޭ ތިކުރުވަނީ ކީއްވެތޯއެވެ ތިކަމުގައި އޮތް ފައިދާއަކީ ކޮބައިތޯއެވެ މިފަދަ މަތިވެރި މައްސަރެއްގައި ތިޔަފަރާތްތަކަށް ޘަވާބު ލިބެނޭ ކަންކަން ގެނެސްދީ މީސްތަކުން އިސްލާޙް ވާނޭފަދަ ގޮތްތައް ފެތުރުން ވާނީ ކީއްތޯއެވެ މިދަންނަވަނީ މުޙައްމަދު ރަސޫލު އަދި ކީރިތި ރަސޫލާގެ ސިޔަރަތުފަދަ ދެތިން ޕްރޮގްރާމެއް ގެނެސްދޭށެކޭ ނޫނެވެ! މީސްތަކުން ޣާފިލު ކުރުވާ އަދި ބިންމަތީ ފަސާދަ އުފެދޭފަދަ ކަންކަން ހުއްޓާލުމެވެ. އަދި މީސްތަކުންނަށް ޙައްޤަށް ދަޢުވަތު ދިނުމެވެ. މީސްތަކުން ޙައްޤުމަގަށް ރުޖޫޢަކުރުމަކީ ތިޔަފަރާތަށް ދާދި ފަސޭހަކަމެކެވެ. އެގޮތް ތިޔަފަރާތްތަކަށް ހެޔޮކަން ބޮޑުވެސް މެއެވެ.
އަށްޓަކައި ރޮއި އާދޭސް ދަންނަވަމެވެ! މީޑިއާ ތަކުގެ ވެރީންނޭވެ! އެތަންތަނުގައި ވަޒީފާ އަދާކުރާ މީސްތަކުންނޭވެ! އަށް ބިރުވެތިވާށެވެ! މީސްތަކުންނަށް ހެޔޮ އެދޭށެވެ! ތިޔަބައިމީހުން މިބިންމަތީގައި ތިހިންގާ ފަސާދަތަކުގެ ޢަޒާބު ދުނިޔެއާއި އާޚިރަތުގައި ނެތްކަމަށް ތިބައިމީހުން ހީކުރަނީ ހެއްޔެވެ އެހެނަކުންނޫނެވެ! މާތް ވަޙީ ކުރެއްވިއެވެ. މާނައީ: " އާއި އެކަލާނގެ ރަސޫލާއާ ހަނގުރާމަކޮށް އުޅޭ މީހުންނާއި ބިމުގައި ކުރުމަށް މަސައްކަތް ކޮށްއުޅޭ މީހުންގެ ޖަޒާއެއް ކަމުގައިވާކަން ކަށަވަރީ އެއުރެން މެރުމެވެ. ނުވަތަ އަށް އެރުވުމެވެ. ނުވަތަ ތަފާތުކޮށް އެއުރެންގެ އަތްފައި ބުރިކުރުމެވެ. (އެބަހީ: ކަނާތާއި ވާތުފައި ނުވަތަ ވާތާއި ކަނާތުފައި ބުރިކުރުމެވެ.) ނުވަތަ ރަށުން ފޮނުވައިލުމެވެ. އެއީ އެއުރެންނަށް ދުނިޔޭގައި ހުރި ނިކަމެތިކަމެވެ. އަދި ގައި އެއުރެންނަށް ބޮޑުވެގެންވާ ހުށްޓެވެ." (ސޫރަތުލް މާއިދާ 33)
މި ވެބްސައިޓުގައި ހިމެނޭ ލިޔުންތަކާއި ފޮތްތައް ވިޔަފާރީގެ އުޞޫލުން ބޭނުން ކުރެވޭނީ އަޅުގަނޑުމެންގެ ޚާއްޞަ ހުއްދައެއްލިބިގެންނެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_15.png | ވަތަނިއްޔާއިން ރާއްޖޭގައި މޮބައިލް ފޯނުގެ ހިދުމަތް ދެމުން ގެންދާތާ މި މަހުގެ އެއް ވަނަ ދުވަހަށް ހަތް އަހަރު ފުރިއްޖެ އެވެ.
ގަތަރު ޓެލެކޮމް (ކިއުޓެލް)ގެ ސަބްސިޑަރީ ކުންފުންޏެއް ކަމަށްވާ ވަތަނިއްޔާއިން ރާއްޖޭގައި މޮބައިލް ހިދުމަތް ދޭން ފަށާފައިވަނީ އޮގަސްޓް 1 2005ގަ އެވެ.
ވަތަނިއްޔާގެ ހަތް ވަނަ އަހަރީ ދުވަހުގެ މުނާސަބަތުގައި އެ ކުންފުނިން ނެރެފައިވާ ނޫސް ބަޔާނެއްގައި ބުނެފައިވަނީ އެ ކުންފުނިން ރާއްޖޭގައި ހިދުމަތްދޭން ފެށުމާ އެކު އިންޓަނޭޝަނަލް ކޯލްތަކުގެ އަގުތައް ވަރަށް ބޮޑުތަން ހެޔޮވެފައިވާ ކަމަށެވެ. އަދި މުއާސަލާތީ ހިދުމަތަކީ އަސާސީ ހިދުމަތަކަށްވާއިރު އެ ކުންފުނީގެ ސަބަބުން މުއާސަލާތީ ހިދުމަތްތައް އަގު ހެޔޮކޮށް ލިބުމުގެ މަގު ފަހިވެގެން ދިޔަ ކަމަށެވެ.
"ވަތަނިއްޔާގެ ހިދުމަތާއެކު މުއާސަލާތީ ގޮތުން ކުރިއަރާފައިވާ އެތައް ހިދުމަތެއް ވަނީ ތައާރަފު ވެގެން ގޮސްފަ އެވެ. ރާއްޖޭގައި ފުރަތަމަ ފަހަރަށް ތްރީޖީގެ ހިދުމަތާއި ބްލެކްބެރީގެ ހިދުމަތް ވެސް ތައާރަފުވީ ވަތަނިއްޔާގެ ސަބަބުންނެވެ. ފެހި ޓެކްނޮލޮޖީގެ ތެރެއިން ސިންގަލްރޭން މޮނޮޕޯލްގެ ހިދުމަތް އެންމެ ފުރަތަމަ ތައާރަފު ކުރީވެސް ވަތަނިއްޔާއިންނެވެ" ބަޔާނުގައިވެ އެވެ.
"ޒަމާނީ ޓެކްނޮލޮޖީއަށް ކޮށްދީފައިވާ ހިދުމަތްތަކުގެ އިތުރުން ވަކިވަކި ފަރުދުންނާއި އަމިއްލަ ޖަމިއްޔާ ޖަމާއަތްތަކުން ހިންގާ ހަރަކާތްތަކަށް ވަތަނިއްޔާއިން ދަނީ ބޮޑު އެއްބާރުލުމެއް ދެމުންނެވެ" ވަތަނިއްޔާއިން ބުންޏެވެ.
ވަތަނިއްޔާއިން ރާއްޖޭގައި ހިދުމަތް ދެމުން ގެންދާތާ ހަތް އަހަރު ފުރިފައިވާއިރު ރޯދަމަހާ ގުޅުވައިގެން އަގު ބޮޑު އެތައް ޕްރޮމޯޝަންތަކެއް ދަނީ ކުރިއަށް ގެންދަމުންނެވެ. އަދި މި ޕްރޮމޯޝަންތަކުގައި އަގު ބޮޑު ގިނަ އިނާމުތަކެއް ދެމުން ގެންދާއިރު ރާއްޖޭން ބޭރަށް ގުޅުމަށް 1.69ރ. ގެ ރޭޓެއް ވެސް އެ ކުންފުނިން ކަނޑައަޅާފައިވެ އެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_16.png | ލާމަރުކަޒީ ޤާނޫނުގެ ދަށުން ސިޓީ ކައުންސިލްތަކާއި ރަށު ކައުންސިލްތަކާ ހަވާލުކުރެވިފައި ހުރި މަސައްކަތްތަކުގެ ތެރޭގައި ހިމެނޭ ޕްރައިމަރީ ހެލްތް ކެއަރގެ މަސައްކަތުގެ ތެރެއިން މާލޭ ސިޓީގެ މައްޗަންގޮޅީ ގޭބިސީތަކަށް ޒިޔާރަތް ކުރުމުގެ ޕްރޮގްރާމް ރައީސުލްޖުމްހޫރިއްޔާ މުޙަންމަދު ނަޝީދު މިއަދު ފަށްޓަވައިދެއްވައިފިއެވެ.
މި ޕްރޮގްރާމް ރަސްމީގޮތުން ފަށްޓަވައިދެއްވުމުގެ ގޮތުން ރައީސުލްޖުމްހޫރިއްޔާވަނީ މއ. ވިނަރެސްއަށް ވަޑައިގެން އެގޭގައި ދިރިއުޅޭ 5 އަހަރުންދަށުގެ ކުދިންގެ މަޢުލޫމާތު ފޯމް ފުރުއްވައިދެއްވާފައެވެ. ރައީސުލްޖުމްހޫރިއްޔާ މާލޭ ސިޓީގެ މައްޗަންގޮޅި ޕްރައިމަރީ ހެލްތް ކެއަރ މަސައްކަތުގެ ތެރެއިން ގޭބިސީއަށް ޒިޔާރަތްކުރުން ފަށްޓަވައި ދެއްވުމަށްފަހު ޚަބަރުފަތުރާ ވަސީލަތްތަކާ ބައްދަލުކުރައްވައި މިޕްރޮގްރާމާ ބެހޭ މަޢުލޫމާތު ދެއްވިއެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_17.png | ޙައްޖުގެ އަޅުކަން އަދާކުރުމަށްޓަކައި މި އަހަރު އައްޑޫ ސިޓީން ދަތުރުކުރާ މީހުންނަށް ޚާއްޞަ ކޮށްގެން "ޙައްޖު ފޯރަމް 1433" މި ނަމުގައި އެއްދުވަހުގެ ފޯރަމެއް ބޭއްވުމަށް ހަމަޖައްސައިފި އެވެ.
"މި ފޯރަމަކީ ހިތަދޫ ނޫރުލްއިސްލާމް ޖަމްޢިއްޔާ އިން އިންތިޒާމްކޮށްގެން މަރަދޫފޭދޫ ޖަމްޢިއްޔަތުލްމުވައްހިދީންއާއި ގުޅިގެން ހިންގާ ފޯރަމެކެވެ.
ނޫރުލްއިސްލާމް ޖަމްޢިއްޔާގެ ރައީސް ޝައިޚް މުޙައްމަދު އަނީލް ވިދާޅުވި ގޮތުގައި މި ފޯރަމްގެ މަޤްޞަދަކީ މި އަހަރު ޙައްޖަށްދާ ފަރާތްތަކަށް ޙައްޖުގެ އަޅުކަމާ ބެހޭ ގޮތުންނާއި އެ ދަތުރަށް ތައްޔާރުވުމާ ބެހޭ ގޮތުން މަޢުލޫމާތު ދިނުމެވެ.
މިއީ އައްޑޫގައި އަލަށް ފަށާ ޕްރޮގްރާމަކަށްވާތީ ވީހާ ގިނަ ބައެއްގެ އެހީތެރިކަމާއި އެއްބާރުލުން ބޭނުންވާ ކަމަށް ޝައިޚް އަނީލް ވިދާޅުވި އެވެ.
ފޯރަމް ބޭއްވުމަށް ރާވާފައި ވަނީ ސެޕްޓެމްބަރު 15 ވަނަ ދުވަހު ހިތަދޫގަ އެވެ.
ފޯރަމްގައި ބައިވެރިވުމުގެ ފުރުޞަތު އައްޑޫ ސިޓީގެ ހުރިހާ އަވަށްތަކަށް ވެސް އާއްމުކޮށް މިހާރު ވަނީ ސެޕްޓެމްބަރު 8 ވަނަ ދުވަހާ ހަމައަށް ހުޅުވާލާފަ އެވެ.
ފޯރަމްގައި ބައިވެރިވެވޭނީ ނަން ނޯޓްކުރާ ފަރާތްތައް އެކަނި ކަމަށް ނޫރުލްއިސްލާމްއިން ހާމަކުރެ އެވެ.
ހެނދުނުން ފެށިގެން ހަވީރުގެ ނިޔަލަށް ކުރިއަށްގެންދާ ގޮތަށް ބޭއްވުމަށް ހަމަޖައްސާފައިވާ މިފޯރަމްގައި މަޢުލޫމާތު ދެއްވާނީ ޝައިޚް އަނީލްގެ އިތުރުން ޝައިޚް މުހައްމަދު އަފީފާއި ޝައިޚް ޢަބްދު ޞިއްދީޤް އެވެ. މި ޝައިޚުންނަކީ މަދީނާ އިސްލާމިކް ޔުނިވާސިޓީގައި ކިޔަވާ ވިދާޅުވަމުންދިޔަ ދުވަސްވަރު ޙައްޖުގެ ކަންކަމުގައި މައްކާގައި ހަރަކާތްތެރިވެ ތަޖުރިބާ ލިބިލައްވާފައިވާ ބޭފުޅުންނެވެ.
ކުރިއަށް އޮތްތަނުގައި އައްޑޫގައި ކޮންމެ އަހަރަކު ވެސް "ހައްޖު ފޯރަމް" ބާއްވަން ވިސްނާފައިވާ ކަމަށް ވެސް ނޫރުލްއިސްލާމް ޖަމްޢިއްޔާއިން ހާމަކުރެ އެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_18.png | ކުރީގެ ރައީސް މުހައްމަދު ނަޝީދުގެ ވެރިކަމުގައި އެ މަނިކުފާނު ކުރައްވާފައިވާ ގާނޫނާ ހިލާފު ކަންތައްތައް ބަލައި ފިޔަވަޅު އެޅުމުގެ ގަރާރެއް ރައްޔިތުންގެ މަޖިލީހަށް މިއަދު ހުށަހަޅުއްވައިފި އެވެ.
ކާށިދޫ ދާއިރާގެ ޖުމްހޫރީ ޕާޓީ މެމްބަރު އަބްދު ޖާބިރުގެ މި ގަރާރުގެ ބަހުސް ފެށުމާއެކު އިދިކޮޅު އެމްޑީޕީ މެމްބަރުން ވަރަށް ބޮޑަށް ހޫނުވެ ނިޒާމީ މައްސަލަތައް ނަންގަވަން ފެއްޓެވި އެވެ. އެމްޑީޕީގެ މެމްބަރުން އަޑުގަދަކުރައްވަން ފެއްޓެވުމުން ގަރާރު ހުށަހެޅުއްވުމަށް ޖާބިރަށް ދަތިވެގެން ކޮންމެވެސް ވަރަކަށް މަޑުޖައްސަވާލެއްވި އެވެ. ނަމަވެސް ގާތްގަނޑަކަށް ވިއްސަކަށް މިނިޓަށް ފަހު މަޖިލިސް ހަމަޔަކަށް އެޅި ގަރާރު ހުށަހަޅުއްވައި ބަހުސާއިގެން ކުރިއަށް ދެވޭ ވަރުވި އެވެ.
ކުރީގެ ރައީސް އިބްރާހިމް ނާސިރު ކުރެއްވި ގާނޫނާ ހިލާފު ކަންތައްތަކަށް ފިޔަވަޅު އެޅުއްވި ފަހުން މިހާތަނަށް ރާއްޖޭގެ ރައީސަކާ މެދު ފިޔަވަޅު އެޅުމަށް ގޮވާލައި ހުށަހެޅުއްވި މި ގަރާރުގައި ޖާބިރު ވަނީ ގާނޫނު އަސާސީ އާއި ގާނޫނުތަކާ ހިލާފަށް ނަޝީދު ކުރެއްވި ބައެއް ކަންތައްތައް ފާހަގަކުރައްވައިފަ އެވެ.
އޭގެ ތެރޭގައި ހިމެނެނީ ސުޕްރީމް ކޯޓު ބަންދުކޮށް ތަޅު އެޅުވުމާއި ޝަރުއީ ކޯޓުތަކުން ކޮށްފައިވާ އަމުރުތަކާ ހިލާފަށް އަމަލުކުރުމަށް ޣައިރު ގާނޫނީ އަމުރުކުރުމާއި ރައީސުލްޖުމްހޫރިއްޔާގެ މަގާމުގެ އިތުރުން ސިފައިންގެ އެންމެ މަތީ ވެރިޔާގެ މަގާމުގައި ހުންނަވައިގެން ގާނޫނާ ހިލާފަށް ފަނޑިޔާރުންނާ މެދު އަމަލުކުރުމަށް ޣައިރު ގާނޫނީ އަމުރުކުރުމެވެ. މީގެ އިތުރުން ރައްޔިތުންގެ މަޖިލީހުގެ ބައެއް މެމްބަރުންނާއި ދައުލަތުގެ މުދަލާއި ފައިސާ ގާނޫނާ ހިލާފަށް ނަހަމަ ގޮތުގައި ބޭނުންކުރުމާއި ރާއްޖޭގެ އިގުތިސާދަށާއި މުހިންމު ސިޔާސަތުތަކަށް ގެއްލުން ލިބޭ ގޮތަށް ގަސްދުގައި ގާނޫނާ ހިލާފަށް ނަޝީދު އަމަލު ކުރައްވާފައިވާ ކަމަށް ވެސް ޖާބިރުގެ ގަރާރުގައިވެ އެވެ.
"އިސްވެ ދެންނެވި ކަންތައްތައް ބަލައި ތަހުގީގުކޮށް އެ ގޮތުން ލިބޭ މައުލޫމާތުގެ އަލީގައި ވަގުތީ ގޮތުން ކޮމެޓީން އެކުލަވާލާ ރިޕޯޓުގައިވާ ކަންތައްތަކާ މެދު ރައްޔިތުންގެ މަޖިލީހުން ދެކޭ ގޮތް ހާމަކޮށް އަދި ގާނޫނީ ގޮތުން ފިޔަވަޅު އަޅަންޖެހޭ ކަންތައްތަކާ މެދު ފިޔަވަޅު އެޅުމަށްޓަކައި ދައުލަތުގެ ކަމާއި ބެހޭ މުއައްސަސާތަކާ އެ މައުލޫމާތު ހިއްސާކުރުން" ގަރާރު ނިންމަވާލައްވަމުން ޖާބިރު ވިދާޅުވެފައިވެ އެވެ.
ގަރާރަށް ބަހުސް ކުރައްވަމުން އޭނާ ވިދާޅުވީ ރައީސުލްޖުމްހޫރިއްޔާގެ މަސްއޫލިއްޔަތު އަދާކުރަން ޖެހޭނީ ގާނޫނު އަސާސީ އާއި ގާނޫތަކާ އެއްގޮތަށް ކަމަށާއި އެއާ ހިލާފަށް ކަމެއްކޮށްފިނަމަ ބަލަންޖެހޭ ކަމަށެވެ. އަދި މިހާރުގެ ގާނޫނު އަސާސީން ވެސް އެ ޖާގަ ލިބޭ ކަމަށް އޭނާ ވިދާޅުވި އެވެ.
"މިއަދު އަޅުގަނޑު ހިތާމަކުރަނީ އަޅުގަނޑުމެން މިތާނގައި ތިބެގެން ބަޣާވާތޭ އަނެކައްޗެކޭ ކިޔަމުންދާއިރުގައި އިއްޒަތްތެރި މަޖިލީހުން ޒިންމާއެއް އޮންނަންވާނެ. އަޅުގަނޑުމެންނަކީ ދިވެހިރާއްޖޭގެ އެންމެހާ ރައްޔިތުން ތަމްސީލުކުރާ 77 މެމްބަރުން އެ މައްޗަށް އެކުލެވޭ އަދި މި 77 މެމްބަރުން ބޭނުން ކަމަށް ވަންޏާ ގާނޫނު އަސާސީ އަށް ވެސް ބަދަލުކުރެވޭ ގޮތަށް ގާނޫނު އަސާސީން ލިބިފައި އޮތް މަޖިލިސްއެއް. މިއަދު އަޅުގަނޑުމެން މި ރާއްޖެ އަށް ރައީސުލްޖުމްހޫރިއްޔާއަކު ފަސް އަހަރު ދުވަހަށް އިންތިހާބުކޮށްފައި އޭނާ އަމިއްލަ އަށް ވަޒީފާ އިން މަގާމުން އަމިއްލަ އަށް އިސްތިއުފާ ދެއްވައި އަމިއްލަފުޅަށް އަމަލުކުރުމަށް ފަހުގައި ތިމަންނާގެ ވެރިކަން ވައްޓާލީ ބަޣާވާތަކުންނޭ ކިޔައި އަދި އެ ޕާޓީ އަށް ނިސްބަތްވާ މި އިއްޒަތްތެރި މަޖިލީހުގެ މެމްބަރުން ވެސް ވާހަކަ ދައްކަމުންދާއިރުގައި ޝަރުއީ ކޯޓުތަކުގެ ދޮރުގައި ތަޅު ޖެހުމުގެ ހައްގު ކޮންމެ ދިވެއްސަކަށް ވެސް ކޮންމެ މައްސަލައެއްގައި އޮންނާނެ" ޖާބިރު ވިދާޅުވި އެވެ.
އޭނާ ވިދާޅުވީ ގާނޫނު އަސާސީ އާއި ގާނޫނުތަކާ ހިލާފަށް ނަޝީދު ކަންތައްކުރެއްވި ކަމަށް ތުހުމަތުކުރާއިރު އެ ކަންކަން ބެލުމުގައި މަޖިލީހުގެ ދައުރެއް އޮންނަން ޖެހޭނެ ކަމަށެވެ. އަދި މިއަދު ނަޝީދުގެ ވާހަކަ ދައްކާއިރު މާދަމާ އެހެން ރައީސަކު ވެސް ގައުމު "ފޭރިގަނެ" އޭނާގެ މައްޗަށް ގައުމު ރަޖިސްޓްރީކޮށްފިނަމަ ދިވެހިން ވާނީ "އަޅުންނަށް" ކަމަށެވެ.
ޖާބިރު ވިދާޅުވީ އިބްރާހިމް ނާސިރު އިންޓަނޭޝަނަލް އެއާޕޯޓްގެ ހިންގުން ޖީއެމްއާރު ކުންފުންޏާ ހަވާލުކުރުމާއި ބީލަމަށް ނުލައި 400 އެއްހާ ރަށް ދޫކުރުމުން އޭގެ ބަދަލުގައި ނަޝީދުގެ އަތްޕުޅުގައި ގާތްގަނޑަކަށް 1.2 ބިލިއަން ޑޮލަރު އެ މަނިކުފާނުގެ އަތްޕުޅުގައި ހުންނާނެ ކަމަށެވެ. ޖާބިރު ތުހުމަތުކުރެއްވި ގޮތުގައި އެއީ ނަޝީދު "ވަގަށް" ނެންގެވި ފައިސާ އެވެ.
"އެ ފައިސާ އޭނާ މި ދައުލަތަށް ދިނީމާ މިހާރު ރުފިޔާ ދަރަންޏަށް ނަގައިގެން މުސާރަ ދޭންޖެހޭ މައްސަލަ ހައްލުވެގެން އެ ދިޔައީ. އެ ލާރިކޮޅު ދިނީމާ އަލުން އިންތިހާބެއް ބާއްވަންޖެހޭ ކަމަށް ވަންޏާ އިންތިހާބު ވެސް ބޭއްވޭނެ" ޖާބިރު ވިދާޅުވި އެވެ.
ނަޝީދާ ދެކޮޅަށް ވާހަކަ ދެއްކެވި ބޭފުޅުން މައިގަނޑު ގޮތެއްގައި ފާހަގަކުރެއްވީ ސުޕްރީމް ކޯޓާއި ޖުޑީޝަލް ސާވިސް ކޮމިޝަން ބަންދުކުރި މައްސަލަ އާއި އަބްދު ޔާމީނާއި ގާސިމް އިބްރާހީމާއި އަހުމަދު ނާޒިމްގެ އިތުރުން ކްރިމިނަލް ކޯޓުގެ އިސް ގާޒީ އަބްދު މުހަންމަދު ހައްޔަރުކުރި މައްސަލައިގެ އިތުރުން 16 ވަނަ ރައްޔިތުންގެ މަޖިލީހަށް ކުރީގެ ރައީސް މައުމޫން އަބްދުލް ގައްޔޫމް އައްޔަންކުރެއްވި އަށް މެމްބަރުން ބޭރު ކުރެއްވި މައްސަލަ އެވެ.
ވިލިމާފަންނު ދާއިރާގެ މެމްބަރު އަހުމަދު ނިހާން ހުސެއިން މަނިކު ވިދާޅުވީ ނަޝީދާއި އެ މަނިކުފާނުގެ ގާތް ބޭފުޅުންނަކީ ގައުމުގެ ސަލާމަތާއި ކުރިމަގާއި ވަހުދަތަށްޓަކައި ކުދިކުދި ގޮޅިތަކުގައި "ޗޭނު ޖަހައި" ބައިތިއްބަވަން ޖެހޭ ބައެއް ކަމަށެވެ.
"ހަތަރު ސަތޭކަ ރަށް ކޮބައިތޯ އަޅުގަނޑުމެން ހުށަހަޅާ އަޅުގަނޑުމެން މި ދައްކާ ވާހަކަ އަކީ ރައްޔިތުންނަށް އޮޅުން ހުރި ކަމެއް ނޫން. މިއީކީ ބޯދާ ޒަމާނެއް ނޫން. ދިވެހި ރައްޔިތުން ކުރިމަތީގައި މިކަމެއް ހިނގީ. ދިވެހި ރައްޔިތުންނަށް އެބަ އިނގޭ ކިތަކެއް ރަށްތައް މި މީހުންނަށް ދީ ވިއްކާލީ" ނިހާން ވިދާޅުވި އެވެ.
ތުލުސްދޫ ދާއިރާގެ މެމްބަރު ރޮޒެއިނާ އާދަމް ވިދާޅުވީ ރައްޔިތުންގެ މަޖިލީހުގެ އަށް މެމްބަރުންނާ ގުޅޭ ކަންތައްތައް ނަޝީދު އަމަލުކުރެއްވީ ގާނޫނު އަސާސީއާ ހިލާފަށް ކަމަށް ސުޕްރީމް ކޯޓުން ކަނޑައަޅާފައިވާ ކަމަށާއި އެކަމާ އިތުރަށް ސުވާލު ނުއުފެދޭ ކަމަށެވެ. މީގެ އިތުރުން ލާމަރުކަޒީ ގާނޫނާ ހިލާފަށް ނަޝީދާއި އޭރުގެ ހޯމް މިނިސްޓަރު ހަސަން އަފީފު އަޑީގައި ތިއްބަވައިގެން ތުލުސްދު އާއި ފުނަދު އަށް ސިފައިންނާއި ފުލުހުން އަރައި ހިންގި ކަންތައްތައް އެ ރަށްރަށުގެ މީހުންގެ ހަނދާނުން ނުނެތޭ ކަމަށް ރޮޒެއިނާ ވިދާޅުވި އެވެ.
"ހަމަ ސީދާ ގާނޫނާ ހިލާފަށް އެ ކަންތައްތައް ކުރެއްވީމާ އޭރުގައި ހުންނެވި ޑެޕިއުޓީ ޕޮލިސް ކޮމިޝަނަރު ވެސް ކުރެއްވި އަމުރުތަކަށް ކިޔަމަން ނުވުމުގެ ގޮތުން ދެންނެވީމަ ސަސްޕެންޑް ވެސް ކުރައްވާފައި ހުންނެވީ. އެ ހިސާބަށް ކަންތައް ދުއްވާލީ ނިކަމެތި ރައްޔިތުންނާ ދެކޮޅަށް" ރޮޒެއިނާ ވިދާޅުވި އެވެ.
އޭނާ ވިދާޅުވީ މައުމޫން ކުރެއްވި ކަންތައްތަކާ ނަޝީދު ކުރެއްވި ކަންތައްތަކާ އެއްވެސް ތަފާތެއް ފެނިވަޑައިނުގަންނަވާ ކަމަށެވެ.
ނަޝީދާ ދެކޮޅަށް ވާހަކަ ދެއްކެވި ބޭފުޅުންގެ ވާހަކަތަކަށް ރައްދު ދެއްވި އެމްޑީޕީގެ މެމްބަރުން ބޮޑަށް އަމާޒުކުރެއްވީ ރައީސުލްޖުމްހޫރިއްޔާ ޑރ. މުހައްމަދު ވަހީދުގެ ސަރުކާރަކީ "ބާޣީ" ސަރުކާރެއް ކަމާއި ވެރިކަން ބަދަލުވި ގޮތް ބެލުމުގެ މައްޗަށެވެ. ނަޝީދު ކުރެއްވި ކަމަށް ބުނާ ގާނޫނާ ހިލާފު ކަންތައްތަކުގެ ވާހަކަތަކަށް އެމްޑީޕީގެ މެމްބަރުން ޖަވާބެއް ނުދެއްވަ އެވެ.
ރައީސް ވަހީދުގެ ސަރުކާރުގެ އިސް ބޭފުޅުންނަށް އަމާޒުކުރައްވައި "އެއީ ބޮޑު ފަލަ ބާޣީން" ކަމަށް މާފަންނު އުތުރު ދާއިރާގެ މެމްބަރު އިމްތިޔާޒް ފަހުމީގެ ވާހަކަ ފައްޓަވަމުން ވިދާޅުވި އެވެ. އަދި ބަސްތައް ތަކުރާރުކުރައްވާނެ ކަމަށް ވިދާޅުވެ އޭނާގެ ވާހަކަ ބޮޑަށް ބިނާކުރެއްވީ ޖާބިރަށް ރައްދު ދިނުމަށެވެ.
"އެ އިއްޒަތްތެރި މެމްބަރު އެކެއް ދޭއް ތިނެއް ހަތަރެއް ހަތަރު ސިޔާސީ ޕާޓީ. އެންމެ ފަހުން އުޅުއްވީ ކޮން ޕާޓީއެއްގައި ތޯ އަޅުގަނޑުމެންގެ މި އެމްޑީޕީގައި. މިހާރު އެހެން ޕާޓީއެއްގައި. މިއަދު އިރުއޮއްސޭއިރުގައި އަޅުގަނޑަށް ހީވަނީ ފަހަރުގައި އަޅުގަނޑުމެން ޕާޓީ އަށް ވެސް ވަޑައިގެންފާނެ ކަމަށް. އެހެންވީމާ މިފަދަ ބޭފުޅުންގެ ވާހަކަ އަޅުގަނޑުމެން އަބަދުވެސް މި ދައްކަމުން ގެންދަނީ" އިންތި ވިދާޅުވި އެވެ.
އޭނާ ވިދާޅުވީ އެމްޑީޕީން ދުވަހަކު ވެސް މަހުޖަނެއްގެ ވިޔަފާރީގެ މަސްލަހަތަށްޓަކައި އެއްކަމެއް ވެސް ނުކުރާނެ ކަމަށެވެ.
"އެހެންވީމާ ކިތަންމެ ޕާޓީއަކަށް ވަޑައިގެން ކިތަންމެ ވަރަކަށް ކުއްލި މައްސަލަތަކާއި ގަރާރުތައް ހުށަހެޅިޔަސް އަޅުގަނޑުމެންގެ ފަރުވާލެއް ނެތް. އަޅުގަނޑުމެންނަށް އެނގޭ ވެގެން މިއުޅޭ ކަން" އިންތި ވިދާޅުވި އެވެ.
އޭނާ ވިދާޅުވީ ދުނިޔޭގެ ހުރިހާ ގައުމަކުން ގޮވަމުން ގެންދަނީ އަވަސް އިންތިހާބަކަށް ކަމަށާއި މިއީ "ބަޣާވާތަކުން" ގެނައި ވެރިކަމެއް ކަމަށެވެ. އަދި މިހާރު އޮތީ "ޖަންގަލީގެ" ވެރިކަން ކަމަށް އިންތި ވިދާޅުވި އެވެ.
އޭނާ ވިދާޅުވީ އެމްޑީޕީގެ ވެރިކަމެއްގައި ދޫކޮށްފައި ވަނީ "ލެގަސީތައް" ކަމަށެވެ. އޭގެ މިސާލެއްގެ ގޮތުން އިންތި ފާހަގަކުރެއްވީ އައިޑީ ކާޑު ދެއްކުމާއެކު ހިލޭ ބޭސްފަރުވާގެ ނިޒާމާއި ޓެކްސްގެ ނިޒާމެވެ.
"އަޅުގަނޑުމެންގެ ޕާޓީގެ ވެރިކަމުގައި ކޮށްދީފައި ހުންނަ ކަންތައްތައް މި ހުންނަނީ. އިހުސާންތެރިކަން އެ ލެގަސީ އަޅުގަނޑުމެން މި ދޫކުރަނީ" އިންތި ވިދާޅުވި އެވެ.
ހޯރަފުށީ ދާއިރާގެ މެމްބަރު އަހުމަދު ރަޝީދު ވިދާޅުވީ ގައުމު ދެކެ ލޯބިވާ ވެރިއަކު 30 އަހަރު ވަންދެން ރާއްޖޭގައި ވެރިކަން ކުރެއްވި ނަމަ އިންސާނީ ކަރާމަތާއި އިންސާނީ ގަދަރުވެރިކަން އޮތީސް ކަމަށެވެ. އޭނާ ވިދާޅުވީ ސަރުކާރަށް ތާއީދުކުރާ ޕާޓީތަކުގެ ބޭފުޅުންނަށް ވެރިކަމަށް ވަޑައިގެންނެވެން އޮތީ ނަޝީދަށް "ކޮންމެވެސް ގޮތަކުން" ގާނޫނާ ހިލާފު އަދަބެއް ދީގެން ނުވަތަ އެ މަނިކުފާނު "މަރާލައި ނުވަތަ ނައްތާލައިގެން" ކަމަށެވެ.
"މި ނޫން އެއްވެސް ގޮތަކަށް އިދިކޮޅު ވާދަވެރި އިއްތިހާދުގެ ތެރޭގައި މި ތިއްބެވި އެއްވެސް ބޭފުޅަކަށް ވެރިކަން ލިބޭނެ ގޮތެއް ނެތް. މި ބޭފުޅުން މި ގައުމުގެ ވެރިކަން ފޭރިގަތީއްސުރެ ދައުލަތުގެ މީޑިއާ އިން ވެސް އަދި މި ގައުމުގައި ހުރި މިނިވަން މީޑިއާތަކުން ވެސް އަދި މި ގައުމުގެ ހުރިހާ މިނިވަން މުއައްސަސާތަކުން ވެސް އަދި ވެރިކަމާ ހަވާލުވެގެން މި ތިބަ ބޮޑެތި ބާޣީން ވެސް ކުރާ ހުރިހާ ކަމަކީ ރައީސް ނަޝީދަށް ބެވުމާއި އެއްޗެހި ކިއުމާ" އޭނާ ވިދާޅުވި އެވެ.
މިއަދުގެ ޖަލްސާގައި ކަނޑައަޅާފައިވާ ވަރަށް ބަހުސް ކުރިއަށް ގެންދިޔަ ނަމަވެސް އަދި ބަހުސް ނުނިމެ އެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_19.png | - އަޅުގަނޑު ބައިވެރިނުވާ ކަމެއްގައި ނަޝީދަށް ކާމިޔާބު ވެފައެއްނެތް- ގާސިމް
- ޔާމީނަކީ ނަޝީދުގެ ތަރުޖަމާނު- ތަސްމީން
- އަފްރާޝީމް މަރާލުމުގައި ބައިވެރިވި އެންމެން ވަގުތުން ހައްޔަރުކުރުމަށް އަދާލަތުން ގޮވާލައިފި
- މިގައުމު ރޯތަން ބަލަން ގާސިމް އިބްރާހީމް ބޭނުންފުޅެއް ނުވާނެ-އޭކޭ
- މަލީޝާގެ ވެރިޔާ ދައުވާއަށް އިންކާރުކޮށްފި
- އަފްރާޝީމްގެ މަރުގެ މައްސަލައިގައި ނަޝީދު ހައްޔަރުކުރަން ޖެހޭ- ޕީޕީއެމް
- އަޅުގަނޑުގެ ވެރިކަމެއްގައި ދުނިޔޭގެ ފެންވަރުގެ ޕޮލިސް ޓްރެއިނިން ސެންޓަރެއް ގާއިމް ކުރާނަން- ގާސިމް
- ޕްރައިމަރީއާ ގުޅިގެން ހިންގާ ކަންކަން ހުއްޓުވަން އަމުރު ނެރެދެވޭކަށް ނެތް- ސިވިލް ކޯޓު
- އަސްވާޑަށް ހަމަލާދިންކަމުގެ ތުހުމަތުގައި ދެމީހެއްގެ މައްޗަށް ދައުވާކޮށްފި
- ދިޓީވީން ރައީސް ވަހީދު ޕްރޮމޯޓް ކުރިޔަސް ޕީޕީއެމް ފުނޑުފުނޑުކޮށްގެން ނުވާނެ- މަހުލޫފު
- މާރާމާރީއާ ބޮޑެތި ޖަރީމާތަކާ ދެކޮޅަށް ޕީޕީއެމުން ނުކުންނަނީ
- ރައީސްގެ އަރިހަށް އޭޝިއަން ޑިވެލޮޕްމަންޓް ބޭންކުގެ ދެކުނު އޭޝިޔާ ޑިޕާޓްމަންޓުގެ ޑިރެކްޓަރ ޖެނެރަލް އިޙްތިރާމުގެ ޒިޔާރަތެއް ކުރައްވައިފި
- ޔޫ.އެން.އެފް.ޕީ.އޭ.ގެ ޑިރެކްޓަރ ރައީސް އަރިހަށް ވަދާޢީ ޒިޔާރަތް ކުރައްވައިފި
ޑރ. ޑީޑީ ވާހަކަ ދައްކަވަން ފެށްޓެވުމުން އިސްތިއުފާއަށް ގޮވައިފި
އެމްޑީޕީ އިން ރޭ އުސްފަސްގަނޑުގައި ބޭއްވި ޖަލްސާގައި އެމްޑީޕީގެ ރައީސް ޑރ. އިބްރާހީމް ދީދީ ވާހަކަ ދައްކަވަން ފެށްޓެވުމުން ބައަކު އަޑު ގަދަކޮށް އިސްތިއުފާއަށް ގޮވައި ވާހަކަ ދެއްކެވުމަށް ހުރަސް އަޅައިފިއެވެ.
އެމްޑީޕީގެ އިސްމެންބަރަކު މިއަދުނޫހަށް މައުލޫމާތު ދެއްވަމުން ވިދާޅުވީ ރޭ ހާމަވެގެން ދިއައީ އެމްޑީޕީގެ ބައެއް ބޭފުޅުންގެ އަމަލުތަކާމެދު ކުރިން ކުރެވެމުން ތުހުމަތުތައް ޔަޤީންކަމަށް ބަދަލުވެގެންދިއަ މަންޒަރު ކަމަށެވެ.
"ވާހަކަ ދެއްކުމާ ޚިޔާލު ފައުޅުކުރުމުގެ މިނިވަންކަން ގެނެސްދިނީ އެމްޑީޕީ. ނަމަވެސް. ރޭ ފެނިގެން އެދިއައީ އެމްޑީޕީގެ ރައީސް ވާހަކަ ދެއްކެވުމަށް ހުރަސް އެޅިތަން ހަމައެކަނި ހުރަސްއެޅީއެއް ނޫން. ކަރަންޓްވެސް ކަނޑާލި. ގައިކޮޅަށް އަރައިގަންނަން ވެސް އުޅުނު. ނަމަވެސް ޑރ. ޑީޑީގެ ވެސް ސަޕޯޓަރުން ތިބުމާއެކު އެމީހުން ބޭނުންވި ގޮތަށް އެކަން ނުކުރެވުނީ."
އޭނާ ވިދާޅުވީ ޑިމޮކްރަސީގެ ހަމަތައް ޤަބޫލުކުރަނީ އެމްޑީޕީން ކަމަށް ބުނަމުން އެމްޑީޕީގެ ކަންތައްތައް މިހިސާބުން ފެންނަން ފެށީމާ ރައްޔިތުންގެ އިތުބާރު ގެއްލޭނެކަމާމެދު ހިތާމަކުރައްވާ ކަމަށެވެ. "ކުރިން ވެސް އަލްހާން ވިދާޅުވި. ސަރުކާރު ވެށްޓުނީ ހުރިހައި ކަންކަން ހަރުގެ ތެރެއިން ނިންމަން ފެށީމައިކަމަށް. މިހާރުވެސް މިފެންނަނީ ހަމަ އެފަދަ މަންޒަރު. ދެވަނަ ފުރުޞަތާއި އެހެން ވެސް ފުރުޞަތު ލިބިފައި ތިބޭ ބައަކު ބޭނުންކޮށްގެން ކަންކަން ކުރުވަން އުޅޭ މަންޒަރު. މިއީ އެމްޑީޕީއަށް ލިބޭ ވަރަށް ބޮޑު ދެރައެއް." ކަމަށްވެސް އޭނާ ވިދާޅުވިއެވެ.
އޭނާ ވިދާޅުވީ ރިފޯމް ކުރުމަށް ބާރުއަޅާ އެމްޑީޕީ ރިފޯމްކުރަންޖެހުމުން އެކަމަށް ކުރިމަތިލާ ބައަކަށް ފައުޅުގައި ހުރަސްއަޅައި އެބައެއްގެ އަޑު ނުއެހުން އެއީ ވިސްނަންޖެހޭ ކަމެއް ކަމަށެވެ. "އަޑުއެހުމުގެ ޤާބިލުކަން ހުންނަންޖެހޭނެ. އެވަރުވެސް ނުވާތަން މިފެންނަނީ. ބަކި މީހަކު ނޫނީ ވަކި މީހަކު ބުނާ ބަސް ނޫން އެހެން އަޑެއް އަހަން ބޭނުންނުވާނަމަ ޕާޓީއޭ ކިޔުމުގެ ބޭނުމެއް ނެތް. އެމިހެއްގެ ނަމުން ކިޔައި އަޑުއުފުލިމާ ރަނގަޅުވާނެ."
މިކަންކަން ހިންގީ ޕާޓީގެ އިސްލީޑަރު ކުރީގެ ރައީސް މުޙައްމަދު ނަޝީދުގެ ހާޒިރުގައި ނަމަވެސް އެކަން ހުއްޓުވަން އެމަނިކުފާނު ނޫޅުއްވާކަމަށް ވަނީ މައުލޫމާތު ލިބިފައެވެ.
އެމްޑީޕީގެ ނައިބް ރައިސް އަލްހާން ފަހުމީ ކުރީ ރޭ ދިޓީވީގައި ވާހަކަ ދެއްކެވުމަށްފަހު ސްޓޫޑިއޯއިން ނުކުމެވަޑައިގަތުމުން ވެސް ބައަކު ކުރިމަތިލައި އިސްތިއުފާއަށް ގޮވައި ހެދިކަމަށްވެސް ވަނީ މައުލޫމާތު ލިބިފައެވެ. | {"font_size": 24, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_20.png | ޔޫރޯ ފުޓުބޯޅަ މުބާރާތް ކުރިއަށްދާއިރު ރޭގަނޑުގެ ވަގުތުތަކުގައި މާލޭގެ ހަލަބޮލިކަން ވަރަށް ކުޑަކަން ފާހަގަކުރެވޭނެ އެވެ. ހާއްސަކޮށް ޒުވާނުންގެ ފަރާތުން ދިމާވާ މައްސަލަތަކާއި ވައްކަމާއި މާރާމާރީ އާއި އެހެނިހެން ޖަރީމާތައް ވެސް މިފަދަ ދުވަސްވަރު މަދުވުން ވެސް އެކަށީގެންވެ އެވެ. އެކި ތަންތަނުގައި ބޮޑު ސްކްރީން ބަހައްޓައިގެން ޒުވާނުން ތިބެނީ ފުޓުބޯޅަ ބަލާށެވެ.
މާލޭގެ އެކި ސަރަހައްދުތަކުގައި ފުޓުބޯޅަ ބެލުމަށް ސްކްރީންތައް ހަރުކޮށްފައި އެބަ ހުއްޓެވެ. އެކި މަގުތަކުގައި އެކި ޕާކުތަކުގައި އަދި ހުސް ތަންތާނގައި ވެސް ގިނަ އަދަދަކަށް ސްކްރީން ބަހައްޓައިފައި އެބަ ހުއްޓެވެ. ބައެއް ސްކްރީންތައް ހުރި ސަރަހައްދުގައި ކެއުންތައް ވެސް ބާއްވަ އެވެ. އެހެންވެ އިރުއޮއްސުމާ އެކު ޒުވާން ގުރޫޕުތައް ލާމެހިފައި އޮންނަނީ އެކަންތަކާ އެވެ. ކުށަށް އަރައިގަންނަން ވަގުތެއް ނޯވެ އެވެ. ނުވަތަ އެހެން ކަމެއް ހިޔާލަށް ގެނެވޭވަރަށް ވުރެ އެމީހުންގެ ސިކުނޑީގައި ފުޓުބޯޅަ ހަރުލާފައިވާލެއް ބޮޑެވެ.
ތަފާސްހިސާބުތައް ދައްކާ ގޮތުން ރާއްޖޭގައި ގިނައިން ކުށްކުރަނީ އެއްވެސް ވަޒީފާއެއް އަދާނުކޮށް އެއްވެސް ކަމެއް ނެތިފައި ތިބޭ މީހުންނެވެ. ހާއްސަކޮށް ގޭންގުތަކުގައި ހަރަކާތްތެރިވާ ޒުވާނުންނަކީ އެއްވެސް މަސައްކަތެއް ނުކޮށް ތިބޭ މީހުންނެވެ. އެހެން ތިބެފައި ކުށްތައް ރާވައި އެ ކުށްތަކަށް އަރައިގަންނަ ކަމަށް ތަޖުރިބާކާރުން ވިދާޅުވެ އެވެ.
އެއްވެސް ކަމެއް ނެތި ގުރޫޕުތައް ހަދައިގެން ތިބުމަކީ ކުށްތަކަށް އަރައިގަތުމަށް އޮތް ފަހި ފުރުސަތެކެވެ. މާރާމާރީ އާއި ގޭންގު ވަޔަލެންސް ރާއްޖޭގައި އިތުރުވެގެން އުޅެނީ ވެސް އެއްވެސް ކަމެއް ވަޒީފާއެއް ނެތް އެތައް ބަޔަކު މުޖުތަމައުގައި ހިމެނޭތީ އެވެ. އެހެންވެ ޒުވާނުން ކޮންމެވެސް ކަމެއްގެ ތެރޭގައި ބިޒީކޮށްލުމަކީ މިހާރު ކުރަން ވެއްޖެ ކަމެކެވެ.
މަސްތުވާތަކެތި ވިއްކައި މާރާމާރީ ހިންގައިގެން ފައިސާ ހޯދުން އިތުރުވެގެން ދާއިރު އެކަން ހުއްޓުވުމަށް ޓަކައި ކުރަން ޖެހޭ އެންމެ ބޮޑު އެއް މަސައްކަތަކީ ޒުވާނުންނަށް އަމާޒުކޮށް ތަމްރީނު ޕްރޮގްރާމްތަކެއް ހިންގުމެވެ. އެފަދަ ޕްރޮގްރާމްތަކެއް ހިންގައި ގާބިލް ޒުވާނުންތަކެއް ކުއްލިއަކަށް ނެރުމަކީ ގައުމަށް ފަސޭހަ ކަމަކަށް ނުވިޔަސް މިއީ މިހާރުން މިހާރަށް ވެސް ކުރަން ޖެހޭ ކަމެކެވެ.
ހަލާކުވެފައި އޮތް ޖީލަކަށް ފަރުވާ ކުރުމަށް ވަގުތު ބޭނުންވާނެ އެވެ. އެހެން ނަމަވެސް އިޖުތިމާއީ މި ބައްޔަށް ޝިފާއެއް ހޯދަން ބޭނުން ނަމަ ޒުވާނުންނަށް ވަޒީފާތައް ހޯދައިދޭން ޖެހެ އެވެ. ކޮންމެވެސް ކަމެއްގައި ޝާމިލްކުރުވަން އެބަ ޖެހެ އެވެ. | {"font_size": 24, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_21.png | ގާސިމް ދަނީ ސަރުކާރުގެ ތެރޭގައި ނުފޫޒާއި ބާރު އިތުރު ކުރުމަށް މިލިއަނުން ޚަރަދު ކުރަމުން.
ލިޔުނީ: ފިރުޝާން ޔޫސުފް
ދިވެހި ރައްޔިތުން އެތަކެއް ޤުރުބާނީ ތަކެއް ވެގެން ހޯދާފައިވާ އެއްވެ އުޅުމާއި މުޒާހިރާ ކުރުމުގެ ހައްޤު ހަނި ކުރުމަށްޓަކައި ކުއްޓި ނަޝީދު މަސައްކަތް ކުރަން ފަށައިފިއެވެ. އެގޮތުން މީނާ ވަނީ އިއްޔެ މުޒާހިރާ ކުރުމުގެ ހައްޤު ހަނިކުރުމަށްޓަކައި މަޖުލީހަށް ބިލެއް ވައްދާފައެވެ.
އެންޑީއޯ އަށް މަޢުލޫމާތު ލިބިފައިވާ ގޮތުގައި ކުރިއަށް އޮތް ދުވަސްތަކުގައި ރައްޔިތުންނަށް ލިބޭ ހައްޤުތައް އުނިވާނެ ގޮތަށް ބައްޓަން ކުރެވިފައިވާ ގިނަ ބިލްތަކެއް ކުއްޓި ނަޝީދު މަޖްލިސް އަށް ވައްދާނެއެވެ. މީގެ ތެރޭގައި ވަރަށް އަވަހަށް ވަރަށް ނުކުރައްކާތެރި ބަދަލެއް ފުލުހުންގެ ޤާނޫނަށް ގެންނަން ހުށަހެޅުމަށް ވަނީ ހަމަޖެހިފައެވެ. އެއީ ކޮމިޝަނަރ އޮފް ޕޮލިސް އަކަށް ރައިސޫލްޖުމްހޫރިއްޔާ އަށް އައްޔަން ކުރެވޭނީ ހަމައެކަނި އެސިސްޓެންޓް ކޮމިޝަނަރ އިން ފެށިގެން މަތީ ރޭންކެއްގައި ހުރި ފުލުހަކަށް ހެދުމަށް ހުށަހެޅޭ ބަދަލެކެވެ. މި ބަދަލު ގެނައުމުގެ މައިގަނޑު ބޭނުމަކީ ފުލުހުންގެ މުއައްސަސާއަށް ދާއިމީ ގޮތެއްގައި ބާޣީން ވެރިވެ ގަތުމެވެ. ފުލުހުންގެން އެސިސްޓެންޓް ކޮމިޝަނަރ އިން މަތީގެ މަޤާމުތަކުގައި މިހާރު ތިބީ ބަޣާވަތުގައި އަމަލީ ގޮތުން ބައިވެރި ވެފައިވާ މީހުން ކަމަށްވާއިރު މިގޮތަށް މި ޤާނޫނު ބަދަލު ކުރުމުން އެހެން ވެރިކަމެއް އައި ނަމަވެސް ފުލުހުންގެ ކޮންޓްރޯލު ބާޣީންނަށް ދިނުމަށް މަޖުބޫރުވާނެއެވެ.
މިއީ ދެން އޮންނަ އިންތިހާބެއްގައި ޤާސިމުގެ ބާރު ކެނޑިދާނެ ކަމަށް ހީވާތީވެ އަދި ބާޣީންނަށް އިންތިހާބު ކާމިޔާބު ކުރެވިދާނެ ކަމުގެ ޝައްކު ބޮޑުވެފައި ވާތީވެ ގާސިމް ޕްލޭން ކޮށްގެން ކުއްޓި ނަޝީދަށް އެތައް ލައްކަ ރުފިޔާއެއް ދީގެން ގެންނަން އުޅޭ ބަދަލު ތަކެކެވެ. މި ބަދަލު ތަކުގެ މުހިއްމު އެއް ބޭނުމަކީ ދައުލަތުގެ މުއައްސަސާތަކުގެ ތެރޭގައި ގާސިމްގެ ނުފޫޒު ގަދަ ކުރުމެވެ. ގާސިމް އަތުން ގަނޑުކޮށް ގިނަ އަދަދުން ކޭޝް ނަގަމުން ދާ މީހުންގެ ތެރޭގައި ކުއްޓި ނަޝީދުގެ އިތުރަން ކޮމިޝަނަރ އޮފް ޕޮލިސް އަބްދު ރިޔާޒް ހިމެނެއެވެ.
އެންޑީއޯ އަށް އިތުބާރު ހުރި ގޮތަކަށް އެނގިފައިވާ ގޮތުގައި ކޮމިޝަން އޮފް ނޭޝަނަލް އިންކްއަރީ ގެ ތަހްޤީޤު ނިމުމުން އެންމެ އަވަހަށް ޖަލަށް ލެވޭނެ ވިޔަފާރި ވެރިއަކީ ގާސިމް އިބްރާހީމެވެ. ބާޣީން ސަރުކާރުގައި ހިމެނޭ އެކި ގްރޫޕުތަކުގެ މެދުގައިވާ ގުޅުންތަކަށް ބަލާއިރު ގާސިމް ހިމާޔަތް ކުރުމަށް މައުމޫނާއި ޔާމީން ނުވަތަ ޕިޕީއެމް އިން މާބޮޑު ފަރުވާލެއް ނުބަހައްޓާވާން އެނގޭ ހާލު ގާސިމް ދަނީ އޭނާގެ ނުފޫޒާއި ބާރު އިތުރު ކުރުމަށް އޭނާގެ ފައިސާއިން ކުރެވެން ހުރި ހުރިހާ ކަމެއް ކުރަމުންނެވެ.
އެމްޑީޕީން ކަނޑާލީ ޑީޑީ އާއި އަލްހާނާއި ޝާހު އެޕާޓީއަށް ގެންދިޔައީވެސް މިލިއަނުން ޚަރަދު ކޮށްގެނެވެ. އަދި އެންޑީއޯއަށް މަޢުލޫމާތު ލިބިފައިވާ ގޮތުގައި ގާސިމް ރައްޔިތުންގެ މަޖްލީހުގެ މެންބަރުންނަށް މިލިއަނުން ފައިސާ ހުށަހަޅަމުން ދެއެވެ. ނަމަވެސް ގިނަ މެމްބަރުން ޖުމްހޫރީ ޕާޓީއަށް ވަނުމަށް ދަނީ ދެކޮޅު ހަދަމުންނެވެ. ޖުމްހޫރީ ޕާޓީއަށް ވަނުމަށް ޝަރުތު ކޮށް ގާތްގަޑަކަށް 5 މިލިއަން ރުފިޔާ ގާސިމް ހުށަހެޅި ކަމަށް ޕީޕީއެމްގެ މަޖްލިސް މެމްބަރަކު އެންޑީއޯއަށް ކަށަވަރު ކޮށްދީފައިވެއެވެ.
މަޢުލޫމާތު ލިބިފައިވާ މާފަންނު ހުޅަނގު ދާއިރާގެ މެންބަރު އަބްދު އަބްދުލް ރަހީމް 2 މިލިއަން ރުފިޔާއަށް ޑީއާރުޕީ ދޫކޮށް ޖުމްހޫރީ ޕާޓީއަށް ވަނުމަށް ވަނީ އެއްބަސް ވެފައެވެ. ނަމަވެސް އަބްދުރަހީމަކީ 'މެންޓަލީ އަންސްޓެބަލް' މީހަކަށް ވުމުން އޭނާގެ ނިންމުމަށް ބަދަލެއް އައުމަކީ ވެދާނެވެސް ކަމެކެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_22.png | އާންމު ގަވާއިދުތަކާ ބެހޭ ގާނޫނުގެ ދަށުން ގާނޫނީ ބާރު ދީފައިވާ ގަވާއިދުތަކުގެ މުއްދަތު އަންނަ އާދީއްތަ ދުވަހުގެ ރޭ ދަންވަރު 00: 12 ގައި ހަމަވާތީ ރައްޔިތުންގެ މަޖިލީހުން ގޮތެއް ނިމެންދެން އެ ގަވާއިދުތަކަށް އަމަލު ކުރުމުގެ ވަގުތީ އަމުރެއް ނެރެދިނުމަށް އެދި ދައުލަތުން ސުޕްރީމް ކޯޓަށް މިއަދު ހުށަހަޅައިފި އެވެ.
ބަންޑާރަ ނާއިބު އައިޝަތު އާޒިމާ ޝަކޫރު ބޭއްވެވި ނިއުސް ކޮންފަރެންސެއްގައި ވިދާޅުވީ އެފަދަ އަމުރަކަށް އެދިވަޑައިގަތީ ރައްޔިތުންގެ މަޖިލީހުން ފާސްކޮށް ގާނޫނީ ބެލެނިވެރިކަން ދީފައިވާ 47 ގަވާއިދެއްގެ މުއްދަތު އާދީއްތަ ދުވަހުގެ ނިޔަލަށް ހަމަވެ ގާނޫނީ ބޮޑެތި މައްސަލަތަކެއް ނުކުންނާނެތީ ކަމަށެވެ.
ރައްޔިތުންގެ މަޖިލީހުގެ ޖަލްސާތަކުގެ ނިޒާމު ގެއްލި އަމާން މާހައުލެއް ނެތް ކަމަށް ވިދާޅުވެ މިދިޔަ އަންގާރަ ދުވަހުން ފެށިގެން ޖަލްސާތައް ވަނީ މުއްދަތެއް ނެތް ގޮތަށް މެދުކަނޑާލައިފަ އެވެ.
އާޒިމާ ވިދާޅުވީ ގާނޫނީ ބެލެނިވެރިކަން ބޭނުންވާ 47 ގަވާއިދު އަލުން މުރާޖައާ ކުރުމުގެ މަސައްކަތް މިދިޔަ އަންގާރަ ދުވަހުން ފެށިގެން ކޮށްފައިވާ ކަމަށެވެ. އަދި މިހާރު ވެސް ދައުލަތުގެ ގާނޫނީ އޮނިގަނޑުގެ ތެރެއަށް ފެއްތެން ހުރި ގަވާއިދުތައް ގާނޫނީ އޮނިގަނޑަށް ފައްތައިގެން ގެޒެޓު ކުރުމުގެ ކަންތައް ބަންޑާރަ ނާއިބުގެ އޮފީހުން ކުރަމުންދާ ކަމަށް އާޒިމާ ވިދާޅުވި އެވެ.
"އަދި ހަމަ އެއާއެކު ރައްޔިތުންގެ މަޖިލީހުގެ މެންޑޭޓުގެ ތެރެއިން ސަރުކާރުގެ އެކިއެކި ވުޒާރާތަކަށް ދީފައި ހުރި މެންޑޭޓުތައް ގާނޫނީ ހަމަތަކުގެ ތެރެއަށް ފެއްތިގެން އިޖުރާއީ އުސޫލުތަކަށް ބަދަލުކޮށްގެން އަމަލު ކުރެވެން ހުރި ކަންތައްތަކަށް އަމަލު ކުރުމަށްޓަކައި މި ދެންނެވި ތިން ދުވަހުގެ ތެރޭގަ އާއި ކުރިއަށް ދެ ދުވަހުގެ ތެރޭގައި ބަންޑާރަ ނާއިބުގެ އޮފީހުން އިސްވެ މަސައްކަތްތަކެއް ކުރާނެ. އެހެން ނަމަވެސް މި މަސައްކަތް ކުރާއިރުގައި ވެސް މި މައްސަލައިގެ ސީރިއަސްކަން ފާހަގަކުރަން އެބަޖެހޭ" އެޓާނީ ޖެނެރަލްގެ އޮފީހުގައި ބޭއްވި ނިއުސް ކޮންފަރެންސްގައި އާޒިމާ ވިދާޅުވި އެވެ.
އޭނާ ވިދާޅުވީ ޕެރޯލްގެ ގަވާއިދާއި ސިޔާސީ ޕާޓީގެ ގަވާއިދާއި އެއްވެ އުޅުމުގެ ގަވާއިދާއި މާލޭގެ ޕްލޭނިން ގަވާއިދާއި ބިލްޑިންގް ކޯޑާ ބެހޭ ގަވާއިދާއިި އަބުރާ ބެހުމުގެ ގެއްލުމުގެ ބަދަލު ނަގައި ދިނުމުގެ ގަވާއިދާއި ކޮމިއުނިކޭޝަން އޮތޯރިޓީ ރެގިއުލޭޓް ކުރާ ގަވާއިދާއި ޝަރުއީ ދާއިރާގެ ހިންގުމަށް ބޭނުންކުރާ 10 ގަވާއިދަކަށް ގާނޫނީ ބެލެނިވެރިކަން ބޭނުންވާ ކަމަށެވެ. މީގެ އިތުރުން ވެސް މުހިންމު އެތައް ގަވާއިދެއް އެބަހުރި ކަމަށް އެޓާނީ ޖެނެރަލް ވިދާޅުވި އެވެ.
އާޒިމާ ވިދާޅުވީ ގަވާއިދުތަކަށް ގާނޫނީ ބާރު ލިބުމުގެ މައްސަލައަށް ހައްލެއް ހޯދަން ޖެހެނީ ރައްޔިތުންގެ މަޖިލީހުގެ ތެރެއިން ކަމަށެވެ. އެހެން ނަމަވެސް ދައުލަތުން މިހާރު ތައްޔާރުވަނީ އެ މައްސަލައަށް މަޖިލީހުގެ ތަޅުމުން ހައްލެއް ނުލިބިއްޖެ ހާލަތެއްގައި ކަންކުރާނެ އުސޫލެއް ކަނޑައެޅުމަށް ކަމަށް ވެސް އޭޖީ ވިދާޅުވި އެވެ.
"ވަގުތީ އަމުރެއްގެ ހިޔަލުގައި ނަމަވެސް ރައްޔިތުންގެ މަޖިލީހުންނާ އަދި ބަންޑާރަ ނާއިބުގެ އޮފީހުން ކުރަން ހުރި ކަންތައްތައް ނިމެންދެން ރައްޔިތުންނަށް ދޭން ޖެހޭ ހިދުމަތްތައް ދޭން އެބަޖެހޭ" އާޒިމާ ވިދާޅުވި އެވެ.
އޭނާ ވިދާޅުވީ ހުރިހާ ގަވާއިދުތަކަށް އަމަލުކުރާނެ އޮޕްޝަނެއް ފެނިވަޑައިނުގަންނަވާ ކަމަށެވެ. އެހެން ނަމަވެސް އެކަށީގެންވާ ގިނަ ގަވާއިދުތައް ގާނޫނީ އޮނިގަނޑުގެ ތެރެއަށް ފެއްތިދާނެ ކަމަށް ގަބޫލު ކުރެއްވޭ ކަމަށް އާޒިމާ ވިދާޅުވި އެވެ.
"ދައުލަތުގެ ބޭނުމަކީ ރައްޔިތުންނަށް ދޭން ޖެހޭ ހިދުމަތްތައް ހުއްޓާނުލުން. ރައްޔިތުންގެ މަޖިލީހުން ކުރައްވަންޖެހޭ ކަމެއް ނުކުރެއްވުނޭ ކިޔާފައި ނުވަތަ ރައްޔިތުންގެ މަޖިލީހުގެ ހާލަތު އޮތް ގޮތުން ރައްޔިތުންނަށް ދޭންޖެހޭ ހިދުމަތްތައް ހުއްޓިގެން ނުވާނެ އަޅުގަނޑުމެން ދެކޭ ގޮތުގައި" ބަންޑާރަ ނާއިބު ވިދާޅުވި އެވެ. "ސަރުކާރުގެ އޮފީސްތަކަށް ދީފައި ހުރި މެންޑޭޓުތަކަކީ ރައްޔިތުންގެ މަޖިލީހުން ފާސްކޮށްފައި ހުރި މެންޑޭޓުތަކެއް. އެހެންވީމަ އެ މެންޑޭޓުގެ ތެރޭގައި އުސޫލުތައް ހިންގުމަށްޓަކައި ކުރަން ޖެހޭ މަސައްކަތްތައް ވެސް އަޅުގަނޑުމެން ކުރަން އެބަޖެހޭ."
ގާނޫނީ ބެލެނިވެރިކަން ދޭންޖެހޭ ގަވާއިދުތަކުގެ މުއްދަތު އޭޕްރީލް 2013 އާ ހަމައަށް އިތުރުކުރަން މަޖިލީހުގެ ގަވާއިދު ކޮމެޓީން ވަނީ މި ހަފުތާގައި ނިންމައިފަ އެވެ. އެކަމަކު ގާނޫނު ބުނާގޮތުން ރައްޔިތުންގެ މަޖިލީހުން އެކަން ފާސްކުރަން ޖެހެ އެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_23.png | ފުރަގަސް ފަރާތް
ފުރަގަސް ފަރާތް
.
' #249 1183
,
,
, [1]
/_05/12697487
މިއީ އިންސާނުންނާއި ބައެއް ޖަނަވާރުންގެ ބޮޑު ގޮހޮރު ނިމޭ ހިސާބުން ފުރަގަސްފަރާތު ދޮރާއި ދެމެދުގައިވާ ބައެކެވެ. ފުރަގަސް ފަރާތް(އިނގިރޭސި ބަހުން: ) އަކީ ބޮޑު ގޮހޮރު ނިމިގެން ހަޖަމުކުރާ ނިޒާމްގައި ފުރަގަސް ފަރާތު މަގު އާއި ދޭތެރޭގައި އިންނަ ބައެކެވެ.އެހެންކަމުން ފުރަގަސް ފަރާތް އިންނާނީ ބޮޑު ގޮހޮރު ނުވަތަ ފަލަ ގޮހޮރުގެ އެންމެ ފަހުބައި ކަމުގައިވާ ސިގްމޮއިޑް ގޮހޮރު އާއި ޖެހިގެންނެވެ. ބޮޑުކަމުދާ ތަކެތި ބޭރުކުރަން ޖެހެންދެން އެތަކެތި ޖަމާކޮށް ގުދަންކޮށްފައި ހުންނާނީ ފުރަގަސް ފަރާތުގައެވެ. އިންސާނުންގެ ފުރަގަސް ފަރާތުގެ ދިގުމިނަކީ 12 ސެންޓި މީޓަރެވެ.
އެނަޓަމީ [އުނިއިތުރު ގެންނަވާ]
ފުރަގަސް ފަރާތް ފެށިފައި އިންނަނީ ސެކްރަމްގެ 3 ވަނަ ކަށިކޮޅާއި ހަމައިންނެވެ. އަދި ނިމިފައި އިންނަނީ ފުރަގަސް ފަރާތު މަގު އާއި ފުރަގަސް ފަރާތް ގުޅޭކަން އަށެވެ. އެހެންކަމުން ފުރަގަސް ފަރާތް ނިމިގެން އިންނާނީ ފުރަގަސް ފަރާތު މަގު އެވެ. ފުރަގަސް ފަރާތް އިންނަނީ ސެކްރަމް އަދި ކޮކްސިކްސް ކަށިގަނޑުން އުފެދިފައިވާ ލެބުމުގެ ތެރެއަށް ފެތިފައެވެ. އަދި މިގޮތުން ފުރަގަސް ފަރާތް ފެތިފައިން އިންނަ ތަނަށް ކިޔަނީ ސެކްރަލް ފްލެކްޝަރ އެވެ. ފުރަގަސް ފަރާތުގެ އެންމެ ތިރީބައިގައި ފުޅާވުމެއް ނުވަތަ ފުފުމެއް ވެއެވެ. މިތަނަށް ކިޔަނީ ރެކްޓަލް އެމްޕުލާ އެވެ.
ފުރަގަސް ފަރާތް ޕެރިޓޯނިއަމް އިން މުޅިން ނިވާކުރެވިފައެއް ނުވެއެވެ. ނަމަވެސް ބައެއް ބައިތައް ޕެރިޓޯނިއަމް އިން ނިވާކުރެވިފައި ވެއެވެ. އެގޮތުން ފުރަގަސް ފަރާތުގެ މަތީ ތިންބައިކުޅަ އެއްބައި އިންނަނީ ކުރިމަތިންނާއި އަރިމަތިން ޕެރިޓޯނިއަމް އިން ނިވާކުރެވިފައެވެ. ފުރަގަސް ފަރާތުގެ މެދުގެ ތިންބައިކުޅަ އެއްބައި އިންނަނީ ހަމައެކަނި ކުރިމަތިން ޕެރިޓޯނިއަމް އިން ނިވާކުރެވިފައެވެ. އަދި ތިރީ ތިންބައިކުޅަ އެއްބައި ޕެރިޓޯނިއަމް އިން ނިވާކުރެވިފައެއް ނުވެއެވެ.
ފިރިހެނުންގެ ފުރަގަސް ފަރާތުގެ ކުރިމަތިން މަތީގައި ޖެހިފައި އިންނަނީ ރެކްޓޯ-ވެސައިކަލް ޕޯޗް އޭ ކިޔޭ ހުސް ޖާގައެއް ފަދަ ތަނެވެ. އަދި ފުރަގަސް ފަރާތުގެ ކުރިމަތިން ތިރީގައި ޖެހިފައި ހުންނަ ބައިތަކުގެ ތެރޭގައި މަސާނާގެ މަތީބަައި މަނި ގޮށް މަނި ހޮޅިގެ އެމްޕުލާ ގުރުތާގެ ނިމޭ ކޮޅު އަދި [ޕްރޮސްޓޭޓް ގްލޭންޑް]] ހިމެނެއެވެ.
އަންހެނުންގެ ފުރަގަސް ފަރާތުގެ ކުރިމަތިން މަތީގައި ޖެހިފައި އިންނަނީ ރެކްޓޯ-ވެޖައިނަލް ޕޯޗް އޭ ކިޔޭ ހުސް ޖާގައެކެވެ. އަދި ފުރަގަސް ފަރާތުގެ ކުރިމަތިން ތިރީގައި ޖެހިފައި އިންނަނީ އަންހެނާގެ ޖިންސީ ގުނަވަން ގެ ފުރަގަހު ފާރެވެ.
ދެޖިންސުގެ މީހުންގެ ވެސް ފުރަގަސްފަރާތުގެ އަރިމަތިން މަތީގައި އިންނަނީ ޕަރަރެކްޓަލް ފޮއްސާ އެވެ. އަދި ފުރަގަސް ފަރާތުގެ އަރިމަތިން ތިރީގައި އިންނަނީ ސްޕީރިއާ ރެކްޓަލް އާޓަރީގެ ގޮފިތަކާއި ކޮކްސިޖިއަސް މަސްގަނޑު އަދި ލެވޭޓަރ އޭނި މަސްގަނޑު އެވެ.
ދެޖިންސުގެ މީހުންގެ ވެސް ފުރަގަސް ފަރާތުގެ ފަހަތް ޖެހިފައި ހުންނަ ބައިތަކުގެ ތެރޭގައި ކޮކްސިކްސް ސެކްރަމްގެ ތިރީބައި މީޑިއަން ސެކްރަލް ލޭހޮޅިތައް ގްލޯމަސް ކޮކްސީޖިއަމް މަސްގަނޑު އަދި ނާރު ފުންޏެއް ހިމެނެއެވެ.
ބޮޑުކަމުދިއުމުގައި ފުރަގަސް ފަރާތުގެ ދައުރު [އުނިއިތުރު ގެންނަވާ]
ފުރަގަސް ފަރާތަކީ ވަގުތީ ގޮތުން ބޮޑުކަމުދާ ތަކެތި ރައްކާކޮށްފައި ބަހައްޓައިދޭ ގުދަނެކެވެ. ފުރަގަސް ފަރާތުގައި ބޮޑުކަމުދާ ތަކެތި ޖަމާވެ ފުރުމުން ފުރަގަސް ފަރާތު ފާރު ފުޅާވެ ފުރަގަސް ފަރާތު ފާރުގެ ތެރޭގައި ނާރުތަކުގެ ނިޒާމް އިން އައިސްފައިވާ ސްޓްރެޗް ރިސެޕްޓަރ ތައް މުރާލިވެ ބޮޑުކަމުދާ ހިތްވެއެވެ. ބޮޑު ކަމުދާން ޖެހުމުން ނުގޮސް ހިފަހައްޓައިފިނަމަ ފުރަގަސް ފަރާތުގައި ޖަމާވެފައި ހުރި ބޮޑުކަމުދާ ތަކެތި އަނބުރާ ބޮޑު ގޮހޮރު އަށް ވާޞިލްވެއެވެ. އަދި އެބޮޑުކަމުދާ ތަކެތީގެ ތެރޭގައި ހުރި ފެނުގެ ބައި ވަކިން ހަށިގަނޑަށް ނަގައެވެ. ބޮޑުކަމު ނުގޮސް ގިނައިރު ހުރެއްޖެނަމަ ބަނޑުހިކުން ކުރިމަތިކުރުވައެވެ. ބަނޑުހިކުން ކުރިމަތިވެއްޖެނަމަ ބޮޑުކަމުދާ ތަކެތި ހަރުވެ ބޮޑުކަމުދިއުމަށް އުދަގޫވެއެވެ.
ފުރަގަސް ފަރާތުން ހަށިގަނޑުގެ ފިނިހޫނުމިން ބެލުން [އުނިއިތުރު ގެންނަވާ]
ހަށިގަނޑުގެ ފިނިހޫނު މިން ހުރިނެތް މިންވަރު ފުރަގަސް ފަރާތުން ވެސް ބެލެއެވެ. މިގޮތުން ފިނިހޫނު މިން ބެލުމަށްޓަކައި މާކަރީ ތަމޯމީޓަރު ނުވަތަ ޑިޖިޓަލް ތަމޯމީޓަރެއް ފުރަގަސް ފަރާތު ދޮރުން ލައްވައިގެން ފުރަގަސް ފަރާތް އަށް ވާޞިލް ކުރުވައެވެ. ކުރިން މާކަރީ ތަމޯމީޓަރު ބޭނުންކުރި ނަމަވެސް މިހާރު މިފަދަ ތަމޯމީޓަރު ބޭނުންކުރަނީ ވަރަށް މަދުންނެވެ. ފުރަގަސް ފަރާތުން ބަލާ ފިނިހޫމިން އާންމުގޮތެއްގައި ހުންނަނީ 38-36 ޑިގްރީ ސެލްޒިއަސް އާއި ދެމެދުގައެވެ.
ފުރަގަސް ފަރާތުން ބަލާ ފިނިހޫނުމިން އަނގައިން ބަލާ ފިނިހޫނު މިނަށްވުރެ ޑިގްރީ ސެލްޒިއަސް މަތިވާނެއެވެ. އަދި ކިހިލިފަތް ދޮށުން ބަލާ ފިނިހޫނު މިނަށްވުރެ 1 ޑިގްރީ ސެލްޒިއަސް މަތިވާނެއެވެ.ގިނަ ޑޮކްޓަރުން ކުޑަކުދިންގެ ފިނިހޫނުމިން ހުރިމިންވަރު ފުރަގަސް ފަރާތުން ބެލުމަށް އިރުޝާދު ދެނީ ކުޑަކުދިންގެ އަނގަ އިން ފިނިހޫނު މިން ބެލުމަކީ ގިނަފަހަރު އުދަގޫކަމަށްވާތީ އެވެ. އެއީ ކުޑަކުދިން ފިނިހޫނުމިން ބަލާގަޑީގައި މަޑުން ހަމަހިމޭނުން ނީންނާތީއެވެ. މިފަހަކަށް އައިސް ކަންފަތުން ފިނިހޫނުމިން ބެލުން އާންމުވުމުން ފުރަގަސް ފަރާތުން ފިނިހޫނުމިން ބެލުން ވަނީ މަދުވެފައެވެ.
- ނޯޓް: އާންމުކޮށް ފުރަގަސް ފަރާތް ކިޔަނީ ފުރަގަސް ފަރާތް އަދި ފުރަގަސް ފަރާތު މަގު މިދެބަޔަށް އެއްކޮށެވެ. ނަމަވެސް އެނަޓަމިކަލް ގޮތުން ބަލާއިރު މިއީ ޖެހިޖެހިގެން އިންނަ ދެބަޔެވެ.
:
<> ,
</> | {"font_size": 26, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_24.png | ޗައިނާ އިން ރާއްޖެ އަށް ދޭ ލޯނު އެހީގެ އަދަދު 500 މިލިއަން ޑޮލަރާ ހިސާބަށް ލިމިޓް ނުވާ ކަމަށާއި ރާއްޖެ އަށް ބޭނުންވާ ހުރިހާ އެހީއެއް ވެސް ދިނުމަށް ވަރަށް ބޮޑު ސަމާލުކަމެއް ދެއްވާނެ ކަމަށް އެ ގައުމުގެ އިސްވެރިން ވިދާޅުވެފައިވާ ކަމަށް ރައީސުލްޖުމްހޫރިއްޔާ މުހަންމަދު ވަހީދު މިރޭ ވިދާޅުވެއްޖެ އެވެ.
ރައީސް ކަމުގެ މަގާމާ ހަވާލުވެވަޑައިގެންނެވި ފަހުން ޗައިނާ އަށް ކުރެއްވި ފުރަތަމަ ދަތުރުފުޅަށް ފަހު މާލެ ވަޑައިގެން ނޫސްވެރިންނާ ވާހަކަފުޅު ދައްކަވަމުން ރައީސް ވިދާޅުވީ ރާއްޖެ އާއި ޗައިނާއާ ދެމެދު އޮންނަ ގުޅުމުގެ ދަށުން އެ ގައުމުން ރާއްޖެ އަށް ދޭ 100 މިލިއަން ޔުއާންގެ އެހީ އާއި ޗައިނާގެ އެގްޒިމް ބޭންކުން 150 މިލިއަން ޑޮލަރުގެ އެހީ ދިނުމުގެ ފްރޭމް ވޯކް އެގްރީމަންޓެއްގައި ރާއްޖެ އިން ސޮއިކޮށްފައިވާ ކަމަށެވެ.
ރައީސް ވިދާޅުވީ ދަތުރުފަތުރާ ގުޅޭ އެހީތަކާއި މަގު ހެދުމާއި ޝިޕިންއާ ގުޅޭ އެހީތައް ރާއްޖެ އަށް ދެއްވާނެ ކަމަށް ޗައިނާގެ ބޮޑުވަޒީރު ވިދާޅުވެފައިވާ ކަމަށެވެ.
"އެހެންވީމާ އަޅުގަނޑުމެންނަށް އެކަމާ ބެހޭ ލިޔެކިޔުންތައް ތައްޔާރުކޮށް ފޮނުވުނުހާ އަވަހަކަށް އިތުރު އެހީ ވެސް ލިބޭނެ ކަމުގެ އުންމީދު އަޅުގަނޑު ކުރަމުން މި ގެންދަނީ" އެ މަނިކުފާނު ވިދާޅުވި އެވެ.
ރައީސް ވިދާޅުވީ ޗައިނާގެ ބައެއް ވިޔަފާރިވެރިންނާއެކު ބޭއްވެވި ބައްދަލުވުންތަކުގެ ސަބަބުން ރާއްޖޭގެ ބަނދަރު ހެދުން ފަދަ ކަންކަމަށް އެ ގައުމުގެ ކުންފުނިތަކުން ޝައުގުވެރިވާނެ ކަމަށް އުންމީދު ކުރައްވާ ކަމަށެވެ.
ރައީސް ވިދާޅުވީ އެ މަނިކުފާނުގެ ސަރުކާރަށް ތާއީދުކުރާ ކަމަށް އެންމެ ފުރަތަމަ ވެސް ބުނި ގައުމުތަކުގެ ތެރޭގައި ޗައިނާ ހިމެނޭ ކަމަށެވެ. އަދި ރާއްޖޭގެ މިހާރުގެ ހާލަތާ ބެހޭ މައުލޫމާތު ޗައިނާގެ އިސްވެރިންނަށް ދެއްވި ކަމަށާއި އެ ގައުމުގެ ކަންބޮޑުވުމެއް މިހާތަނަކަށް ނެތް ކަމަށް ވެސް ރައީސް ވިދާޅުވި އެވެ.
"ދިވެހި ސަރުކާރަށް ފުރިހަމަ އިތުބާރާއި ތާއީދު އެބައޮތް ކަމަށް ޗައިނާގެ ބޮޑުވަޒީރު އަޅުގަނޑުގެ ކައިރީގައި ވިދާޅުވެފައި ވަނީ" ރައީސް ވިދާޅުވި އެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_25.png | ސިފައިންގެ ހިދުމަތުން އިސްތިއުފާދެއްވަން މިއަދު ހުށަހެޅުއްވީ ސިފައިންގެ ޔުނިފޯމަށްޓަކައި ކުރާ ގަދަރެއްގެ ސަބަބުން ކަމަށް ބްރިގޭޑިއާ ޖެނެރަލް އިބްރާހިމް މުހަންމަދު ދީދީ މިރޭ ވިދާޅުވެއްޖެ އެވެ.
ސިފައިންގެ ހިދުމަތުގައި 32 އަހަރު ހޭދަކުރެއްވި އިބްރާހިމް ދީދީ ކުއްލި ގޮތަކަށް ސިފައިންގެއިން ވަކިވުމަށް މި ހުށަހެޅުއްވީ ކްރިމިނަލް ކޯޓުގެ އިސް ގާޒީ އަބްދު މުހަންމަދު ގާނޫނު އަސާސީ އާއި ގާނޫނުތަކާ ހިލާފަށް ހައްޔަރުކުރި މައްސަލާގައި ދައުވާކުރުމަށް އިއްޔެ ޕީޖީ އޮފީހުން ކޯޓަށް ފޮނުވާފައި ވަނިކޮށެވެ. އިބްރާހިމް ދީދީ އާއި ކުރީގެ ރައީސް މުހަންމަދު ނަޝީދާއި އޭރުގެ ޑިފެންސް މިނިސްތަރު ތޮލްހަތު އިބްރާހިމް ކަލޭފާނާއި ކާނަލް މުހަންމަދު ޒިޔާދުގެ މައްޗަށް ދައުވާކުރުމަށް ވަނީ ކޯޓަށް ފޮނުވައިފަ އެވެ.
މިވަގުތު ސަދަން އޭރިއާގެ ކޮމާންޑަރަކަށް ހުންނެވި އިބްރާހިމް ދީދީ މިރޭ "ހަވީރަ"ށް ވިދާޅުވީ އަބަދުވެސް ސިފައިންގެ ޔުނިފޯމަށް ގަދަރުކުރައްވާ ކަމަށެވެ. އަދި ސިފައިންގެ ޔުނިފޯމްގައި ކޯޓަށް ވަޑައިގެންނެވުމަކީ ފަސޭހަ ކަމެއް ނޫން ކަމަށް އޭނާ ވިދާޅުވި އެވެ.
"އަޅުގަނޑު ސިފައިންގެ ހިދުމަތުގައި މި ހޭދަކުރި 32 އަހަރު ވެސް އެ ޔުނިފޯމަށް އަޅުގަނޑު ރެސްޕެކްޓް ކުރިން. އަބަދުވެސް ކުރާނަން. އަޅުގަނޑު ގަބޫލުކުރާ ގޮތުގައި ކޯޓަށް އަޅުގަނޑު ދާންވާނީ އެ ޔުނިފޯމް ބާލާފައި. އެ ޔުނިފޯމް ލައިގެން ކޯޓަށް ފޭސްކުރާކަށް އަޅުގަނޑު ބޭނުމެއް ނޫން" އަބްދު ގާޒީ ހައްޔަރުކުރި އިރު މާލޭ އޭރިއާގެ ކޮމާންޑަރެއްގެ މަގާމުގައި ހުންނެވި އިބްރާހިމް ދީދީ ވިދާޅުވި އެވެ.
އޭނާ ވިދާޅުވީ ސިފައިންގެ ހިދުމަތުގައި ގައުމަށްޓަކައި ކޮށްދެއްވުނު އެންމެ ބޮޑު ކަމަކީ ނޮވެމްބަރު 3 1988 ގެ އުދުވާނީ ހަމަލާއިން ގައުމު ސަލާމަތްކުރުމުގެ މަސައްކަތް ކަމަށެވެ.
އޭނާ ވިދާޅުވީ ކޮންމެވެސް ދުވަހަކުން ސިފައިންގެ ހިދުމަތުން ދުރަށް ވަޑައިގަންނަވަން ޖެހޭނެ ކަމަށް ގަބޫލުކުރެއްވި ކަމަށެވެ.
"އެހެންވީމަ އަޅުގަނޑު ގަބޫލުކުރަން މި ސާވިސް އިން ދުރަށް ދާން ޖެހޭ ދުވަސްކަން މިއީ. އެކި މީހުންނަށް އެ ދުވަސް އަންނާނީ އެކި ގޮތަށް" މިވަގުތު އައްޑޫގައި ހުންނެވި އިބްރާހިމް ދީދީ 51 ވިދާޅުވި އެވެ.
އަބްދު ގާޒީ ހައްޔަރުކުރި މައްސަލާގައި އެއްވެސް އެއްޗެއް އޭނާ މީޑިއާގައި ވިދާޅުވާކަށް ބޭނުމެއް ނޫނެވެ.
ސިފައިންގެ ތަރުޖަމާން ކާނަލް އަބްދުއްރަހީމް މިރޭ ވިދާޅުވެފައި ވަނީ "ޝަރަފުވެރިކަމާއެކު ސިފައިންގެ ހިދުމަތުން ވަކިވުމަށް އިބްރާހިމް ދީދީ ވަނީ ހުށަހަޅުއްވާފައި" ކަމަށާއި އެކަން ކުރިއަށްދާ ކަމަށެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_26.png | ރެޑް ފޯރޓް
ރެޑް ފޯރޓް އަކީ އިންޑިޔާގެ ދިއްލީގައި ހުންނަ އާޘާރީ ބިނާއެކެވެ. ޔުނެސްކޯގެ ދުނިޔޭގެ އާޘާރީ ތަރިކައިގެ ތެރޭގައި ބެލެވޭ ތަނެއްގެ ގޮތުގައި ރެޑް ފޯރޓް ހަމެޖެހިގެން ދިޔައީ 2007 ވަނަ އަހަރުގައެވެ. މިއީ ޝާހް ޖަހާންގެ ރަސްކަމުގެ ދުވަސްވަރު ވެރިކަން ކުރާނެ ގަނޑުވަރުގެ ގޮތުގައި ބިނާކުރެވުނު ތަނެކެވެ.
ރެޑް ފޯރޓް އަދި ޝާހްޖަހާން އާބާދު އޭ ކިޔޭ ސިޓީ ބިނާކުރެވުނީ މީލާދީން 1639 ވަނަ އަހަރު ޝާހް ޖަހާންގެ ރަސްކަމުގެ ދުވަސްވަރުގައެވެ. ޝާހް ޖަހާންގެ ރަސްކަމުގައި މިތަން ބިނާކުރެއްވުމަށްފަހު އެކިފަހަރު މަތިން މިތަނަށް ބައިތައް އިތުރުކުރެވިފައިވާކަން ފާހަގަ ކުރެވެއެވެ. ރެޑް ފޯރޓް ހުންނަ ޝާހްޖަހާން އާބާދު އަކީ ދިއްލީގައި މުސްލިމުން ދިރިއުޅުމަށް ބިނާކުރެވުނު 7 ވަނަ ޝަހަރު އެވެ.
ރެޑް ފޯރޓް އަށް މިނަން ދެވިފައިވަނީ އެތަނުގެ ވަށައިގެން ލެވިފައިވާ އިންފާރުގައި ބޭނުންކޮށްފައިވާ ރަތް ގަލުގެ ސަބަބުންނެވެ. ޝާހްޖަހާން އާބާދުގެ އިރުމަތީ ބިތުގައި ހުންނަ ރެޑް ފޯރޓްގެ ވަށާ ފާރުގެ ދިގުމިނުގައި 1.5 މޭލުގެ ދިގުމިން ހުންނަ ކަމަށް ވެއެވެ. އަދި މިވަށާ ފާރުގެ އުސްމިން ބައެއް ދިމާލުގައި 60 ފޫޓު ހުންނަ އިރު އަނެއް ބައި ދިމާލުގައި 110 ފޫޓް ހުރެއެވެ. | {"font_size": 25, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_27.png | އެއްވެސް ޝައްކެއް ނެތް ފަދައިން ތަޢާލާ ރޯދަ ފަރުޟު ކުރައްވާފައިވަނީ އެ ރޯދަ ހިފުމުގައި ގެންގުޅެންޖެހޭ އަދަބުތަކަކާ އެކުގަ އެވެ. ރޯދައިގެ އަދަބުތަކަށް ތަބާވެ އެއާ މެދު އަދަބުވެރިވުމަކީ ކޮންމެ މުސްލިމަކުގެ ކިބައިން ވެސް ތަޢާލާ އެދިވޮޑިގަންނަވާ ގޮތެވެ. މުސްލިމް މީހާގެ ރޯދަ އިން އެ މީހަކަށް ލިބޭނޭކަމަށް އެ ރޯދަ ފަރުޟުކުރެއްވި އިލާހު ޖާމިނުވެ ވޮޑިގެންނެވި ފުރިހަމަ ދަރުމަ އާއި ޘަވާބު ލިބޭނީ އޭރުންނެވެ. އަދަބުވެރިކަމާ އެކު ހިފާ ރޯދައަކީ އެންމެ ފުރިހަމަ އަށް އަދާކުރެވިފައިވާ އަޅުކަމެކެވެ. އެފަދަ ރޯދައަކީ އަޅުކަމުގައި ހުންނަންޖެހޭ ފުރިހަމަ ސިފަތައް އެކުލެވިފައިވާ ހެޔޮ ޢަމަލެކެވެ.
ރޯދަހިފުމުގައި ނަބިއްޔާ ޞައްލަ ޢަލައިހި ވަސައްލަމަގެ ސުންނަތަށް އިސްކަންދީ އެ ސުންނަތުގެ މަޤާމް މަތިވެރިކޮށް އިތުރު އެކަލޭގެފާނުންގެ ހިދާޔަތަށް ބޯލެނބުމަކީ މުއުމިނުންނަށް މުސްތަޙައްބު ވެގެންވާ ކަމެކެވެ. ޢާއްމުކޮށް ޙަޔާތުގެ ހުރިހާ ދާއިރާތަކެއްގައި ޚާއްޞަކޮށް ހުރިހައި އަޅުކަމެއްގައި ވެސް ކަން އޮތީ މި ފަދައިން ކަން އެއީ އެއްވެސް ޝައްކެއް އޮތް ކަމެއް ނޫނެވެ.
އަލްއަޙްޒާބު ސޫރަތުގެ އެކާވީސް ވަނަ އާޔަތުގެ މާނާގައިވެ އެވެ. ހަމަކަށަވަރުން ގެ ރަސޫލާގެ ކިބައިގައި ތިޔަބައިމީހުންނަށް ރިވެތިވެގެންވާ ނަމޫނާއެއްވެ އެވެ. އެއީ ގެ ދަރުމަ އާއި އާޚިރަތުގެ ޘަވާބަށް އެދޭ އަދި ގިނަގިނަ އިން ހަނދުމަކުރާ ކަމުގައިވާ މީހަކަށެވެ. އަޅުކަންތައް އެކަންކުރާ އަހުލުވެރިންނަށް ނިދާ އިއްވަނީ ހަމައެކަނި އަޅުކަމަކަށް ފަހު އަޅުކަމެއް ނިންމާލުމަކަށް ނޫނެވެ. އަޅުކަންކުރުމުގައި އެތެރެ ފުށުންނާއި ބޭރު ފުށުން ޝަރީޢަތަށް ތަބާވުމަށެވެ.
ރޯދައިގެ އަދަބުތަކުގެ ތެރޭގައި އެ އަދަބަކާ މެދު ފަރުވާ ކުޑަކޮށް ދޫކޮށްލުމުން ފާފަވެރިވާ ވާޖިބު އަދަބު އަދި އަދަބުވެރިވުން މުސްތަޙައްބުވާ އެކަމަށް ބާރުއަޅާ ގޮވާލެވިފައިވާ އަދަބު ހިމެނެ އެވެ. އޭގެ ތެރެއިން އިޚްލާސްތެރިކަން އެއީ ރޯދަވެރިޔާ ފަރުވާތެރިވުމަށް ކަނޑައަޅުއްވާފައިވާ ވާޖިބު އަދަބެކެވެ. އިޚްލާޞްތެރިކަމަކީ ރޯދަވެރިޔާގެ ރޯދަ އިން ހެޔޮ ދަރުމައާ ޘަވާބު އަދިގެ ރުއްސެވުމާއި އާޚިރަތް އެދޭ ޙާލު އެއަޅުކަން އަދާކުރުމެވެ.
ރަސޫލާ ޞައްލަ ޢަލައިހި ވަސައްލަމަ ޙަދީޘްކުރެއްވި ބަސްފުޅެއްގެ މާނާގައިވެ އެވެ. އީމާންތެރިކަމާ އެކު ގެ ޙަޟްރަތުން ދަރުމަ އާއި ޘަވާބު އެދިގެން ރޯދަ ހިފި މީހެއްގެ އިސްވެ ދިޔަ ފާފަތައް ފޮހެވިދެ އެވެ.
ރޯދަ އަށް ހުރެ އަށް ކުއްތަންވުމުގެ ނިޔަތް ހާޟިރުކުރުންވަނީ އިޚްލާޞްތެރި ކަމުގެ ތެރެއިންނެވެ. އަދި ރޯދަ އަށް ފަށާ ވަގުތު ބަޔާންވެދިޔަ މާނަތައް ހިތަށް ޙާޟިރުނުކުރެވި ޣާފިލުވެއްޖެ ނަމަ އެ މީހަކު އެވަނީ ރޯދައިގެ މުހިންމު އަދަބުން އެއްކިބާވެފަ އެވެ. އެ ފަދަ މީހެއްގެ ޙިއްޞުތަކުން ރޯދަޔާ މެދު ކުރެވޭ އިޙްސާސްތަކަކީ ބޭރު ފުށުން ހަމައެކަނި މުޖުތަމައާ އެއްގޮތްވުން ކަމުގައިވެސް ވެދާނެ އެވެ.
ރޯދަވެރިޔާގެ ރޯދަ އަށް ފެއްޓުމުގެ ކުރިން ކެއުން މުސްތަޙައްބުވާ ބަރަކާތްތެރި ކެއުމެއްވެ އެވެ. ނަބިއްޔާ ޞައްލަ ޢަލައިހި ވަސައްލަމަ ޙަދީޘްކުރެއްވި ބަސްފުޅުގެ މާނާގައިވެ އެވެ. ތިޔަބައިމީހުން ހާރު ކާށެވެ. ހަމަކަށަވަރުން ހާރު ކެއުން އެއީ ބަރަކާތްތެރި ކަމެކެވެ. ހާރުކާ މީހާ އަށް ނަބިއްޔާ ޞައްލަ ޢަލައިހި ވަސައްލަމައާ ތަބާވުމުގެ ބަރަކާތް ލިބެ އެވެ. އެއީ މި އުންމަތަށް ޚާއްޞަކުރެވިގެންވާ ކަންކަމުގެ ތެރެއިންވާ ކަމެކެވެ. އެއީ ރޯދަވެރިޔާ އެ ދުވަހުގެ ރޯދަ އަށް ހުރުމަށް އެހީތެރިވެދޭނެ ކަމެކެވެ. ކަރު ހިއްކުން ކުޑަކުރުވަ އެވެ. އަދި ރޯދަ އަށް ހުންނަ މީހަކު ހާރުދަމުގެ ވަގުތުގައި އެއްޗެއް ކައިލުމަކީ އުފާވެރިކަމާ ހިތްހަމަޖެހުން ލިބޭނެ ކަމެކެވެ.
ހާރުކެއުން ފެން ކޯވަރެއްގެ މިންވަރުން ވެސް ޙާޞިލްވާނެ އެވެ. ނަބިއްޔާ ޞައްލަ ޢަލައިހި ވަސައްލަމަ ޙަދީޘްކުރެއްވި ބަސްފުޅެއްގެ މާނާގައިވެ އެވެ. ފެން ކޯވަރެއްގެ މިންވަރަކުން ކަމުގައިވިއަސް ހާރުކާށެވެ. ހާރުކާ އެއްޗަކީ ކަދުރުކަމުގައި ހެދުމަށް ނަބިއްޔާ ޞައްލަ ޢަލައިހި ވަސައްލަމަ ބާރުއަޅުއްވާފައިވެ އެވެ. ކަދުރަކީ އިތުރު އެ ކަލޭގެފާނުންގެ އަސާސީ ކާނާގެ ތެރެއިންވާ އެއްޗެކެވެ.
ހާރުކެއުމުގެ ވަގުތަކީ ފަތިސް ނަމާދުގެ ކުރީގެ ވަގުތެވެ. އެއީ ހާރުގެ ވަގުތު ފެށޭ ގަޑި އެވެ. އެވަގުތު ނިމެނީ ފަޖުރުގެ ސަބަބުން ރޭގަނޑުގެ އަނދިރިކަމުގެ ތެރެއިން ފަތިހުގެ އަލިކަން ފާޅުވެ އެނގުމުންނެވެ. ވަޙީކުރައްވާފައިވާ ބަސްފުޅުގެ މާނާގައިވެ އެވެ. އަދި ތިޔަބައިމީހުން ކައިބޮއި އުޅޭށެވެ. ފަޖުރުގެ ސަބަބުން ރޭގަނޑުގެ އަނދިރިކަމުގެ ތެރެއިން ފަތިހުގެ އަލިކަން ފާޅުވެ އެނގިއްޖައުމަށް ދާންދެންނެވެ.
ހާރުގެ ވަގުތު ވީހާ ވެސް ފަސްކުރުން މުސްތަޙައްބު ވެގެންވެ އެވެ. ރުއްސުންލެއްވި އަނަސްގެފާނާއި ޒައިދު ބިން ޘާބިތުގެފާނުގެ އަރިއަހުން ރިވާވެގެންވާ ޙަދީޘެއްގެ މާނާގައިވެ އެވެ. އަހަރެމެން ނަބިއްޔާ ޞައްލަ ޢަލައިހި ވަސައްލަމައާ އެކު ހާރު ކެއީމެވެ. އެއަށް ފަހު އިތުރު އެކަލޭގެފާނު ނަމާދަށް ތެދުވެވަޑައިގަތެވެ. އަނަސްގެފާނު ވިދާޅުވި އެވެ. ތިމަން ކަލޭގެފާނު ދެންނެވީމެވެ. ހާރުކެއުމާ ޤަމަތާ ދެމެދުވީ ކިހައި ވަގުތެއް ހެއްޔެވެ ޒައިދު ބިން ޘާބިތު ވިދާޅުވި އެވެ. ފަންސާސް އާޔަތް ކިޔަވާނެ މިންވަރެވެ.
ރޯދަ ވީއްލުން އަވަސްކުރުންވަނީ ރޯދައިގެ އަދަބުގެ ތެރެއިންނެވެ. އިރު އޮއްސިއްޖެކަން ޔަޤީންވުމުން ރޯދަ ވީއްލުން އަވަސްކުރަންވާނެ އެވެ. ނަބިއްޔާ ޞައްލަ ޢަލައިހި ވަސައްލަމަވަނީ މި އުއްމަތުގެ މީސްތަކުންގެ ކިބާގައި އަވަހަށް ރޯދަ ވީއްލުން އަށަގެންފައިވާ ހިނދަކު އުއްމަތުން ހެޔޮކަން ފިލައިގެން ނުދާނޭކަމަށް ހެކިވެ ވަޑައިގެންފަ އެވެ. ރޯދަ ވީއްލުން އަވަސްކުރުމަށް ވަގުތު ރަނގަޅަށް ދެނެގަތުމުގައި ސަމާލުވުމަކީ ކޮންމެހެން ލާޒިމު ކަމެކެވެ. އިރު އެއްކޮށް އޮއްސިއްޖެ ކަމުގައިވަނީ އިރުމަތީ ފަރާތުން އަނދިރިކަން ފާޅުވާން ފަށަ އެވެ.
އިރު އޮއްސުމުން ކަދުރުން ރޯދަ ވީއްލުންވަނީ ނަބިއްޔާގެ ސުންނަތުގެ ތެރެއިންނެވެ. އަދި ކަދުރުކޮޅެއްގެ މިންވަރު ނުލިބިއްޖެ ނަމަ ފެން ފޮދަކުންނެވެ. ރޯދަ ވީއްލުމަށް ފަހު ނަބިއްޔާ ދުޢާކުރައްވަ އެވެ. އެ ދުޢާގެ މާނާގައިވެ އެވެ. ގެ ވާގިފުޅާއެކު ކަރު ހިއްކުން ފިލައި ގޮސް ނާރުތަކަށް ތެތްކަން ލިބި ދަރުމަ ކަށަވަރުވެއްޖެ އެވެ. މި ދުޢާގައި ނަބިއްޔާ މިވަނީ އަޅުކަންކުރުމަށް ބާރުއަޅުއްވާފަ އެވެ. އެހެނީ ވަރުބަލިކަން ފިލުމަކީ ހިތްހަމަޖެހުން ލިބޭ ކަމެކެވެ. ވަރުބަލިކަން ފިލައި ދަރުމަ ކަށަވަރުވުމުން އެކަމަކީ ހިތަށް އުފާވެރިކަން ލިބޭ ކަމެކެވެ.
މި މާތް މައްސަރުގައި ދީލަތިވުމަކީ ނަބިއްޔާގެ ހަދްޔުގެ ތެރެއިން ހިމެނިގެންވާ ކަމެކެވެ. މިގޮތުން ހެޔޮ ކަންކަމުގައި ކުރިއަރާ ދިއުމަށް އެކަކު އަނެކަކާ ވާދަޖެހުމުގެ ރޫޙު އަހަރެމެންގެ މެދުގައި އާލާކުރުމަށް ނަމޫނާ ލިބިގަންނަންވާނީ މާތް ނަބިއްޔާގެ ކިބައިންނެވެ. އިތުރު އެކަލޭގެފާނު ވެވަޑައިގެންނެވީ އާދަމުގެ ދަރިންކުރެ އެންމެ ދީލަތި ޘާހިބާ ކަމުގަ އެވެ.
އިތުރު އެކަލޭގެފާނަކީ ހުރިހައި ވަގުތެއްގައި ވެސް ދީލަތި ބޭފުޅެކެވެ. އެކަލޭގެފާނު އެންމެ ދީލަތިވެ ވަޑައިގަންނަވަނީ ރަމަޟާން މަހުގައި ޖިބްރީލް ޢަލައިހިއްސަލާމާ ބައްދަލުވެ ވަޑައިގަންނަވާ ހިނދު އެވެ. ޖިބްރީލްގެފާނު އެކަލޭގެފާނާ ރަމަޟާން މަހުގެ ކޮންމެ ރެއެއްގައި ބައްދަލުވެ ވަޑައިގަންނަވަ އެވެ. އެހިނދު އެކަލޭގެފާނުންގެ ފަރުވާތެރިކަމާ ހެޔޮކަމުގައި އަވަސްވެ ދީލަތިވެ ވަޑައިގެންނެވުން އެންމެންގެ މައްޗަށް ޖެހެމުންދާ ރީތި ނަލަ ވައިރޯޅިއަކަށްވުރެ ވެސް ފުރިހަމަ އެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_28.png | ހުޅުމާލޭ އިރު އުތުރު ކޮޅުގައި އޮންނަ ބާބަކިޔު ހަދާ ސަރަހައްދަށް ޖަމާކޮށްފައި ހުރި ގާކުނޑިތައް ނަގައި އެ ސަރަހައްދު ސާފުކުރުމަށް ބަޔަކާ ހަވާލުކުރަން ނިންމާފައިވާ ކަމަށް ހައުސިންގް ޑިވެލޮޕްމެންޓް ކޯޕަރޭޝަން (އެޗްޑީސީ)ން ބުނެފި އެވެ.
އެޗްޑީސީގެ ޑެޕިއުޓީ މެނޭޖިންގް ޑިރެކްޓަރު ސުހައިލް އަހުމަދު މިއަދު ވިދާޅުވީ އެ ސަރަހައްދަށް ގާކުނޑި އެޅުމަށް ކުރިން ހުއްދަ ދިން ކަމަށާއި ނަމަވެސް އެ ސަރަހައްދަށް މާ ބޮޑަށް ކުނި ޖަމާވުމުން މިހާރު އެކަން މަނާކޮށްފައިވާ ކަމަށެވެ.
"މަނާކުރި ނަމަވެސް އެ ސަރަހައްދަށް ބައެއް މީހުން ކުނި އަޅަމުންދަނީ. އެކަން ބޮޑުވެ އެ ސަރަހައްދު ގޮނޑުވާތީ ސާފުކުރުމަށް އަޅުގަނޑުމެން އެބަ މަސައްކަތްތަކެއް ރާވަން. އެކަން ބަޔަކާ ހަވާލުކުރުމަށް ވަރަށް އަވަހަށް އިއުލާންކުރާނަން" ސުހައިލް ވިދާޅުވި އެވެ.
އޭނާ ވިދާޅުވީ އެ ސަރަހައްދުގެ އިތުރުން ހުޅުމާލޭ ކުނިގޮނޑު ވެސް ހަމައަކަށް އަޅުވަންޖެހިފައިވާ ކަމަށާއި އެ ސަރަހައްދުގައި ވެސް ތިލަފުއްޓަށް ގެންދަންޖެހޭ ކުނި އެބަހުރި ކަމަށެވެ.
"އެކަން ވެސް ހައްލުކުރުމަށް އަޅުގަނޑުމެން މި އަންނަނީ މަސައްކަތްކުރަމުން." އޭނާ ވިދާޅުވި އެވެ.
ހަފުތާ ބަންދާ ދިމާކޮށް ގިނަ ބަޔަކު މަސް ފިހުމަށް ދާ ސަރަހައްދު ރަނގަޅަށް ނުބެލެހެއްޓި ވަރަށް ބޮޑަށް ވަނީ ގޮނޑުވެފަ އެވެ. ގާކުނޑީގެ އިތުރުން އެ ސަރަހައްދަށް ބާބަކިޔު ހަދަން ދާ މީހުން އަޅާ ކުނިތައް ވެސް ނުނެގި އެތަން ވަނީ ވަރަށް ބޮޑަށް ގޮނޑުވެފަ އެވެ. އަދި އެޗްޑީސީން އެ ސަރަހައްދުގައި ބަހައްޓާފައިވާ ބާބަކިޔު ގްރިލްތައް ވެސް ހަލާކުވެ ތަން ގޮނޑުވުމުގެ ޝަކުވާތައް ދަނީ އިތުރުވަމުންނެވެ.
"އެ ތަކެތި ވެސް އަޅުގަނޑުމެން މަރާމާތުކޮށް ހަދަން. ހަލާކުވެފައި ހުރިއްޔާ އަޅުގަނޑު ޖެހޭނީ އެކަންވެފައި އޮތް ގޮތެއް ބަލާލަން. އެ ސަރަހައްދު ބެލެހެއްޓުން ބަޔަކާ ހަވާލުނުކުރަން ވެސް މި އުޅެނީ އެ ސަރަހައްދަށް ދާ މީހުން އަތުން ފީއެއް އެއްޗެއް ނެގުން ފަދަ ކަމެއްކޮށްފާނެތީ. އެ ސަރަހައްދުގެ ބޭނުން ހިފާ މީހުން ވެސް އެކަށީގެންވާ ގޮތެއްގައި ނުބަލާތީ ކުނި ގިނަވެ ގޮނޑުވަނީ" ސުހައިލް ވިދާޅުވި އެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_29.png | އޮޅުފަތި މިޔަރު
އޮޅުފަތި މިޔަރު (އިނގިރޭސި ބަހުން: )ނުވަތަ (އިނގިރޭސި ބަހުން: )އަކީ މިޔަރުގެ ބާވަތެެކެވެ. މިއީ ރާއްޖޭގެ ފަރުފަޅުތަކާއި ކަނޑުތަކުގައި އެންމެ ގިނައިން އުޅޭ އެއްބާވަތުގެ މިޔަރެވެ. މިއީ ފަރުފަޅުތަކަށް މޫދަށް އެރި އުޅޭމީހުންނަށް ގިނައިން ފެންނަ މެދު އިސްކޮޅެއްގެ މިޔަރެކެވެ. މިޔަރުގެ ތުންކުރުވެފައި ކޮޅު ހުންނާނީ ވަރަށް ވަށްކޮށެވެ. މިމިޔަރުގެ ދަތްތައް ހުންނާނީ ކޮޅަށް އޫކޮށް ކައިރިފަށް އޮމާން ކޮށެވެ. 2.1މީޓަރަށް މިމިޔަރު ބޮޑުވާކަމަށް ވެއެވެ. ނަމަވެސް ގިނައިން ފެނިފައި ހުންނަނީ 1.6 މީޓަރަށްވުރެ ކުދި މިޔަރެވެ. މިއީ ވަރަށް ތިލަ ހިސާބުތަކުގައި އުޅޭ މިޔަރެއް ކަމަށް ވިޔަސް ގާތްގަނޑަކަށް 330 މީޓަރުގެ ފުންމިނުގައި ވެސް މިމިޔަރު އުޅޭކަމަށް ވެއެވެ. މިމިޔަރު ވިހާ ކޮންމެ ފަހަރަކު 5-1އާއި ދެމެދުގެ ޢަދަދަކަށް ޅަމިޔަރު ވިހައެވެ. ވިހާ ޅަމިޔަރުގެ ދިގުމިނުގައި 62-50 ސެންޓިމީޓަރާއި ދެމެދުގެ ދިގުމިން ހުރެއެވެ.
އޮޅުފަތި މިޔަރު ކާނާގެ ގޮތުގައި ގިނައިން ކައިއުޅެނީ އެކިބާވަތުގެ ފަރު މަހާއި އިއްސާއި ބޯވައާއި ކަކުންޏެވެ. މިއީ މޫދަށް އެރި އުޅޭމީހުންނަށް ނުރައްކާތެރި ޙަމަލާދޭ މިޔަރެއް ނޫނެވެ. ނަމަވެސް އެންމަހުގެ ފިލި ވަހަށް އައިސް ޙަމަލާދޭ ކަމަށް ވެއެވެ. މިމިޔަރުގެ މަތީބައިގެ ކުލައަކީ އަޅިމުށި ކުލައެވެ. ބައެއް މިޔަރުގައި ކަޅު ކުލައިގެ ތިކިތަކެއް ދެއަރި މަތީގައި ހުރެދާނެއެވެ. މިޔަރުގެ ބުރަކަށި މަތީގެ ފުރަތަމަ އުރަހައިގެ ކޮޅު ގައްޔާއި ނިގޫފަތުގެ މަތީބައިގެ ކޮޅުގައި ފާހަގަ ކުރެވޭ ފަދަ ހުދުކުލައިގެ ދެލައް ހުރެއެވެ. | {"font_size": 24, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_30.png | ސިފައިންގެ ޔުނިފޯމުގައި މާލޭ ގެއަކަށް ވަދެ އެ ގޭގައި ދިރިއުޅޭ ބިދޭސީ ބަޔަކަށް ބިރުދައްކައި ފައިސާ ފޭރެމުން ދިޔަ މައްސަލާގައި މިދިޔަ އަހަރުގެ އޮގަސްޓް މަހު ހައްޔަރުކުރި ސިފައިންގެ ދެ މީހުން މަސައްކަތަށް ނުކުންނަ ކަމަށް އެމްއެންޑީއެފުން މިއަދު ބުނެފި އެވެ.
އެމްއެންޑީއެފުގެ ސްޕޯކްސް ޕާސަން ކާނަލް އަބްދުއްރަހީމް މިއަދު ވިދާޅުވީ ފޭރުމުގެ މައްސަލާގައި ހިމެނުނު ސިފައިންގެ ދެ މީހުން ވަޒީފާ އަށް ނުކުންނަން ފެށީ އެ މައްސަލައިގެ ތަހުގީގު މަރުހަލާ ފުލުހުން ނިންމައި މައްސަލަ ޝަރީއަތަށް ފޮނުވުމާ ގުޅިގެން ކަމަށެވެ. މައްސަލަ ޝަރީއަތަށް ހުށަހަޅަންދެން އެ ދެ މީހުން ތިބީ ސަސްޕެންޝަނުގައި ކަމަށް ވެސް އޭނާ ވިދާޅުވި އެވެ.
ފޭރުމުގެ އެ މައްސަލާގައި ފުލުހުން ހައްޔަރުކޮށްފައި ވަނީ ޅ. ހިންނަވަރު އާރާމުގޭ ލާންސް ކޯޕްރަލް އަލީ އިބްރާހީމް 26 އާއި ލ. މުންޑޫ ފިނިފެންމާގޭ ޕްރައިވެޓް ހުސައިން މާހިރު 32 އެވެ.
"އެއީ [ވަޒީފާ އަށް ނެރުނީ] އެއްގޮތަކަށް ވެސް އެ މީހުންނަށް ލުޔެއް ދިނުމަކަށެއް ނޫން. އެ މައްސަލަ ޝަރީއަތުން ސާބިތުވެއްޖިއްޔާ ދެ މީހުންނާ ދޭތެރޭ ވެސް ހަރުކަށި ފިޔަވަޅުއަޅާނެ. ކޯޓުގައި މައްސަލަ އޮއްވައި އެ މީހުންނާ ދޭތެރޭ ފިޔަވަޅު އެޅުމަކީ އަޅުގަނޑުމެންނަށް ކުރެވޭނެ ކަމެއް ނޫން" އޭނާ ވިދާޅުވި އެވެ.
އޭނާ ވިދާޅުވީ އެ މީހުންގެ މައްޗަށް ކުށް ސާބިތުވާ ކަން ނުވަތަ ނޫންކަން ވެސް ކަނޑައަޅާނީ ޝަރުއީ މަރުހަލާގައި ކަމަށް ވުމުން އެ މަރުހަލާ ނިމެންދެން ސަސްޕެންޝަން އަނބުރާ ގެނައީ ކަމަށެވެ. އެ މީހުން މިހާރު ތިބީ ކުރިން މަސައްކަތް ކުރި ޔުނިޓްތަކުން އެހެން ޔުނިޓަކަށް ބަދަލުކޮށްފައި ކަމަށް ވެސް އަބްދުއްރަހީމް ވިދާޅުވި އެވެ.
އޭގެ ތެރެއިން އެކަކު ކުރިން ކޯސްޓް ގާޑް އޮޕަރޭޝަންސްގައި މަސައްކަތްކުރިއިރު އަނެކަކު މަސައްކަތްކުރީ ކޯސްޓް ގާޑް ބިލްޑިންގެ ސެކިއުރިޓީގައި ކަމަށް އެމްއެންޑީއެފުން ބުނެފައިވެ އެވެ.
އަބްދުއްރަހީމް ވިދާޅުވި ގޮތުގައި ސިފައިންގެ މައްޗަށް މައްސަލައެއް ސާބިތުވެއްޖެ ނަމަ ހަރުކަށި ފިޔަވަޅު ނާޅައި އެ މުއައްސަސާއެއް ނޯންނާނެ އެވެ.
ފުލުހުންގެ ހަތަރު މީހަކާއި ސިފައިންގެ ދެ މީހަކު ފޭރުނު މައްސަލައެއް މީގެ ހަފުތާއެއްހާ ދުވަސްކުރިން ފަޅާއެރުމާ ގުޅިގެން ފުލުހުން އަންނަނީ އެކަން ތަހުގީގުކުރަމުންނެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_31.png | ފުރަގަސް ފަރާތު މަގު
ފުރަގަސް ފަރާތު މަގު
.
. . .. . .. . . . .. . .. . .. . .. .
' #249 1184
( ) ( )
,
+
/_04/12208538
ފުރަގަސް ފަރާތު މަގު(އިނގިރޭސި ބަހުން: ) އަކީ ހަޖަމުކުރާ ނިޒާމް ގެ އެންމެ ފަހަތަށް އިންނަ ބައެވެ. ފުރަގަސް ފަރާތު މަގު އިންނަނީ ޕެލްވިކް ޑައިއަފްރަމްގެ ތިރިން ފުރަގަސް ފަރާތްއާއި ފުރަގަސް ފަރާތު ދޮރު އާއި ދެމެދުގައެވެ. ފުރަގަސް ފަރާތު މަގުގެ ދިގުމިނަކީ ގާތްގަނޑަކަށް 4-2.5 ސެންޓި މީޓަރާއި ދެމެދުގެ ދިގުމިނެކެވެ. އެހެންކަމުން މިބައި ފެށިފައި އިންނާނީ ފުރަގަސް ފަރާތު މަގު އާއި ފުރަގަސް ފަރާތް ގުޅޭ ކަނުން ނުވަތަ ހިސާބުންނެވެ. ނިމިފައި އިންނާނީ ފުރަގަސް ފަރާތު ދޮރު އަށެވެ. އަދި މިބައިގެ މަތިން އިންނާނީ ފުރަގަސް ފަރާތް އެވެ. އަދި ތިރިން ގޮސް ނިމިފައި އިންނާނީ ފުރަގަސް ފަރާތު ދޮރު އަށެވެ.
ފިހުރިސްތު
އެނަޓަމީ [އުނިއިތުރު ގެންނަވާ]
ފިރިހެނުންގެ ނަމަ ފުރަގަސް ފަރާތު މަގުގެ ކުރިމަތިން އިންނާނީ ޕެރިނިއަލް ބޮޑީ އެވެ. އަދި މިބުނި ޕެރިނިއަލް ބޮޑީ އަކީ ފުރަގަސް ފަރާތު މަގު އާއި ކުޑަކަމުދާ ހޮޅި ވަކިކޮށްދޭ ހުރަހެކެވެ. އަންހެނުންގެ ނަމަ މިބުނި ޕެރިނިއަލް ބޮޑީ އަކީ ފުރަގަސް ފަރާތު މަގު އާއި އަންހެނާގެ ޖިންސީ ގުނަވަން ގެ ނިމޭކޮޅު ވަކިކޮށްދޭ ހުރަހެކެވެ.
ފުރަގަސް ފަރާތު މަގުގެ ފުރަގަހުން އިންނަނީ އޭނޯކޮކްސިޖިއަލް ބޮޑީ އެވެ. އަދި މިބުނި އޭނޯކޮކްސިޖިއަލް ބޮޑީ އަކީ ފުރަގަސް ފަރާތު މަގު އާއި ކޮކްސިކްސްގެ ކޮޅު ވަކިކޮށްދޭ ހުރަހެކެވެ. އަރިމަތިން ފުރަގަސް ފަރާތު މަގުގެ މަތީބައި ޖެހިފައި އިންނާނީ ލެވޭޓަރ އޭނި މަސްގަނޑު ގައެވެ. އަދި އަރިމަތިން ފުރަގަސް ފަރާތުގެ މަގުގެ ތިރީބައި ޖެހިފައި އިންނާނީ އިސްކީއޯރެކްޓަލް ފޮސާ ގައެވެ.
އޭނަލް ސްފިންކްޓަރ [އުނިއިތުރު ގެންނަވާ]
އޭނަލް ސްފިންކްޓަރ އަކީ ފުރަގަސް ފަރާތު ވަށައިގެން ލެވިފައިވާ ސްފިންކްޓަރ ތަކެކެވެ. މިގޮތުން ދެސްފިންކްޓަރ އެއް އިނދެއެވެ. އެއީ އިންޓަރނަލް އޭނަލް ސްފިންކްޓަރ އަދި އެކްސްޓަރނަލް އޭނަލް ސްފިންކްޓަރ އެވެ.
އިންޓާރނަލް އޭނަލް ސްފިންކްޓަރ [އުނިއިތުރު ގެންނަވާ]
- މި މައުޟޫޢާ ގުޅޭ ޚާއްޞަ މަޒުމޫނު: އިންޓާރނަލް އޭނަލް ސްފިންކްޓަރ
އިންޓަރނަލް އޭނަލް ސްފިންކްޓަރ އަކީ ފުރަގަސް ފަރާތު މަގުގެ މަތީ ތިންބައިކުޅަ ދެބައިގެ ވަށައިގެން ލެވިފައިވާ ސްފިންކްޓަރ އެވެ. މިއީ އަހަރެމެންގެ އިޚްތިޔާރަކާއި ނުލައި މަސައްކަތްކުރާ މަޑު މަސް ގެ ފަށަލައެކެވެ. މިފަށަލަ މަތިން ގޮސްގުޅިފައި އިންނަނީ ފުރަގަސް ފަރާތްގެ މަޑު މަސް ފަށަލަ އާއެވެ. ފުރަގަސް ފަރާތު މަގުގެ 2.5 ސމ ވަށައިގެން ވަނީ މިސްފިންކްޓަރ ލެވިފައެވެ. މިސްފިންކްޓަރ ގެ ބޯ މިނުގައި 5 މިލިމީޓަރު ހުރެއެވެ.
އިންޓަރނަލް އޭނަލް ސްފިންކްޓަރ އަކީ އަހަރެމެންގެ ބާރަކާއި ނުލައި އޭގެ ޒާތުގައި މަސައްކަތްކުރާ މަޑު މަސް ގަނޑެކެވެ. ބޮޑުކަމުދިއުމުގެ ތެރޭގައި ފުރަގަސް ފަރާތު ދޮރު ބައްދާލުމަށް އެކްސްޓަރނަލް އޭނަލް ސްފިންކްޓަރ އަށް މިސްފިންކްޓަރ އެހީތެރިވެދެއެވެ.
އެކްސްޓާރނަލް އޭނަލް ސްފިންކްޓަރ [އުނިއިތުރު ގެންނަވާ]
- މި މައުޟޫޢާ ގުޅޭ ޚާއްޞަ މަޒުމޫނު: އެކްސްޓާރނަލް އޭނަލް ސްފިންކްޓަރ
އެކްސްޓަރނަލް އޭނަލް ސްފިންކްޓަރ އަކީ ފުރަގަސް ފަރާތު މަގުގެ ތިރީ ތިންބައިކުޅަ ދެބައިގެ ވަށައިގެން ލެވިފައިވާ އަަހަރެމެންގެ ބާރުގެ ދަށުން މަސައްކަތްކުރާ ސްޓްރިއޭޓެޑް މަސް ފައިބަރު ގަނޑެކެވެ. އެކްސްޓަރނަލް ސްފިންކްޓަރ އަށް ލޭފޯރުކޮށްދެނީ އިންފިރީއާ ރެކްޓަލް ނާރު އަދި 4 ވަނަ ސެކްރަލް ނާރު ގެ ގޮތްޕަކުންނެވެ. އެކްސްޓަރނަލް އޭނަލް ސްފިންކްޓަރ ގެ ދިގުމިނުގައި 10-8 ސމ ވަރުހުރެއެވެ. މިސްފިންކްޓަރ ގެ އެހީގައި ބޮޑުކަމު ނުގޮސް ގިނައިރު ހިފަހައްޓައިގެން ހުރެވިދާނެއެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_32.png | އަހަރެމެންގެ އަވަށްޓެރި އަންހެނަކު އުޅެއެވެ. އޭނާގެ ދަރިން ސްކޫލަށް ފޮނުވާ އިރު އެދަރިން އޭނާގެ އަތަށް ބޮސް ދެއެވެ. އަބަދުވެސް އެއާޢިލާގައި އުފާވެރިކަން ދެމި އޮވެއެވެ. އޭ އިމާމެވެ. މިއޮތް ބޮޑު ފްރާންސުގައި އޭނާގެ މަންމައާއި ބައްޕަ މުސްކުޅިން ބަލަހައްޓާ މަރުކަޒަކަށް ދޫކޮށްލި އެއްމެ މުސްލިމަކުވެސް އަހަރެން ނުދެކެމެވެ. އޭ އިމާމެވެ. އަހަރެންގެ މި ދަރިފުޅު ގެންދާށެވެ. އަދި އޭނާއަށް އުނގަންނައި ދޭށެވެ. ތިޔަ މުސްލިމުން މައިންބަފައިންނާމެދު ކަންތައްތައް ކުރާ އޯގާތެރި ގޮތަށް އޭނާ އަހަރެންނާމެދުވެސް ކަންތައް ކުރޭތޯ އެކަމުގެ އެދުމުގައެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_33.png | ކަޅުބިލަ މަސް
ކަޅުބިލަ މަސް(އިނގިރޭސި ބަހުން: )ނުވަތަ (އިނގިރޭސި ބަހުން: ) އަކީ ދޮށީގެ މަސްވެރިކަމުގަަައި ރާއްޖެއަށް އެންމެގިނައިން ބާނާމަހެވެ.މިއީ ރާއްޖޭގެ އެންމެން ދަންނަ ކަނޑުމަހުގެ ބާވަތެކެވެ. ކަޅުބިލަމަހަކީ ކަނޑުގެ މަތީބައިގައި އައިން ހަދަައިގެން ދަތުރުކުރާ މަހެކެވެ. މިގޮތަށް އައިން ހަދައިގެން މަސް ދަތުރުކުރާއިރު އެއްއަައިނެއްގެ ތެރޭގައި އާއްމުކޮށް ގިނައިން އުޅެނީ އެއްސައިޒެއްގެ މަހެވެ. ނަމަވެސް ބައެއްފަހަރު އެކިސައިޒު އަދިި ތަފާތު ކަނޑުމަހުގެ ވައްތަރުތަކުން އެކުލެވޭ އައިންވެސް ހުރެއެވެ. މިގޮތުން ކުދި ރީނދޫއުރަހަ ކަންނެލި ލައްޓި އަދި ރާގޮނޑި ކަޅުބިލަމަހާއެކު އައިންހަދައިގެން ތިލަވެއުޅެއެވެ. މިމަސް ޢާއްމުގޮތެއްގައި އުޅެނީ ފެނުގެ ފިނިހޫނުމިން 20 އިން 29 ސެންޓިގްރޭޑްއާއި ދެމެދަށް ހުންނަ ހިސާބުތަކުގައެވެ. މަހުގެ ޢާއްމު ކާނާއަކީ ކުދިމަހާ ކަކުނިފާޑުގެ ސޫތްޕާ ބޯވަދިލަމަހެވެ. މިމަސް އެންމެ ބޮޑުވަނީ 1.08 މީޓަރަށެވެ.
ކަޅުބިލަމަހުގެ ބަނޑުދަށުގައި ކަޅުކުލައިގެ ރޮނގުތަކެއް މަހުގެ ދިގަށް ދެމިފައި ހުރެއެވެ. މަހުގެ މަތީބައިގެ ކުލައަކީ ގަދަ ނޫކުލައެވެ. ބަނޑުދަށް ފަރާތުގެ ކުލައަކީ ރިހި ހުދުކުލައެވެ. އިހުގެ ދިވެހިން ކަޅުބިލަ މަހުގެ ތެރެއިން އެމީހުން ފާހަގަ ކުރާ އެކަހެރި މަސްތަކުގެ ތެރެއިން މާބިލަ މަސް ގުންބިލަ މަސް ރަންދި މަސް ދިއްބޯ މަސް މިނަންތައް ކިޔާފައި ހުރެއެވެ. އަދި އާންމު ނަމެއްގެ ގޮތުން ކަނޑުމަސް ކިޔާ އުޅެއެވެ. | {"font_size": 25, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_34.png | ބޭންކް އޮފް މޯލްޑިވްސް (ބީއެމްއެލް)ގެ ބްރާންޗެއް ފ. އަތޮޅުގައި ގާއިމުކޮށްދީފައި ނުވާތީ އެ އަތޮޅުގެ ކައުންސިލުން ބީއެމްއެލްއާ ދެކޮޅަށް ކެމްޕޭން ކުރަން ފަށައިފި އެވެ.
ފ. އަތޮޅު ކައުންސިލަރު އަބްދުއްލަތީފް އަހުމަދު މިއަދު ވިދާޅުވީ ބީއެމްއެލްގެ ގޮތްޕެއް ފ. އަތޮޅުގައި ގާއިމު ކުރެވޭތޯ މިދިޔަ މޭ މަހުން ފެށިގެން މަސައްކަތް ކުރަމުން އަންނަ ކަމަށެވެ. ނަމަވެސް އެކަމަށް އެތަނުން އެއްވެސް ސަމާލުކަމެއް ނުދިނުމުން އެ ބޭންކާ ދެކޮޅަށް ފ. އަތޮޅުގެ ހުރިހާ ރަށެއްގައި ކެމްޕޭން ކުރަމުން އަންނަ ކަމުގައި އޭނާ ވިދާޅުވި އެވެ.
އެ ކައުންސިލުން ބުނީ މި އޮގަސްޓު މަހުގެ ނިޔަލަށް ފ. އަތޮޅުގައި ބީއެމްއެލްގެ ގޮތްޕެއް ހުޅުވައި ނުދީފި ނަމަ ބީއެމްއެލްގައި އެ އަތޮޅުގެ ރައްޔިތުން ހުޅުވާފައި ހުރި ހުރިހާ އެކައުންޓުތަކެއް އެހެން ބޭންކުތަކަށް ބަދަލު ކުރާނެ ކަމަށެވެ. އަދި އެކަމަށް މިހާރު ރަށްރަށުގައި ކައުންސިލުން މައުލޫމާތު ދެމުންދާ ކަމުގައި އެ ތަނުން ބުންޏެވެ.
"އަޅުގަނޑުމެން ކޮންމެ ރަށެއްގެ ކައުންސިލަށް އެކަމުގެ މައުލޫމާތު ދެމުން މިދަނީ. އެ ކަމަށް ކެމްޕޭނެއް ފަށާފައި ވާއިރު މި މަހުގެ ނިޔަލަށް ގޮތްޕެއް ގާއިމު ނުކޮށްދީފި ނަމަ ހުރިހާ އެކައުންޓުތަކެއް އެހެން ބޭންކުތަކަށް ބަދަލު ކުރާނަން" ލަތީފް ވިދާޅުވި އެވެ.
ފ. އަތޮޅު ކައުންސިލަރުން ސޮއި ކުރައްވައި އެ ކައުންސިލުން ނެރެފައިވާ ބަޔާނެއްގައި ބުނީ ބުނެފައިވާ މުއްދަތުގައި ބޭންކުގެ ގޮތްޕެއް ގާއިމު ކޮށް ނުދީފިނަމަ ބީއެމްއެލްއާ ދެކޮޅަށް ކުރާ ކެމްޕޭންގެ ދަށުން މާލޭގައި ހުންނަ ބީއެމްއެލްގެ މެއިން ބްރާންޗު ދޮށުގައި އަތޮޅުގެ ރައްޔިތުން އަޑު އުފުލާނެ ކަމަށެވެ.
އެ ބަޔާނުގައި ބުނީ ބޭންކުގެ ގޮތްޕެއް އެ އަތޮޅުގައި ގާއިމު ކުރުމަށް އެ ތަން ހިންގާނެ އިމާރާތަކާއި ކަރަންޓު ވެސް ދެ ފަރާތް އެއްބަސްވާ މުއްދަތަކަށް ހިލޭ ސާބަހަށް ދިނުމަށް ބީއެމްއެލް އަށާއި ސަރުކާރުގެ ކަމާ ބެހޭ އިދާރާތަކަށް ހުށަހަޅާފައިވާ ކަމަށެވެ.
"...އެކަމަކު ހުރިހާ ސަރުކާރަކުން ވެސް މި އަތޮޅަކީ ކުޑަ އަތޮޅެއް ކަމަށް ބުނެ އޮންނަނީ އެކަހެރިކޮށް ބާކީ ކޮށްލާފަ އެވެ. ނަމަވެސް އޭރު ރައްޔިތުން ކިޔަމަންތެރިކަމާ އެކު ތިބި ނަމަވެސް މިއަދު އެކަން އެގޮތަކަށް ނުވާނެ އެވެ. ގާނޫނު އަސާސީގެ ކުރިމަތީގައި ހުރިހާ ރައްޔިތުންނަށް ހަމަހަމަކަމާ އެކު ހިދުމަތް ދިނުމަށް މަސައްކަތް ކުރަން ޖެހޭނެ ކަމަށާއި ނަމަވެސް އެކަން އެހެން ކުރާތަން ފެންނަމުން ނުދާތީ އެކަމާ ދެކޮޅަށް މި އަތޮޅު ރައްޔިތުން ވެސް ދެން އަޑު އުފުލާނަމެވެ." އާބާދީގައި 5000އަށް ވުރެ ގިނަ މީހުން ހިމެނޭ ފ. އަތޮޅުގެ ކައުންސިލްގެ ބަޔާނުގައި ބުނެފައިވެ އެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_35.png | ވިކްޓޯރިއާ ފޯލް
ވިކްޓޯރިއާ ފޯލް
އޮންނަ ތަން,
,
އުސްމިން108 (360 )
1
އެވްރެޖް ފްލޯ ރޭޓް1088 / (38,430 /)
ދައުރުވާ ފެނުގެ އަސްލު
ވިކްޓޯރިއާ ވޯޓަރ ފޯލް އަކީ ދުނިޔޭގައިވާ އެންމެ މަޝްހޫރު އެއް ވޯޓަރ ފޯލް އެވެ. މި ވޯޓަރ ފޯލް އޮންނަނީ ޒެމްބިއާ އަދި ޒިމްބާބުވޭގެ ބޯޑަރުގައި އޮންނަ ޒެމްބްޒީ ކޯރުގައެވެ. މިވޯޓަރ ފޯލްގެ އުސްމިނުގައި 128 މީޓަރު އަދި ފުޅާ މިނުގައި 1 މޭލު ހުރެއެވެ.
1855 ވަނަ އަހަރު ސްކޮޓް ލޭންޑްގެ ޑޭވިޑް ލިވިންގ ސްޓޯން މިވޯޓަރ ފޯލް އަށް ޒިޔާރަތް ކުރުމަށް ފަހު ކްއީން ވިކްޓޯރިއާގެ ނަމާއި ގުޅުވައިގެން މިވޯޓަރ ފޯލް އަށް ނަންދިނެވެ. އެހިސާބު ގަނޑުގެ މީހުން މިވޯޓަރ ފޯލް އަށް ކިޔަނީ މޮސިއުއާ ތުންޔާ އެވެ. މާނައަކީ ގުގުރި އުފައްދާ ދުން މިއެވެ.
ޒެމްބްޒީ ކޯރު ހުރަސްކޮށް ހަދާފައިވާ 5 ބްރިޖްގެ ތެރެއިން އެއް ބްރިޖް ހަދާފައިވަނީ މި ވޯޓަރ ފޯލް ހިމެނޭ ސަރަހައްދުގައެވެ. ރޭލު ދަތުރުކުރާނޭ މަގެއްގެ ގޮތުގައި މިބްރިޖް ހަދާ ނިންމާފައިވަނީ 1905 ވަނަ އަހަރުގެ އޭޕްރީލް މަހުގެ ތެރޭގައެވެ. 250 މީޓަރުގެ ދިގު މިބްރިޖް ހަދާފައިވަނީ 125 މީޓަރު އުހުގައެވެ. މިއަދު މިބްރިޖް އެހީގައި ވިކްޓޯރިއާ ޓައުން ލިވިންގ ސްޓޯން ބްލަވާޔޯ އަދި ލަސްކާ އަށް ރޭލުގައި ވާޞިލް ވެވިދާނެ އެވެ.
ވިކްޓޯރިއާ ވޯޓަރ ފޯލް އިން ފެންތައް ފައިބަމުންދާއިރު އުފެދޭ ދުންފިނި އަދި ސްޕްރޭ 1000 ފޫޓް މައްޗަށް އަރައިގެންދާ ކަމަށް ވެއެވެ. އަދި 50 ކިލޯ މީޓަރު ދުރުންވެސް މި ދުންފިނި ފެންނާނޭ ކަމަށް ލަފާކުރެވެއެވެ.
ވެޓް ސީޒަން ނުވަތަ ތެތް މޫސުން ގައި 500 މިލިއަން ލިޓަރަށްވުރެ ގިނަ ފެން މިނިޓަކު ވޯޓަރ ފޯލް އިން ފައިބާކަމަށް ވެއެވެ. 1958 ވަނަ އަހަރު ޒެމްބްޒީ ކޯރުގެ ފެންގަނޑު ބޮޑުވުމުގެ ސަބަބުން މިނިޓަކު 770 މިލިއަން ލިޓަރަށްވުރެ ގިނަފެން ފޭބިކަމަށް ވެއެވެ. މިވޯޓަރ ފޯލް އިން ފައިބާފެން ވާޞިލްވަނީ ހަނި ވާދީ އަކަށެވެ.
ކުރިން ބުނެވުނު ބްރިޖް ހެދުނު ފަހުން ވިކްޓޯރިއާ ވޯޓަރ ފޯލް އަށް ޒިޔާރަތް ކުރާ މީހުންގެ ޢަދަދު ވަނީ އެތައް ގުނައެއް އިތުރުވެގެން ގޮސްފައެވެ. 1960 ވަނަ އަހަރުގެ ފަހުކޮޅުން ފެށިގެން މިތަނަށް ޒިޔާރަތްކުރާ މީހުންގެ ޢަދަދު މަދުވެގެން ދިޔައެވެ. އެއީ އެދުވަސްވަރު ޒިމްބާބުވޭގެ ގެރިންލާއިންގެ ސަބަބުން ފަތުރުވެރިންނަށް ތަފާތު ނުރައްކާތަކާއި ކުރިމަތިވާތީއެވެ.
ވިކްޓޯރިއާ ވޯޓަރ ފޯލް އަކީ ދެ ނޭޝަނަލް ޕާރކެއްގެ ބައެއްގެ ގޮތުގައި ބެލެވޭ ތަނެކެވެ. އެއީ ޒެމްބިއާގެ މޮސިއުއާ ތުންޔާ ނޭޝަނަލް ޕާރކް އަދި ޒިމްބާބުވޭގެ ވިކްޓޯރިއާ ފޯލް ނޭޝަނަލް ޕާރކް އެވެ. ޒެމްބިއާގެ މޮސިއުއާ ތުންޔާ ނޭޝަނަލް ޕާރކް ގެ ބޮޑުމިނުގައި 66 އަކަ ކިލޯ މީޓަރު ހުރެއެވެ. އަދި ޒިމްބާބުވޭގެ ވިކްޓޯރިއާ ފޯލް ނޭޝަނަލް ޕާރކް ގެ ބޮޑުމިނުގައި 23 އަކަ ކިލޯ މީޓަރު ހުރެއެވެ. މިޕާރކް ތަކުގައި ޒަރާފާ ކަނޑުގެރި އެތް އަދި ބަފަލޯ ފަދަ ތަފާތު ބާވަތްތަކުގެ ޖަނަވާރުތައް ވެއެވެ. ޒެމްބިއާގައި އޮތް ހަމައެކަނި ހުދު ދެ ރައިނޯ އޮތީ ޒެމްބިއާގެ މޮސިއުއާ ތުންޔާ ނޭޝަނަލް ޕާރކް ގައެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_36.png | ނިގޫދިގު ކަންނެލި
ނިގޫދިގު ކަންނެލި (އިނގިރޭސި ބަހުން: )ނުވަތަ (އިނގިރޭސި ބަހުން: )އަކީ އިންޑިޔާ ކަނޑާއި ހުޅަގު ޕެސިފިކްގެ ކަނޑުތަކުގައި އައިން ހަދައިގެން އުޅޭ ކަނޑުމަހުގެ ބާވަތެކެވެ. މިއީ ރާއްޖެއިން ވަރަށް މަދުން ފެންނަ މަހެކެވެ. ނަމަވެސް މިބާވަތުގެ މަސް އިންޑިޔާގެ އައްސޭރި ކައިރި ކަނޑުތަކުގައި ގިނަ އަދަދަކަށް އުޅެއެވެ. މިބާވަތުގެ ކަންނެލި ފުރަތަމަ ފަހަރަށް ރާއްޖޭގައި ރިކޯޑް ކުރެވުނީ 1994 ވަނަ އަހަރު ހުވަދޫ ކަނޑުގެ ތެރޭގައި މެރިން ރިސާރޗް ސެންޓަރުން ހިންގި މަހުގައި ފާހަގަ ޖެހުމުގެ ހަރަކާތުގެ ތެރެއިންނެވެ. މިއީ ރީނދޫ އުރަހަ ކަންނެލި އާއި ވައްތަރު މަހެކެވެ. މިކަންނެލި އެހެނިހެން ކަންނެއްޔާ ތަފާތު ވެފައި ހުންނަނީ މަހުގެ ނިގޫކޮޅަށް ހިމަކަމުންނެވެ. މިސިފަޔަށް ބަލާ އާއްމުކޮށް ފެންނަ ކަންނެއްޔާ މިބާވަތުގެ ކަންނެލި ވަކިކުރަން ދައްޗެއް ނުވާނެއެވެ.
މަހުގެ ބުރަކަށިމަތީގެ ކުލައަކީ ކަޅުނޫކުލައެކެވެ. މަހުގެ އަރިމައްޗާއި ބަނޑުދަށް ފަރާތް ހުންނަނީ ރިހި ކުލައިގައެވެ. މަހުގެ ދިގަށް ބަނޑުދަށް ފަރާތާއި އަރިއަރިމަތީގައި ކެނޑިކެނޑިފައި ހުންނަ ހުދު ކުލައިގެ ބައިބަޔަށް ހުންނަ ރޮނގުތަކެއް ހުރެއެވެ. މިމަސް އެންމެ ބޮޑުވަނީ 1.3 މީޓަރަށެވެ. މަހުގެ އެންމެ އާންމު ކާނާއަކީ ބޯވަ ބޯވަ ދިލަމަހާއި ޑިނގާ ފާނޑުގެ ސޫތްޕާއި މަސްމަހާ މެއްސެވެ | {"font_size": 26, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_37.png | ޖުމްހޫރީ މޭވާ
ޕެސިފްލޯރާ އެޑޫލިސް ޢިލްމީ ނަމެއްގެ ގޮތުގައި ދެވިފައިވާ ޖުމްހޫރީ މޭވާ ވިޔަފާރީގެ ގޮތުގައި ހައްދާ ގައުމު ތަކުގެ ތެރޭގައި އިންޑިޔާ ބްރެޒިލް ހަވާއީ އަދި އޮސްޓްރޭލިޔާ ފަދަ ގައުމުތައް ހިމެނެއެވެ. ޖުމްހޫރީ މޭވާގެ މައިގަނޑު ދެވައްތަރެއް ހުރެއެވެ. އެއީ ރީދޫ ނުވަތަ ރަން ކުލައަކަށް ހުންނަ ވައްތަރަކާއި ދަނބު ނުވަތަ ރަންގު ކުލައަކަށް ހުންނަ ވައްތަރެކެވެ.
ނަން [އުނިއިތުރު ގެންނަވާ]
ޖުމްހޫރީ މޭވާއަށް ޕްއެޓްރިކޯގައި ކިޔަނީ ޕާޗާ އެވެ. ވެނެޒުއޭލާގައި ކިޔަނީ ޕާޗިޓާ އެވެ. ޑޮމެނިކަން ރިޕަބްލިކް ގައި ކިޔަނީ ޗިނޯލާ އެވެ. އިންޑޮނޭޝިޔާ އަދި މެލޭޝިޔާގައި ކިޔަނީ މަރުކީސާ އެވެ. ހަވާއީ ގައި ކިޔަނީ ލިލިކޯއި އެވެ. ބްރެޒިލްގައި ކިޔަނީ މަރަކޫޖާ އެވެ. ރަންގު ޖުމްހޫރީ މޭވާއަށް ދެކުނު އެފްރިކާގައި ގްރަނަޑިއްލާ ކިޔާއިރު ރީދޫ ޖުމްހޫރީ މޭވާއަށް ކިޔަނީ ގޯވަޑިއްލާ އެވެ.
ޖުމްހޫރީ މޭވާގެ ޞިއްޙީ ފައިދާތައް [އުނިއިތުރު ގެންނަވާ]
ޢާއްމު ގޮތެއްގައި ޖުމްހޫރީ މޭވާ ބޭނުންކުރެވެނީ ހުހަށް ކެއުމަށާއި ޖޫސް ހެދުމަށެވެ. ޖުމްހޫރީ މޭވާ ވެލުގެ ފަތުން ފަތް މޮޑެ މަސްހުނި ހަދައި އުޅެއެވެ. މީގެ އިތުރުން އައިސް ކްރީމް ޕުޑިންގ ސަރުބަތު ޖެލީ އަދި ޖޭމް ހެދުމަށް ވެސް ޖުމްހޫރީ މޭވާ ބޭނުން ކޮށް އުޅެއެވެ.
ނޭވާ ހިއްލުން ހޯއްގޮއްވާ ކެއްސުން ވައިނޮޅީގެ ކަފި ދުޅަވުން އަދި ކެއްސުމާއި މިނޫނަސް ނޭވާލާ ނިޒާމަށް ކުރިމަތިވާ އުދަގޫތައް ކުޑަކުރުމަށް ބްރެޒިލް ފަދަ ގައުމު ތަކުގައި ޖުމްހޫރީ މޭވާގެ ޖޫސް ބޭނުން ކުރެވެއެވެ. ޕެރޫގައި ކުޑަކަމުދާ ނިޒާމަށް ޖެހޭ ބަލިތައް ލުއިކުރުމަށް ޖުމްހޫރީ މޭވާ ބޭނުންކުރެއެވެ.
ޖުމްހޫރީ މޭވާގައި ތަފާތު 13 ވައްތަރެއްގެ ކެރޮޓިނޮއިޑް އަދި 8 ވައްތަރެއްގެ ޕޮލީފީނޯލް އެކުލެވިގެން ވެއެވެ. ވިޓަމިންސީ އާއި ވިޓަމިންއޭ އަދި ޕޮޓީޝިއަމް ވެސް ޖުމްހޫރީ މޭވާގައި ހުރެއެވެ. މިބުނި މާއްދާތަކުގެ ސަބަބުން ކެންސަރުން ހިމާޔަތްވެ ހުރުމަށް އެހީތެރިވެދެއެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_38.png | އީދު ނަމާދަށް ހެދި ބޮޑު ޖަމާއަތުގައި ދާދި ދެންމެއަކު އީދު ނަމާދުކޮށްފި އެވެ.
މާފަންނު ސްޓޭޑިއަމްގައި އެތައް ހާސް ބަޔަކު އެއްވި ޖަމާއަތުގައި އިމާމްވެ އީދު ނަމާދުކުރެއްވީ ޑރ. މުހަންމަދު އިޔާޒު އަބްދުއްލަތީފެވެ.
ޓީވީން ލައިވްކުރި ނަމާދުގައި ރައީސް މުހައްމަދު ވަހީދާއި ސަރުކާރުގެ އިސް ބައެއް ބޭފުޅުން ވެސް ބައިވެރިވެވަޑައިގެންނެވި އެވެ.
އިސްލާމިކް މިނިސްޓްރީ އާއި ހިލޭ ސާބަހަށް މަސައްކަތްކޮށްދޭ ފަރާތްތައް
ގުޅިގެން ރޭ ދަންވަރުން ފެށިގެން މާފަންނު ސްޓޭޑިއަމް ސަރަހައްދު ތައްޔާރުކޮށްފައި ވަނީ 30000 މީހުންނަށް ނަމާދު ކުރެވޭ
ގޮތަށެވެ.
އީދު ނަމާދު ޓާފް ދަނޑުގެ ދެކުނު ފަރާތާއި ޓްރެކް ދަނޑުގައި ކުރި އިރު ޓްރެކް ދަނޑުގައި އަންހެނުންގެ ޖަމާއަތެއް ވެސް ނަމާދުގައި ބައިވެރިވި އެވެ.
މިއީ ރާއްޖޭގައި މި ގޮތަށް އީދު ނަމާދުކުރި ފުރަތަމަ ފަހަރެވެ.
އީދު ނަމާދުގެ "ރަސްމީ" ޖަމާއަތް މާފަންނު ސްޓޭޑިއަމްގައި އޮތް ނަމަވެސް އިސްލާމީ މަރުކަޒާއި މާލެ އާއި ރަށްރަށުގެ އެހެން މިސްކިތްތަކުގައި ވެސް މިއަދު އީދު ނަމާދުކުރި އެވެ. | {"font_size": 24, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_39.png | ބްރޯޑްކާސްޓުކުރުމާއި ރީބްރޯޑްކާސްޓުކުރުމުގެ ގަވާއިދުގެ ދަށުން ފީފާ ވޯލްޑް ކަޕާއި ސާފް ގޭމްސްގައި ދިވެހި ގައުމީ ޓީމުތައް ބައިވެރިވާ މެޗުތަކާއި ސާފް ޗެމްޕިއަންޝިޕާއި އޭއެފްސީ ޗެލެންޖްކަޕުގައި ދިވެހި ގައުމީ ޓީމު ކުޅޭ މެޗުތަކުގެ ރައިޓްސް ޕަބްލިކް ބްރޯޑްކާސްޓަރަށް ހިލޭ ދޭންޖެހޭ ގޮތަށް މޯލްޑިވްސް ބްރޯޑްކާސްޓިން ކޮމިޝަނުން ލިސްޓުކޮށްފި އެވެ.
"ބްރޯޑްކާސްޓުކުރާ މިފަދަ އިވެންޓްތައް ލިސްޓުކުރުމުގެ މަގްސަދަކީ ދިވެހި ރައްޔިތުންގެ ހާއްސަ ޝައުގުވެރިކަން ހުރި ނުވަތަ ހުރެދާނެ ބައިނަލް އަގުވާމީ އިވެންޓްތަކާއި އެފަދަ ކުޅިވަރު މުބާރާތްތައް ރައްޔިތުންނަށް ހިލޭ ލިބިދޭނެ އިންތިޒާމެއް ހަމަޖެއްސުމެވެ. ލިސްޓެޑް އިވެންޓްތައް މޯލްޑިވްސް ބްރޯޑްކާސްޓިން ކޮމިޝަނުން ކަނޑައަޅާފައި މިވަނީ މިނިސްޓްރީ އޮފް ޔޫތު އެންޑް ސްޕޯޓްސް އާއި އޮލިމްޕިކް ކޮމިޓީ އާއި ނެޝެނަލް ސްޕޯޓްސް ކައުންސިލްއާ އެކު މަޝްވަރާކޮށް އެ ފަރާތްތަކުގެ ލަފަޔާއެކުގަ އެވެ" އެ ބަޔާނުގައިވެ އެވެ.
ކޮމިޝަނުން ބުނިގޮތުގައި ލިސްޓްކޮށްފައިވާ އިވެންޓެއް ބްރޯޑްކާސްޓުކުރުމުގެ ހައްގު އެއްވެސް ރީބްރޯޑްކާސްޓަރެއް ނުވަތަ ބްރޯޑްކާސްޓަރެއް ހޯދައިފިނަމަ ޕަބްލިކް ބްރޯޑްކާސްޓަރުގެ ގޮތުގައި މިހާރު ހިންގަމުން އަންނަ އެމްބީސީ އަށް އަގަކާ ނުލައި ބްރޯޑްކާސްޓުކުރުމުގެ ހުއްދަ ދޭން ޖެހޭނެ އެވެ.
"މިގޮތުން ފޯރުކޮށްދޭ ލިސްޓެޑް އިވެންޓެއް ބްރޯޑްކާސްޓުކުރުމުގައި ޕަބްލިކް ސާވިސް ބްރޯޑްކާސްޓަރު ހޯދާ ވިޔަފާރީގެ ފައިދާ އިން 50 އިންސައްތައަށް ވުރެ މަދުނޫން ދެ ފަރާތުން އެއްބަސްވާ އަދަދެއް ބްރޯޑްކާސްޓަރަށް ދޭންވާނެ އެވެ" އެ ބަޔާނުގައިވެ އެވެ.
އެގޮތުން އެންމެ ފުޅާދާއިރާއެއްގައި ޕަބްލިކް ބްރޯޑްކާސްޓަރަށް ހިދުމަތް ނުދެވޭގޮތަށް ލިސްޓެޑް އިވެންޓެއް ބްރޯޑްކާސްޓުކުރުމުގެ ވަކި ހައްގުތަކެއް ހޯދައިދިނުން ގާނުން މަނާކުރެ އެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_40.png | ހެންވޭރު ޕާކް ސަރަހައްދު މިއަދު ހަވީރު ފުރޭނެ އެވެ. ސިޔާސީ އެއްވުމެއް ނޫނެވެ. އެކަމަކު ރާއްޖޭގައި ބާއްވާ އެންމެ ބޮޑު ދުވުމުގެ ރޭހުގެ އެކި އުމުރުގެ ބައިވެރިންނެވެ. ހަ އަހަރުން ފެށިގެން ގޮސް އުމުރުން ދުވަސްވީ ބައެއް މީހުން ވެސް ދިރާގު ބްރޯޑްބޭންޑް ރޭހުގައި ދުވާއިރު މިފަހަރު އާދަޔާ ޚިލާފެވެ. ރޭހުގައި ބައިވެރިވާން ފޯމް ހުށަހެޅި މީހުންގެ އަދަދު 2900 އަށް ވުރެ މައްޗެވެ. މިއީ މިހާތަނަށް މި ރޭހަށް ލިބުނު އެންމެ ބޮޑު ތަރުހީބު ކަމާ މެދު ޝައްކެއް ނެތެވެ.
ސަބަބު ވަރަށް ސާފެވެ. އެއީ ހަމައެކަނި ދުވުމަށް މިހާރު އުފެދޭ ޝައުގުވެރިކަމެއް ނޫނެވެ. ރޭސް މިފަހަރު ބާއްވާ މަގުސަދު ވެސް ވަރަށް ބޮޑު ނުފޫޒެއް އެބަ ކުޅެ އެވެ ކުޑަކުދިންނަށް ކުރާ އަނިޔާ އާއި ގެވެށި އަނިޔާއާ ދެކޮޅަށް އަޑުއުފުލުމެވެ.
ދިރާގުގެ މާކެޓިން އެންޑް ޕީއާރުގެ އިސް ބޭފުޅެއް ކަމަށްވާ އިމްޖާދު ޖަލީލް ވިދާޅުވި ގޮތުގައި ރޭސް ބާއްވާ މަގުސަދުގެ ގޮތުންނާއި ދިރާގާ މެދު އޮތް އިތުބާރު ބޮޑުކަމުން "މިއީ އާދަޔާ ޚިލާފު ފަހަރެކެ"ވެ.
"ވަރަށް ގިނަ އެންޖީއޯތަކާއި ވަރަށް ބައިވަރު ބެލެނިވެރިން މިފަހަރު އަޅުގަނޑުމެންނަށް އެބަ އެހީވޭ" އިމްޖާދު ވިދާޅުވި އެވެ. "މި ބާއްވާ ކޯސް ވެސް ރަނގަޅުވީމާ އެހެންވީ. އަނެއްކާ އެހާ ބައިވަރު ކުޑަކުދިން ބައިވެރިކުރާނީ ދިރާގާ މެދު ބެލެނިވެރިންނާއި ސްކޫލްތަކަށް ވެސް އޮތް އިތުބާރު ބޮޑުވީމާ."
އެހެން އަހަރުތަކާ ޚިލާފަށް މިފަހަރު ދިރާގުން މި ރޭހުގެ ތެރޭގައި އެ ކުންފުނީގެ ވަކި ޚިދުމަތްތަކެއް ޕްރޮމޯޓްކުރުމުގެ ބަދަލުގައި އަމާޒުކޮށްފައި ވަނީ ކުޑަކުދިންނަށް ކުރާ އަނިޔާތަކާއި ގެވެށި އަނިޔާއާ ދެކޮޅު ޝުއޫރުތަކަށެވެ. އެހެންކަމުން ސްކޫލްތަކާއި މި ދާއިރާގައި ހަރަކާތްތެރިވާ ޖަމިއްޔާތަކުގެ ވަރަށް ބޮޑު އެއްބާރުލުމެއް ވަނީ އުފެދިފަ އެވެ. ރޭހުގައި 1250 ކުޑަކުދިން ބައިވެރިވެ އެވެ. ހަތް ޖަމިއްޔާއަކުން ދިރާގުން ބުނާ ގޮތުގައި "ގުޅިގެން ދަނީ މަސައްކަތްކުރަމުން"ނެވެ.
ކުޑަކުދިންނާއި އަންހެނުންގެ ހައްގުގައި މަސައްކަތްކުރާ ޖަމިއްޔާތަކަށް އެހީތެރިވުމުގެ ފުރުސަތު ރޭހުގައި ބޮޑުކަމުން ދުވުންތެރިންނާޢި އެކި ދާއިރާތަކުގައި މަސައްކަތްކުރާ އެތައް ބަޔަކު މިފަހަރު ބައިވެރިވަނީ ސީދާ އެ ޖަމިއްޔާތަކަށް މާލީ ގޮތުންނާއި އެހެން ގޮތްގޮތުން އެހީ ހޯދައިދޭށެވެ.
"ދުނިޔޭގެ އެހެން ތަންތަނުގައި ވެސް ޗެރިޓީތަކުން ބައިވެރިވާ ރޭސްތައް ބާއްވާ. އޭގެ ސަބަބުން ކުދިކުދި އެންޖީއޯތަކަށް ފައިދާތަކެއްވޭ. އަނެއްކާ މިހާ ބޮޑު ތަނެއްގައި މީސްމީހުންގެ ކުރިމަތީގައި މައުލޫމާތު ދިނުމުގެ ސަބަބުން ފުރުސަތު އެބަ ހުޅުވޭނެ އެހީ ހޯދަން" އިމްޖާދު ވިދާޅުވި އެވެ.
މިފަހަރުގެ ރޭހުގައި ރާއްޖޭގައި އަދި އަލަށް ފެންނާނެ އެއް މަންޒަރަކަށް ވާނީ ލޯފަން ޒުވާނެއް ކަމަށްވާ މުހައްމަދު މާޒިން ގޮވައިގެން އުމުރުން އެންމެ 10 އަހަރުގެ މަރިޔަމް ހަޝްމާ ހާނިމް ދުވާދުވުމެވެ. ދިރާގު ރޭސް 2010 ގައި އެންމެ އަވަހަށް ނިންމި ( 44 މިނިޓް) އެންމެ ހަގު ކުއްޖާ ކަމަށްވާ ހަޝްމާ އާއި އުމުރުން 14 އަހަރުގައި ފެނުމުން މަހުރޫމްވި މިހާރު 28 އަހަރުގެ މާޒިން ރޭހުގައި ދުވާނީ ލޯފަން ކުދިންގެ ހައްގުގައި ހޭލުންތެރިކަން އުފައްދައި ބްލައިންޑް އެސޯސިއޭޝަނަށް އެހީ ތަނަވަސްކުރުމުގެ މަގުސަދުގަ އެވެ.
"މުޅި ރޭސް މި އޮތީ ވަރަށް ރަނގަޅު މަގުސަދަކަށް ބިނާވެފައި. އުމުރުން 10 އަހަރުގެ ކުއްޖާ އާއި މާޒިންގެ ދުވުމަކީ އޭގެ ހެއްކެއް" އިމްޖާދު ވިދާޅުވި އެވެ.
ހަޝްމާގެ ބައްޕަ އަދި ކުޅިވަރާއި ކަސްރަތުގެ ދާއިރާގެ މަޝްހޫރު ނަމެއް ކަމަށްވާ މުހައްމަދު ހާނިމް ބުނި ގޮތުގައި މާޒިންގެ މި ދުވުމަކީ ރާއްޖޭގައި އަދި މުޅިން އާ ކަމެކެވެ.
"ބޭނުމަކީ ލޯފަން ކުދިން ގޭގައި އައިސޮލޭޓްކޮށް ތިބުމުގެ ބަދަލުގައި ނުކުމެ ކުރެވޭނެ ކަންތައް ވެސް ހުރިކަން ދެއްކުން" ހާނިމް ބުންޏެވެ. "އެކުދިންނަށް އެހީތެރިކަން ދެވިއްޖެއްޔާ ބައިވެރިވެވޭނެ ކަންކަން ވެސް ހުންނާނެކަން ބުނެދިނުން. މިއީ ފަސް ކިލޯ މީޓަރުގެ ރޭހެއްގައި މިކަހަލަ ކުއްޖަކު ރާއްޖޭގައި ދުވާ ފުރަތަމަ ފަހަރު."
ދިރާގުން ބުނާ ގޮތުގައި ރޭހަށް ވަރަށް ގިނަ ބައެއްގެ އެހީތެރިކަން ލިބެ އެވެ. އޭގެ ތެރޭގައި ބައިވެރިންގެ ސިއްހީ ކަންތައް ބެލުމަށް މެޑިކަލް އެސޯސިއޭޝަނާއި ރެޑް ކްރެސެންޓާއި އޭޑީކޭ އާއި އައިޖީއެމްއެޗާއި ފުލުހުންނާއި ސިފައިން ކުޅޭ ރޯލް ވެސް ހިމެނެ އެވެ. މިކަމުގައި 100 ވަރަކަށް މީހުން ހަރަކާތްތެރިވެ އެވެ.
ރޭހުގައި ބައިވެރިވާން ކައިރި ރިސޯޓްތަކުން ބައެއް ގެސްޓުން ވެސް އަންނާނެ ކަމަށް ދިރާގުން ބުނެ އެވެ. މީގެ ކުރިން ވެސް ބޭރު މީހުން ރޭހުގައި ބައިވެރިވެ ވަނަ ހޯދައިގެން ލިބުނު ފައިސާގެ އިނާމު ބައެއް ޖަމިއްޔާތަކަށް ހަދިޔާކޮށްފައިވާ ކަމަށް ވެސް ވެ އެވެ.
ދިރާގު ބްރޯޑްބޭންޑް ރޭސް ބާއްވާތާ މިހާރު ހަ އަހަރު ވެއްޖެ އެވެ. އެކަމަކު މިއަދު އެހެން ހުރިހާ އަހަރަކަށް ވުރެ މަންޒަރު ތަފާތުވާނެ އެވެ. ކުޑަކުދިންނަށް ޚާއްސަކޮށްގެން ތަފާތު ހަރަކާތްތައް ވެސް އޮންނާނެ އެވެ. ޕްރޮފެޝަނަލް ދުވުންތެރިންނާއި މާލެ ވަށައި ބުރެއް ގާތްގަނޑަކަށް ވިއްސަކަށް މިނިޓުން ޖަހާ އެތައް ބަޔަކު ވާދަކުރެ އެވެ. އަދި ހަމައެކަނި ރޭހުގައި ބައިވެރިވެލުމުގެ ގޮތުން ދުވާ އެތައް ސަތޭކަ ބަޔަކު ވެސް ދާ އޮހޮރުވާނެ އެވެ.
ދިރާގުގެ ރަތް ކުލައިން ހެންވޭރު ޕާކް ސަރަހައްދާއި ބޮޑުތަކުރުފާނު މަގު ފުރޭ އިރު ރޭހުގެ މަގުސަދު ހާސިލްކުރުމަށްޓަކައި އެތައް ބަޔަކު މިހާރު ވެސް ވަނީ ބޮޑެތި މަސައްކަތްތަކެއްކޮށްފަ އެވެ. ދުވުމަށް ދިވެހިން ދޭ ސަމާލުކަން އަންނަނީ ބޮޑުވަމުންނެވެ. އެހެންކަމުން ދިރާގުގެ މި ރޭހުން ސިއްހީ ގޮތުން ވެސް ވަރަށް ބޮޑު ހޭލުންތެރިކަމެއް އުފެދޭނެކަމާ މެދު ޝައްކެއް ނެތެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_41.png | ރައްޔިތުން ހިއްސާވާ ކުންފުނިތަކުގެ ތެރެއިން ބައެއް ކުންފުނިތަކަށް މިއަހަރުގެ ތިންވަނަ ކުއާޓަރގައި ލިބުނު ފައިދާ އިތުރުވި އިރު އެމްޓީސީސީގެ ފައިދާ ދަށަށް ހިނގަށްޖެއެވެ.
އެމްޓީސީސީ އިން އާއްމުކުރި ތިންވަނަ ކުއާޓަރގެ މާލީ ހިސާބުތަކުން ދައްކާގޮތުން އެކުންފުންޏަށް ތިންވަނަ ކުއާޓަރގައި ސާފު ފައިދާއަށް ޖެހިފައިވަނީ 3.88 މިލިޔަން ރުފިޔާއެވެ. މިއަހަރުގެ ދެވަނަ ކުއާޓަރގައި އެކުންފުންޏަށް ވަނީ 4.23 މިލިޔަން ސާފު ފައިދާގެ ގޮތުގައި ލިބިފައެވެ. ތިންވަނަ ކުއާޓަރގައި އެކުންފުނީގެ އާމްދަނީއަކީ 153 މިލިޔަން ރުފިޔާއެވެ.
މިއަހަރުގެ ތިން ކުއާޓަރ ނިމުނު އިރު އެމްޓީސީސީއިން ވަނީ 405 މިލިޔަން ރުފިޔާގެ ވިޔަފާރި ކޮށްފައެވެ. ހިންގުމުގެ ޚަރަދު އަދި ޓެކްސް އުނިކުރުމަށްފަހު ސާފު ފައިދާގެ ގޮތުގައި ރިޕޯޓް ކޮށްފައިވަނީ 10.4 މިލިޔަން ރުފިޔާ އެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_42.png | ގާޒާ (އޮގަސްޓް 14) - ޖަލުގައި ބަންދުކޮށްފައި ހުންނަތާ 15 އަހަރުވެފައިވާ ފަލަސްތީނު މީހެއްގެ ދަރިފަނި އޭނާގެ އަންހެނުންނާ ހަމައަށް ފޯރުކޮށްދީގެން އެ ދެމަފިރިންނަށް ކުއްޖަކު ލިބިއްޖެ އެވެ.
ޖަލު ބަލަހައްޓާ މީހުންނަށް ނޭނގި ފިރިހެން މީހާގެ ދަރިފަނި އަނބިމީހާ ހަމައަށް ގެންގޮސްގެން އުމުރުން 32 އަހަރުގެ ދައްލާލް ޒައިބަން ބަލިވެ އިނދެ ލިބުނު ފިރިހެން ދަރިފުޅަށް ވަނީ މުހައްމަދުގެ ނަންދީފަ އެވެ. އޭނާގެ ފިރިމީހާ އައްމާރު އިޒްރޭލުގައި ޖަލަކަށް ހުކުމްކޮށްފައި ވަނީ އުމުރަށެވެ.
އިޒްރޭލުގެ ޖަލުތަކުގައި ތިބޭ ފަލަސްތީނުގެ އަސީރުންގެ އަނބިން ޖަލަށް ޒިޔާރަތްކުރަން އިޒްރޭލުން ހުއްދައެއް ނުދެ އެވެ. އެހެންވެ ދައްލާލް ޒައިބަން އަށް އޭނާގެ ފިރިމީހާ އައްމާރު ނުފެންނަތާ 15 އަހަރުވެއްޖެ އެވެ. ދައްލާލް ޒައިބަން ބުނީ އޭނާ ބަލިވެއިނީ އިޒްރޭލުގެ މެދުތެރޭ ޖަލެއްގައި ބަންދުކޮށްފައިވާ ހުރި އޭނާގެ ފިރިމީހާގެ ދަރިފަނި ގެނެސްގެން އިންޓްރާޔުޓެރިން އިންޒަމިނޭޝަން (އައިޔޫއައި) ހަދައިގެން ކަމަށެވެ.
"ފިރިމީހާ ނުފެނި ގިނަ ދުވަސްތަކެއް ވުމަށް ފަހު އަހަރެމެންނަށް ދަރިއަކު މިންވަރު ކުރެއްވީތީ އަށް ޝުކުރު ކުރަން" ނާބުލްސްގެ ހޮސްޕިޓަލެއްގައި ސިޒޭރިއަން އޮޕަރޭޝަނަށް ދިއުމުގެ ކުރިން ދައްލާލް ޒައިބަން އޭއެފްޕީގެ ނޫސްވެރިން ގާތު ބުންޏެވެ.
"އަހަންނާއި ފިރިމީހާ އަދި އަހަރެމެންގެ ދެ އަންހެން ކުދިން ވެސް މި ދަރިފުޅަށް ދިޔައީ ވަރަށް ބޮޑަށް އިންތިޒާރު ކުރަމުން" ފަލަސްތީނުގެ ނާބުލްސް އަށް ނިސްބަތްވާ ޒައިބަން ބުންޏެވެ.
އޭނާ ބުނީ ހަމާސް ޖަމާއަތަށް ނިސްބަތްވާ އޭނާގެ ފިރިމީހާ އުމުރުން 37 އަހަރުގެ އައްމާރު އިޒްރޭލުން ހައްޔަރުކުރި އިރު އެ ދެމަފިރިންގެ ފުރަތަމަ ދަރިފުޅު ބައްޝައިރު އަށް 18 މަހެވެ. އަދި ދެ ވަނަ ދަރިފުޅަށް ބަލިވެ އިންތާ ފަސް މަހެވެ. އެ ދެމަފިރިންގެ ފުރަތަމަ ދަރިފުޅަށް މިހާރު 16 އަހަރު ފުރިއްޖެ އެވެ.
"މިއީ 15 އަހަރަށް ފަހު އަހަރެމެންގެ ގެއަށް އުފާވެރިކަން ލިބުނު ފުރަތަމަ ފަހަރު" އޭނާ ބުންޏެވެ.
ދައްލާލް ޒައިބަން ބުނީ އައިޔޫއައި ހަދައިގެން ކުއްޖަކު ހޯދާ ވާހަކަ އޭނާގެ މަންމަ ބުނުމުން އެކަން ގަބޫލް ވެސް ނުކުރެވުނު ކަމަށާއި އެކަމަކު ފިރިހެން ކުއްޖަކު ލިބުމަށް އަބަދުވެސް އުއްމީދު ކުރާ ކަމަށެވެ.
ދަރިފަނި ޖަލުން ގެނައި ގޮތެއް އެ އާއިލާ އިން ވަނީ ސިއްރުކޮށްފަ އެވެ. އިޒްރޭލުގެ ޕްރިޒަން ސާވިސް އިން ބުނެފައި ވަނީ ޖަލުގައި ހުރި ފަލަސްތީނު މީހެއްގެ އަންހެނުން ބަނޑުބޮޑުވި ކަމުގެ މައުލޫމާތު ލިބިފައި ނުވާ ކަމަށެވެ.
"ޖަލުގައި ތިބޭ ފަލަސްތީނު މީހުންގެ އަނބިން އައިސް ބައްދަލު ކުރެވޭނެ އެއްވެސް ގޮތެއް ހަމަޖެހިފައެއް ނޯވޭ" އިޒްރޭލް ޖަލުގެ ތަރުޖަމާނަކު ބުންޏެވެ.
އައިޔޫއައި ހަދާފައި ވަނީ ނާބުލްސްގެ ރަޒާން ނަމަކަށް ކިޔާ ފާޓިލިޓީ ކްލިނިކެއްގަ އެވެ. މި ކްލިނިކުގެ ޑޮކްޓަރު ސާލިމް އަބޫ އަލް ޚައިޒަރާމް ބުނީ ދައްލާލް ޒައިބަންގެ އާއިލާ އިން ފިރިހެން ކުއްޖަކު ހޯދަން ބޭނުންވާ ކަމަށް ބުނުމުން އައިޔޫއައި ހެދީ ޖެންޑާ ސެޕަރޭޝަން ޕްރޮސީޖާއެއްގެ ތެރޭން ކަމަށެވެ. އަދި މި ޕްރޮސެސް ކާމިޔާބުވީ ތިން ވަނަ ފަހަރު ކަމަށް ވެސް ޑޮކްޓަރު ބުންޏެވެ.
ޑޮކްޓަރު ބުނީ ދަރިން ހޯދުމަކީ ބައިނަލްއަގުވާމީ ގޮތުން ކޮންމެ މީހަކަށް ވެސް ލިބިދީފައިވާ އިންސާނީ ހައްގެއް ކަމަށާއި ޖަލުގައި ތިބޭ ފަލަސްތީނު މީހުންނަށް އެ ހައްގު އޮންނަން ޖެހޭނެ ކަމަށެވެ.
އިޒްރޭލުގެ ކުރީގެ ބޮޑު ވަޒީރު ޔިޒަކު ރަބީން އަވަހާރަކޮށްލުމުގެ ކުށުގައި ޖަލުގައި ބަންދުކޮށްފައި ހުރި ޔިގާލް އާމިރަށް އިޒްރޭލުން ވަނީ މި ފުރުސަތު ދީފަ އެވެ. ބަޑިން ހަމަލާދީ ރަބީން އަވަހާރަކޮށްލީ 1995 ވަނަ އަހަރުގެ ނޮވެމްބަރު މަހު އެވެ. ޔިގާލް އާމިރު ޖަލުން ދަރިފަނި ބޭރުކުރަން އުޅެނިކޮށް 2006 ވަނަ އަހަރު ފަޅާ އެރުމުން އިޒްރޭލުން ވަނީ އެކަން ހުއްޓުވައިފަ އެވެ. ނަމަވެސް ފަހުން ވަނީ ދަރިފަނި ޔިގާލް އާމިރުގެ އަންހެނުންނާ ހަމައަށް ފޯރުކޮށް ދިނުމުގެ ހުއްދަ ދީފަ އެވެ. އަދި އެ ދެމަފިރިންނަށް 2007 ވަނަ އަހަރު ވަނީ އައިޔޫއައި މެދުވެރިކޮށް ފިރިހެން ކުއްޖަކު ލިބިފަ އެވެ. --އޭއެފްޕީ | {"font_size": 25, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_43.png | މަނި ހޮޅި
މަނި ހޮޅި (އިނގިރޭސި ބަހުން: )އަކީ ފިރިހެނާގެ ނަސްލު އުފައްދާ ނިޒާމްގައި މަނި ދައުރުކޮށްދޭ މަގެކެވެ. ކޮންމެ ފިރިހެނެއްގެ ނަސްލު އުފައްދާ ނިޒާމްގައި މިފަދަ ދެ މަނިހޮޅި ވެއެވެ. ވަށައިގެން މަޑުމަހުގެ ފަށަލައެއް ލެވިފައިވާ މިހޮޅި އަކީ ކަނާތް ފަރާތު އަދި ވާތް ފަރާތުގައިވާ މަނި ހޮޅީގެ ފެށޭބައި() އިޖެކިއުލޭޓަރީ ޑަކްޓް އާއި ގުޅުވައިދޭ މަގެވެ. މާނައަކީ މަނި ހޮޅީގެ ފެށޭ ހިސާބުން ފެށިގެން ގޮސް އިޖެކިއުލޭޓަރީ ޑަކްޓް އާއި ހަމައަށް މަނި ގެންގޮސްދޭ ހޮޅިއެވެ. މަނިހޮޅީގެ ދިގުމިނުގައި ގާތްގަނޑަކަށް 30 ސެންޓިމީޓަރު ހުރެއެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_44.png | ވަރަށް ފުރިހަމަ ދިރާސާއަކުން ކެންޑިޑޭޓް ނަޝީދާއި ނަޞާރާ ދީނާއި އެއްވެސް ގުޅުމެއް ނެތްކަން ސަރުކާރަށް މީގެ ކުރިންވަނީ ސާފުވެފައި ޑރ ހަސަން ސައީދު
އެމްޑީޕީއަށް ނަޞާރާ ފައްޅިތަކުން ޚަރަދުކުރާކަމަށާއި އެމްޑީޕީ އިއްތިހާދުގެ ރިޔާސީ ކެންޑިޑޭޓް މުހައްމަދު ނަޝީދާއި ނަޞާރާ ދީނާއި ގުޅުންތަކެއް ހުރިކަމަށް އަދުގެ ސަރުކާރުން ބުނަމުންދާ ވާހަކަތަކަކީ ރޯބުހުތާން ދޮގުކަމަށާއި އެކަން ސަރުކާރުން ކުރި ވަރަށް ފުރިހަމަ ދިރާސާއަކުން ސާބިތުވެފައިވާކަމުގައި ޑރ ހަސަން ސައީދު ވިދާޅުވެއްޖެއެވެ.
ޑރ ހަސަން މިފަދައިން ވިދާޅުވީ ވަތަން އެދޭގޮތަށް ކެމްޕޭންގެ ފަރާތުން އެންމެ ފަހުން ބޭއްވި ޖަލްސާގައެވެ. އެމްޑީޕީއަށް ނަޞާރާ ފައްޅިތަކުން ފައިސާ ލިބޭތޯ ބެލުމަށް އިނގިރޭސި ވިލާތުގެ ކުންފުންޏަކާއި ހަވާލުކޮށްގެން ކުރި މިދިރާސާއިން ހާމަވެފައިވަނީ އެމްޑީޕީއާ އަދި މުހައްމަދު ނަޝީދާއި ނަޞާރާ ދީނުގެ ފައްޅިތަކާއި އެއްވެސް ގުޅުމެއް ނެތްކަމުގައިކަމަށް ޑރ ހަސަން ވިދާޅުވިއެވެ. އަދި މިރިޕޯޓު ހާމަކުރުމަށް ރައީސް މައުމޫނަށް ޑރ ހަސަން ގޮވާލެއްވިއެވެ.
މިޖަލްސާގައި ޑރ ހަސަން ވަނީ މިފަހަރުގެ ވޯޓު މުހައްމަދު ނަޝީދަށް ދީގެން ނޫނީ މިގައުމަށް ބަދަލެއް ނުގެނެވޭނެކަމުގައި ވިދާޅުވެފައެވެ. އަދި މައުމޫނަށް ދެވޭ ވޯޓަކީ އެއީ އިހާނާތެއް ކަމަށާއި ޑީއާރުޕީގެ މެމްބަރުންވެސް އިހުލާސްތެރިކަމާއި އެކު މައުމޫނަށް ދެއްވާ ވޯޓަކީ އެއީ އެމަނިކުފާނުގެ ކޮއްކޯފުޅު އަބްދު ޔާމީނަށް ދެވޭ ވޯޓެއް ކަމުގައި ޑރ ހަސަން ހާމަކުރެއްވިއެވެ. ޑރ ހަސަން ވިދާޅުވިގޮތުގައި މިއިންތިހާބު ނިމުނު ނަމަވެސް ޑިމޮކްރަސީ އެއް ނުގެނެވޭނެކަމުގައެވެ. ނަމަވެސް ޑިމޮކްރަސީ ރާއްޖެއަށް ގެނެވޭނީ ޔާމީނާއި ސަރުކާރުގެ ކިބައިން ރައްޔިތުންގެ މަޖިލިސް މިނިވަންކޮށްގެން ކަމަށާއި އަންނަ މަޖްލިސް އިންތިހާބުގައިވެސް އެއްބަޔަކު އަނެއްބަޔަކު ނުކޯޅި އިންތިހާބު އެކުގައި ކާމިޔާބުކުރުމަށް ޑރ ހަސަން ގޮވާލެއްވިއެވެ. | {"font_size": 25, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_45.png | ދިރާގު ދިވެހި ލީގުގައި މިއަދު ހަވީރު ކުޅުނު މެޗުގައި ވިޔަންސާ އަތުން 3- 0 އިން ވިކްޓަރީ މޮޅުވެ ހިތްހަމަޖެހުން ހޯދައިފި އެވެ.
މި އަހަރުގެ ދިވެހި ލީގުގައި ވިކްޓަރީން ދެވަނަ މޮޅު ހޯދީ ހުސެއިން ޝިމާޒް (ކޮކީ) އާއި ހަސަން އަދުހަމް (ސަޑޭ) އަދި މުހައްމަދު އުމެއިރު ކާމިޔާބުކުރި ލަނޑުތަކުންނެވެ.
މެޗަށް ފަހު ވިކްޓަރީގެ ވަގުތީ ކޯޗު މުހައްމަދު ނަޒީހު ބުނީ އެފްއޭއެމްގެ ކޯޑް އެތިކްސްއާ ހިލާފަށް ވާހަކަދެއްކުމުގެ ސަބަބުން ތިން މަހަށް ކޯޗު އަލީ ސުޒޭން ސަސްޕެންޑްކުރުމުން ރަސްމީކޮށް ހެޑް ކޯޗުގެ ޒިންމާތައް އޭނައާ ހަވާލުކޮށްގެން ކުޅުނު ފުރަތަމަ މެޗުން މޮޅުވުމުން ވަރަށް ހިތްހަމަޖެހިއްޖެ ކަމަށެވެ.
"ވިކްޓަރީގެ ކުޅުން ވަރަށް ރަނގަޅޭ ބުނެވޭނީ. ރޭގައި ކްލަބުގެ ހެޑް ކޯޗަކީ ކާކުތޯ އެސިސްޓެންޓަކީ ކާކުތޯ ނިންމީ. ސުޒޭންގެ ސަސްޕެންޝަން ނިމެންދެން މަޑުކުރާނީ. މިހާރު ހަމަ ހެޑްކޯޗުގެ ސީދާ އަމިއްލަ ޕްލޭނަކާ އެކީ މި މަސައްކަތްކުރަނީ. އެހެންވީމަ ރަސްގެފާނުގެ ގޮނޑީގައި މި އިނދެވެނީ ދިވެހިރާއްޖޭގެ. ވަރަށް އުފާވެރި މިއަދު މޮޅުވުމާއި މި ގޮނޑި ލިބުމާ. މިއީ އަނެއްހެން ބަލާއިރު ދިވެހި ކޯޗެއް އައިސް ވިކްޓަރީގެ ބެންޗުގައި އިށީނދެލުން އެއީ ގާތްގަނޑަކަށް އިނގިރޭސިވިލާތުގެ މެންޗެސްޓާ (ޔުނައިޓެޑް)ގެ ބެންޗުގައި އިށީނދެލުން ކަހަލަ ކަމެއް" ނަޒީހު ބުންޏެވެ.
މެޗަށް ވިޔަންސާގެ ކޯޗު އަހުމަދު މުޖުތަބާ (ފެސްކޯ) ބުނީ މެޗުގެ ދެވަނަ ހާފުގައި ވިޔަންސާ އިން ދެއްކި ކުޅުމާމެދު ހިތްހަމަޖެހޭ ކަމަށެވެ. އަދި ވިކްޓަރީ 1- 0 ގެ ލީޑެއް ހޯދައިފައިވަނިކޮށް ދެވަނަ ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނުކުތް ޒުވާން ފޯވަޑް ހައިދަރު އަކުރަމަށް ލިބުނު ރަނގަޅު ފުރުސަތުގެ ބޭނުން ހިފުނ ަމަ މި ނަތީޖާ ނުނިކުތީސް ކަމަށެވެ.
"ފަހު ހާފުގައި ލިބުނު ވަރަށް އޯޕަން ޗާންސެއް ހައިދަރު 14 ނަމްބަރު އަރުވައިގެން އެ ލިބުނު ފުރުސަތު ބޭނުން ނުކުރެވުން އެއީ މި ނަތީޖާ މިގޮތަށް ނިކުތް އެއް ސަބަބު ކަމަށް އަޅުގަނޑު ގަބޫލްކުރަނީ. ވަން އެގެއިންސްޓް ވަން ވަރަށް ކައިރިން ޖައްސާލި ބޯޅަ ދަނޑިކައިރިން ބޭރަށް ދިޔައީ. އެ ވައްދާލި ނަމަ ނަތީޖާ 1- 1 އަށް ބަދަލުވާނެ. އެހެންވި ނަމަ ގޭމުގެ މޫނުމަތި ވަރަށް ބޮޑަށް ބަދަލުވެގެން ދާނެ ކަމަށް ގަބޫލްކުރެވެނީ" ފެސްކޯ ބުންޏެވެ.
މެޗުގެ ހަ ވަނަ މިނިޓުގައި ވިކްޓަރީ އަށް ލީޑު ހޯދައިދިނީ ފޯވަޑް ކޮކީ އެވެ. ވިޔަންސާގެ ޕެނަލްޓީ އޭރިޔާ ބޭރުން ކޮކީ ތިރިތިރިން ފޮނުވާލި ބޯޅަ އަމާޒުވީ ގޯލުގެ ކަނަށެވެ. ވިކްޓަރީގެ ލީޑު ފުޅާކޮށްލުމަށް ފުރަތަމަ ހާފުގައި ކޮކީ އަށް ރަނގަޅު ފުރުސަތެއް ލިބުނެވެ. އެކަމަކު ވިޔަންސާގެ ޕެނަލްޓީ އޭރިޔާ ތެރޭގައި ހުރެ އޭނާ ފޮނުވާލި ބޯޅަ ވިޔަންސާގެ ގާނާ ގޯލްކީޕަރު އެލެކްޒެންޑާ އޮސޭއީ ވަނީ ދިފާއުކޮށްފަ އެވެ.
ވިކްޓަރީގެ ދެވަނަ ލަނޑު މެޗުގެ 62 ވަނަ މިނިޓުގައި އެ ޓީމަށް ކާމިޔާބުކޮށްދިނީ ދެވަނަ ހާފުގައި ބަދަލު ކުޅުންތެރިއެއްގެ ގޮތުގައި ކުޅެން ނިކުތް އަދުހަމް އެވެ. ކުޅެން އަރައި ލިބުނު ފުރަތަމަ ބޯޅަ ހިފައިގެން ވިޔަންސާގެ ޕެނަލްޓީ އޭރިޔާ ތެރެއަށް ވަދެ ޑިފެންޑަރެއް ކައިރިން ނައްޓާލުމަށް ފަހު ހަނި އޭންގަލަކުން އަދުހަމް ވަނީ ގޯލުގެ ތެރެއަށް ބޯޅަ ވައްދާލައިފަ އެވެ. ވިކްޓަރީ އަށް ދެ ލަނޑުގެ ލީޑެއް ނެގުމުގެ ކުރިން ބަދަލު ކުޅުންތެރިއެއްގެ ގޮތުގައި ކުޅެން ނިކުތް ވިޔަންސާގެ ހައިދަރަށް ވަނީ ރަނގަޅު ފުރުސަތެއް ލިބިފަ އެވެ. ވިކްޓަރީގެ ޕެނަލްޓީ އޭރިޔާ ތެރެއިން ހައިދަރު ފޮނުވާލި ބޯޅަ ދިޔައީ ދަނޑި ކައިރިން ބޭރަށެވެ.
މެޗުގެ 72 ވަނަ މިނިޓުގައި އަދުހަމް ޕެނަލްޓީ އޭރިޔާ ތެރެއިން ފޮނުވާލި ބޯޅައެއް ހުރަސް ދަނޑީގައި ޖެހިފައި ނިކުތް ވަގުތު ވިކްޓަރީގެ ކެމަރޫން ފޯވަޑް ހަންސްލޭ އަވީލޯ ގޯލާ ދިމާލަށް ފޮނުވާލި ނަމަވެސް ވިޔަންސާގެ ކީޕަރު ވަނީ ބޯޅަ ދިފާއުކޮށްފަ އެވެ.
ވިކްޓަރީގެ ތިން ވަނަ ލަނޑު 72 ވަނަ މިނިޓުގައި ކާމިޔާބުކޮށްދިނީ މިޑްފީލްޑަރު އުމެއިރެވެ. ކައުންޓާ އެޓޭކެއްގައި އަދުހަމް ޕެނަލްޓީ އޭރިޔާ ތެރެއިން ގޯލުގެ ކުރިމައްޗަށް ހުރަސްކޮށްލި ބޯޅަ އުމެއިރު ވަނީ ގޯލުގެ ތެރެއަށް އަމާޒުކޮށްލައިފަ އެވެ. | {"font_size": 24, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_46.png | ވިޔަންސާ އަތުން 1- 0 އިން މޮޅުވެ ދިރާގު ދިވެހި ލީގުގައި ކްލަބް އީގަލްސްގެ ފެށުން ރަނގަޅު ކޮށްފި އެވެ.
ގަލޮޅު ދަނޑުގައި މިއަދު ހަވީރު ކުޅުނު މެޗުގައި އީގަލްސްގެ ހަމައެކަނި ލަނޑު 75 ވަނަ މިނެޓުގައި ކާމިޔާބުކޮށްދިނީ ޝިނާޒް ހިލްމީ އެވެ.
މެޗުގެ ފުރަތަމަ ހާފުގައި އީގަލްސްގެ އަހުމަދު އިމާޒް (އާއްކޮ) އަށް ވަނީ ލަނޑު ޖަހަން ރަނގަޅު ދެ ފުރުސަތު ލިބިފަ އެވެ. އެގޮތުން 25 ވަނަ މިނެޓުގައި ހުރަހަކުން ތަނަވަސްވި ބޯޅަ ހުހަށް ހުރެ ގޯލަށް ފޮނުވާލަން ފުރުސަތު ލިބުނެވެ. އަދި 41 ވަނަ މިނެޓުގައި އޭރިއާ ތެރެއިން އޭނާ ފޮނުވާލި ބޯޅަ އަމާޒުވީ ގޯލުގެ ހުރަސް ދާގަނޑަށެވެ.
ދެ ވަނަ ހާފު ފަށައިގެން 52 ވަނަ މިނެޓުގައި އީގަލްސްގެ ރިލުވާން އަހުމަދު (ރިލޭ) އަށް ވެސް ރަނގަޅު ފުރުސަތެއް ލިބުނެވެ. ނަމަވެސް ވިޔަންސާގެ ކުރީގެ ކުޅުންތެރިޔާ އެކަނިމާއެކަނި ހުރެ ފޮނުވާލި ބޯޅަ އަމާޒުވީ ވިޔަންސާ ގޯލްކީޕަރު ގާނާގެ އެލެކްސެންޑާ އޮސެއީ އަތަށެވެ. އޭގެ ފަހުން އީގަލްސްގެ ކެޕްޓަން އަދި ގައުމީ ޓީމުގެ ކުރީގެ ކެޕްޓަން އައްސަދު އަބްދުލް ގަނީ އަށް ވެސް ލީޑު ނަގަން ފުރުސަތު ލިބުނެވެ. އޭގެ ތެރެއިން އެއް ފުރުސަތުގައި 70 ވަނަ މިނެޓުގައި އޭނާ ބޮލުން ފޮނުވާލި ބޯޅަ ގޯލް ލައިން މަތިން ދިފާއުކުރީ ވިޔަންސާ ޑިފެންޑަރެކެވެ. އޭގެ ހަތަރު މިނެޓު ފަހުން އޭނާ ބޮލުން ފޮނުވާލި ބޯޅަ ދިފާއުކުރީ ވިޔަންސާ ކީޕަރެވެ. އޭގެ އެއް މިނެޓު ފަހުން ޝިނާޒް އެ ޓީމަށް ލީޑު ނަގައިދިނެވެ. މުޅި މެޗުގައި ވެސް ވިޔަންސާ އަށް ލަނޑު ޖަހާނެ ރަނގަޅު ފުރުސަތެއް ތަނަވަހެއް ނުކުރެވުނެވެ.
މެޗަށް ފަހު ފަހު އީގަލްސްގެ ކޯޗު އިހުސާން އަބްދުލް ގަނީ (ސާންތީ) ބުނީ ރަނގަޅު ފެށުމަކުން ފެށުނީތީ ވަރަށް ހިތްހަމަޖެހޭ ކަމަށާއި ކުޅުންތެރިން ދަނޑުމަތީ ކުރި މަސައްކަތް ފާހަގަކުރާ ކަމަށެވެ.
"ރަނގަޅު ފެށުމަކުން ފެށުނީތީ ވަރަށް ހިތްހަމަޖެހޭ. ހަގީގަތުގައި އެކަން އެހެންވީ ކުޅުންތެރިން ކުރި ބުރަ މަސައްކަތުން. އަޅުގަނޑުމެންގެ ޕްލޭނާ އެއްގޮތަށް ޓީމުކުޅުނު" ގައުމީ ޓީމުގެ ކުރީގެ އެސިސްޓެންޓް ކޯޗު ބުންޏެވެ.
އޭނާ ބުނީ ޓީމަށް ދިމާވެފައިވާ މައްސަލައަކީ ގޯލް ނުޖެހުން ކަމަށާއި އެ ޓީމުގެ ފޯވާޑް އާއްކޮ އަކީ ޅަ ކުޅުންތެރިއަކަށް ވުމުން އޭނާ އަށް ވަގުތު ދޭން ޖެހޭ ކަމަށެވެ. މީގެ އިތުރުން ޓީމުގައި ހިމެނޭ ތަޖުރިބާކާރު ކުޅުންތެރިންގެ ފަރާތުން ދަނޑު ބޭރުގައި ވެސް ބޮޑު އެއްބާރުލުމެއް ލިބެމުން އަންނަ ކަމަށް ސާންތީ ބުންޏެވެ.
އައްސަދުގެ އިތުރުން އީގަލްސް ޓީމުގައި ގައުމީ ޓީމުގައި ހިމެނޭ މުހުތާރު ނަސީރު (ޓޫކިލޯ) އާއި މުހައްމަދު އާރިފް (ބަކާ) އަދި ވީބީގެ ކުރީގެ ކެޕްޓަން އަބްދު ހަނީފް (ބެންޖޯ) ހިމެނެ އެވެ.
ވިޔަންސާގެ ކޯޗު އަހުމަދު މުޖުތަބާ (ފެސްކޯ) ބުނީ ދަނޑުގެ އެއް ހާފުގައި ޕްރެކްޓިސް ކުރުމަށް ފަހު އަވީގައި 90 މިނެޓުގެ މެޗަކަށް ނުކުތުމުން ދެ ޓީމަށް ވެސް މައްސަލަތަކެއް ދިމާވި ކަމަށެވެ. އަދި ބަލިވިޔަސް އޭނާގެ ޓީމުގެ ކުޅުންތެރިން ކުރި ހިތްވަރާއި ދެއްކި ކުޅުމަށް ސާބަސްދޭ ކަމަށް ފެސްކޯ ބުންޏެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_47.png | މުޙައްމަދުގެފާނު
މުޙައްމަދުގެފާނަކީ (ޢަރަބިބަހުން: ) މުސްލިމުންގެ ގާތުގައި ގެ ރަސޫލެކެވެ. ނަބީކަން ޚަތިމް ކުރެއްވި ކަލޭގެފަނެވެ. ހުޅަނގުގެ ތާރީޚު ޢިލްމުވެރިންގެ ގާތުގައި އެކަލޭގެފާނަކީ އިސްލާމީ ތާރީޚުގެ ބާނީއެވެ.
ގިނަ ތާރީޚީ ލިޔުން ތަކުން ހެކި ލިބޭ ގޮތުގައި މުޙައްމަދުގެފާނު އުފަންވެ ވަޑައިގަތީ މީލާދީން 571 ވަނަ އަހަރުގެ އެޕްރީލް މަހުގެ 20 ވަނަ އަށް ވީ ހޯމަ ދުވަހުއެވެ. މި ދުވަހާ ދިމާވަނީ ރަބީޢުލްއައްވަލް މަހުގެ 9 ވަނަ ދުވަހާއެވެ. މިވަނަ އަހަރުގެ ރަބީޢުލްއައްވަލް މަހުގެ 12 ވަނަ ދުވަހަކީ ބުރާސްފަތި ދުވަހެކެވެ. އެއިގެ ކުރީ އަހަރުގެ ރަބީޢުލްއައްވަލް މަހުގެ 12 ވަނަ ދުވަހަކީ އާދީއްތަ ދުވަހެކެވެ. 572 ވަނަ އަހަރުގެ ރަބީޢުލްއައްވަލް މަހުގެ 12 ވަނަ ދުވަހަކީ ހޯމަ ދުވަހެކެވެ. މުޙައްމަދުގެފާނު އުފަންވެވަޑައިގަތީ ހޯމަ ދުވަހެއްގައިކަން ތާރީޚު ޢިލްމުވެރިން އިއްތިފާޤުވެއެވެ. އެހެންކަމުން ރަބީޢުލްއައްވަލް މަހުގެ 12 ވަނަ ދުވަހޭ ބައެއް މީހުން ބުނާ ބުނުމާ ދިމާކުރާނަމަ ތާރީޚުގައި އޮޅުމެއް އެބައާދެއެވެ.
އެކަލޭގެފާނު އުފަންވެވަޑައިގަތުމުގެ ކުރީގައިބައްޕާފުޅު އަވަހާރަވެއްޖެއެވެ. އެހެންކަމުން މުޙައްމަދުގެފާނު އުފަންވެވަޑައިގަތީ ޔަތީމު ބޭފުޅެއްގެ ގޮތުގައެވެ. ޢުމުރުފުޅުން އެއްމެ 6 އަހަރުފުޅުގައި މަންމާފުޅު ވެސް އަވަހާރަވެއްޖެއެވެ. ދެން އެކަލޭގެފާނު ބެއްލެވުމުގެ ޒިއްމާ އުފުއްލަވަން ފެއްޓެވީ ކާފާފުޅެވެ. ޢުމުރުފުޅުން 8 އަހަރަށް އަޅައިގަތް އިރު ކާފާފުޅުވެސް އަވަހާރަވެއްޖެއެވެ. ދެން އެކަލޭގެފާނު ގެންގުޅުއްވީ ބޮޑުބޭބޭފުޅު އަބޫޠާލިބުގެފާނެވެ.
މުޙައްމަދުގެފާނަށް ވަޙީ ބާވާލެއްވުނީ އެކަލޭގެފާނުގެ ޢުމުރުފުޅުން 40 އަހަރުގައެވެ. ޙިރާ ފަރުބަދައިގެ ހޮޙޮޅައިގެ ތެރޭގައި އިންނަވަނިކޮށެވެ. ފުރަތަމަ ބާވާލެއްވުނީ ޢަލަޤް ސޫރަތުގެ ފުރަތަމަ ފަސް އާޔަތެވެ. މީގެ ތިން އަހަރު ފަހުން އެކަލޭގެފާނު ފައުޅުގައި މީސްތަކުންނަށް ވަޙީ ވިދާޅުވެދެއްވައި ދީނަށް ގޮވައިލައްވަން ފެއްޓެވިއެވެ.
ފުރަތަމަ ކޮޅުގައި އެކަލޭގެފާނާ ތަބަޢަވި ވަރަށް މަދު މީސްކޮޅެކެވެ. މި މީހުންނަށް ދިޔައީ މައްކަގެ އަހުލުވެރިންގެ ގޯނާކުރުންތަކާއި ފުރައްސާރަކުރުންތައް އަމާޒު ވަމުންނެވެ. މީލާދީން 622 ވަނަ އަހަރު މުޙައްމަދުގެފާނު މަދީނާއަށް ހިޖުރަކުރެއްވިއެވެ. ހިޖްރީ ކަލަންޑަރު ނުވަތަ އިސްލާމީ ކަލަންޑަރު ފެށެނީ މި ހިޖްރައިންނެވެ. ހިޖްރަ ކުރެއްވުމަށްފަހު މަދީގައި އޮތް ގަބާއިލީ ދެކޮޅުވެރިކަން ނައްތަވާ ލެއްވުމަށް ގިނަ މަސައްކަތްޕުޅުތަކެއް ކުރައްވައި އެކަން ކާމިޔާބު ކުރެއްވިއެވެ. ހިޖްރައިން 8 ވަނަ އަހަރު އެކަލޭގެފާނު މައްކާ ފަތަޙަ ކުރެއްވިއެވެ. އެކަލޭގެފާނު އަވަހާރަވީ ހިޖްރައިން 10 ވަނަ އަހަރުގެ ރަބީޢުލްއައްވަލް މަހުގެ ތެރޭގައެވެ. އެއީ މަޝްހޫރު ޙައްޖަތުލްވަދާޢު ނިންމެވުމަށްފަހު މަދީނާއަށް ވަޑައިގަތްތާ މާގިނަ ދުވަހެއް ނުވަނީހެވެ. އެއިރު ޢަރަބުލްޙިޖާޒުގެ ގިނަ ތަންތަނުގައި ވަނީ އިސްލާމް ދީން ފެތުރިފައެވެ.
ފިހުރިސްތު
ނަންފުޅު
މުޙައްމަދު މިނަންފުޅުގެ މާނައަކީ "ޙަމްދުލިބިގެންވާ" ކަލޭގެފާނެވެ. މުސްލިމުންގެ ތެރޭގައި އެކަލޭގެފާނަށް ނަބީ ކަލޭގެފާނު ނުވަތަ ރަސޫލާ ނުވަތަ އިތުރު އެކަލޭގެފާނު ފަދަ ނަންފުޅު ތަކުން މުޚާޠަބުކޮށް އުޅެއެވެ. ޤުރުއާނުގައި އެކަލޭގެފާނަށް އަޙްމަދު މިނަންފުޅުން ވެސް މުޚާޠަބު ކުރެވިފައިވެއެވެ. އަޙްމަދު ގެ މާނައަކީ "އެންމެ ގިނައިން ޙަމްދު ލިބިގެންވާ" ކަލޭގެފާނެވެ. ބުނެވޭ ގޮތުގައި ޔޫނާނީ އިންޖީލުގައިވާ ބާރްޤަލީޠަކީ މުޙައްމަދުގެފާނެވެ.
ބަލައިލުމެއް
މުޙައްމަދުގެފާނުގެ ބައްޕައަކީ ޢަބްދު ބިން ޢަބްދިލްމުއްޠަލިބް އެވެ. ޒުވާން ޢުމުރުފުޅުގައި އެއްމެ ފުރަތަމަ އެކަލޭގެފާނު ކުރެއްވި މަސައްކަތްޕުޅަކީ ބަކަރި ހުއި ހެއްޕެވުމެވެ. އޭގެ ފަހުގައި ވިޔަފާރި ކުރައްވަން ފެއްޓެވީއެވެ. އެކަލޭގެފާނުގެ ތެދުވެރިކަމާއި އަމާނާތްތެރިކަމާ ހުރެ ޒުވާން ޢުމުރުފުޅުގައި އެކަލޭގެފާނަށް 'އަލް-އަމީން (ޢަރަބިބަހުން: ) ގެ ނަމުން މުޚާޠަބު ކުރެވެއެވެ. ކޮންމެ ރަމަޟާން މަހެއްގައި އެކަލޭގެފާނު ޙިރާ ފަރުބަދައިގެ ހޮހޮޅައަށް ވަޑައިގެން ރޯދަ ހިއްޕަވައި ދުޢާ ކުރައްވަތެވެ. އިސްލާމީ ޢަޤީދާގައިވާ ގޮތުގައި މުޙައްމަދުގެފާނުގެ ޢުމުރުފުޅުން 40 އަހަރު ގައި (610 މ.) އެ ކަލޭގެފާނުގެ އަރިހަށް ޖިބްރީލުގެފާނު ވަޑައިގެން ގެ ވަޙީގެ އާޔަތްތައް ކިޔަވާ ވިދާޅުވުމަށް އެންގެވިއެވެ. މިއަށްފަހު 23 އަހަރުވަންދެން އެބަހީ އެކަލޭގެފާނު އަވަހާރަވަންދެން މި ވަޙީގެ ސިލްސިލާ ދެމިއޮތެވެ. މި އާޔަތްތަކުގެ މުޖްމަޢަކީ ޤުރުއާނެވެ.
އެކަލޭގެފާނުގެ ދުވަސްވަރު މުޖުތަމަޢުގައި ހިނގަމުން ދިޔަ ފާޙިޝް ކަންތައް ހުއްޓުވުމަށް މުޙައްމަދުގެފާނު މަސައްކަތްޕުޅު ކުރެއްވިއެވެ. އެކަލޭގެފާނުގެ ނަބީކަން ޢާއްމު ކުރެއްވުމުގެ ގޮތުން ފައުޅުގައި ދީނަށް ގޮވައިލައްވަމުން ގެންދެވިއެވެ. ދެގޮތެއްނުވާ އެއްކައުވަންތަކަމަށް މީސްތަކުންނަށް ގޮވައިލެއްވިއެވެ. އަދި ޤިޔާމަތްދުވަހާ މެދު އިންޒާރު ކުރައްވަމުން ކޮންމެ މީހަކުވެސް އެދުވަހު އެމީހެއްގެ ޢަމަލުތަކަށް ޒިއްމާވާންޖެހޭނެކަން ބަޔާން ކުރައްވަމުން ގެންދެވިއެވެ.
މުޙައްމަދުގެފާނުގެ ރިސާލަތަކީ މައްކާގެ ބޮޑުންނަށް ހުރި ބިރެއް ކަމުގައި އެބައިމީހުން ދެކޭތީ އެއުރެން ދިޔައީ އެކަލޭގެފާނާ ތަބަޢަވީ މީހުންނަށް އުނދަގޫތަކާއި ތުރާތައް ކުރިމަތިކުރަމުންނެވެ. މިކަން މިގޮތުގައި ދަހަޔަކަށް () ދެމިގެން ދިޔައެވެ. މުޙައްމަދުގެފާނުގެ އަނބިކަނބަލުން ޚަދީޖަތުގެފާނާއި ބޮޑުބޭބޭފުޅު އަބޫޠާލިބު އަވަހާރަވުމުން މި ދުއްތުރާ ކުރުންތައް އައު ދަރަޖައަކަށް އުފުލިގެން ދިޔައެވެ. އަބޫޠާލިބު އިސްލާމް ވެވަޑައިގަތުމުން ދުރުގައި ހުންނެވި ނަމަވެސް މުޙައްމަދުގެފާނުންނަށް މައްކާގެ ބޮޑުން ފޯރުވައިފާނެ ކޮންމެ ތުރައަކުން އެކަލޭގެފާނު މިންޖުކޮށް ދެއްވައެވެ.
622މ. ވަނަ އަހަރު މުޙައްމަދުގެފާނު މަދީނާއަށް ހިޖުރަ ކުރެއްވިއެވެ. އެ ކަލޭގެފާނު ވަޒަންވެރިވެވަޑައިގަތީ ޔަޘްރިބޭ ކިޔޭ ރަށުގައެވެ. މި އަދު މި ރަށް ނުވަތަ ޝަހަރު މަޝްހޫރުވެފައިވަނީ މަދީނާ ނުވަތަ މަދީނަތުލްމުނައްވަރާ ގެ ނަމުންނެވެ. މި ޝަހަރުގައި އުފެދުނު ފުރަތަމަ އިސްލާމީ މުޖުތަމަޢު ގެ ޒަޢީމަކީ މުޙައްމަދުގެފާނެވެ.
މައްކާގެ އަހުލުވެރިންނާއި މުސްލިމުންނާ ދެމެދު އަަށް އަހަރަށް ދެމިގެން ދިޔަ ހަނގުރާމައިގެ ސިލްސިލާ ނިމިގެން ދިޔައީ މުސްލިމުންނަށް ނަޞްރު ލިބި މައްކާ ފަތަޙަ ވެގެންނެވެ. މައްކާ ފަތަޙަ ވުމާ އެކު މުސްލިމުން ކަޢުބާ ގައި ބެހެއްޓިފައި ހުރި ބުދުތައް އެތަނުން ބޭރުކުރިއެވެ. އަދި މައްކާގެ އަހުލުވެރިންގެ ތެރެއިން ގިނަ މީހުން އިސްލާމް ދީން ޤަބޫލުކޮށްފިއެވެ. މީލާދީން 632 ވަނަ އަހަރު މުޙައްމަދުގެފާނު އެކަލޭގެފާނުންގެ މަޝްހޫރު ޙައްޖަތުލްވަދާޢު ފުރިހަމަ ކުރެއްވުމަށް މައްކާ އަށް ވަޑައިގަތެވެ. މި ދަތުރުފުޅުން ނިމިވަޑައިގެން މަދީނާއަށް ވަޑައިގަތްތާ މާގިނަ ދުވަހެއް ނުވެ އެކަލޭގެފާނު ފުރައުއްތަ ވެވަޑައިގެންފިއެވެ. އެއީ ޖޫން މަހެއްގެ 8 ވަނަ ދުވަހެވެ.
މުޙައްމަދުގެފާނަށް ފަހު އިސްލާމީ އުއްމަތުގެ ޒަޢާމަތު ބެލެހެއްޓެވީ ޚުލަފާއުއްރާޝިދޫންގެ ހަތަރު ޚަލީފާއިންނެވެ. ޚުލަފާއުއްރާޝިދޫން ގެ ދައުރުގައި މުސްލިމުންގެ އަމްބަރާޠޫރިއްޔަތު ފަލަޞްޠީނަށާއި ސީރީއާއަށާއި މެސޮޕޮޓޭމިއާ އަށާއި ފާރިސްކަރައަށާއި އުތުރު އެފްރިކާއަށާއި ދެކުނު އިސްޕޭނަށާއި އަންޠާލިޔާއަށް ފެތުރިގެން ދިޔައެވެ.
މުޙައްމަދުގެފާނުގެ ޙަޔާތަށް މަގު ދައްކައިދޭ މޭލުގާތައް
ޢިލްމީ ނަޒަރަކުން ބަލާއިރު މުޙައްމަދުގެފާނުގެ ޙަޔާތާ މެދު މަޢުލޫމާތެއް ފޯރުވައިދޭނެ އެއްމެ ޞައްޙަ ފޮތަކީ ޤުރުއާނެވެ. މަދުން ނަމަވެސް ޤުރުއާނުގައި މުޙައްމަދުގެފާނުގެ ޙަޔާތުގެ ލަމްޙާތައް ރައްކާކުރެވިފައިވެއެވެ. މުޙައްމަދުގެފާނު ދުނިޔޭގައި ހުންނަވަނިކޮށް އެކަލޭގެފާނުގެ ޞަޙާބީން ވަނީ ޤުރުއާން އެއްކޮށް ލިޔެ ރައްކާކޮށްފައެވެ. އެހެން ނަމަވެސް އެއިރުވެސް އަދި މިހާރުވެސް ޤުރުއާނަކީ ހިތުދަސްކޮށްގެން ދޫމަތިން ކިޔެވޭ ފޮތެކެވެ. ޤުރުއާން އެއްކޮށް އެއް ފޮތަކަށް ޖަމާ ކުރެވުނީ އަބޫބަކުރުގެފާނުގެ ޚިލާފަތުގައެވެ. 1400 އަހަރު ވެގެން ދިޔައިރުވެސް ޤުރުއާނުގެ ދެ މުޞްޙަފެއްގައި އެއްމެ ފިއްޔެއްގެ ތަފާތުވެސް ނެތެވެ.
މުޙައްމަދުގެފާނުގެ ޙަޔާތާ މެދު މަޢުލޫމާތު ލިބޭ ދެވަނަ އަޞްލަކީ ސީރާ ނުވަތަ ސީރަތުއްނަބަވިއްޔާގެ ނަމުގައި މުސްލިމް ތާރީޚް ޢިލްމުވެރިން ލިޔުއްވާފައި ހުރި މުޙައްމަދުގެފާނުގެ ޙަޔާތުނާމާ () ތަކެވެ. އަދި ޙަދީޘް ފޮތް ތަކެވެ. މި ފޮތްތަކުން މުޙައްމަދުގެފާނުގެ ޙަޔާތާ މެދު އިތުރު އެތައް މަޢުލޫމާތެއް ލިބެއެވެ. މި ޒަމާނުގެ ތާރީޚީ ފޮތްތަކުގެ ތެރެއިން މުޙައްމަދުގެފާނުގެ ޙަޔާތާ ބެހޭ އެއްމެ ޞައްޙަ މަޢުލޫމާތު ލިބޭ ފޮތަކީ އައްރަޙީޤުލްމަޚްތޫމް މިނަން ކިޔޭ ފޮތެވެ. މި ފޮތަކީ ހިންދުސްތާނުގެ އިސްލާމީ ޢިލްމުވެރިއެއް ކަމުގައިވާ ޞަފިއްޔުއްރަޙްމާން މުބާރަކްޕޫރީ ލިޔުއްވާފައިވާ ސިޔަރަތެކެވެ. އިނގިރޭސި ބަހުން ހުރި ސިޔަރަތު ތަކުގެ ތެރޭގައި އެއްމެ މަޝްހޫރު ފޮތަކީ މިޞްރުގެ ހައިކަލް ލިޔުއްވާފައިވާ ލައިފް އޮފް މުޙައްމަދު މި ފޮތެވެ. ސިޔަރަތު ފޮތް ތަކުގެ ތެރެއިން ފެންނަން އޮތް އެއްމެ ކުރީގެ ފޮތަކީ އިބްނު އިސްޙާޤުގެ ސީރަތު ރަސޫލި މި ފޮތެވެ. މި ފޮތުގެ އަޞްލު ފެންނަން ނެތް ކަމުގައި ވިޔަސް މި ފޮތުން ނަކަލު ކުރެވިފައި ހުރި ބައިތައް އިބްނި ހިޝާމުގެ ސީރަތުއްނަބަވިއްޔާ އާއި ޠަބަރީގެ ފޮތުގައި ވެއެވެ. އިބްނި ހިޝާމު ލިޔުއްވާފައިވާ ގޮތުގައި އިބްނި އިސްޙާޤު މުޙައްމަދުގެފާނުގެ ޙަޔާތުނާމާ ލިޔުއްވީ މުޙައްމަދުގެފާނު ފުރައުއްތަވި ފަހުން 120 އަހަރާއި 130 އަހަރާ ދެމެދުގައެވެ. ވަރަށް ގިނަ ޢިލްމުވެރިން ޤަބޫލުކުރައްވާ ގޮތުގައި މި ޙަޔާތުނާމާ ތަކަކީ ޞައްޙަ މަޢުލޫމާތު އޭގައި ހިމެނޭ ފޮތްތަކެވެ. އަދި ހަމަ އެހެންމެ މުޙައްމަދުގެފާނުގެ ބަސްފުޅުތަކާއި ޢަމަލުފުޅުތައް ލިޔެވިފައިވާ ޙަދީޘް ފޮތްތަކަކީ ހުޅަނގުގެ ޢިލްމުވެރިންގެ ގާތުގައި ވެސް ތާރީޚީ ގޮތުން ބަރޯސާ ކުރެވޭފަދަ ޢިލްމީ މަޤާލާތަކެވެ.
އެތައް އަހަރެއް ކުރިން ދިރިއުޅުނު ކަމަށް ބުނެވޭ ތާރީޚީ ޝަޚްޞިއްޔަތު ތަކާމެދު ޔަޤީން ކަމެއް ނެތް ނަމަވެސް މުޙައްމަދުގެފާނަކީ ދުނިޔޭގައި އުޅުއްވި ބޭކަލެއް ކަމާމެދަކު އެއްވެސް ޝައްކެއްނެތެވެ. މިއީ ހުރިހާ ތާރީޚް ޢިލްމުވެރިންމެ އެއްބަސްވާ ޙަޤީޤަތެކެވެ.
އިސްލާމީ ނަޒަރަކުން ޙަޔާތްޕުޅު
މައްކީ ދައުރު
ނަސަބުފުޅު
މުޙައްމަދުގެފާނުގެ ނަސަބުފުޅު އެއްވެސް އޮޅުމެއްނެތި ޢަދްނާނާ ހަމަޔަށް ކިޔަން އެނގެއެވެ. މި ޢަދްނާނަކީ އިބްރާހީމްގެފާނުގެ ދަރިކަލުން އިސްމާޢީލުގެފާނުގެ ދަރިކޮޅުން ވަޑައިގެން ހުންނެވި ބޭފުޅެކެވެ. މުސްތަޢުރިބު ޢަރަބީން ނުވަތަ އުތުރުގައި ވަޒަންވެރިވެ އުޅޭ ޢަރަބީންގެ ގާތުގައި އެމީހުންގެ އެންމެންމެ އެކާފައަކަށް ނިސްބަތްވާ ދުރުކާފައަކީ މި ޢަދްނާނެވެ.
މުޙައްމަދުގެފާނު ނިސްބަތްވަނީ ޤުރައިޝް ޤަބީލާގެ ހާޝިމް ވަންހައަށެވެ. އެ ކަލޭގެފާނުގެ ނަސަބުފުޅު ކިޔެނީ އަންނަނިވި ގޮތަށެވެ. މުޙައްމަދު ބިން ޢަބްދި ބިން ޢަބްދިލްމުއްޠަލިބް (ޝައިބަތު) ބިން ހާޝިމް (ޢަމްރު) ބިން ޢަބްދިމަނާފް (އަލްމުޣީރަތު) ބިން ޤުޞައްޔު (ޒައިދު) ބިން ކިލާބު ބިން މުއްރަތު ބިން ކަޢުބު ބިން ލުއައްޔު ބިން ޣާލިބު ބިން ފިހްރު (ޤުރައިޝް) ބިން މާލިކް ބިން ނަޟަރު (ޤައިސް) ބިން ކިނާނަތު ބިން ޚުޒައިމަތު ބިން މުދްރިކަތު (ޢާމިރު) ބިން އިލްޔާސް ބިން މުޟަރު ބިން ނިޒާރު ބިން މަޢައްދު ބިން ޢަދްނާން މިއެވެ.
ޢާއްމުކޮށް ދިވެހިން މިނަސަބުފުޅު ކިޔަނީ ޢަދްނާނުގެ ފުތް މަޢައްދުގެ ފުތް ނިޒާރުގެ ފުތް މުޟަރުގެ ފުތް އިލްޔާސްގެ ފުތް މުދްރިކަތުގެ ފުތް ޚުޒައިމަތުގެ ފުތް ކިނާނަތުގެ ފުތް ނަޟަރުގެ ފުތް މާލިކްގެ ފުތް ފިހްރުގެ ފުތް ޣާލިބުގެ ފުތް ލުއައްޔުގެ ފުތް ކަޢުބުގެ ފުތް މުއްރަތުގެ ފުތް ކިލާބުގެ ފުތް ޤުޞައްޔުގެ ފުތް ޢަބްދުމަނާފުގެ ފުތް ހާޝިމްގެ ފުތް ޢަބްދުލްމުއްޠަލިބުގެ ފުތް ޢަބްދުގެފާނުގެ ދަރިކަލުން މުޙައްމަދުގެފާނެވެ. އެކަލޭގެފާނުގެ މަންމައަކީ ވަހަބުގެ ދި އާމިނަތުގެފާނެވެ.
ތުއްޕުޅުއިރު
މުޙައްމަދުގެފާނު ނިސްބަތްވަނީ ޢަރަބިކަރައިގެ އުތުރު ބިތުގައި އޮތް މައްކާ އޭ ކިޔޭ ޝަހަރުގެ ގަދަރުހުރި ޢާއިލާއަކަށެވެ. މުޙައްމަދުގެފާނު އުފަންވެވަޑައިގަތީ ޢާއްމުލްފީލު ނުވަތަ އެތުގެ އަހަރުގެ ނަމުން މަޝްހޫރު ވެފައިވާ އަހަރުގައެވެ. އެ އަހަރާ މީލާދީ ގޮތުން ދިމާވަނީ 570 ވަނަ އަހަރާއެވެ. ހުޅަނގުގެ ގިނަ ތާރީޚު ޢިލްމުވެރިން ވެސް ޤަބޫލު ކުރައްވާ ގޮތުގައި އެތުގެ އަހަރަކީ 570 ވަނަ އަހަރެވެ. އެހެން ނަމަވެސް ވޮޓް ބަޔާން ކުރައްވާ ގޮތުގައި ފަހުގެ ބައެއް ދިރާސާތަކުން އެ އަހަރަކީ މީލާދީން 569 ވަނަ އަހަރަށް ވެސް ނުވަތަ 568 ވަނަ އަހަރަށް ވެސް ވެދާނެއެވެ. އަނެއް ކޮޅުން ވެލްޝް ދެކެވަޑައިގަންނަވާ ގޮތުގައި އެތުގެ އަހަރަކީ 570 ވަނަ އަހަރުގެ ކުރީގެ އަހަރެއް ކަމުގައި ވެފައި މުޙައްމަދުގެފާނު އުފަންވެވަޑައިގަތީ 570 ވަނަ އަހަރުގެ ފަހުން ކަމުގައި ވުމަކީ ވެސް ދުރުކަމެއްނޫނެވެ.
ސުއްނީ މުސްލިމުންގެ ތެރެއިން ބައެއް މީހުން ދެކޭ ގޮތުގައި މުޙައްމަދުގެފާނު އުފަންވެވަޑައިގަތީ ރަބީޢުލްއައްވަލް މަހެއްގެ 12 ވީ ހޯމަ ދުވަހަކުއެވެ. އަނެއް ބަޔަކު ދެކޭ ގޮތުގައި އެދުވަހަކީ ރަބީޢުލްއައްވަލް މަހެއްގެ 9 ވީ ހޯމަ ދުވަހެކެވެ. ޝީޢީން ޤަބޫލުކުރާ ގޮތުގައި މުޙައްމަދުގެފާނު އުފަންވެވަޑައިގަތީ ރަބީޢުލްއައްވަލް މަހެއްގެ 17 ވަނަ ދުވަހެއްގެ ފަތިހުގެ ވަގުތުގައެވެ.
| {"font_size": 26, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_48.png | ހިމަ ގޮދަން
ހިމަ ގޮދަން(ސައިންޓިފިކް ނަން: )ނުވަތަ (އިނގިރޭސި ބަހުން: )އަކީ ގޮވާމުގެ ބާވަތެކެވެ. ހިމަ ގޮދަނަކީ ވަރަށް ގިނައިން ޖަނަވާރުތަކަށް ކާންދިނުމަށް ވެސް ބޭނުން ކުރާ އެއްޗެކެވެ. އާންމު ގޮތެއްގައި ޕާން ފާރޮށި ފަދަ ތަކެތި ތައްޔާރު ކުރުމަށް ހިމަ ގޮދަނުގެ ފުށް ބޭނުން ކުރެއެވެ. މީގެ އިތުރުން ބިޔަރު އަދި ބަގުރަލުގެ ތަފާތު ބުއިންތައް ތައްޔާރު ކުރުމަށް ވެސް ހިމަ ގޮދަން ބޭނުންކޮށް އުޅެއެވެ. މީގެ އިތުރުން ތަފާތު ވައްތަރުގެ ފިނި ބުއިންތައް ދަޅުގައި ތައްޔާރު ކުރާއިރު ހިމަ ގޮދަން ބޭނުންކޮށްފައި ހުރެއެވެ. | {"font_size": 24, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_49.png | ދަތްފުކު ރޮނޑު
ދަތްފުކު ރޮނޑު (ސައިންޓިފިކް ނަން: ) އަކީ ރާއްޖޭގެ ފަރުފަޅުތަކުގައި ވަރަށް ގިނައިން އުޅޭ ރޮނޑެކެވެ. ދުވާލު ކުދިބުޅިލައިގެން ފަރުމަތިން ވަރަށް ފަސޭހައިން ބޭނޭ މަހެކެވެ. ދަތްފުކު ރޮނޑަކީ ދިވެހިން ކައިއުޅޭ މަހެކެވެ. އަދި މިއީ ދިރޭ ކުދިމަހުގެ ވިޔަފާރީގައި ރާއްޖެއިން ގިނަ އަދަދަކަށް ބޭރުކުރެވޭ މަހެކެވެ. މިބާވަތުގެ ރޮނޑު 30 ސެންޓިމީޓަރަށް ބޮޑުވެއެވެ. ވަރަށް ގިނަ ތަފާތު އެއްޗެތި މިމަސް ކައިއުޅޭކަމަށް ފާހަގަ ކުރެވިފައި ވެއެވެ. އޭގެތެރޭގައި މޫދު އަޑީގައި ހުންނަ ގަލުފެއްސާއި ތަފާތު ވައްތަރުގެ ހިޔަމައާއި ކަކުންޏާއި ކުދިމަސްމަހާއި ބޮލީގެ ބާވަތްތަކާއި ކަށިބޯ ހިމެނެއެވެ.
ތަރި ރޮނޑުގެ ބުރަކަށިމަތީ ކޮތަރިބައިގައި 3 ހަރުކައްޓާއެކު 24 އާއި 28 އާއި ދެމެދުގެ އަދަދަކަށް މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި 20 އާއި 24 އާއި ދެމެދުގެ އަދަދަކަށް މަޑުކަށި ހުރެއެވެ. ގިނަ ބާވަތްތަކުގެ ރޮނޑުތަކާ ޚިލާފަށް މިބާވަތުގެ ލޮލުގެ ކުރިން އަޑިވެފައި އިންނަ ތަންކޮޅެއް ނުހުރެއެވެ. މަހުގެ ނިގޫކޮޅުގައި ތިން ކަށިން އުފެދި ކުރިއަށް ލެބިފައި ހުންނަ ދެބަޔަށް ހުންނަ ކަށިތަކެއް ހުރެއެވެ. ނިގޫފަތުގެ ކޮޅު ހުންނަނީ ކުޑަކޮށް ވައްކޮށެވެ. މަހުގެ ކުލައަކީ ގަދަ މުށިކުލައަކަށްދާ ގަދަ ފެހިކުލައެކެވެ. މަހުގައި ކައްޗަށް ހުންނަ ދޮން ނާރިނގު ކުލައިގެ ރޮނގުތަކެއް ވަރަށް ފާޅުކޮށް ފެންނަން ހުރެއެވެ. މަހުގެ އަނގައިގެ މަތިންނާއި ދަށުން ފެށިގެން ނުލާއި އޮރެންޖް ކުލައިގެ ރޮނގުތަކެއް ކަންފަތުގެ ބުޑުދަށަށް ހުރެއެވެ. ނިގޫފަތާއި ކަންފަތުގެ ވެސް ކުލައަކީ ދޮންނާރިގު ކުލައެކެވެ. ބުރަކަށިމަތީ ހަރު ކޮތަރިބައިގެ މަތީ ކައިރިފަށް ހުންނަނީ ކަޅުކުލައިގައެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_50.png | އިޓައިޕޫ ޑޭމު
އިޓައިޕޫ ޑޭމު އޭ ކިޔޭ ފެނުން ކަރަންޓް އުފައްދައިދޭ ޕްލާންޓް އަކީ އެދާއިރާގައި އެންމެ ބޮޑު އެންމެ ކާމިޔާބު އެއް މަސައްކަތެވެ. މިތަން ހެދުނީ 1971ން 1991ގެ ނިޔަލަށް ބްރެޒިލް އާއި ޕަރަގުއޭ ގުޅިގެންނެވެ. މިޑޭމު ހެދިފައިވަނީ ބްރެޒިލް އާއި ޕަރަގުއޭ ގުޅުވުމަށް ޕަރާނާ ކޯރު ހުރަސްކޮށް ލެވިފައިވާ ފާލަމުގެ 14 ކިލޯ މީޓަރު އުތުރުގައެވެ.
އިޓައިޕޫ ޑޭމު ހެދުމުގެ މަސައްކަތުގެ އެއްބަސްވުމުގައި ސޮއިކުރެވުނީ 22 ޖުލައި 1966ގައެވެ. ބްރެޒިލްގެ ފަރާތުން ސޮއިކުރެއްވީ އޭރުގެ ޚާރިޖީ ވަޒީރު ގްރޭސީ މެގަލްހީޒް އެވެ. ޕަރަގުއޭގެ ފަރާތުން ސޮއިކުރެއްވީ އޭރުގެ ޚާރިޖީ ވަޒީރު ސެޕީނާ ޕޭސްޓަރ އެވެ. މިތަން ހެދުމުގެ މަސައްކަތް ފެށިފައިވަނީ 1971 ވަނަ އަހަރުގެ ފެބުރުއަރީ މަހުގެ ތެރޭގައެވެ.
26 އޭޕްރީލް 1973 ގައި އިޓައިޕޫ ގެ ފެނުން ކަރަންޓް އުފައްދައިދޭ ޕްލާންޓް ހެދުމުގެ އެއްބަސްވުމުގައި ސޮއި ކުރެވުނެވެ. އަދި މިތަން ބިނާކުރުމަށް 17 މެއި 1974 ގައި އިޓައިޕޫ ބައިނޭޝަނަލް އެންޓިޓީ އުފެއްދުނެވެ. އަދި މިޕްލާންޓް ހެދުމުގެ މަސައްކަތް 1975 ވަނަ އަހަރުގެ ޖެނުއަރީ މަހުގެ ތެރޭގައި ފެށުނެވެ. 5 މެއި 1984 ގައި މިޕްލާންޓުން ފުރަތަމަ ފަހަރަށް ކަރަންޓް އުފައްދަން ފެށުނެވެ.
އިޓައިޕޫ ޑޭމު ގެ ދިގުމިނުގައި 7744 މީޓަރު ހުރެއެވެ. އަދި އުސްމިނުގައި 225 މީޓަރު ހުރެއެވެ. އިންޖީނު ބިނާކުރެވިފައިވަނީ މައި ޑޭމުގެ އެންމެ މަތީގައެވެ. މިތަނުން ކަރަންޓް އުފައްދައިދޭ މިންވަރަކީ 12600 މެގަވޯޓް އެވެ. މިބައި އުފައްދަނީ ތަފާތު 18 ޖެނެރޭޓިންގ ޔުނިޓް އިންނެވެ. 15 ޔުނިޓް އިންނަނީ މައި އިންޖީނުގޭގައި ބެހެއްޓިފައެވެ. އަނެއް 3 ޔުނިޓް އިންނަނީ ޑައިވާޜަން ޗެނަލް ގައި ބެހެއްޓިފައެވެ. އަދި ދާދި ފަހުން ވަނީ އިތުރު 2 ޖެނެރޭޓިންގ ޔުނިޓް ބެހެއްޓިފައެވެ.
ޑޭމު ފުރުމުން ފެން ބޭރުކުރާ އާރު ހުންނަނީ ކޯރުގެ ކަނާތު އައްސޭރި ފަށުގައެވެ. އޭގައި ވަކި ވަކި 14 ދޮރާށި ވެއެވެ. މިތަނުން ސިކުންތަކު 62200 ކޮޑި މީޓަރުގެ ފެން ފޮނުވައިދެއެވެ. ކޯރުގެ ވާތު އައްސޭރި ފަށުގައިވަނީ ރޮކް ފިލް ޑޭމް އެވެ. މިތަންވަނީ އެއްކޮޅުން މައި ޑޭމު އާއި ގުޅިފައެވެ. އަނެއް ކޮޅުން އާތް ފިލް ޑޭމް އާއި ގުޅިފައެވެ.
މައި ޑޭމު އަދި އިންޖީނުގެ ބިނާކުރުމަށްޓަކައި ކޯރުވަނީ ވާތު އައްސޭރި ފަށުގައި ޑައިވާޜަން ޗެނަލް އިން ޑައިވާރޓް ކުރެވިފައެވެ. މިޑޭމު ހެދުމަށް ބޭނުންކުރެވުނު ދަނގަޑާއި އެކަތައިން 380 އޭފެލް ޓަވަރު ހެދިދާނެ ކަމަށް ވެއެވެ. އަދި ބޭނުން ކުރެވުނު ކޮންކްރީޓް އިގިރޭސި ވިލާތާއި ފަރަންސޭސި ވިލާތް ގުޅުވުމަށް ހެދުނު ޗެނަލް ޓަނެލްގައި ބޭނުން ކުރެވުނު ވަރަށްވުރެ 15 ގުނަ އިތުރުކަމުގައި ބުނެވެއެވެ.
1995 ވަނަ އަހަރު ނެރެފައިވާ މަޢުލޫމާތުތަކެއް ބުނާގޮތުން އިޓައިޕޫ ޑޭމު އިން އެކަނިވެސް ޕަރަގުއޭގެ 78 އިންސައްތަ އަދި ބްރެޒިލްގެ 25 އިންސައްތަ ޙިއްޞާ ކުރެއެވެ. ބްރެޒިލްގެ ފޯޒް ޑޫ އިގްއެކޫ ގައި ހުންނަ ޕަވަރ ޕްލާންޓް އަކީ މިހާރު ކޮންމެ އަހަރަކުވެސް ފަތުރުވެރިން ޒިޔާރަތް ކުރާ ތަނަކަށް ވަނީ ވެފައެވެ.
| {"font_size": 25, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_51.png | - މައުމޫންގެ ނަންފުޅު ބޭނުންކޮށްގެން އިންތިޚާބުތަކަށް ނުކުތަސް ކާމިޔާބެއް ނުވާނެ- ނިހާން
- އިންޑިޔާގެ ހާރިޖިއްޔާގައި ލަންކާއާއި ރާއްޖެއަށް ޚާއްޞަ ޑިވިޜަނެއް
- މަސާޖު ޕާލާއެއްގެ ތެރެއިން ބަރަހަނާ ހާލުގައިތިބި ފަސް ދިވެހިންނާއި ބިދޭސީން ތަކެއް އަތުލައިގެންފި
- އަލީ ހަމީދުގެ ވީޑިއޯގެ މައްސަލަ ގުޅުންހުރި ބޭރުގެ ގައުމަކާއި ގުޅިގެން ތަހުގީގުކުރަން ފަށައިފި
- އެންމެ ބޮޑު މަޤްޞަދަކީ ވީހާ ލުއިފަސޭހަގޮތަކަށް ހައްޖާ އުމުރާ ވެވޭނެ ގޮތް ހަމަޖެއްސުން: އެމްޑީ ޔާމީން
- ދުނިޔޭގެ އެންމެ މަޤްބޫލް ޖަޒީރާ މަންޒިލްގެ އެވޯޑް ރާއްޖެއިން ދިފާޢުކޮށްފި
- ނ. އަތޮޅު ކައުންސިލްގެ ނާއިބު ރައީސް ނިޔާވެއްޖެ
- އޮސްޓްރޭލިއާގެ ބޮޑުވަޒީރު ރައީސް ޔާމީނަށް ތަހުނިޔާ ވިދާޅުވެއްޖެ
- ޔޫތު ލީޑަރޝިޕް ޕްރޮގްރާމްގެ ބައިވެރިން މަޖިލީހުގެ އިދާރާއަށް ޒިޔާރަތްކޮށްފި
- އޮސްއެއިޑް ސްކޮލަރޝިޕް މި އަހަރުވެސް 35 ކުދިންނަށް
- ބަރޮސް އައިލަންޑް ރިސޯޓަށް ދެ އެވޯޑް
- ސިންގަޕޫރުގެ ސީ.ޑީ.އެލް. އިން ދެވަނަފުށިވެސް ގަންނަނީ
- އިޤްޠިޞާދު ރަނގަޅު ކުރުމަށް ފަތުރުވެރިކަން ނޫން އިތުރު ސިނާއަތްތައް ހޯދަންޖެހޭ: މުޙައްމަދު ސަޢީދު
މިސަރުކާރު ހިންގަމުންދަނީ ސިޔާސީ ޕާޓީތައް ހިމެނޭ ކޯލިޝަނެއްގެ ތެރެއަކުން ނޫން- ރޮޒެއިނާ
ރައީސް ޑރ. މުހައްމަދު ވަޙީދުގެ ސަރުކާރު ހިންގަމުންދަނީ ސިޔާސީ ޕާޓީތައް އެކުލެވޭ ކޯލިޝަނެއްގެ ތެރެއިން ނޫންކަމަށާއި ވެރިކަން ކުރަމުން ދަނީ ސަރުކާރު ހިންގާ ކޯލިޝަނެއްގެ ތެރެއިން ކަމަށް ޑިއާރުޕީގެ އަންހެނުންގެ ގޮފީގެ ނައިބު ރައީސާ އަދި ތުލުސްދޫ ދާއިރާގެ މެންބަރ ރޮޒެއިނާ އާދަމް ިދާޅުވެއްޖެ އެވެ.
އައްޑު އަތޮޅު ހިތަދގައި އިއްޔެރޭ ޑީއާރުޕީން ބޭއްވި ޖަލްސާގައި ވާހަކަ ދައްކަވަމުން ތުލުސްދޫ ދާއިރާގެ މެންބަރ ރޮޒެއިނާ އާދަމް ވިދާޅުވީ މިހާރުގެ ސަރުކާރު ހިނގަމުން އަންނަނީ ސިޔާސީ ޕާޓީތަކުގެ ކޯލިޝަނެއްގެ ތެރެއިން ނޫން ކަމަށާއި އެކަން ކުރަމުންދަނީ ސަރުކާރު ހިންގާ ކޯލިޝަނެއްގެ ތެރެއިން ކަމަށެވެ.
ރޮޒެއިނާ ވިދާޅުވީ ސިޔާސީ ޕާޓީތައް ގުޅިގެން ކޯލިޝަނެއްގެ ދަށުން ސަރުކާރު ހިންގަމުންދާ ކަމަށް ގިނަ ބަޔަކަށް ހީވެފައި އޮންނަ ކަމަށާއި ނަމަވެސް އެއީ ބައެއް ފަރާތްތަކަށް އޮޅިފައި އޮތް ކަމެއް ކަމަށެވެ.
ރޮޒައިނާ ވިދާޅުވީ ކުރީގެ ރައީސް ނަޝީދު ފެބްރުއަރީ މަހުގެ 7 ވަނަ ދުވަހު މަގާމުން އިސްތިއުފާ ދެއްވުމާ އެކު މިހާރުގެ ރައީސް ޑރ. ވަހީދު ސަރުކާރާ ހަވާލުވެވަޑައިގަތުމުގެ މަރުހަލާ ކުރިއަށް ދިޔައިރު އެކަމުގެ އެންމެ ބުރަކޮށް އެންމެ ވިސްނުން ތޫނުކޮށް މަސައްކަތް ކުރެއްވީ ތަސްމީން ކަމަށެވެ. ނަމަވެސް އެއީ ފަރުދާގެ ފުރަގަހުގައި ހިނގާފައި އޮތްކަމަކަށް ވާތީ އެކަން ގިނަ ބަޔަކަށް ނޭނގިފައި އޮތީ ކަމަށެވެ.
" ހަގީގަތުގައި ޑރ. ވަހީދުގެ ސަރުކާރު ހިނގަމުން ދަނީ އެއްގޮތަކަށް ވެސް ސިޔާސީ ޕާޓީތަކެއްގެ ކޯލިޝަނެއްގެ ތެރެއަކުންނެއް ނޫން. އެކަން ކުރިއަށް ދަނީ ސަރުކާރު ހިންގާ ކޯލިޝަނަކުން. އެއީ ބައެއް ފަރާތްތަކަށް އޮޅިފައި އޮތް ކަމެއް. އޭގެ މާނައަކީ 2013 ގައި ކޮންމެ ސިޔާސީ ޕާޓީއަކުން ވެސް ނުކުންނާނީ ވަކިވަކިންނޭ." ރޮޒެއިނާ ވިދާޅުވިއެވެ.
މީގެއިތުރުން ރޮޒެއިނާ ވިދާޅުވީ ޑީއާރުޕީއާއި ގައުމީ ޕާޓީ ކޯލިޝަން ނޫނީ ރާއްޖޭގައި ޑިމޮކްރަސީ ދަންނަ އެއްވެސް ސިޔާސީ ޕާޓީއެއް ނެތް ކަމަށާއި ރާއްޖޭގައި ހަގީގީ ޑިމޮކްރަސީ ދަންނަ ހަމައެކަނި ދެ ޕާޓީއަކީ ޑީއާރްޕީ އާއި ގައުމީ ޕާޓީ ކަމަށެވެ.
އަދި ގާބިލް ބޭފުޅުން އެންމެ ގިނައިން ތިބި ދެ ޕާޓީއަކީ ޑީއާރުޕީ ކަމަށާއި އެހެންކަމުން މި ދެޕާޓީގެ ކޯލިޝަނާއި ދިމާކޮށް ބަލިކޮށްލަން އެހެންފަރާތްތަކުން ކުރާ މަސައްކަތް ކާމިޔާބު ނުވާނެ ކަމަށްވެސް ރޮޒެއިނާ ވިދާޅުވިއެވެ.
މިޖަލްސާގައި ވާހަކަ ދައްކަވަމުން އޭނާ ވިދާޅުވީ އެޕާޓީގެ ލީޑަރު އަހުމަދު ތަސްމީން އަލީއަކީ ރާއްޖޭގައި މި ވަގުތު ހުންނެވި އެންމެ ދުރު ވިސްނޭ ގާބިލް ސިޔާސީ ލީޑަރު ކަމަށާއި އެކަން ރައްޔިތުންނަށް މިހާރަށް ވުރެ ބޮޑަށް ހާމަކޮށްދޭން މަސައްކަތް ކުރަންޖެހޭ ކަމަށެވެ. ނަމަވެސް ސިޔާސީ ބައެއް ފަރާތްތަކުން ތަސްމީންގެ އަގުވައްޓާލައި ބޭޒާރު ކުރުމަށް ބައެއް ފަރާތްތަކުން މަސައްކަތް ކުރަމުންދާ ކަމަށާއި އެގޮތުން ކޮޕަރްޝަނުގެ ތުހުމަތުތަކެއް އެޅުވުމާއި ގުޅިގެން އެމައްސަލަ އޭސީސީން ބެލުމަށްފަހު ތަސްމީންގެ ކޮރަޕްޝަންގެ މައްސަލައެއް ނެތްކަން ސާފުކޮށް އެނގެން އެބައޮތް ކަމަށް ވެސް ރޮޒެއިނާ ވިދާޅުވިއެވެ.
ހިތަދޫގައި ބޭއްވި މިޖަލްސާއަށް ދިޔައީ 40 ހަކަށް މީހުންނެވެ. އެޕާޓީން ބުނީ އެޖަލްސާ ނޯންނާނެ ކަމަށާއި ކެންސަލް ވެއްޖެ ކަމަށް ބުނެ ބައެއް ފަރާތްތަކުން އެސްއެމްއެސް ފޮނުވުމުން މީހުންނަށް އެކަން އޮޅިފައި އޮތް ކަމަށެވެ. މިޖަލްސާ ކުރިއަށް ގެންދިޔައީ ކުޑަ ބައްދަލުވުމެއްގެ ގޮތުގައެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_52.png | ވެލިދޫ މުޙައްމަދު ޙަލީމް
މާދަމާއަކީ ދުނިޔޭގެ ޑިމޮކްރަސީ ދުވަހެވެ. ކޮންމެ އަހަރެއްގެވެސް ސެޕްޓެމްބަރު 16 ވަނަ ދުވަހަކީ ބައިނަލް އަގުވާމީ ގޮތުން ފާހަގަކުރާ ޑިމޮކްރަސީ ދުވަހެވެ. މިދުވަސް ފާހަގަ ކުރަން ފެށިފައިވަނީ 1997 ސެޕްޓެމްބަރު 16 ވަނަ ދުވަހު މިސްރުގެ ވެރިރަށް ޤާހިރާ ގައި ބޭއްވުނު އިންޓަރ ޕާލަމެންޓްރީ ކައުންސިލުގެ 161 ވަނަ ޖަލްސާގައި ފާސްކުރި އާންމު ޤަރާރެއްގެ ދަށުންނެވެ. އެޤަރާރުގައި ގޮވާލާފައިވާ ކަންކަމުގެ ތެރޭގައި ސިޔާސީ ގޮތުންނާއި އިޤްތިޞާދީ ގޮތުންނާއި ޘަޤާފީ ގޮތުން ޤައުމުތަކުގެ މެދުގައި ތަފާތުތައްހުރިނަމަވެސް އެޤައުމެއްގައި ދިރިއުޅޭ ރައްޔިތުންނަށް ހަމަހަމަކަމާ މިނިވަންކަމާއެކު އަސާސީ ޙައްޤުތައް ޢަދުލުވެރި ގޮތުގައި އަދި ހާމަކަން ބޮޑުގޮތުގައި ތަފާތު ކުރުމެއްނެތި ކޮންމެ ރައްޔިތަކަށްވެސް ލިބިދޭންޖެހެއެވެ.
ޑިމޮކްރަސީއަކީ ހަރުދަނާކަމާއެކު ރަނގަޅަށް ހިންގާ މިނިވަން މުއައްސަސާތަކާއި އާންމުވެގެންވާ އުޞޫލުތަކާއި ޤަވާޢިދުތަކުގެ މައްޗަށް މުޖްތަމަޢުގެެ ރުހުން އޮތުމެވެ. އަދި އެހެންމެ އެމުޖްތަމަޢަކީ ރައްޔިތުންގެ ޙައްޤުތަކާއި ވާޖިބުތަކާއި ޒިންމާތައް އެނގޭ މުޖްތަމަޢަކަށް ވުމަކީ ވަރަށް މުހިންމުކަމެކެވެ.
ޑިމްކޮސީ ބިނާވެފައިވަނީ ޤާނޫނުގެ ވެރިކަން ކުރިއަރުވައި އިންސާނީ ހައްޤުތައް ރައްކާތެރިކުރުމުގެ ތަނބުތަކުގެ މައްޗަށެވެ. އެހެނީ ޑިމޮކްރެޓިވް ވެއްޓެއްގައި ޤާނޫނަށްވުރެ މަތީގައި ނުވަތަ ޤާނޫނުގެ ބާރު ނުހިންގޭ ގޮތުގައި އެއްވެސް މީހަކު ނުހުންނާނެއެވެ.
ޑިމޮކްރަސީގެ މުހިންމު އެއްސިފައަކީ ވެރިކަން ހިންގުމުގައި ކޮންމެ ރައްޔިތަކަށްވެސް ބައިވެރިވުމުގެ ޙައްޤު ލިބިފައި އޮތުމެވެ. އެހެންކަމުން ދައުލަތުގެ މުއައްސަސާތަކަކީ ރައްޔިތުން ތަމްސީލުވެވޭ ތަންތަން ކަމުގައި ހެދުމަށް ޑިމޮކްރަސީ ވަނީ މަގު ދައްކާފައެވެ. މިގޮތުން ރައްޔިތުން އެބައިމީހުން އިންތިޚާބުކުރާ މަންދޫބުން މެދުވެރިކޮށްގެން ނުވަތަ ސީދާ ރައްޔިތުންގެ ބައިވެރިވުން އޮވެގެން ހިންގޭ ތަންތަން ކަމަށްވުމަކީ ޑިމޮކްރަސީގެ ހަމައެކެވެ.
ޑިމޮކްރެޓިވް ވެއްޓެއްގައި އިންތިޚާބުތަކަކީ މުޖްތމަޢުގެ އެންމެ މުހިންމު އަސާސެވެ. މިގޮތަށް ޤަބޫލުކުރެވެނީ އެއިންތިޚާބުތަކަކީ ދައުލަތުގެ ކަންކަން ހިންގުމަށްޓަކައި ދައުލަތުގެ މުއައްސަސާތަކާއި މަޤާމުތަކަށް ރައްޔިތުން ރުހޭ މީހުންނާއި މަންދޫބުން ކަޑައެޅިގެންދަނީ މިނިވަން އިންޞާފުވެރި އިންތިޚާބުތަކުން ކަމަށް ވާތީއެވެ. އެހެންކަމުން ރައްޔިތުންނަށް ލިބިފައިވާ ވޯޓް ދިނުމުގެ ޙައްޤާއި ޒިންމާ އަދާކުރުމަކީ ޑިމޮކްރަސީއެއްގައި ރައްޔިތުންގެ މައްޗަށް ލާޒިމުކަމެކެވެ.
މިޒަމާނުގެ ޑިމޮރްސީތަކަކީ ސިޔާސީ ޕާޓީތަކުގެ މައްޗަށް ބަރޯސާ ވެފައި އޮންނަ ނިޒާމެކެވެ. ވުމާއެކު ސިޔާސީ ޕާޓީތަކާއި މަދަނީ ޙައްޤުތައް ކުރިއެރުވުމަށްޓަކައި ޖަމުޢިއްޔާ ޖަމާޢަތްތައް އުފެއްދުމުގެ ޙައްޤަކީވެސް ޑިމޮކްރަސީގެ ރުކުނެކެވެ. އަދި މިއާއެކު ޚިޔާލުފާޅުކުރުމުގެ މިނިވަންކަމާއި އެއްވުމުއުޅުމުގެ މިނިވަންކަމާއި ހަޅުތާލުކުރުމުގެ ޙައްްޤާއި ނުލައި އެއްވެސް މުޖްތަމަޢަކީ ޑިމޮކްރެޓިކް މުޖްތަމައުއެކޭ ނުބުނެވޭނެއެވެ.
ޑިމޮކްރަސީއެއްގައި ސަރުކާރުން ރައްޔިތުންނަށް ޖަވާބުދާރީ ވާންޖެހެއެވެ. އަދި ސަރުކާރާއި ދައުލަތުގެ މުއައްސަސާތައް ހިންގަން ޙަވާލުކުރެވޭ ފަރާތްތައް ޖަވާބުދާރީ ކުރުވުމަކީވެސް ރައްޔިތުން ކުރަންޖެހޭނެކަމެކެވެ. ވުމާއެކު ރައްޔިތުންނާއި ގުޅިފައިވާ ކަންކަން އިންޞާފުވެރި ސްލޫކީ ހަމަތަކުގެ މަތީގައި ޤާއިމުވެފައި އޮންނަށްޖެހެއެވެ. އަދި މަޢުލޫމާތު ހޯދައި ލިބިގަތުމާއި މަޢުލޫމާތު ހާމަކުރުމުގެ ޙައްޤު ލިބިފައި އޮތުމަކީ ވަރަށް މުހިންމު ކަމެކެވެ.
އެކަށީގެންވާ އިޤްތިޞާދީ ވެއްޓެއް ޤާއިމުވެފައި އޮތުމާއި އެއްވެސް ފަރާތަކަށް ބުރަނުވެ ވަކިފަރާތަކުން ދައްކައިފާނެ ބިރަކަށް ޖެހިލުންނުވެ ތަޢައްޞުބުން އެއްކިބާވެހުރެ މިނިވަން މުސްތަޤިއްލު ބާރެއްގެ ގޮތުގައި ޝަރުޢީ ނިޒާމު ބައްޓަން ވެފައި އޮތުމަކީވެސް ޑިމޮކްރަސީއެއްގެ އިބްތިދާޢީ ސިފައެކެވެ. ޑިކޮކްރަސީއެއްގައި އެއްވެސް މީހެއްގެ ސިފަޔަކަށް ނުވަތަ ހަސަބަކަށް ނުވަތަ ނަސްލަކަށް ނުވަތަ ޤައުމަކަށް ނުވަތަ ޖިންސަކަށް ބެލުމެއްނެތި އެންމެންގެ މެދުގައި ޞުލްޙަވެރިކަން ޤާއިމުކޮށްދެއެވެ. ދިރިއުޅުމުގެ ރީތިސިފަތަކާއި އަޣުލަބިއްޔަތަށް ތަބާވުމުގެ ސަޤާފަތު ކުރިއަރުވައެވެ. އެކުއުޅުމާއި ދިރިއުޅުމުގެ އުފާވެރިކަން ގެނެސްދެއެވެ. މިއަދު އަޅުގަނޑުމެންވެސް މިތިބީ އެމަގު ޚިޔާރުކޮށްގެނެވެ. ޑިމޮރަސީއަށްޓަކައި ކުޅަ 'ޖިހާދު' ގެ ފޮނިމީރުކަން ލިބިގަތުމަށް ފައްކާވެފައެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_53.png | އެސްޕިރިން
އެސްޕިރިން އަކީ ތަދު ކެނޑުވުމަށާއި ހުންތިރިކޮށްދީ އަދި ދުޅަ ތިރިކޮށްދިނުމަށް ބޭސްވެރިކަމުގެ ދުނިޔޭގައި ބޭނުންކޮށް އުޅޭ ބޭހެކެވެ. އެސްޕިރިން އަށް ބޭސްވެރިކަމުގެ ގޮތުން ބޭނުންކުރެވޭ ނަމަކީ އެސީޓައިލް ސެލިސައިލިކް އެސިޑް އެވެ. އެސްޕިރިން ގައި ކޮންމެވެސް ވަރަކަށް ލޭގަނޑުވިޔަ ނުދީ ހިފެހެއްޓުމުގެ ބާރު ވެސް އެކުލެވިގެން ވެއެވެ. ނަތީޖާއެއްގެ ގޮތުން ހިތް ހުއްޓުން ސްޓްރޯކް ޖެހުން ފަދަ ހާލަތްތަކުގައި ފަރުވާގެ ގޮތުގައި އެސްޕިރިން ބޭނުންކޮށް އުޅެއެވެ. ހާޓް އެޓެކް އެއް ޖެހުމުން ދެވަނަ ހާޓް އެޓެކް އެއް ޖެހުމުގެ ފުރުޞަތު ކުޑަ ކުރުމުގެ ގޮތުން ވެސް އެސްޕިރިންގެ ދަށް ޑޯޒެއް ދީ އުޅެއެވެ.
އެސްޕިރިން ބޭނުންކުރުމުން ކުރިމަތިވެދާނެ ނުރަގަޅު އަސަރު ތަކުގެ ތެރޭގައި ހަޖަމުކުރާ ނިޒާމް ގައި ހިމެނޭ ކުޑަ ގޮހޮރު ބޮޑު ގޮހޮރު އަދި މައިދާ ފަދަ ބައިތަކުގައި ފާރު އުފެދުން އަދި ކަންފަތް ބައްވުން ފަދަ ކަންތައްތައް ހިމެނެއެވެ. | {"font_size": 24, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_54.png | ގްލޫކަގޮން
ގްލޫކަގޮން ނުވަތަ (އިނގިރޭސި ބަހުން: ) އަކީ ޗިސްމޭ ގެ އަލްފާ އައިލެޓް ސެލް( ) ތަކުން އުފައްދައި ދޫކޮށް ކާބޯހައިޑްރޭޓް މެޓަބޮލިޒަމް ގައި ޝާމިލްވާ ވަރަށް މުހިއްމު ހޯރމޯން އެކެވެ. ޗިސްމޭ އިން ގްލޫކަގޮން ދޫކުރަން ފަށަނީ ލޭގައި ގުލްކޯޒްގެ މިންވަރު ދަށްވުމުންނެވެ. އަދި ގްލޫކަގޮން ދޫކުރަން ފެށުމުން ފުރަމޭ ގައި ހުންނަ ގްލައިކަޖަން() ގުލްކޯޒް އަށް ބަދަލުވުން މެދުވެރި ކުރުވައެވެ. އަދި މިގޮތުން ބަދަލުކުރެވުނު ގުލްކޯޒް ލޭގެ ތެރެއަށް ފޮނުވާލައެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_55.png | މެންބަރުންގެ ޚިޔާލު: ރައީސް ނަޝީދަކީ ދިޔަމިގިލީ ރަސްމަތިފުށުގެ އަދި ޝަމުސުއްދީން ބޮޑު ފަނޑިޔާރު ދަރިކޮޅުގެ ބޭފޫޅެކެވެ.
12 އޮކްޓޯބަރ 2010
ލިޔުނީ: ޙަސަން މާހިރު ހުޅުދޫ
ރައީސް ނަޝީދަކީ ދިޔަމިގިލީ ރަސްމަތިފުށުގެ އަދި ޝަމުސުއްދީން ބޮޑު ފަނޑިޔާރު ދަރިކޮޅުގެ ބޭފޫޅެކެވެ.
ރައީސް ނަޝީދަކީ ހަސަބާއި ނަސަބު ހަރުދަނާ ބޭފުޅެކެވެ. ރައީސް ނަޝީދު ވެރިކަމުގައި ހުންނެ ވީތީ އެއީ ރައްޔިތުންނާއި ދައުލަތުގެ މައްޗަށް ސަރުކާރުން އެކަށައަޅުއްވާ ހަރުދަނާ ސިޔާސަތުގެ މައްޗަށް އިދިކޮޅު ފަރާތްތަކުން ދުއްޕާންކޮށް ގައުމު ފިތުނަވެރި ކުރުވަންޖެހޭ ކަމެއްނޫނެވެ. އެކަހަލަ ބޯދާ ވިސްނުން ގެންގުޅެނީ ޖާހިލުންނެވެ. ޑިމޮކްރަސީގެ ތަޙުޒީބް ވިސްނުންތަކުގެ ތެރެއިން ފެށިގެންއަންނަ ޑިމޮކްރަޓިކް ވެރިކަމަކީ ވަކިޚާންދާނެއްގެ މައްޗަށް ވާރުތަކުރާ ވެރިކަމެއް ނޫނެވެ. އެއީ ރައްޔިތުންގެ ރުޙުންލިބި އަޢުލަބިއްޔަތުގެ މައްޗަށް އިންތިޙާބުކުރާ ޤާނޫނީ ވެރިކަމެކެވެ. ރާއްޖޭގައި ދެމިގެން ދިޔަޝާހީ ރަސްކަން ވެސް ނެތި ހިނގައްޖެއެވެ. ރައީސް ނަޝީދު ނިސްބަތްވެ ވަޑައިގަންނަވާ ދަރިކޮޅު ކުރުގޮތަކަށް ބަޔާންކުރާ ހުށީމެވެ. ތާރީޚީ ސަފްޙާތަކުން އެނގޭ ގޮތުގައި ރައީސް ނަޝީދުގެ ބައްޕާފުޅު އަލްމުޙުތަރަމް އަބްދުއްސައްތާރުގެ މައިކަނބަލުން ނިސްބަތްވެ ވަޑައިގަންނަވަނީ މިރާއްޖެ އުފެއްދި އެންމެބޮޑު އިލްމީ ޚާންދާން ކަމުގައިވާ އަލްއައްލާމާ އަލްޤާޟީ މުޙައްމަދު ޝަމުސުއްދީން އައްޑޫ ބޮޑު ފަނޑިޔާރު ތައްޚާނުގެ އިލްމީ ދަރިކޮޅަށެވެ. އެއީ ފުވައްމުލަކު ބޭކަނބަލެކެވެ. އެހެންމެ ދިޔަމިގިލީ ރަސްމަތިފުށުގެ ޚާންދާނަށް ވެސް އެމަނިކުފާނު އެދަރިކޮޅުން ނިސްބަތް ވެވަޑައިގަނެއެވެ. ކުރީގެ ރައީސް އަލް އުސްތާޛު މައުމޫން އަބްދުލް ޤައްޔޫމުގެ މައިކަނބަލަކީ ވެސް އައްޑޫ ބޮޑު ފަނޑިޔާރު އަލްޤާޟީ މުހައްމަދު ޝަމުސުއްދީން ބޮޑު ފަނޑިޔާރު ތައްޚާނުގެ ދަރިކޮޅެވެ. އަދި އައްޞުލްޠާން އިބްރާޙިމް މުޒުހިރުއްދީން އިސްދޫ ޚާންދާނަށް ނިސްބަތްވާ ބޭފުޅަކަށް ވީހިނދު މައިފުށުގެ ފަރާތުން ރައީސް ނަޝީދާއި ކުރީގެ ރައީސް މައުމޫން ނިސްބަތްވެ ވަޑައިގަންނަ ވަނީ އެއްޚާންދާނެއްގެ މައްޗަށެވެ.
21 ވީސްވަނަ ޤަރުނުގެ ތަހުޒީބު ވިސްނުމުގެ މައްޗަށް ރިޢާޔަތްކޮށް ގައުމުގެ ސިޔާސީ ނައު ދުއްވަމާ ހިނގާށެވެ! ދިވެހި ސަރުކާރު ޤާނޫނީ ގޮތުން ޖަވާބުދާރީ ކުރުމުގެ ޤައުމީ ބޮޑު ޒިއްމާ އެޅިފައިވާ އިދިކޮޅު އިއްތިހާދުގެ މަގުޞަދު އޮތްގޮތާއި މެދު ސުއާލު އުފެދެއެވެ. އިދިކޮޅު އިއްތިހާދުގެ އަމަލާއި މަންޒަރުތަކުގެ މައްޗަށް ވިސްނާއިރު ގަބޫލުކުރެވެނީ ސިޔާސީ ކަންކަން ޒާތީ ސިފަތަކުގެ މައްޗަށް މިރާއްޖޭގައި ބަދަލުވެފައިވާ މަންޒަރެވެ. މިއީ ސިޔާސީ ނަޒަރަކުން ވިސްނާއިރު ގައުމެއްގެ ސިޔާސީ ޙަޔާތުގައި ސިޔާސީ ކަންކަމުގެ ތެރެއިން ރައްޔިތުންނަށް ވެރިކަމުގެ ބާރުތަކުގެ ތެރެއިން މަންފަޢަ ކުރާނެ އުސޫލު ތަކެއްނޫނެވެ. އަޅުގަނޑު މެންގެ ބޯދާ ވިސްނުން ދޫކޮށްލަމާ ބަހީއެވެ! ފިނިހަނގުރާ މައިގެ ބޯދާ ވިސްނުން އިންސާނުންގެ މެދުގައިފަނާވެ ނެތި ހިނގައްޖެއެވެ. ދެވަނަ ބޮޑު ހަނގުރާމަ އަށްފަހު އދ އުފެދި ދުނިޔޭގެ ޗާޓްކުރެހި ގައުމުތަކުގެ މެދުގައި ހުރި ސަރަހައްދީ ތަފާތު މައްސަލަތައް ހައްލުކުރުމުގެ ފުރުޞަތު ލިބި ދުނިޔޭގެ ތަފާތު ކަންކޮޅު ތަކުގައި ތިބި ބޮޑެތި އަދި މެދުފަންތީގެ ގައުމުތަކަށް މިނިވަންކަން ލިބި ހަށިފޮޅާލިއެވެ. އިންސާނުންގެ ވިސްނުން ތަހުޒީބު ވެއްޖެއެވެ. ދުނިޔޭގައި އެއްގައުމުން އަނެއްގައުމު އިސްތިޢުމާރު ކުރުމުގެ ޖާހިލު ވިސްނުން އިންސާނުންގެ ކިބައިން ނެތި ހިގައްޖެއެވެ. ނަސްލީ އިމްތިޔާޒުގެ ނުބައިވަބާ އިންސާނުންގެ ތެރެއިން ދަނީ ނެތެމުންނެވެ. ސައުތުއެފްރިކާގެ ދޮންމީހުންގެ ހުވަފެން ބިލާހަކަށްވެ އެމެރިކާގެ އަށް ހިޖުރަކުރި ކަޅުނަސްލުގެ މީހުން ބޮލަށް ސަވާރުވީ ދޮންމީހުންގެ ނަސްލީ އިމްތިޔާޒް ބިލާހަކަށްވެ މިއަދު އެމެރިކާގެ ރައީސްކަމުގެ ޒަޢާމަތުގައި އިންނެވީ ކަޅުނަސްލުގެ އޮބާމާއެވެ ޢިބްރަތް ޙާސިލްކުރާށެވެ!
ތާރީޚީ ނަޒަރަކުން ވިސްނާއިރު އިބްރާހިމް ނާސިރުގެ ޒަޢާމަތުގައި ޓޫރިޒަމްގެ ސިނާޢަތު ރާއްޖޭގައި ގާއިމުކުރެވުނެވެ. ރާއްޖޭގައި ޒަމާނުއްސުރެ ކުރަމުންއަންނަ މަސްވެރިކަމުގެ ސިނާޢަތަށް އިންޖީނު އެޅި ދޯނިފަހަރުގެ އިންގިލާބެއް ގެނަސް ދެއްވިއެވެ. އެއަރޕޯޓް ހައްދަވާ ވައިގެދަތުރު ފަތުރުގެ ނިޒާމް ތަޢާރަފް ކުރެއްވިއެވެ. އެދުވަސްވަރު އޭޝިޔާގައި އޮތް އެންމެ ބޮޑު ޝިޕިންގލައިން ރާއްޖޭގައި ގާއިމުކޮށް ދެއްވިއެވެ. ޓީވީއާއި ޓެލެ ކޮމިއުނިކޭޝަންގެ ޚިދުމަތް ރާއްޖޭގައި ފައްޓަވާ ދެއްވިއެވެ. ރާއްޖެ އިނގިރޭސިންގެ ބެލެނިވެރި ކަމުގައި އޮތް ހިމާޔަތުން މިނިވަންކޮށް ދެއްވިއެވެ. ޔަގީނުން ވެސް އެ މަނިކުފާނުގެ މިފަދަ ޙިދުމަތުގެ ސިލްސިލާ ދިގެވެ. ނަމަވެސް ގައުމުއޮތީ ތަރައްޤީއަށް ބޭނުންވެފައެވެ. އެހެންކަމުން އިބްރާހިމް ނާސިރު މިރާއްޖޭގައި ގާއިމިކޮށް ދެއްވި ތަރައްގީގެ ބިންގާ ފުޅާކޮށް ހަރުދަނާ ކުރުމަށް ދިވެހިން އެބައި މީހުންގެ ވެރިކަމުގެ ނައު ދުއްވުމުގެ ބޮޑު މަސްއޫލިއްޔަތު ޙަވާލުކުރެއްވީ އަލްއުސްތާޛު މައުމޫން އަބްދުލް ޤައްޔޫމުލް މަހައްލީއާއެވެ. ދިވެހިންނަށް ގަބޫލުކުރެވު ގޮތުގައި ޒަމާން ތަންދިން ތަނަވަސް ކަމުގެ އަލީގައި ރާއްޖޭގެ ކަންކޮޅުތަކަށް ތަރައްގީގެ ރާހަތު ގެނަސް ދެއްވާނެ އެބައިމީހުންގެ ސިންދުބާޒަކީ އެއީއެވެ. ނަމަވެސް ކަންވީ އެހެނެއް ނޫނެވެ. 1985 އިން 1990 އަހަރާއި ހަމައަށް މުޅި ދުނިޔޭގެ އިގުތިޞާދު އިހާޖަހާ ދޮންވެ ފައްކާވީ އިރު ރާއްޖޭގެ އިގުތިޞާދު ވެސް އޮތީ ދޮންވެ ފައްކާވެފައެވެ. އެހެނަސް އެއިރު ރާއްޖޭގެ ވެރިކަމުގައި އިންނެވި ވެރިޔާ ވެރިކަމުގެ މަސްއޫލިއްޔަތު އަދާކޮށްފައި ވަނީ ޢައިރު ޒިއްމާދާރު އުސޫލެއްގެ މައްޗަށެވެ. އެއީ އެމަނިކުފާނުގެ ވެރިކަމުގެ މައްޗަށް އަޅުގަނޑު ގަބޫލުކުރާ ހަމަތަކެވެ. ކުރެއްވިހާ ވެސް ކަމަކީ ދިވެހިންގެ ބައިތުލްމާލުން ބޮޑު ޚަރަދުކޮށް ރިޔާސީ ބޮޑު ގަނޑުވަރު އަޅުއްވާ ލަގްޒަރީ ޔޮޓްހޯއްދަވާ ދައުލަތުގެ ފައިސާ ނަހަމަ ގޮތުގައި އިސްރާފް ކުރެއްވީއެވެ. ކަންއޮތީ މިހެންކަމުގައި ވީހިނދު 30 އަހަރުވީ ވެރިކަމުގެ ތެރެއިން ރާއްޖޭގެ އުތުރާއި ދެކުނުގެ ރައްޔިތުން ތިބީ ސާފްބޯފެނުން މަހުރޫމު ވެފައެވެ. ނަރުދަމާ ނިޒާމެއް ނެތި ބަލިމަޑުކަމުގެ ތެރޭގައެވެ. ރާއްޖޭގެ އުތުރާއި ދެކުނުއޮތީ ފަޅުވެފައެވެ. އައްޑޫ ޑިވެލޮޕްމަންޓް އޮތޯރިޓީގެ ނަމުގައި އޮތޯރިޓީއެއް އުފައްދާ އައްޑޫ ގަން އޮތީ ޚަރާބުވެފައެވެ. އެއަރ މޯލްޑިވުސް ބަނގަރޫޓްވެ އެމްޓީސީސީ އިންޓަރ އެޓޮލް ފެރީގެ ނަމުގައި ދަގަނޑު ބޯޓްފަހަރުގަނެ އެއިން އެއްވެސް ބޭނުމެއް ނުކުރެވި ދަބަރަށް ވެގެންދިޔައެވެ. އެމްއެސްއެލް ޝިޕިންލައިން ބަނގަރޫޓް ވެގެންދިޔައެވެ. އަމިއްލަ ގައުމުގެ ރައްޔިތުންގެ މައްޗަށް ކުޑަސިޓީ ތަޢާރަފްކޮށް މަސްތުވާ ތަކެތީގެ ވަބާ ރާއްޖެއަށް ފެތުރިގެން ދިޔައެވެ. އިސްރާފް ބޮޑު ސަރުކާރެއްގެ ސަބަބުން ގައުމުގެ ތަނަވަސްކަން ޚަރާބުވެ ރައްޔިތުންގެ ތަނަވަސްކަން ކުޑަވެ ދައުލަތުގެ މާލިއްޔަތުން އިސްރާފް ކުރެވުނެވެ. އެހެންކަމުން ރައްޔިތުން ތިބީ ފަގީރު ބަޔަކަށް ވެފައެވެ. ދިގު 30 އަހަރުގެ ޒަޢާމަތުން ޒިއްމާދާރު ގޮތެއްގައި ވެރިކަން ކުރެވުނުނަމަ ގައުމު ތަރައްޤީ ކުރުމުގެ ފުރުޞަތު ލިބުނެވެ.
މައުމޫނުގެ ވެރިކަމުގެ ތެރެއިން ރައްޔިތުންނަށް ލިބުނު ޢިޖުތިމާޢީ އިގުތިސާދީ އަދި ސިޔާސީ ހުސްކަމުގެ ކެހިވެރިކަން ނައްތާލުމުގެ ޤައުމީ މަސްއޫލިއްޔަތު މިއަދު ޤާނޫނީ ގޮތުން ހަވާލުވެފައިވާ ބޭފުޅަކީ ގ. ކެނެރީގޭ މުޙައްމަދު ނަޝީދެވެ. އެކަމުގެ މައްޗަށް ހަސަދަވެރި ނުވާށެވެ' އެއީ ޤުދުރަތުގެ ނިޔާއެވެ. މިއަދު ރައްޔިތުންގެ މަޖިލީހުގެ ބައެއް މެންބަރުންނަކީ ރައްޔިތުންނާއި ގައުމަށް ހެޔޮއެދޭ މީހުންގެ ނަމުގައި ތިބެ ތިމާމެންގެ ބޭރުފުށުން އިޚުލާސްތެރިކަން ދައްކާ ރައްޔިތުންގެ މަޖިލީސް ތަމްސީލުކޮށް ބޮޑާކަމާއި ކިބުރުވެރި ކަމުގެ ނިޔަތުގައި ޤާނޫނީ ވެރިކަމުގެ ހުކޫމަތު މައްޗަށް އޮޅުންއަރާ ފަދަ ބިލުތަށް ޑުރާފްޓްކޮށް މަޖިލީހަށް ހުށަހަޅުއް ވަމުން ގެންދަވާކަމީ ހިތާމަކުރަން ޖެހޭ ކަމެކެވެ. އެހެނީ އަމިއްލަ އެދުމުގެ ކުރިމަތީގައި ގައުމީ މަސްލަޙަތު ޤުރުބާންކޮށް އުއްމަތުގެ ތެރޭގައި ތިބި މައުސޫމު ލޮބުވެތި ރައްޔިތުންގެ ވިސްނުން ސިޔާސީ ކަންކަމުގެ މައްޗަށް ތަޢައްޔަރުކޮށް ހަގީގަތުގެ މައްޗަށް ދެބޯގެރި ދުއްވާ ގާނޫނީ ވެރިކަމާއި ޚޮދުމުޚުތާރު ވެރިކަމާއި ޝާހީ ރަސްކަމުގެ ހުރި ތަފާތުވެސް ލޮބުވެތި ރައްޔިތުންގެ މެދުގައި އޮޅުވާ މިއަދު ގައުމު ފިތުނަވެރި ކުރުވަމުންދާ މަންޒަރަކީ ގަބޫލު ކުރެވޭނެ ކަމެއްނޫނެވެ. ވަކިބޭފުޅަކު ވެރިކަމުގައި ހުންނެ ވީތީ ގައުމަށް ފައިދާހުރި ސިޔާސަތަކީ ދޫކޮށްލަން ޖެހޭ ސިޔާސަތު ތަކެއް ހެއްޔެވެ އެކަހަލަ ބޯދާ ވިސްނުން ގެންގުޅުނީ ޖާހިލުންނެވެ. ރައީސް ނަޝީދާއި ރައީސް މައުމޫން މައިފުށުގެ ފަރާތުން ނިސްބަތްވެ ވަޑައިގަންނަ ވަނީ އެއްޚާން ދާނެއްގެ މައްޗަށެވެ. ރައީސް ނަޝީދަކީ ހަސަބާއި ނަސަބު ހަރުދަނާ ބޭފުޅެކެވެ.
ތާރީޚީ މައުލޫމާތު އިބްރާހިމް ބަހާއުއްދީން ރަޙިމަހުއްގެ ފަތްފުއްތަކުން. ހުޅުދޫ އެޅެހިށިގެ | {"font_size": 24, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_56.png | ހުންކޮށި ފަޅައިގެންދިއުން
ހުންކޮށި ފަޅައިގެންދިއުން (އިނގިރޭސި ބަހުން: ) އަކީ ވަރަށް މަދުން ނަމަވެސް ދިމާވާ ޞިއްޙީ މައްސަލަ އެކެވެ. މިއީ ޞިއްޙީ ގޮތުން ދިމާވެދާނެ އިމަޖެންސީ ނުވަތަ އަވަސް ފަރުވާ ބޭނުންވާނެ ޙާލަތެކެވެ. އެގޮތުން މެޑިކަލް އަދި ސަރޖިކަލް ފަރުވާ އަވަސް ގޮތެއްގައި ލިބެންޖެހެއެވެ.
ލޭއަޅާ ބަލި އަދި ބައެއް ވައްތަރުގެ ލޭމަދުވުން ހުންނަ މީހުންނަށް ފަރުވާ ކުރުމުގެ ތެރޭގައި ހުންކޮށި އޮޕަރޭޝަން ކޮށްގެން ނަގަން ޖެހެއެވެ. ހުންކޮށި ނަގައިފިނަމަ ރައްކާތެރިވުމުގެ ގޮތުން ތަފާތު ވެކްސިން ތަކާއި ހަށި ދަމަނަ ތައް ހަށިގަނޑަށް ފޯރުކޮށްދޭން ޖެހެއެވެ. އެއީ ހުންކޮށި އަކީ ތަފާތު ބަލިތަކުން ދިފާޢުވުމުގައި މުހިއްމު ރޯލެއް ކުޅޭ އެއްޗަކަށްވެފައި ހުންކޮށި ނެތުމުން ގެއްލިގެންދާ ބައި ފޫބެއްދުމަށްޓަކައެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_57.png | - ޚިދުމަތް ދިނުމުގައި އެއްވެސް ރައްޔިތަކު ތަފާތެއް ނުކުރާނަން- ޝިހާބު
- ދުނިޔޭގެ އެންމެ ކުޑަ ފަރުބަދަ ދިވެހިރާއްޖޭގައި
- ދިވެހިރާއްޖެއާއި އިންޑިޔާގެ ދިފާއީ ގުޅުން އިތުރަށް ބަދަހި ކުރަނީ
- ޖިހާދަކީ ޕީޕީއެމްއަށް އަގު ނުކުރެވޭ ފަދަ ބޭފުޅެއް- މައުމޫން
- ފެންވަރު މަތިކުރެވޭނީ އަހަރުން އަހަރަށް އެނގެންޖެހޭ މިންވަރު އުނގަންނައިދެވިގެން: ތައުލީމީ ވަޒީރު
- ޢާއިލާ ރޫޅުމުން ކޯޓުތަކަށް ދައްކާ ފައިސާ ޓްރަސްޓް ފަންޑެއްގެދަށުން ލިބޭނެ ގޮތް ހަމަޖައްސަނީ
- ތައުލީމާއި ތަމްރީނު ހޯދާއިރު މުސާރައާއި އެއްވަރުގެ އެލަވަންސެއް ދެނީ
- ހާލާ ޝާހް އަނީސް ސްޓޭޓް މިނިސްޓަރުކަމަށް އައްޔަނުކުރައްވައިފި
- މީހުން ޓްރެފިކް ކުރުމާ ގުޅޭ ކަންކަން ވިލަރެސްކުރާ ކޮމިޓީ ރައީސް އެކުލަވައިލައްވައިފި
- ރާއްޖެ ޓީވީގައި ރޯކޮށްލި މައްސަލައިގައި ދެފުލުހެއްގެ މައްޗަށް ދައުވާކުރަން ނިންމައިފި
- ސްރީލަންކާއަށް ރަސްމީ ދަތުރުފުޅެއް ކުރެއްވުމަށް ރައީސްގެ ދެ ކަނބަލުންނަށް ދަޢުވަތު އަރުވައިފި
- ރާއްޖެއަށް އެހީވުމަށް އަބަދުވެސް ޝްރީލަންކާ އޮންނާނީ ތައްޔާރަށް
- ޔޫރަޕުން އިނާޔަތް ކަނޑާލި ނަމަވެސް މަސްވެރިން މާޔޫސް ނުވުމަށް ވަޒީރު ޝައިނީ ގޮވާލައްވައިފި
ރިޔާސީ އިންތިޚާބު ފުރަތަމަ ބުރުން ކާމިޔާބު ކުރެވޭ ވަރުގެ ބޭފުޅަކު ނެތް- ތަސްމީން
2013 ވަނަ އަހަރު ބާއްވާ ރިޔާސީ އިންތިޚާބު ފުރަތަމަ ބުރުން ކާމިޔާބު ކުރެވޭ ވަރުގެ ސިޔާސީ ބޭފުޅަކު ނެތް ކަމަށާއި އިންތިޚާބުގައި ދެވަނަ ބުރަކަށް ދާން ޖެހޭނެ ކަމަށް ޑީއާރުޕީގެ ލީޑަރ އަހުމަދު ތަސްމީން އަލީ ވިދާޅުވެއްޖެ އެވެ.
ޑީއާރުޕީގެ ލީޑަރ އަދި ކެންދޫ ދާއިރާގެ މެންބަރ އަހުމަދު ތަސްމީން އަލީ ދިޓީވީގެ ޕްރޮގްރާމެއްގައި ވާހަކަ ދައްކަވަމުން ވިދާޅުވީ 2013 ގައި ބާއްވާ ރިޔާސީ އިންތިޚާބު ފުރަތަމަ ބުރުން ކާމިޔާބު ކުރެވޭ ވަރުގެ ސިޔާސީ ބޭފުޅަކު އަދި ނެތް ކަމަށާއި އިންތިޚާބުގައި ދެވަނަ ބުރަކަށް ދާން ޖެހޭނެ ކަމަށެވެ.
ތަސްމީން ވިދާޅުވީ އިންތިޚާބުގައި ދެވަނަ ބުރަކަށް އެމްޑީޕީ ދިއުމުގެ ފުރުސަތު އެބައޮތް ކަމަށާއި ނަމަވެސް އިންތިޚާބު އެމްޑީޕީއަށް ކާމިޔާބު ނުކުރެވޭނެ ކަމަށެވެ. އެގޮތުން އެމްޑީޕީގެ މެންބަރުން އިތުރު ކަމަށް ދެއްކި ނަމަވެސް އެއީ މުޅި އެމްޑީޕީގެ ހަގީގީ އަދަދު ނޫންކަމަށާއި އިންތިޚާބުގައި އެމްޑީޕީގެ ދަފްތަރުގައި ތިބި ކަމަށް ބުނާ އަދަދަށް އެޕާޓީއަށް ވޯޓް ނުލިބޭނެ ކަމަށް ތަސްމީން ވިދާޅުވިއެވެ.
އަދި އިންތިޚާބުގައި ދެވަނަ ބުރަކަށް ދާންޖެހިއްޖެ ނަމަ އެމްޑީޕީއާއި އެޕާޓީން ކޯލިޝަން ނަހަދާނެ ކަމަށާއި އެމްޑީޕީއާއި ކޯލިޝަން ހަދާ ދުވަހަކީ އޭނާ ޑީއާރުޕީގެ ލީޑަރުކަމުން ވަކިވެވަޑައިގަންނަވާ ދުވަސް ކަމަށްވެސް ތަސްމީން ވިދާޅުވިއެވެ.
މީގެއިތުރުން ތަސްމީން ވިދާޅުވީ މިހާތަނަށްވެސް އަދި އެއްވެސް ކަމެއްގައި އެމްޑީޕީއާއެކު އެއްބަސްވުމެއް ހަދާފައި ނުވާނެ ކަމަށާއި އެޕާޓީން މަސައްކަތް ކުރާނީ ގައުމުގެ މަސްލަހަތައްޓަކާ ކަމަށެވެ.
ތަސްމީން ވިދާޅުވީ އެމްޑީޕީއާއި ޕީޕީއެމްއަކީ ސިޔާސީ ގޮތުން އެޕާޓީ ބަލިކަށިކޮށްލަން މަސައްކަތް ކުރާ ދެޕާޓީ ކަމަށާއި ނަމަވެސް ރިޔާސީ އިންތިޚާބުގައި ދެވަނަ ބުރަކަށް ދާން ޖެހިއްޖެ ނަމަ ޕީޕީއެމްއާއި ކޯލިޝަނެއް ހެދުމާއި މެދު ގޮތެއް ނިންމާނީ އެޕާޓީގެ ކައުންސިލުން ކަމަށެވެ.
މީގެއިތުރުން ތަސްމީން ވިދާޅުވީ ސިޔާސީ ޕާޓީއަކުން ސިޔާސީ ޕާޓީއެއް ހަރަކާތްތެރިވާން ޖެހޭނެ ހަމަތަކަކާއި އުސޫލުތަކެއް ހުންނަން ޖެހޭނެ ކަމަށާއި ނަމަވެސް އެމްޑީޕީގެ ފަރާތުން ފެނުނީ ސިޔާސީ ހަރަކާތްތަކުގެ ނަމުގައި މުޅި ގައުމު ހުއްޓުވުމަށް ކުރަމުންދާ މަސައްކަތްތަކެއް ކަމަށެވެ. އެގޮތުން ސިޔާސީ ހަރަކާތްތައް ހިންގުމުގެ ނަމުގައި ރައްޔިތުންނަށް އުނދަގޫވާ ގޮތަށް އެކި ކަހަލަ ކަންތައްތައްކޮށް ފުލުހުންނަށް ގެއްލުންދީ މުޅި ނިޒާމު ގެއްލިގެން ދާފަދަ ކަންތައްތައް ކުރުމަކީ ޑިމޮކްރަސީގެ ދަށުން ކުރެވޭނެ ކަންތައްތަކެއް ކަމަށް ގަބޫލު ނުކުރައްވާ ކަމަށްވެސް ތަސްމީން ވިދާޅުވިއެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_58.png | ހަށި ވިއްކަމުން ދިޔަ ކަމަށް ތުހުމަތުކުރެވޭ ބިއުޓީ ސެލޫނަކުން ފުލުހުން ވަދެ އެތަނުން މިރޭ ބަޔަކު ހައްޔަރުކޮށްފި އެވެ.
ފުލުހުންގެ މީޑިއާ އޮފިޝަލް ސަބް އިންސްޕެކްޓަ ހަސަން ހަނީފު ވިދާޅުވީ މިރޭ ފުލުހުން ރެއިޑްކުރީ ހ. ފިލެޑެލްފިޔާގައި ހިންގަމުންދާ ސޮންޑޯ ބޮން ބިއުޓީ ކެއާ އެންޑް ސެލޫން ކަމަށެވެ. ޝަހީދު އަލީ މިސްކިތް ކައިރީގައި ހުންނަ އެތަނުން ހައްޔަރުކުރީ ތައިލެންޑް ތިން އަންހެނަކާއި ދިވެހި ފިރިހެނެއް ކަމަށް ހަނީފު ވިދާޅުވި އެވެ.
ހަވީރަށް އެނގިފައިވާ ގޮތުގައި ސެލޫނަށް ފުލުހުން ވަން އިރު އެ ތަނުގައި ބަޔަކު ބަރަހަނާކޮށް ތިއްބެވެ.
ބަދު އަހްލާގީ އަމަލު ހިންގާ ކަމަށް ތުހުމަތުކުރެވި ގިނަ އަދަދެއްގެ ބިއުޓީ ސެލޫންތައް މި ފަހަކަށް އައިސް ބަންދުކޮށް އެ ތަންތަނުން ބިދޭސީންނާއި ދިވެހިން ވެސް ހައްޔަރުކޮށްފައިވެ އެވެ. | {"font_size": 25, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_59.png | ދާ
ދާ ނުވަތަ (އިނގިރޭސި ބަހުން: ) އަކީ ނުވަތަ ދަލަކީ ދާހިއްލުމުގެ ތެރޭގައި އިންސާނާގެ ހަންގަނޑުން ނިކުންނަ ދިޔާ ފެނެވެ. ދަލުގައި މައިގަނޑު ގޮތެއްގައި ހިމެނެނީ ފެނެވެ. ނަމަވެސް މަދު މިންވަރަކަށް ސޯޑިއަމް ކްލޮރައިޑް އެކުލެވޭކަން ފާހަގަ ކުރެވެއެވެ. ދަލުގައި މަޑު ލޮނު ރަހައެއް ހުންނަނީ އޭގައި އެކުލެވޭ މިދެންނެވި މާއްދާގެ ސަބަބުންނެވެ. އަދި ބައެއް އެެހެނިހެން މާއްދާތައް ވެސް މަދުމިންވަރަކަށް ހުރެއެވެ. ދާބޭރުކުރަނީ ހަންގަޑުގައި ހުންނަ ދާބޭރުކުރާ ގޮށް ތަކުންނެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_60.png | ލަންޑަން (ސެޕްޓެމްބަރު 16) - ޕްރިމިއާ ލީގުގައި އިއްޔެ ކިއުޕީއާރާއި ޗެލްސީ ކުޅުނު މެޗުގެ ކުރިން ދެ ޓީމުގެ ކުޅުންތެރިން ސަލާމް ކުރިއިރު ޗެލްސީގެ ޖޯން ޓެރީ އާއި އޭޝްލީ ކޯލްއާ ސަލާމްކުރަން ކިއުޕީއާރުގެ އެންޓަން ފާޑިނަންޑް ދެކޮޅު ހަދައިފި އެވެ.
ޓެރީއާ ފާޑިނަންޑް ސަލާމްނުކުރީ މިދިޔަ ސީޒަނުގައި މި ދެ ޓީމު ކުޅުނު މެޗުގައި ފާޑިނަންޑާ ނަސްލީ ގޮތުން ޓެރީ ދިމާކުރި މައްސަލައިގަ އެވެ. އެ މައްސަލައިގައި ޓެރީގެ މައްޗަށް ދައުވާ ކުރި ނަމަވެސް ކޯޓުން ވަނީ ޓެރީގެ މައްޗަށް ކުށް ސާބިތުނުވާ ކަމަށް ނިންމައިފަ އެވެ. ކޯލްއާ ފާޑިނަންޑް ސަލާމްނުކުރީ ކޯޓުގައި ޓެރީގެ ދިފާއުގައި އޭނާ ހެކިބަސް ދީފައިވާތީ އެވެ. ކޯޓުގެ ހުކުމުން ޓެރީ ސަލާމަތްވި ނަމަވެސް އިނގިރޭސި އެފްއޭ އިން އަންނަނީ އެ މައްސަލަ ބަލަމުންނެވެ.
ކިއުޕީއާރުގެ ދަނޑުގައި ކުޅުނު މެޗު 0- 0 އިން އެއްވަރުވި އިރު މި މެޗަށްވުރެ ބޮޑަށް ގިނަ ބަޔަކު ސަމާލުކަންދިނީ މެޗުގެ ކުރިން ޗެލްސީގެ ޖޯން ޓެރީ އާއި އޭޝްލީ ކޯލާ ކިއުޕީއާރްގެ ޑިފެންޑަރު އެންޓަން ފާޑިނާންޑް ސަލާންކުރާ މަންޒަރު ބެލުމަށެވެ.
ފާޑިނަންޑުގެ އިތުރުން ޓެރީ އާއި ކޯލްއާ ސަލާމްނުކުރީ އެ ޓީމުގެ ކެޕްޓަން ދެކުނު ކޮރެއާގެ ޕާކް ޖީ ސުން އެވެ. މިދިޔަ ސީޒަނުގައި މެންޗެސްޓާ ޔުނައިޓެޑަށް ކުޅުނު ޕާކް މެޗުގެ ގުރުލީ ވަގުތު ވެސް ޓެރީއާ ސަލާމެއް ނުކުރެ އެވެ.
އިއްޔެގެ މެޗުގައި ޓެރީ އާއި ކޯލް އަށް ބޯޅަ ލިބުނު ކޮންމެ ފަހަރަކު ކިއުޕީއާރުގެ ސަޕޯޓަރުން ވަނީ ހަޅޭއްލަވާ ދިމާކޮށްފަ އެވެ.
މިދިޔަ ސީޒަނުގައި މެންޗެސްޓާ ޔުނައިޓެޑުގެ ޕެޓްރީސް އެވްރާއާ ލިވަޕޫލުގެ ލުއިސް ސުއަރޭޒް ނަސްލީ ގޮތުން ދިމާކުރި ކަމަށް ބުނި މައްސަލައިގައި ސުއަރޭޒް ވަނީ އެވްރާއާ ސަލާމްކުރަން ދެކޮޅު ހަދައިފަ އެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_61.png | ރާއްޖޭގައި ބާއްވާ އެންމެ ބޮޑު ކުޅިވަރު މުބާރާތް ކަމަށްވާ ދިރާގު ދިވެހި ލީގު އަންނަ ހަފުތާގެ ބުދަ ދުވަހުގެރޭ ފަށާނީ މިހާރު ރާއްޖޭގެ އެންމެ ވާދަވެރި ދެ ކްލަބް ކަމަށްވާ ނިއު ރޭޑިއަންޓާއި ވީބީ އައްޑޫ އެފްސީގެ މެޗުންނެވެ.
ދެ ވަނަ މެޗުގައި 19 ވަނަ ދުވަހު ހަވީރު ވިކްޓަރީ އާއި މާޒިޔާ ކުޅޭއިރު ތިން ވަނަ މެޗުގައި 20 ވަނަ ދުވަހު ހަވީރު ނުކުންނާނީ ކްލަބް އީގަލްސް އާއި ވިޔަންސާގެ އެވެ. ފުރަތަމަ ހަފުތާގެ ފަހު މެޗުގައި 21 ވަނަ ދުވަހު ހަވީރު ވާދަކުރާނީ ވެލެންސިއާ އާއި އޭވައިއެލް އެވެ.
މި ފަހަރުގެ ލީގުގެ ހުޅުވާ މެޗާއި ރޯދަ މަހު ކުޅޭ މެޗުތަކުގެ އިތުރުން ތިން ވަނަ ބުރުގެ ފަހު ތިން މެޗު ފިޔަވައި ހުރިހާ މެޗެއް ކުޅުމަށް ހަމަޖެހިފައިވަނީ ހަވީރެވެ.
އެފްއޭއެމްގެ ޖެނެރަލް ސެކްރެޓަރީ ޝާހު އިސްމާއިލް މިއަދު ވިދާޅުވީ ގިނަ މެޗުތައް ހަވީރު ކުޅޭ ގޮތަށް ހަމަޖެއްސީ ޓީވީއެމް އިން މެޗު ލައިވްކުރުމަށް ބަލާއިރު ރޭގަނޑު ވަގުތު ދެވެން ނެތުމުން ކަމަށެވެ.
"ޓީވީއެމް އަށް ރޭގަނޑު ލައިވް ކުރަން ވަގުތު ވަރަށް ދަތިކޮށް އުޅެނީ. އެ ފަރާތުން ބުނަނީ 81 މެޗުގެ ތެރެއިން 31 މެޗު ލައިވްކޮށްދޭނަމޭ ހަވީރު ކުޅެންޏާ. ދެން ސްޕޮންސާކުރާ ފަރާތްތަކުން ބޮޑު ހޭދައެއް ކުރާއިރު އެ ފަރާތުން ބޭނުންވޭ ލައިވްކުރަން. އެގޮތަށް ބަލާފައި ހަވީރު ކުޅޭ ގޮތަށް ހަމަޖެއްސީ" ޝާހު ވިދާޅުވި އެވެ.
އޭނާ ވިދާޅުވީ ސަރުކާރުގެ އޮފީސްތައް ނިމޭ ވަގުތު މިހާރު 3 އަށް ބަދަލުކޮށްފައި އޮތުމަކީ ވެސް މެޗުތައް ހަވީރަށް ބަދަލުކުރުމުގައި ވިސްނި ކަމެއް ކަމަށާއި އަދި ރޭގަނޑު ކުޅުނަސް މެޗަށް ވަންނަ މީހުންގެ އަދަދަށް މާބޮޑު ތަފާތެއް އަންނަކަން ފާހަގަކުރެވިފައި ނެތް ކަމަށެވެ.
ދިވެހި ލީގުގެ ފުރަތަމަ ބުރު ޖޫން އެއް ވަނަ ދުވަހު ނިމޭއިރު ދެ ވަނަ ބުރު ކުރިއަށްދާނީ 5 ޖުލައި އިން ފެށިގެން 17 އޮގަސްޓަށެވެ. އަދި ތިން ވަނަ ބުރު އޮންނާނީ ސެޕްޓެމްބަރު 1 އިން ފެށިގެން 27 ސެޕްޓެމްބަރަށެވެ.
ލީގު ހުޅުވަން ނިއު އާއި ވީބީ ކުޅޭ މެޗުގެ ފޯރިގަދަވާނެ ކަމަށް ބެލެވެ އެވެ. އޭގެ އެއް ސަބަބަކީ ދެ ޓީމަށް މި އަހަރު އައިސްފައިވާ ބަދަލެވެ. އެގޮތުން މިދިޔަ އަހަރު ނިއު އަށް ކުޅުނު ޗާލްސް ރައިޓް ގަޔޭ އާއި ސޮބާހް މުހައްމަދާއި މުހައްމަދު ޖަމީލް އަދި ގޯލްކީޕަރު އަބްދު ޒިޔަޒަން ކުޅޭނީ ވީބީ އަށެވެ. އަދި މިދިޔަ އަހަރު ވީބީ އަށް ކުޅުނު ގޯލްކީޕަރު އިމްރާން މުހައްމަދާއި އަލީ އަޝްފާގް (ދަގަނޑޭ) އަދި އަލީ އުމަރު ކުޅޭނީ ނިއުއަށެވެ. މީގެ އިތުރުން މި ދެ ޓީމުގެ ފާއިތުވި ތިން އަހަރުގެ ކުރިމަތިލުންތަކުގެ ނަތީޖާ ނުކުތް ގޮތުން މެޗު ފޯރިގަދަވާނެ ކަމަށް ލަފާކުރެވެ އެވެ.
ވިކްޓަރީ އާއި ވީބީ އައްޑޫ އެފްސީގެ ޗެރިޓީ ޝީލްޑް މެޗުން މާޗު 27 ގައި ސީޒަން ވަނީ ފަށައިފަ އެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_62.png | ވެލެންސިއާގެ ކުރީގެ ފޯވަޑް އަސަދު އަބްދު ކާމިޔާބުކުރި ދެ ލަނޑާ އެކު ދިރާގު ދިވެހި ލީގުގައި މިއަދު ހަވީރު ވެލެންސިއާ އަތުން 3- 0 އިން މާޒިޔާ މޮޅުވެއްޖެ އެވެ.
މެޗުގެ ފުރަތަމަ ލަނޑު 18 ވަނަ މިނިޓުގައި ވެލެންސިއާގެ ގޯލްކީޕަރު އިބްރާހިމް އިފްރާހަށް ހެދުނު ގޯހެއްގެ ފައިދާނަގައި މާޒިޔާ އަށް ލީޑު ހޯދައިދިނީ ފޯވަޑް އަހުމަދު ރަޝީދު (އައްމަޑޭ) އެވެ. ވެލެންސިއާގެ ޕެނަލްޓީ އޭރިޔާ ތެރެއިން ތިރިތިރިން އައި ބޯޅައަކަށް އިފްރާހު އަރައި ބޯޅަ ހިފި ނަމަވެސް އޭނާ އަތުން ބޯޅަ ދޫވި ވަގުތު އައްމަޑޭ ވަނީ ގޯލުގެ ތެރެއަށް ބޯޅަ ވައްދާލައިފަ އެވެ.
ފާއިތުވި ދެ އަހަރު ވެލެންސިއާ އަށް ކުޅުނު ޒުވާން ފޯވަޑް އަސަދު މެޗުގެ 30 ވަނަ މިނިޓުގައި ވަނީ މާޒިޔާގެ ލީޑު ފުޅާކޮށްފަ އެވެ. އައްމަޑޭ ހުރަސްކޮށްލި ބޯޅަ އަސަދު ގޯލުގެ ތެރެއަށް އަމާޒުކޮށްލީ ބޮލުންނެވެ.
ފުރަތަމަ ހާފު ނިމުމުގެ ކުރިން ވެލެންސިއާގެ ބެނިން ފޯވަޑް މިކޭލް ވިސްޑޮމް ސަލޮމޮން އަށް ވަނީ ލަނޑުޖަހަން ރަނުގެ ފުރުސަތެއް ލިބިފަ އެވެ. މާޒިޔާގެ ޕެނަލްޓީ އޭރިޔާ ތެރޭގައި ހުސްކޮށްހުރި ސަލަމޮން މާޒިޔާގެ ގޯލްކީޕަރު މުހައްމަދު އިމްރާންގެ ބޯ މަތިން ފޮނުވާލަން އުޅުނު ބޯޅަ ދިޔައީ ބޭރަށެވެ.
މެޗުގެ 61 ވަނަ މިނިޓުގައި އަސަދު ވަނީ މާޒިޔާގެ ތިން ވަނަ ލަނޑު ކާމިޔާބުކޮށްދީފަ އެވެ. ވެލެންސިއާގެ ދެ ޑިފެންޑަރުން ކައިރިން އަސަދު ވަނީ ތިރިތިރިން ގޯލުގެ ކަނަށް ބޯޅަ ފޮނުވާލައިފަ އެވެ.
މެޗަށް ފަހު މާޒިޔާގެ ކޯޗު އިސްމާއިލް މަހެފޫޒް (އިންމަ) ބުނީ މެޗަށް ނިކުތްއިރު މާޒިޔާ އޮތީ ޕްރެޝަރުގައި ކަމަށާއި މެޗުން މޮޅުވުމުން ވަރަށް ހިތްހަމަޖެހިއްޖެ ކަމަށެވެ.
"ވަރަށް ޕްރެޝަރު މެޗެއް މިއީ. ތިން ޕޮއިންޓް ހޯދަން މަޖުބޫރުވެފައި އޮތް މެޗެއް މިއީ. މާޒިޔާގެ ޓާގެޓް ހާސިލްވެއްޖެ. މާޒިޔާގެ ކުޅުން ވެސް މިއަދު ގޯހެއް ނޫން" ވެލެންސިއާ އަށް ކުރިން ކުޅުނު އިންމަ ބުންޏެވެ.
ވެލެންސިއާގެ ކޯޗު މުހައްމަދު އިގުބާލް ބުނީ މެޗުގައި ވެލެންސިއާ އަށް އެހާ ރަނގަޅު ކުޅުމެއް ނުދެއްކުނު ކަމަށާއި ވެލެންސިއާގެ ޓީމު ރަނގަޅަށް އެކުލަވާލުމަށް ވަގުތު ނަގާނެ ކަމަށެވެ.
"ކުޅުން އެހާ ރަނގަޅެއް ނޫން. އެކަމަކު ޗާންސްތަކެއް ވެސް ލިބުނު. ޗާންސްތަކުގެ ބޭނުން ނުހިފުނީ. ވެލެންސިއާގެ ހުރިހާ ކުޅުންތެރިން ހަމަވެގެން ހަފުތާއެއްހާ ދުވަހު ޕްރެކްޓިސްކުރީ. އެހެންވީމަ ކޮމްބިނޭޝަންގެ މައްސަލަ އަދި އުޅޭނެ. އެތަން މި މެޗުގައި ވެސް ފެނުނު" އިގުބާލް ބުންޏެވެ.
ދިވެހި ލީގުގައި މާދަމާ ހަވީރު ކުޅޭ މެޗުގައި އޯލް ޔޫތު ލިންކޭޖް (އޭވައިއެލް) އާ ދެކޮޅަށް ނުކުންނާނީ ނިއު ރޭޑިއަންޓެވެ. | {"font_size": 25, "bars": true, "add_random_text": false, "add_boxes": false, "apply_data_augmentation": false} | |
vrd-batch-1/image_63.png | ލޮލުގެ ކަޅުކަޅި
ލޮލުގެ ކަޅުކަޅި (އިނގިރޭސި ބަހުން: )އަކީ ލޮލުގެ ތެރޭގައި ލޮލަށް ވަންނަ އަލި ލޮލުގެ ހާމަދުލި އަށް ވާޞިލްވުން ކޮންޓްރޯލްކޮށްދޭ ފަށަލައެކެވެ. ލޯގެ މެދުގައި ކަޅު ކުލައަށް ފެންނަން އިންނަ ބަޔަކީ ކަޅުކަޅި އެވެ. މިބައި އެކުލެވިފައިވަނީ ޕިގްމެންޓެޑް ފައިބްރޯވެސްކިއުލަރ ޓިޝޫ އިންނެވެ. ލޮލުން އެންމެ ބޮޑަށް ނިކުމެފައި އިންނަ ބަޔަކީ ވެސް މިއީ އެވެ. ކަޅުކަޅި އަކީ ލޮލުގެ ކޮއި ވަށައިގެން ހުންނަ ބާރުގަދަ މަސްކޮޅެކެވެ. ކަޅުކަޅީގެ ބޭނުމަކީ ލޮލުގެ ކޮއިގެ ސައިޒު ބަދަލުކޮށްދީގެން ލޮލަށް ވަންނަ އަލީގެ މިންވަރު ކޮންޓްރޯލް ކުރުމެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_64.png | މުލިހި
މުލިހި (އިނގިރޭސި ބަހުން: ) އަކީ ހަށިގަނޑުގެ ބައެއްގައި ދޮސް ޖަމާވެގެން އުފެދޭ ދުޅަ އެކެވެ.މިއީ މަސްގަނޑު އަޑިން ގޮނޑިލައިގެން ބިއްސަށްވުރެ ބޮޑެތިކޮށް އުފުލިފައި ހުންނަ ތަންތަނެވެ. މުލިހި އަކީ ގިނަ ފަހަރު ކޮންމެވެސް ބެކްޓީރިޔާ ނުވަތަ ޕަރަސައިޓް އެއްގެ ސަބަބުން ހަށިގަނޑުގައި އިންފެކްޝަން އެއް އުފެދުމުން ޖަހާ އެއްޗެކެވެ. ހަމަމިހެން ހަށިގަނޑަށް ނޭނގި ނަމަވެސް ވަންނަ އެއްޗެއްގެ ސަބަބުން ވެސް މުލިހި އުފެދިދާނެ އެވެ. މުލިހި އަކީ ގިނަފަހަރު އިންފެކްޝަން ފަތުރާ މާއްދާ ހަށިގަނޑުގެ އެހެން ބައިތަކަށް ފެތުރުނަ ނުދިނުމަށްޓަކައި އުފެދޭ ޑިފެންސިވް ރިއެކްޝަން އެކެވެ.
މުލިހި އުފެދެން ދިމާވުމުގައި ހަށިގަނޑުގައި އަށަގަންނަ ޖަރާސީމް ނުވަތަ ހަށިގަނޑަށް ވަންނަ މާއްދާ މުލިހި އުފެދޭ ހިސާބުގައި ހުންނަ ސެލްތައް މަރާލައެވެ. ނަތީޖާއެއްގެ ގޮތުން ސައިޓޮކައިން ކިޔާ މާއްދާއެއް ބޭރުކުރެއެވެ. | {"font_size": 25, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_65.png | ރައްޔިތުންގެ މަޖިލީހުން ޖުޑީޝަލް ސާވިސް ކޮމިޝަން (ޖޭއެސްސީ) ގައި ހިމެނިވަޑައިގަންނަވާ މެންބަރު ކަމަށްވާ ގާސިމް އިބްރާހިމްގެ މަގާމުގައި ހުންނެވި ނަމަ ކްރިމިނަލް ކޯޓްގެ އިސް ގާޒީ ހައްޔަރުކުރި މައްސަލައިގެ ޝަރީއަތްތައް ހުޅުމާލޭ ކޯޓުގައި ކުރިއަށް ގެންދަން ފަނޑިޔާރުންގެ ބެންޗު އެކުލަވާލަން ނެގި ވޯޓުގައި ބައިވެރިވެ ވަޑައިނުގަންނަވާނެ ކަމަށް ބަންޑާރަ ނާއިބު އާއިޝަތު އާޒިމާ ޝަކޫރު މިއަދު ވިދާޅުވެއްޖެ އެވެ.
ޖޭއެސްސީގެ މެމްބަރެއްގެ ހައިސިއްޔަތުން ރައްޔިތުންގެ މަޖިލީހުގެ މިނިވަން މުއައްސަސާތަކާބެހޭ ކޮމިޓީ އަށް ހާޒިރުވެވަޑައިގެން އާޒިމާ މިހެން ވިދާޅުވީ ބެންޗު އެކުލަވާލަން މަޖިލީހުގެ މާމިގިލީ ދާއިރާގެ މެމްބަރު އަދި ޖުމްހޫރީ ޕާޓީގެ ރިޔާސީ ކެންޑިޑޭޓް ގާސިމް އިބްރާހިމް ވޯޓް ދެއްވުމަކީ މަސްލަހަތު ފުށުއަރާ ކަމެއް ކަމަށް އެމްޑީޕީގެ މެމްބަރުން ވިދާޅުވެ އެކަމުގައި ދެކެވަޑައިގަންނަވަނީ ކޮން ގޮތަކަށްތޯ އެމްޑީޕީގެ މެމްބަރުން ތަކުރާރުކޮށް ކުރެއްވި ސުވާލުތަކާ ގުޅިގެންނެވެ.
އާޒިމާ މިހެން ވިދާޅުވީ ހުޅުމާލޭ ކޯޓުން ބަލަމުންދާ މައްސަލަތަކުގެ ތެރޭގައި އެމްޑީޕީގެ ރިޔާސީ ކެންޑިޑޭޓް އަދި ކުރީގެ ރައީސް މުހައްމަދު ނަޝީދުގެ މައްސަލަ ހިމެނޭއިރު ގާސިމާކީ ވެސް ރިޔާސީ ކެންޑިޑޭޓަކަށްވާތީ އެވެ.
ތިމާގެ މަސްލަހަތު ހިމެނޭ ކަންކަމުގައި ބައިވެރިވެޑައިނުގެންނެވުމަކީ އަމިއްލަ އަށް ނިންމަންޖެހޭ ކަމެއް ކަމަށް އާޒިމާ ވިދާޅުވި އެވެ.
އާޒިމާ ވިދާޅުވީ ނަޝީދުގެ ޝަރީއަތަށް ބެންޗު އެކުލަވާލި ގޮތުގެ މައްސަލަ ކޮމިޓީގައި ކުރިއަށް ގެންދިއުމަކީ އެމްޑީޕީގެ މެމްބަރުންގެ މައްސަލަތު ވެސް ފުށުއަރާ ކަމެއް ކަމަށް ގަބޫލުކުރައްވާ ކަމަށެވެ. އަދި އޭނާ އަކީ އެމްޑީޕީގެ މެމްބަރެއް ނަމަ އެ މައްސަލަ ކޮމިޓީގައި ކުރިއަށް ނުގެންދަވާނެ ކަމަށް ވިދާޅުވި އެވެ.
އާޒިމާ ވިދާޅުވީ ހުޅުމާލޭ ކޯޓްގެ ބެންޗް މައްސަލަ ރައްޔިތުންގެ މަޖިލީހުގެ މިނިވަން މުއައްސަސާތަކާ ބެހޭ ކޮމިޓީން ބެލުމަކީ އެ ޝަރީއަތަށް އަސަރު ފޯރާނެ ކަމެއް ކަމަށް ކަމަށެވެ.
އޭނާ ވިދާޅުވި ގޮތުގައި ހުޅުމާލޭ ކޯޓްގެ ބެންޗް އެކުލަވާލާފައި ވަނީ ގާނޫނާ އެއްގޮތަށެވެ. އަދި ބެންޗް އެކުލަވާލުމުގައި ގާނޫނީ އިޖުރާއަތުތައް ފުރިހަމަކޮށްފައިވާ ކަމަށް ވެސް ވިދާޅުވެ އެވެ.
ޝަރީއަތުގައި އޮތް މައްސަލައަކަށް ނުފޫޒު ފޯރާ ގޮތަށް ނުވަތަ އަސަރު ފޯރާ ގޮތަށް އެއްވެސް ފަރާތަކުން މަސައްކަތް ކުރުމަކީ ގާނޫނު އަސާސީއާ ހިލާފު ކަމެއް ކަމަށް ވިލުފުށީ ދާއިރާގެ މެމްބަރު ރިޔާޒު ރަޝީދު ވިދާޅުވެ ސުވާލު ކުރެއްވުމުން އާޒިމާ ވިދާޅުވީ މަޖިލީހުގެ ތެރޭގައި ގާނޫނު އަސާސީއާ ހިލާފަށް ކަންކަން ހިނގާ ކަމަށް މެމްބަރުން ގަބޫލުކުރައްވާ ނަމަ އެކަމަށް ހައްލު ވެސް ހޯއްދަވަން ޖެހޭނީ މަޖިލީހުގެ ތެރެއިން ކަމަށެވެ.
"މަޖިލީހުގެ މެކޭނިޒަމްގެ ތެރެއިން އެކަން ހައްލުނުކުރެވެންޏާ ހިތާމަކުރަން" އާޒިމާ ވިދާޅުވި އެވެ. | {"font_size": 25, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_66.png | ބަރަކް އޮބާމާ
ބަރާކް އޮބާމާ ނުވަތަ ބަރާކް ޙުސައިން އޮބާމާ ( 4 އޮގަސްޓު 1961 ) އަކީ 2008 ވަނަ އަހަރުގެ އެމެރިކާގެ 44 ވަނަ އަދި މިހާރުގެ ރައީސެވެ. އޭނާ ވެގެން ގޮސްފައިވަނީ އެމެރިކާގެ އެފްރިކާ ދަރިކޮޅު ފުރަތަމަ ރައީސަށެވެ. 4 ޖެނުއަރީ 2005ން ފެށިގެން ބަރާކް އޮބާމާ ހުންނެވި އިލިނޮއިސްގެ ޖޫނިއަރ ސެނެޓަރ ކަމުން ރައީސް ކަމަށް އިންތިޚާބު ވެވަޑައިގަތުމާއި ގުޅިގެން ވަނީ އިސްތިއުފާދީފަ އެވެ.
ކޮލަމްބިޔާ ޔުނިވަސިޓީ އަދި ހާރވަޑް ލޯ ސްކޫލްގައި ތަޢުލީމް ޙާޞިލްކޮށްފައިވާ ބަރާކް އޮބާމާ ވަނީ ހާރވަޑް ލޯ ރިވިއު ގެ ރައީސްކަން ކުރައްވައި ކޮމިޔުނިޓީ އޯގަނައިޒާރ އެއްގެ ދައުރު އަދާކޮށްފައެވެ. މީގެ އިތުރުން މަދަނީ ޙައްގުތަކާބެހޭ އެޓާނީ އެއްގެ ގޮތުގައި ވެސް މަސައްކަތް ކުރެއްވި އެވެ.
2008 ވަނަ އަހަރު ޑިމޮކްރެޓިކް ޕާޓީގެ ޕްރައިމަރީގައި ހިލަރީ ކްލިންޓަން އާއި ވަރަށް ގާތް ގާތުން ވާދަކުރައްވާ އޭނާ އެ ޕާރޓީގެ ރިޔާސީ ކެންޑިޑޭޓުކަން ހޯއްދެވިއެވެ. އޭނާ ވެގެން ދިޔައީ އެމެރިކާގެ ބޮޑު ޕާޓީއަކުން ރިޔާސީ ކެނޑިޑޭޓްކަން ލިބިވަޑައިގެންނެވި އެފްރިކާ ދަރިކޮޅުގެ ފުރަތަމަ މީހާއަށެވެ. 2008ގެ ނޮވެމްބަރުގެ ރިޔާސީ އިންތިޚާބުގައި ޖޯން މެކެއިން ބަލިކުރައްވާ 15 ޖެނުއަރީ 2009 ވަނަ ދުވަހު ބަރަކް އޮބާމާ ވަނީ އެމެރިކާގެ ރައީސް ކަމުގެ ހުވާކުރައްވާފައެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_67.png | އިބްނުއް ނަފީސް
އިބުނުއްނަފީސް ފުރިހަމަ ނަމަކީ ޢަލާއުއްދީން އަބުލް ޙަސަނުލް ޤަރްޝީ އެވެ. އުފަންވެ ވަޑައިގަތީ ދިމިޝްޤުގައި މީލާދީން 1210 ވަނަ އަހަރު އެވެ. އިބުނުއްނަފީސް ޑޮކްޓަރެކެވެ. އަދި ފިލޯސަފަރެއް ވެސް މެއެވެ. ޢަރަބި ޢިލްމުގައި ވެސް އަރާ ހުންނެވި ބޭކަލެކެވެ. އޭނާ އުގެނި ވަޑައިގަތީ ދިމިޝްޤުގެ ޢިލްމު ވެރިންގެ އަރިއަހުންނެވެ. އެއަށްފަހު މަޝްހޫރު ޢިލްމުވެރިޔާ ޖާލީ ނޫސްގެ ފޮތްތައް ދިރާސާ ކުރެއްވި އެވެ. އިބުނުއްނަފީސް އަކީ ހަށިގަނޑުގެ އެތެރޭގައި ލޭދައުރުވާ ގޮތް ހޯދި ފުރަތަމަ ޢިލްމު ވެރިޔާ އެވެ. ޔޫރަޕްގެ މީހުން މިޝަރަފް ދެނީ އެމީހުންގެ ޢިލްމުވެރިއެއް ކަމުގައިވާ ވިލިއަމް ހާރވޭ އަށެވެ. ނަމަވެސް އޭނާއަށް ވުރެ މާކުރިން އިބުނުއްނަފީސް މިކަންވަނީ ހޯއްދަވާފައެވެ. އިބުނުއްނަފީސް ވަނީ ބޭސްވެރި ކަމުގެ ތަފާތު ރޮގުތަކުގައި ގިނަ ފޮތްތަކެއް ލިޔުއްވައިފައެވެ. | {"font_size": 24, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_68.png | އިކުއެޓޯރިއަލް ގިނީ މި ޤައުމަކީ އެހެން ޤައުމު ތަކެކޭ އެއްފަދައިން ފާހަގަ ކޮށްލެވޭ ޤައުމެކެވެ.
ޤައުމުގެ އިޤްތިޞާދު ބިނާ ވެގެންވަނީ ގައުމުގެ ރައްޔިތުން ކުރާ ތަފާތު މަސައްކަތް ތަކުގެ މައްޗަށެވެ.
މި މަޒުމޫނަކީ މުޅިން ފުރިހަމަ ވެފައިވާ މަޒުމޫނެއް ނޫނެވެ. މި މަޒުމޫނު ފުރިހަމަ ކޮށްދެއްވަން ބޭނުންފުޅު ނަމަ އިނގިރޭސި ވިކިޕީޑިއާ ގައި މި ޢުންވާނުގެ ދަށުން ލިޔެވިފައިވާ މަޒުމޫނު ބައްލަވައިގެން ތަރުޖަމާގެ ނުނިމި އޮތް ބައި ފުރިހަމަކޮށް ދެއްވާށެވެ. ކަނާތްފަރާތުގެ އަރިމަތީގައިވާ ފާލަންތަކުން އިނގިރޭސި ބަހުން އޮތް މަޒުމޫނަށް ވަޑައިގެންނެވޭނެއެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": true} | |
vrd-batch-1/image_69.png | ހުޅުލެ އާއި މާލެއާ ދެމެދު ބްރިޖް އަޅަން 150 މިލިއަން ޑޮލަރު ( 2.3 ބިލިއަން ރުފިޔާ) ގެ ލޯނެއް ތުރުކީގެ އެގްޒިމް ބޭންކުން ނަގަން ހުށަހަޅަން ނިންމާފައިވާ ކަމަށް ފިނޭންސް މިނިސްޓަރު އަބްދު ޖިހާދު މިއަދު ވިދާޅުވެއްޖެ އެވެ.
"ހަވީރާ" ވާހަކަދައްކަވަމުން މިނިސްޓަރު ވިދާޅުވީ ތުރުކީގެ އެގްޒިމް ބޭންކުން ލޯނު ހޯދަން މަޝްވަރާކުރުމަށް މިމަހުގެ 11 ވަނަ ދުވަހު ތުރުކީ އަށް ދަތުރުފުޅެއް ކުރައްވަން ނިންމަވާފައިވާ ކަމަށެވެ. އަދި އެ ދަތުރުފުޅުގައި ޖިހާދުގެ އިތުރުން ހައުސިން މިނިސްޓަރު ޑރ. މުހައްމަދު މުއިއްޒާއި ފިނޭންސް މިނިސްޓްރީގެ ބައެއް އިސް ބޭފުޅުން ބައިވެރިވެވަޑައިގަންނަވާނެ ކަމަށް ޖިހާދު ވިދާޅުވި އެވެ.
"ތުރުކީގެ އެގްޒިމް ބޭންކުން އެ މަޝްރޫއަށް ބޭނުންވާ ފައިސާ ލިބޭނެ ކަމުގެ އުއްމީދު ވަރަށް ބޮޑު. އަޅުގަނޑުމެން މިދަނީ ބްރިޖްގެ ކޮންސެޕްޓް ޑިޒައިން އާއި އެއާ ގުޅޭ އެހެނިހެން ޑޮކިއުމަންޓްތައް ހިފައިގެން" މިނިސްޓަރު ވިދާޅުވި އެވެ.
ހުޅުލެ- މާލެ ބްރިޖް އެޅުމުގެ މަޝްރޫއު އަކީ ފާއިތުވި ދިހަ ވަރަކަށް އަހަރުގެ ތެރޭގައި ވެސް ދެކެވެމުން އަންނަ ވާހަކައެކެވެ. އަދި އެ މަޝްރޫއު ކުރިޔަށް ގެންދިއުމަށް ތަފާތު ކޮންސެޕްޓްތައް ވެސް ސަރުކާރުން ކުރިން އާއްމުކޮށްފައިވެ އެވެ. | {"font_size": 25, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_70.png | މިހާރު ކުރިއަށްދާ އެފް އޭ ކަޕް ފުޓްބޯޅަ މުބާރާތުގެ ސެމީ ފައިނަލުގެ ޖާގައެއް އެންމެ ފަހުގެ ޗެމްޕިއަން ވީބީ އައްޑޫ އެފްސީ ބަލިކުރުމަށްފަހު އޯލް ޔޫތް ލިންކޭޖް ހޯދައިފިއެވެ.
އޯލް ޔޫތް ލިންކޭޖްއިން މިމުބާރާތުގެ ސެމީ ފައިނަލުގެ ޖާގައެއް ހޯދާފައިވަނީ ރޭ ވީބީ އައްޑޫ އެފްސީއާއި ދެކޮޅަށް ކުޅުނު މެޗްގެ ފުރިހަމަ ވަގުތު ހަމަވީއިރު ދޭއް ދޭއްގެ ނަތީޖާއަކުން ދެޓީމު އެއްވަރުވުމުން ޕެނަލްޓީ ޖަހައިގެން ހައެއް ހަތަރެއްގެ ނަތީޖާއަކުން މެޗް ކާމިޔާބުކޮށްގެންނެވެ. ފޯރިގަދަ ކުޅުމެއް ފެނިގެންދިޔަ މިމެޗްގެ ތޭވީސްވަނަ މިނިޓްގައި އިސްމާއިލް މުހައްމަދު ލަނޑެއް ކާމިޔާބުކޮށް އެޓީމަށް ކުރި ހޯދަދީފައިވަނިކޮށް ދެވަނަ ހާފްގައި އައްސަދު އަލީވަނީ އިތުރު ލަނޑެއް ކާމިޔާބުކޮށް ދެޓީމުގެ ދެމެދުގައިވާ ފަރަގު ބޮޑުކޮށްފައެވެ.
ނަމަވެސް އޭގެ ދިހަ މިނިޓް ފަހުން އޭވައިއެލްގެ މުއާޒްވަނީ ލަނޑެއް ކާމިޔާބުކޮށް އޭވައިއެލްގެ އުންމީދުތައް އާކޮށްދީފައެވެ. އަދި މެޗްގެ ފުރިހަމަ ވަގުތު ހަމަވާން ހަ މިނިޓަށް ވެފައިވަނިކޮށް ސްޓެފާންވަނީ އިތުރު ލަނޑެއް ކާމިޔާބުކޮށް މެޗްގެ ނަތީޖާ ހަމަހަމަކޮށްފައެވެ.
މިމެޗުން އޭވައިއެލް މޮޅުވި ޕެނަލްޓީ މުހައްމަދު ޔާމީން ކާމިޔާބުކުރިއިރު އެޓީމުގެ އަބްދު މުއާޒްއާއި ސްޓެފަންގެ އިތުރުން މޫސާ ހަސަންވަނީ ޕެނަލްޓީތައް ކާމިޔާބުކޮށްފައެވެ. ވީބީގެ އިސްމާއިލް މުހައްމަދުއާއި ޝަމްވީލް ގާސިމް ޕެނަލްޓީތައް ކާމިޔާބުކުރި ނަމަވެސް އަޝްފާންއާއި ފަރުހާދުގެ ޕެނަލްޓީތައްވަނީ ނާކާމިޔާބުވެފައެވެ.
ދިޓީވީ ބައްލަވާ އަދި ދިޓީވީގެ އޮންލައިންގެ ކިއުންތެރިންގެ ޚިޔާލާއި ކުރެހުމާއި ފޮޓޯތަކާއި ވީޑިއޯގެ އިތުރުން ލިޔުންތަކަށް ދިޓީވީން އަބަދުވެސް މަރުޙަބާ ކިޔާނެއެވެ. ދިޓީވީގެ ޚަބަރުތަކަށް ޚިޔާލު ފޮނުއްވަން ބޭނުންވާ ފަރާތްތަކުން ފޮނުވާ ޚިޔާލުތައް ދިޓީވީން ބެލުމަށްފަހު އެޚިޔާލުތައް ޝާއިއު ކުރުމާއި ނުކުރުމުގެ ގޮތާއި ހަމަ ކަނޑައަޅާނީ ދިޓީވީންނެވެ. އަޅުގަނޑުމެން އެދެނީ ހުރިހާ ފަރާތްތަކުންވަނީ އިންސާފާއި ހަމަހަމަކަމަށް ލޯބިކޮށް ރާއްޖޭގެ ޤާނޫނާއި އެއްގޮތްވާ ގޮތުގެ މަތިން ލިބިދީފައިވާ ޤާނޫނީ އިމުގެ ތެރެއިން ކިއުންތެރިންގެ ޚިޔާލުތައް އަޅުގަނޑުމެންނަށް ފޮނުއްވުމަށެވެ.
ދިޓީވީއަށް ޚިޔާލު ދެއްވުމަށް! | {"font_size": 24, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_71.png | ވޭޒޯޕްރެސިން
ވޭޒޯޕްރެސިން ނުވަތަ (އިނގިރޭސި ބަހުން: ) އަކީ ސިކުނޑިގެ ތެރޭގައިވާ ހައިޕޯތަލަމަސް ގައި އިންނަ ޕަރަވެންޓްރިކިއުލާ ނިއުކްލިއަސް( ) އަދި ސްޕްރައޮޮޕްޓިކް ނިއުކްލިއަސް( ) ގައި ހުންނަ މެގްނޯ ސެލިއުލާ ނިއުރޯސިކްރީޓަރީ ސެލް( ) ތަކުން އުފައްދައި ދޫކުރާޕެޕްޓައިޑް ހޯރމޯން އެކެވެ. ވޭޒޯޕްރެސިން މައިގަނޑު ގޮތެއްގައި އުފެދިގެން އަންނަނީ ސްޕްރައޮޕްޓިކް ނިއުކްލިއަސްގައި ހުންނަ މިފަދަ ސެލްތަކުންނެވެ.
މިއީ ހައިޕޯތަލަމަސް ގައި ޕްރީޕްރޯ ހޯރމޯން ޕްރިކޯސަރ އިން އުފެދިގެން އައިސް ޕޯސްޓީރިއޯ ޕިޓޫއިޓަރީ ލޯބް އަށް ވާޞިލްވާ ހޯރމޯން އެވެ. ޕޯސްޓީރިއޯ ޕިޓޫއިޓަރީ ލޯބް އިން މިހޯރމޯން ލޭގެ ތެރެއަށް ދޫކުރެއެވެ. އަދި ބައެއް ފަހަރު ސީދާ ސިކުނޑިގެ ތެރެއަށް ދޫކުރެއެވެ.
ވޭޒޯޕްރެސިން އަށް ކިޔައިއުޅޭ އެހެން ނަންނަމުގެ ތެރޭގައި އާޖިނީން ވޭޒޯޕްރެސިން( ) އާޖިޕްރެސިން() އަދި އެންޓި ޑައިޔުރެޓިކް ހޯރމޯން( /) ފަދަ ނަންތައް ހިމެނެއެވެ.
ވޭޒޯޕްރެސިން ހަށިގަނޑުން ދޫކުރަނީ ހަށިގަނޑުގައި ފެނުގެ ނިސްބަތް މަދުވާ ހިނދުގައެވެ. ގުރުދާ ގައި ފެން ވަކިވަރެއްގައި ހިފަހައްޓައި ދިނުމަށް މިހޯރމޯން މެދުވެރި ކުރުވައެވެ. އެގޮތުން ކުޑަކަމުދާ ތަކެތި ތަރުކީޒުކޮށް އަދި ކުޑަކަމުދާ ތަކެތީގެ މިންވަރު މަދުކުރުވައެވެ. މީގެ އިތުރުން ލޭހޮޅިތައް ހަނިކުރުވުން() ކުރިމަތި ކުރުވައިގެން ލޭގެ ޕްރެޝަރު މަތިކުރުވައެވެ. | {"font_size": 25, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_72.png | ތައިރޯޓްރޮޕިން ރިލީސިންގ ހޯރމޯން
ތައިރޯޓްރޮޕިން ރިލީސިންގ ހޯރމޯން ނުވަތަ (އިނގިރޭސި ބަހުން: ) އަކީސިކުނޑިގެ ތެރޭގައިވާ ހައިޕޯތަލަމަސްގައި އިންނަ ޕަރަވެންޓްރިކިއުލާ ނިއުކްލިއަސް( ) އިން އުފައްދައި ދޫކުރާޓްރައިޕެޕްޓައިޑް ހޯރމޯން އެކެވެ. މިހޯރމޯން އަކީ އެންޓީރިއޯ ޕިޓޫއިޓަރީ ލޯބް އިން ތައިރޮއިޑް ސްޓިމިއުލޭޓިންގ ހޯރމޯން އަދި ޕްރޯލެކްޓިން ދޫކުރުމަށް ބާރުއަޅައި ހިތްވަރުދޭ ހޯރމޯން އެކެވެ. މިހޯރމޯން އަށް ކިޔާ އެހެން ނަންތަކުގެ ތެރޭގައި ތައިރޯލިބެރިން()ތައިރޯޓްރޮޕިން ރިލީސިންގ ފެކްޓަރ()އަދި ޕްރޯޓިރެލިން() ފަދަ ނަންތައް ހިމެނެއެވެ. | {"font_size": 25, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_73.png | އުރަހަކަޅު މިޔަރު
އުރަހަކަޅު މިޔަރު(އިނގިރޭސި ބަހުން: )ނުވަތަ (އިނގިރޭސި ބަހުން: ) އަކީ މިޔަރުގެ ބާވަތެކެވެ. މިއީ ރާއްޖޭގެ ފަރުފަޅުތަކުގެ ބޭރުމަތިންނާއި ފަރުފަޅުތަކުގެ ތެރެއިން ގިނައިން ފެންނަ މިޔަރެކެވެ. މިބާވަތުގެ މިޔަރު އަތޮޅުން ބޭރު މާކަނޑުތަކުގައި ވެސް މަދުމަދުން އުޅޭކަމަށް ވެއެވެ. މިއީ މެދު އިސްކޮޅެއްގެ މިޔަރެކެވެ. މިމިޔަރު އެންމެ ބޮޑުވަނީ 1.8 މީޓަރަށެވެ. މިޔަރުގެ ތުން ކުރުވެފައި ބޮލު ކޮޅު ހުންނަނީ ވަރަށް ބޮޑަށް ވައްކޮށެވެ.
އުރަހަކަޅު މިޔަރަކީ ގޯނާކޮށްފިނަމަ ބައެއް ފަހަރު އިންސާނުންނަށް ވެސް ނުރައްކާތެރި ހަމަލާދޭ މިޔަރެއްކަމަށްވަނީ ބެލެވިފައެވެ. ފަރުމަތީގައި ދަގަނޑު ޖަހައިގެން މަސްހިފަން އުޅޭ ފަރާތްތަކަށް މިބާވަތުގެ މިޔަރު ޙަމަލާ ދިނުމަކީ އެކަށީގެންވާ ކަމެކެވެ. މިއީ ގިނަމިޔަރާ ޚިލާފަށް ތަންކޮޅެއް މަޑުމައިތިރި އިސްކޮޅުން އެހާ ބޮޑު ނޫން މިޔަރެއްކަމުން މިއީ މާ ނުރައްކާތެރި މިޔަރެއް ކަމަށް ނުބެލެވެއެވެ. އުރަހަކަޅު މިޔަރު އަށް ފަޅު މިޔަރު އޭ ވެސް ކިޔައެވެ.
އުރަހަކަޅު މިޔަރުގެ ބުރަކަށިމަތީގެ ކުލައަކީ މަޑު މުށި ކުލައެވެ. ބަނޑު ދަށްފަރާތް ހުންނަނީ ހުދުކުލަ އަކަށެވެ. މިޔަރުގެ ހުރިހާ އުރަހަތަކެއްގެ ކޮޅު ހުންނަނީ ކަޅުކުލަ އަށެވެ. އުރަހަކަޅު މިޔަރު ވިހާއިރު ގިނައިން ވިހާފައި ހުންނަނީ 4 މިޔަރެވެ. އަދި ވިހާ ޅަމިޔަރުގެ ދިގުމިން ހުންނަނީ 33 ސެންޓި މީޓަރާއި 50 ސެންޓި މީޓަރާއި ދެމެދުގައެވެ. މިބާވަތުގެ މިޔަރުގެ ކާނާއަކީ ކުދި މަހާއި ބޯވައެވެ. މިއީ ކެއުމަށް ބޭނުންކޮށްއުޅޭ އަދި ވިޔަފާރިއަށް އުރަހަ ބޭނުން ކުރެވިދާނެ މިޔަރެކެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_74.png | ފިޔަން ކަށިގަނޑު
ފިޔަން ކަށިގަނޑު(އިނގިރޭސި ބަހުން: ) އަކީ ކަކުލުގެ މަތީގައި އޮންނަ ދުވާ ކަށިގަނޑެކެވެ. ނުވަތަ އެއީ ކަކުލުގެ ކޮޅުގެ ކަށިގަނޑެވެ. މިއީ ތިނެސްކަނަށް އޮންނަ ބޯ ކަށިގަނޑެކެވެ. ކަކޫހުޅު ހިމާޔަތްކޮށްދީ ރައްކާތެރިކޮށްދޭ މިކަށިގަނޑު މަތިން އިންނަނީ ފަލަމަސް ކަށިގަނޑުގައި ޖެހޭ ގޮތަށެވެ. ނުވަތަ ބީހޭ ގޮތަށެވެ. މިއީ ޓެންޑަން ތަކުގެ ތެރޭގައި ހިފެހެއްޓިފައިވާ ކަށިތަކުގެ ތެރެއިން ހަށިގަނޑުގައިވާ އެފަދަ އެންމެ ބޮޑު ކަށިގަނޑު އެވެ. ފިޔަން ކަށިގަނޑުގެ މައިގަނޑު ވަޒީފާ އަކީ ކަކޫހުޅު ސީދާ ކުރުމެވެ. ބައެއް މީހުންގެ އުފެދުމުގައި ފިޔަންކަށިގަނޑު ނުހުރެދާނެއެވެ. ނުވަތަ ފިޔަން ކަށިގަނޑުގައި އުނިކަމެއް ހުރެދާނެއެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_75.png | ކަޅު ރެވި
ކަޅު ރެވި(ސައިންޓިފިކް ނަން: )ނުވަތަ (އިނގިރޭސި ބަހުން: )އަކީ ރެވިގެ ވައްތަރެކެވެ. ރެވި ފަދަ އިން ކަޅު ރެވި އަކީ ވެސް ހަވާދުގެ ބާވަތެކެވެ. ކަޅު ރެވި ފުރަތަމަ ފެނިފައިވަނީ ނުވަތަ ހައްދާފައިވަނީ ޔޫރަޕުގެ މެދުތެރޭ ކަނޑާވީ ހިސާބުގައިވާ ގައުމުތަކުގައެވެ. އާންމު ގޮތެއްގައި ކަޅު ރެވި ކިޔަނީ ކަޅު ރެވި އަޅާ ގަހުގެ އޮށަށެވެ. 1 މިލިމީޓަރު ގެ ބޮޑުމިން ހުންނަ މިއޮށަކީ ހަރު މުށި ނުވަތަ ކަޅުކުލައިގެ ހުންނަ އެއްޗެކެވެ. އާންމު ގޮތެއްގައި ކަޅު ރެވި ބޭނުންކުރަނީ ރިހަ ފަދަ ތަކެތި ތައްޔާރު ކުރުމުގެ ތެރޭގައެވެ. ޚާއްޞަކޮށް ދެކުނު އޭޝިޔާގެ ގައުމުތަކުގެ ކެއުންތަކުގައި ރެވީގެ ބާވަތްތައް ބޭނުންކޮށްފައި ހުރެއެވެ. ކަޅު ރެވި ތެޔޮ ކައްކާ ތެލެއްގެ ގޮތުގައި ވެސް އިންޑިޔާގައި ބޭނުންކުރާ ކަމަށް ވެއެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_76.png | ކަޅަލި ބިބީ
ކަޅަލި ބިބީ (ސައިންޓިފިކް ނަން: )ނުވަތަ (އިނގިރޭސި ބަހުން: )އަކީ ރާއްޖޭގެ ފަރުފަޅުތަކުގައި ގިނައިން އުޅޭ މަހެކެވެ. މިމަސް ވިލުވިލާއި ފަރުގެ ތިލަ ހިސާބުތަކުގައި ހުންނަ މުރަކަތަކުގެ ތެރޭގައި ވެސް އުޅެއެވެ. މިއީ ދިވެހިން ކެއުމަށް ބޭނުންކުރާ މަހެއް ނޫނެވެ. މިމަހަށް ދިވެހިންގެ ތެރޭގައި ކިޔާ ވަކި ޚާއްޞަ ނަމެއް ނެތުމާއެކު މިމަހުގައި އެންމެ ތަފާތު ގޮތަކަށް ހުންނަ ސިފައަކީ ބުރަކަށި މަތި ވަރަށް ކަޅުވެފައި މަހުގެ ދެފަރާތް އަލިކޮށް ހުރުން ކަމަށްވުމާއެކު މިމަހަށް ކަޅަލި ބިބީ ކިޔާފައި ވަނީ އެވެ. ކަޅަލި ބިބީ އަކީ މަޑު މުރަކަ ކައިއުޅޭ މަހެއް ކަމުން ގިނައިން ފެންނަނީ މަޑުމުރަކަ ހުންނަ ހިސާބުތަކުން ޖޯޑްޖޯޑަށް އުޅެނިކޮށެވެ. ނަމަވެސް އެކަހެރިކޮށްނާއި ކުދި އައިން ހަދައިގެންވެސް މިމަސް އުޅޭތަން ފެނެއެވެ.
ކަޅަލި ބިބީ އަކީ ވަރަށް ރީތި ކުރެހުންތަކެއް އަޅާފައި ހުންނަ މަހެކެވެ. މަހުގެ ވަށައިގެން ހުންނަނީ ވަރަށް ރީތި ރީނދޫ ކުލައެކެވެ. މަހުގެ ލޯ ހުރަސްކޮށް ކަޅުކުލައިގެ ފުޅާ ރޮނގެއް ހުރެއެވެ. މަހުގެ ބަނޑުދަށް ފަރާތު ކޮތަރިބައިގެ ކުރީކޮޅުން ބަނޑުދަށް ފަރާތުގައި ކަޅުކުލައިގެ ވަށްލަފެއް ހުރެއެވެ. އަދި މަހުގެ ބުރަކަށިމަތީގައި ކަޅުކޮށް ހަނދުފަޅި ބުރަށް ހުންނަ ބައެއް ވަރަށް ފާޅުކޮށް ފެންނަން ހުރެއެވެ. މަހުގެ ހުދު ދެއަރިމަތީގައި ކަޅުކުލައިގެ ރޮނގުތަކެއް ހުރެއެވެ.
މަހުގެ ބުރަކަށިމަތީ ކޮަތަރިބައިގައި 12 ވަރަށް މަދުން 13 ހަރުކައްޓާއެކު 18 އާއި 20 އާއި ދެމެދުގެ އަދަދަކަށް މަޑުކަށި ހުރެއެވެ. ބަނޑުދަށް ފަރާތު ކޮތަރިބައިގައި ހަރުކޮށް ހުންނަ 3 ކައްޓާއެކު 16 އާއި 18 އާއި ދެމެދުގެ އަދަދަކަށް މަޑުކަށި ހުރެއެވެ. ކަންފަތުގައި 14 ނުވަތަ 15 މަޑުކަށި ހުރެއެވެ. މިމަސް 6 އިންޗި އަށް ބޮޑުވާ ކަމަށް ވެއެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_77.png | ލަންޑަންގެ ނަރުދަމާ ނިޒާމް
ލަންޑަންގެ ނަރުދަމާ ނިޒާމް އަކީ ލަންޑަންގައި ގާއިމްކުރެވިފައިވާ ފެނުގެ އިންފްސްޓްރަކްޗަރ ގެ ބައެކެވެ. މިނިޒާމް ފުރަތަމަ ގާއިމްކުރެވުނީ 19 ވަނަ ގަރުނުގެ ތެރޭގައި ކަމަށްވިޔަސް ލަންޑަންގައި މީހުން ގިނަވެ އާބާދީ އިތުރުވެ ތަރައްގީވުމާއި ގުޅިގެން މިނިޒާމްވަނީ އެތައްގުނައެއް ބޮޑުކޮށް ފުޅާކުރެވިފައެވެ.
19 ވަނަ ގަރުނުގެ ތެރޭގައި ކޮލެރާ ފަދަ ބަލިތައް ލަންޑަންގައި އާންމުވުމާއި ގުޅިގެން 1856 ވަނަ އަހަރު ލަންޑަން ގައި ނަރުދަމާ ނިޒާމެއް ގާއިމްކުރުމަށް ޕްރޮޕޯސަލް ހުށަހެޅުމަށް އިޢުލާން ކުރެވުނެވެ. އެކަމަކު ފަންޑު ނެތުމުގެ ސަބަބުން އެމަސައްކަތް ކުރިޔަށް ނުގޮސް ހުއްޓުނެވެ. ނަމަވެސް ބޮޑު ވަސް ގެ އުދަގުލަށްފަހު 1858 ވަނަ އަހަރު މިޒަމާނުގެ ފެންވަރު ރަގަޅު ނަރުދަމާ ނިޒާމެއް ލަންޑަންގައި ގާއިމްކުރުމަށް އިގިރޭސި ވިލާތުގެ ޕާލަމެންޓުން ނިންމި އެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_78.png | އޯބަތް
އޯބަތް(ސައިންޓިފިކް ނަން: -)ނުވަތަ (އިނގިރޭސި ބަހުން: ) އަކީ މިނާ ބޭހުގެ ބާވަތެކެވެ. މިއީ ފެނަށްލީމާ މަސްލާ ކުދިއޮށެކެވެ. ބައެއް މީހުން އޯބަތް ރިހަ ކެއްކުމުގެ ތެރޭގައި ރިހައަށް ލައިވެސް އުޅެއެވެ. އެހެން ކަމުން އޯބަތް އަކީ ބޭސް ފަތްޕިލާވެއްޔެއްގެ ގޮތުގައި ވެސް އަދި ހަވާދުގެ ބާވަތެއްގެ ގޮތުގައި ވެސް ބޭނުންކުރެވޭ އެއްޗެކެވެ.
އޯބަތް އޮށަކީ ހަވާދު ހެދުމަށާއި އަސާރަ ފަދަ ތަކެތި ހެދުމަށް އަދި ހަވާދު ފުނޑާއިރު އެޅުމަށް ބޭނުންކުރާ އެއްޗެކެވެ. އާންމު ގޮތެއްގައި އޯބަތް ބޭނުންކުރަނީ ދެކުނު އޭޝިޔާގެ ގައުމުގެ ކެއުންތައް ތައްޔާރު ކުރުމަށެވެ. އޯބަތް ގަހުގެ ފަތާއި ތަނޑުގަނޑު ފަދަ ތަކެތި ރޯ ތަރުކާރީގެ ގޮތުގައި ކައިއުޅެއެވެ. ޚާއްޞަކޮށް ތަފާތު ކެއުންތަކުގައި ރަހަ ޖެއްސުމަށް އޯބަތް ފަތް ބޭނުންކޮށް އުޅެއެވެ. | {"font_size": 24, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_79.png | ދިރި
ދިރި(ސައިންޓިފިކް ނަން: )ނުވަތަ (އިނގިރޭސި ބަހުން: )އަކީ ހަވާދުގެ ބާވަތެކެވެ. މިހުންނަނީ ދަވިއްގަނދަށްވުރެ ތަންކޮޅެއް ކުދިކޮށް ހިމަކޮށެވެ. ދިރި އަކީ ހަވާދުގެ ބާވަތެއް ކަމުން އާންމު ގޮތެއްގައި ދިރި ދިވެހި ރާއްޖޭގައި ބޭނުންކޮށް އުޅެނީ ތަފާތު ވައްތަރުގެ ހަވާދު ތައްޔާރު ކުރުމަށެވެ. އާންމު ގޮތެއްގައި ދިރި ބޭނުންކުރަނީ މުގުރައިގެން ފުށަށް ހަދައިގެންނެވެ. އިންޑިޔާ މެކްސިކޯ ތުރުކީ ފަދަ ގައުމުތަކުގެ ކެއުމުގައި ދިރި ވަރަށް ގިނައިން ބޭނުންކުރާ ކަމަށް ވެއެވެ. މިހާރު ދުނިޔޭގައި އެންމެ ގިނަ އަދަދަކަށް ދިރި ހައްދަނީ އިންޑިޔާ ސްރީލަންކާސީރިޔާ ޕާކިސްތާން އަދި ތުރުކީގައެވެ. ކުރިން އެންމެ ގިނައިން ދިރި ހައްދާފައިވަނީ އިރާން ގައެވެ. އެންމެ ފުރަތަމަ ދިރި ހައްދާފައިވަނީ ވެސް އިރާން ގައެވެ. | {"font_size": 24, "bars": true, "add_random_text": false, "add_boxes": false, "apply_data_augmentation": false} | |
vrd-batch-1/image_80.png | ނޭވާ ކުރުވުން
ނޭވާ ކުރުވުން (އިނގިރޭސި ބަހުން: )އަކީ ނޭވާލާ ނިޒާމް ގެ ބަލިތަކާއި އެހެނިހެން ބަލިތަކާއި ގުޅިގެން ކުރިމަތިވާ އުދަގުލެކެވެ.
މާބަނޑު ދުވަސްވަރު ނޭވާ ކުރުވުން[އުނިއިތުރު ގެންނަވާ]
ކުޑަދަރިފުޅު މައިމީހާގެ ހަށިގަނޑުގައި އުފެދިބޮޑުވަމުން އަންނައިރު އެތެރޭގެ ހުރިހާގެ ގުނަވަނެއްގެ ޕްރެޝަރ މައްޗަށް ދާގޮތްވެއެވެ. ފުއްޕާމޭގެ ޕްރެޝަރ މަތިވުމުން ނޭވާކުރުވެ ނޭވާ ހިފަހައްޓަން އުދަގޫވާގޮތް މެދުވެރިވެއެވެ.
މިއީ ރަހިމުބޮޑުވުމުން ބަނޑުގައިވާ ގުނަވަންތައް ފިތުމާއި ޑައިފްރަމް ފުއްޕާމޭޔާއި ދިމާލަށް ގޮސް ފުއްޕާމެޔަށް ފިއްތުމުގެ ސަބަބުން މެދުވެރިވާ ކަމެކެވެ. މިހެން ދިމާވާނަމަ ފުންކޮށް ދިގުކޮށް ނޭވާލާށެވެ. ރޭގަނޑު މިމައްސަލަ ކުރިމަތިވާނަމަ ވާތްފަރާތަށް ބުރަވެ އޮވެ ނިދުމަކީ ރަގަޅުކަމެކެވެ. އެހެނީ މިގޮތަށް އޮވެ ނިދުމުން ނޭވާލަން ފަސޭހަވުމުގެ އިތުރުން ބަނޑުގައިވާ ދަރިފުޅަށް ކާނާއާއި އޮކްސިޖަން ގެންގޮސްދޭ ލޭހޮޅިތަކުގެ ޕްރެޝަރ ދަށްކޮށްދެއެވެ. ނޭވަޔަށް އުދަގޫކުރުން ނުވަތަ ނޭވާހިއްލުމުގެ މައްސަލަ ހުންނަނަމަ މާބަނޑުވުމުން ނޭވާހިއްލުން ބޮޑަށް ގޯސްވެއެވެ. ވިހަންކައިރިވާ ވަރަކަށް ފުއްޕާމޭގެ ޕްރެޝަރ ދަށްވެ ފަސޭހަ ކަމާއި އެކު ނޭވާލުމަށް މަގުފަހިވެއެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_81.png | ފުވައްމުލައް (ޏ. އަތޮޅު)
{{ ފަންވަތް: , ފުވައްމުލައް
ފުވައްމުލަކަކީ އަތޮޅެއް ނޫނެވެ. އެވޭލާ ޒަމާނުގައި މާކަނޑާ ގުޅިފައި އޮތް ވިލެއް އޮތެވެ. ކަނޑިންމަ ބެދުމުގެ ސަބުން މިހާރަކު ވިލެއްފަޅެއް ނެތެވެ. ފަޅުތެރޭގައި އެންމެ ފުނައް އޮތް ތާގައި އުފެދުނީ ކުޅިއެވެ. އެއީ ރަށުގެ ދެކުނުގައިވާ ބަންޑާރަކިޅި އާއި އުތުރު ކޮޅޮގައި ވާ ދަޑިމަގިކިޅިއެވެ. ފަޅު އޮތްތަން އޮތީ ޗަސްބިމުގެ ގޮތުގައެވެ.މި ދެކުޅިއާ ގުޅިފައިވާ ޗަސް ބިން ހިމެނޭ ސަރަހައްދު ވެސް އޮތީ ހިކިފަސްތަނުގެ މެދުގައެވެ.މާކަޑާ ގުޅުމެއް ނެތެވެ. ހަތަރު އުދަރެސްފެނުގެހި ވަށާގެގެން ފުއްޓަރެވެ. ދިވެހިރާއްޖޭގެ އިދާރީ ހިންގުމަށް ޓަކާ އަތޮޅެއްގެ ގޮތުގައި ބެލި ނަމެވެސް އަތޮޅެއްގެ ސިފައެއް ފުވަމުލަކުގައި ނެތެވެ.
ހޭލީ ފަށުން އުސް ރަށެކެވެ. ރަށުތެރެ އޮތީ މެދަށް ފެންފައްސިޔަކޮށެވެ. އެހެނަސް އުތުރު ފަރާތް ވަނީ ތިރިކޮށެވެ. ހޭޅީ ފަށުން އެންމެ ތިރި ކޮށްއޮތީ ރަށުގެ "ބަނޑަހާ ފަންނާ" ދިމާލުންނެވެ.އެންމެ އުހީ ހޯދަޑު އަވަށެވެ.މިރަށަކީ ފެން ހެޔޮފަސްގަނޑު ރަގަޅު ދަނޑުވެރި ރަށެކެވެ.ހޭޅި ފަށުގައި ހުރީ މަގުލާއި ދިވެހި ރުކެވެ.ރުއް އެންމެ ގިނައީ ހޭޅި ފަށުގައެވެ.ދުވަސް ކޮޅެއް ކުރި ރަށުތެރޭ ގައި ބިޔަ ދަބާއި ފުނަގަސް ހުއްޓެވެ. ބިޔަދޮވިކަމާ އެކުވެ މިހާރު ވަރަށް މަދެވެ.ޗަސްބިމުގައި ހައި އަލަނާސި ހަނޑުއަދި އޮޅުއަލަ ހައްދައި އުޅުނެވެ.
ޒަމާނުސުރެ އިދާރީ ގޮތުން ބެހިފައިވާ އަވަށްތަކަކީ (1) ދަޑިމަގު (2) ހޯދަޑު (4) މާދަޑު (6) ދަށޮކުބާ (7) - މިސްކިތްމަގު (8) ދޫނޑިގަން (9) ފުނާޑު އެވެ. މީގެތެރެއިން ދަށޮކުބާމިސްކިތްމަގަށް އިތުރުކޮށް މިއަވަށް ވަނީ އުވާލާފައެވެ.
މީހުން އާބާދުވުން
ޙިޖްރައިން 6 ވަނަ ޤަރުނުގެ ކުރީކޮޅުމީލާދީން 12 ވަނަ ޤަރުނުގެ ކުރިން ފުވައްމުލަކުގައި މީހުން އުޅެފައި ވާ ކަމުގެ ހެކި މިހާރުވެސް ފެންނާން އެބަހުއްޓެވެ. އެހެ ނަމަވެސް އެކިފަރުމަތިން ފުވައްމުލައް ފަޅުވިއެވެ. އޭގެ އަދަދާއި ބެހޭ ކޮތުން ޚިޔާލު ތަފާތެވެ. ހަތްފަހަރު ފަޅުވިކަމަށްވެސް ބުނެ އުޅެއެވެ.ދިރާސާ ކުރެވުނު މިންވަރުން ކަޑައެޅިއެގެއޮތީ ތިން ފަހަރެވެ.
ފުރަތަމަ ފަހަރު: ފުވައްމުލައް ފަޅުވެފައި ވަނިކޮށް އެރަށް ކޮށައި ޢިމާރާތްކޮށް އާބާދުކޮށް އެރަށުގައި ވަޒަން ވެރިވި މީހަކީ އަލީ އަޑަފިކަލޭގެ އާއި އޭނާގެ އެކުވެރީންގެ ބައެކެވެ. މިއަލީ އަޑަފިކަލޭގެ އަކީ ޔޫސުފުނާއިބުކަލޭގެ ފާނުގެ ފުތް ދޮން ޙަސަން ޚަތީބު ކަލޭގެ ފުތް ކަނބުރު އަދަރަހަން ޚަތީބުގެ ފުތް އުޠުވާނު ޚަޠީބުގެ ފުތް ސީދި ނާއިބުކަލޭގެ ފުތް އަލީ އަޑަފި ކަލޭގެ އެވެ. މީނާ ވަޒަންވެރިވެ އުޅުނީ މާދަޑި އަވަށު ކެޑޭރެ ގޭގައެވެ. މި އަލީ އަޑަފި ކަލޭގެފާނު ބިނާކުރެއްވި މިސްކިތުގެ ނަމަކީ ކެޑޭރެ މިސްކިތެވެ.
ދެވަނަ ފަހަރު:ފުވައްމުލައް ފަޅުވެފައި ވަނިކޮށް މިފަހަރު އެރަށް ކޮށައި ޢިމާރާތްކޮށް އާބާދުކޮށް އެރަށުގައި ވަޒަން ވެރިވި މީހަކީ ދޮން އަބާ ކިރާއި އޭނާގެ އެކުވެރީންގެ ބައެކެވެ. މީނާ ބިނާކުރެއްވި މިސްކިތުގެ ނަމަކީ އަބާކިރު ކަލޭގެ މިސްކިތެވެ. މިދޮން އަބާކިރަކީ ޔޫސުފު ނާއިބު ކަލޭގެ ފާނުންގެ ފުތް ޢަބްދު ނާއިބު ކަލޭގެފާނުގެ ފުތް ޔަހްޔާ ނާއިބުކަލޭގެފާނުންގެ ފުތް ޢުމަރު ފަނޑިޔާރުކަލޭގެފާނުގެ ރަންފުތުކަލޭގެ ފުތް ހާނާރު މުޙައްމަދުކަލޭގެ ފުތް ރަންފުތްކަލޭގެ ފުތް ދޮން އަބޫބަކުރު ކަލޭގެފާނު އެވެ. މީނާ މަޝްހޫރުވެފައިވަނީ ހުވަދޫ އަބާކިރުގެނަމުންނެވެ.
ތިންވަނަ ފަހަރު: ފުވައްމުލައް ފަޅުވެފައި ވަނިކޮށް މިފަހަރު އެރަށް ކޮށައި ޢިމާރާތްކޮށް އާބާދުކޮށް އެރަށުގައި ވަޒަން ވެރިވި މީހަކީ މުލަކު މޫނުފާކު މުދިން ކަލޭގެފާނު އެވެ. މޫނުފާކު މުދިންކަލޭގެފާނަކީ ޔޫސުފު ނާއިބު ކަލޭގެ ފާނުގެ ފުތް ހޯދަޑު ދޮން ޙަސަން ޚަޠީބު ކަލޭގެ ފުތް ކަބުރު އަދަރަހަން ޚަޠީބުގެ ފުތް އުޠުވާން ކަތީބުގެ ފުތް ސީދި ނާއިބު ކަލޭގެ ފުތް ޢަލީ އަޑަފިކަލޭގެ ފުތް ކެހެރި ތައި ނާއިބު ކަލޭގެ ފުތް ކެހެރި ތައި ދޮން އަބަރަހަން ޚަޠީބު ކަލޭގެ ފުތް މޫސާ ޚަޠީބު ކަލޭގެ ފުތް އިބްރާހިމް ޚަތީބުކަލޭގެ ފުތް އަނބުލެމަގި ދޮން ޙުސެން ކަތީބުކަލޭގެ ދިޔަރެހިމަގު ދޮން ޙަސަން ޚަޠީބު ކަލޭގެ ފާނުގެ ފުތް މޫނުފާކު މުދިން ކަލޭގެފާނު އެވެ. މިއީ މިހާތަނަށް ހޯދޮނު މައުލޫމާތު ތަކުން އެގުން މިންވަރެވެ.
ފަޅުވާން ދިމާވި ސަބަބު
ފަޅުވާން ދިމާވި ސަބަބަކީ ކޮންމެވެސް ބަލިމަޑު ކަމެއްގައި ގިނަ ޢަދަދަކަށް މީހުން މަރުވާން ފެށުމުން ރަށް ދޫ ކޮށްފައި އެކި ރަށް ރަށަށް ދިއުމުންނެވެ. ޔަޤީންކަމާއެކު އައްޑު އަތޮޅު މީދުއަށް ދިޔަކަން މީދޫގެ ތާރީޚުން އެގެއެވެ. މީދުއަށް ދިޔަ ދޯނިފަހަރުތަކުގައި ގިނަ ޢަދަދެއްގެ މީހުން މަރުވެފައިވާ ތިއްބެވެ. މަރުނުވެ ތިބި މީހުން ތިބީ ގަދަފަދަ ހުމެއްޖެހި ޙާލު ދެރަވެފައެވެ. މިގޮތަށް މަރުވެގެން ގެނެވުނު ހުރިހާ މީހުން ވަޅުލެވިފައިވަނީ މީދޫގެ "މާކަންމަތި" ކިޔާ ޞަރަޙައްދުގައެވެ. އެތަނަށް ފުވައްމުލަކު މީހުންކިޔައި އުޅެނީ މުލަކު ކައްބިމެވެ. އެތަނަކީ ކޯގަންނުގެ ހުޅަގު ފަރާތުގައިވާ ވަކި ޚާއްޞަ ޞަރަޙައްދެކެވެ.މިތަން މިހާރުވެސް އެނގެން އެބައޮތެވެ.
ފުވައްމުލަކަށް ޖިއޮގްރާފީ ގޮތުން އައިސްފައިހުރި ބަދަލުތަކާއި ރަށް ފަޅުވުމާއި ގުޅުމެއް ހުރެދާނެކަމީ ލަފާކުރެވޭކަމެކެވެ. ކަޑިންމަ ބެދުމުގެ ސަބަބުން ބަލިމަޑުކަމެއް އުފެދުމަކީ އެކަށީގެންވާ ކަމެކެވެ.ވިލުތެރޭގައި މަސްތައް މަރުވެ ކުނިވާނެކަމީ ހަމަޔަގީނުން ހިގާފައި ހުންނާނެ ކަންތަކެވެ. އޭގެ ސަބަބުން ބަލިމަޑުކަން އުފެދޭ ނެއެވެ. ވިލު އެއްކޮށް ބެދުނީ އެކި ފަހަރު މަތިން ކަމަށް ވެސް ވެދާނެއެވެ.މިއީ ފަޅުވުމާ މެދު އަމީއްލަ ޚިޔާލެކެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_82.png | މަސްތަކުގެ ނިޒާމް
މަސްތަކުގެ ނިޒާމް އަކީ އިންސާނާ އަށް ހަރަކާތްތެރިވެ އުޅުމުގެ ގާބިލިއްޔަތު ހޯދައިދޭ ޙަޔަވީ ނިޒާމެވެ. މައިބަދަ ހުންނަ ޖަނަވާރު ތަކުގައި މަސްތަކުގެ ނިޒާމް ކޮންޓްރޯލް ކުރަނީ ނާރުތަކުގެ ނިޒާމް އިންނެވެ. ނަމަވެސް ބައެއް ކަހަލަ މަސްތަކަކީ މިސާލަކަށް ހިތުގައިވާ މަސްތައް އޭގެ ޒާތުގައި އަމިއްލައަށް މަސައްކަތްކުރާ މަސްތަކެކެވެ.
ފިހުރިސްތު
އިންސާނާގެ ހަށިގަނޑުގައިވާ މަސްތަކުގެ ވައްތަރުތައް[އުނިއިތުރު ގެންނަވާ]
އިންސާނާގެ ހަށިގަނޑުގައި ތަފާތު 3 ވައްތަރެއްގެ މަސްތައް ހުރެއެވެ. އެއީ ކަށި މަސް ހިތު މަސް އަދި މަޑު މަސް އެވެ.
ކަށި މަސް[އުނިއިތުރު ގެންނަވާ]
- މި މައުޟޫޢާ ގުޅޭ ޚާއްޞަ މަޒުމޫނު: ކަށި މަސް
ކަށި މަސް ނުވަތަ (އިނގިރޭސި ބަހުން: ) އަކީ ހަށިގަނޑުގައިވާ ކަށިތަކާއި ތަތްވެފައި ހުންނަ މަސްތަކަށެވެ. އަހަރެމެންނަށް ހަރަކާތްކުރެވެނީ މިމަސްތަކުގެ އެހީގައެވެ. ނުވަތަ މިމަސްތައް ބޭނުންކޮށްގެންނެވެ. މިވައްތަރުގެ މަހުގެ ސެލް ނުވަތަ މަހު ސެލް ހުންނަނީ ދިގުކޮށް ސިލިންޑަރެއްގެ ބައްޓަމަށް ބައިވަރު ނިއުކްލިއަސް ލާފައެވެ. މިބުނި ނިއުކްލިއަސްތައް ހުންނަނީ ސެލްގެ އަރިމަތީގައި ޕްލާޒްމާ މެންބްރޭންގެ ދަށުގައެވެ. އެހެންކަމުން މަހު ސެލް ނުވަތަ މަސަލް ފައިބަރު ގެ މެދު ހުންނަނީ މަޔޯފިބްރިލް() އަށް ޖާގަ ދިނުމަށްޓަކައި ހުސްކުރެވިފައެވެ.
މަސް ގަނޑުގެ ދެކޮޅު ހަށިގަނޑާއި ތަތްވެފައި އިންނައިރު ހަށިގަނޑު މެދުބައި ނުވަތަ ނާރެސް އާއި ކައިރީގައި ކަށިގަނޑުގައި މަސްގަނޑު ހަރުލާފައި ހުންނަ ބަޔަށްކިޔަނީ އޮރިޖިން އެވެ. އަދި ނާރެސް އާއި ދުރުގައިވާ ކަށިގަނޑުގައި މަސްގަނޑު ހަރުލާފައިވާ ބަޔަށް ކިޔަނީ އިންސާޝަން އެވެ.
ސްކެލިޓަލް މަސަލްގެ ވައްތަރުތައް ބައިކުރެވިދާނެ ވަރަށް ގިނަގޮތްތައް ހުރެއެވެ. އެއްގޮތަކީ މަޔޯސިން() ގައި އެކުލެވޭ ޕްރޮޓީންގެ ވައްތަރު ބެލުމެވެ. މިގޮތަށް ބަލާއިރު ސްކެލިޓަލް މަސަލް ފައިބަރުތައް ދެބަޔަކަށް ބަހާލެވެއެވެ. ފުރަތަމަ ވައްތަރަކީ ރަތްކުލަ އަށް ހުންނަ ޓައިޕް1 ފައިބަރު ތަކެވެ. މިވައްތަރުގެ މަސަލް ފައިބަރުތައް ވަރުދެރަވެ ބާރުދިއުން ކުޑަވާނެއެވެ. އަނެއް ވައްތަރަކީ ހުދު ކުލައަށް ހުންނަ ޓައިޕް2 ފައިބަރު ތަކެވެ. މިވައްތަރުގެ މަސަލް ފައިބަރުތައް އަވަހަށް ވަރުދެރަވެ ފަސޭހަކަމާއެކު ބާރުދޫވާނެއެވެ.
ހިތު މަސް[އުނިއިތުރު ގެންނަވާ]
- މި މައުޟޫޢާ ގުޅޭ ޚާއްޞަ މަޒުމޫނު: ހިތު މަސް
ހިތު މަސް ނުވަތަ (އިނގިރޭސި ބަހުން: ) އަކީ އިންސާނާގެ ހިތުގައި އެކުލެވިގެންވާ މަހުގެ ބާވަތެވެ. މިއީ އޭގެ ޒާތުގައި އަހަރެމެންގެ އިޚްތިޔާރަކާ ނުލައި މަސައްކަތްކުރާ މަހުގެ ބާވަތެވެ. ހިތުގައިވާ މަސްތަކުގެ ދައުރަކީ ލޭދައުރުކުރާ ނިޒާމްގެ ތެރެއަށް ހިތުން ލޭ ޕަމްޕްކޮށް ކޮންޓްރެކްޝަންގެ ޒަރީޢާއިން ފޮނުވައި ދިނުމެވެ.
މަޑު މަސް[އުނިއިތުރު ގެންނަވާ]
- މި މައުޟޫޢާ ގުޅޭ ޚާއްޞަ މަޒުމޫނު: މަޑު މަސް
މަޑު މަސް ނުވަތަ (އިނގިރޭސި ބަހުން: ) އަކީ އިންސާނާގެ އެތެރެހަށީގެ ބައެއް ގުނަވަންތަކުގެ ފާރުގައި ހުންނަ މަހުގެ ވައްތަރެވެ. މިގޮތުން މަޑުމަސް ހުންނަނީ ޢާއްމު ގޮތެއްގައި އެތެރޭގައި ހޮޅި ނުވަތަ މަގު ހެދިފައި ހުންނަ ގުނަވަންތަކުގައެވެ. މިސާލަކަށް ކާތަކެތި ހިގާ ހޮޅި ކުޑަ ގޮހޮރު ބޮޑު ގޮހޮރު ފަދަ ގުނަވަންތަކުގައެވެ. މީގެ އިތުރުން މަސާނާ ނޭވާލާ ނިޒާމްގެ ބައިތައް ނަސްލު އުފައްދާ ނިޒާމް ގެ ބައިތަކުގައި ވެސް މަޑު މަސް ހުރެއެވެ. މަޑު މަސްތަކާއި ކަށި މަސް އަދި ހިތު މަސް ތައް އެކަތި އަނެކައްޗާއި ތަފާތުތަކެއް ހުރެއެވެ.
މަހުގެ ޓިޝޫ[އުނިއިތުރު ގެންނަވާ]
މަހުގެ ޓިޝޫ ނުވަތަ މަހަކީ އިންސާނާގެ ހަށިގަނޑުގައި ކޮންޓްރެކްޓްވުމުގެ ނުވަތަ ކުރުގެޅުމުގެ ގާބިލިއްޔަތު ލިބިފައިވާ ޓިޝޫ އެކެވެ. މަހުގެ ޓިޝޫ އުފެދެނީ ތުއްތު ދަރިފުޅު އުފެދިގެން އަންނަ މައި ތިންފަށަލައިން މެދުގައި އިންނަ ފަށަލަ މީސޯޑާރމް() އިންނެވެ. މަސްތައް ބެހިފައިވާ 3 ބަޔަކީ ކަށި މަސް މަޑު މަސް އަދި ހިތު މަސް އެވެ. މަސް ތަކުގެ ބޭނުމަކީ ހަށިގަނޑު ބާރު އުފައްދައި ހަށިގަނޑު އެކި ގޮތްގޮތަށް ލަންބައި ހަރަކާތްތެރިވެ އުޅުމުގައި އެހީތެރި ވުމެވެ.
ގިނަ ފަހަރު މަސްތައް ކޮންޓްރެކްޓްވަނީ އަހަރެމެންނަށް އެގުމަކާ ނުލައެވެ. މިސާލަކަށް ހިތުގެ ވިންދުޖެހުން އަދި ހަޖަމުކުރާ ނިޒާމް ގައި ކާތަކެތި ދައުރުވުން ފަދަ ކަންކަމަކީ އަހަރެމެންގެ އިޚްތިޔާރަކާ ނުލާ އޭގެ ޒާތުގައި ހިންގާ ކަންތައްތަކެވެ. ހަށިގަނޑުގެ ހަރަކާތްތައް ކުރުމުގައި މަސްތައް ކޮންޓްރެކްޓްވާ ވުމަކީ އަހަރެެމެންގެ ބާރުގެ ދަށުން ހިނގާ ކަންތައްތަކެވެ.
މަސްތައް ކޮންޓްރެކްޓްވުން[އުނިއިތުރު ގެންނަވާ]
މަސްތައް ކޮންޓްރެކްޓްވުން ކުރިމަތިވަނީ މަހު ސެލް ނުވަތަ މަހުގެ ފައިބަރު ދިގުދެމި ނުވަތަ ކުރުވާ ހިނދު އެވެ. މަސްތައް ކޮންޓްރެކްޓްވުން ކޮންޓްރޯލް ކުރަނީ ސެންޓްރަލް ނާރވަސް ސިސްޓަމް އިންނެވެ. އަހަރެމެންގެ އިޚްތިޔާރުގައި ކޮންޓްރެކްޓްވާ މަސްތައް ކޮންޓްރޯލް ކުރަނީ ސިކުނޑި ންނެވެ. އަހަރެމެންގެ ބާރަކާ ނުލާ ކޮންޓްރެކްޓްވާ މަސްތައް ކޮންޓްރޯލް ކުރަނީ ސްޕައިނަލް ކޯޑް އިންނެވެ. | {"font_size": 24, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_83.png | މިއަހަރުގެ ފުޓްބޯޅަ ސީޒަން ފަށާ މެޗް މި މަހުގެ 26 ވަނަ ދުވަހު ބޭއްވުމަށް ނިންމައިފި އެވެ.
އެއްލަކަ ރުފިޔާ ލިބޭ ޗެރިޓީ ޝީލްޑް މެޗުން މި އަހަރުގެ ސީޒަން ހުޅުވާ މެޗުގައި ބައްދަލުކުރާ ދެ ޓީމަކީ ދިވެހި ލީގު ޗެމްޕިއަން ނިއު ރޭޑިއަންޓާއި އެފްއޭކަޕް ޗެމްޕިއަން މާޒިޔާ ސްޕޯޓްސް އެވެ. އަދި އެ ދެ ޓީމަކީ މިއަހަރު އޮންނަ އޭއެފްސީ ކަޕުގައި ރާއްޖެއިން ވާދަކުރާ ދެ ޓީމެވެ.
މުބާރާތުގައި ނިއުރޭޑިއެންޓް ލައްވާލީ ގްރޫޕް އެފްގަ އެވެ. އެ ޓީމުގެ އިތުރުން އެ ގުރޫޕްގައި ހިމެނެނީ މިޔަންމާގެ ޔަންގޮން ޔުނައިޓެޑް އާއި ހޮންކޮންގްގެ ސަންރޭ ކޭވް ޖޭސީ ސުންހައި އާއި އިންޑޮނީޝިއާގެ ޕަރްސީބޯ އެވެ. އަދި ގްރޫޕް ޖީ ގައި މާޒިޔާ ސްޕޯޓްސް އެންޑް ރިކްރިއޭޝަން ލައްވާލި އިރު އެ ޓީމާ ވާދަ ކުރާނީ މެލޭޝިޔާގެ ކެލަންޓަން އާއި މިޔަންމާގެ އަޔޭޔަވަދޭ އާއި ވިއެޓްނާމްގެ އެސްއެޗްބީ ޑަ ނަންގު އެވެ.
އެފްއޭއެމްގެ އިސް އޮފިސަލަކު ވިދާޅުވީ ސީޒަން ފަށާ މެޗް ކުރިން މިމަހުގެ 21 ވަނަ ދުވަހު ކުޅެން ހަމަޖެހުނު ކަމުގައި ވިޔަސް އެ ތާރީހު އަލުން މިމަހުގެ 26 ވަނަ ދުވަހަށް ފަސް ކުރަން ޖެހުނީ ރާއްޖޭގެ ގައުމީ ފުޓްބޯޅަ ޓީމާއި ޕާކިސްތާންގެ ފުޓްބޯޅަ ޓީމް ކުޅޭ އެކުވެރި ކަމުގެ މެޗް މިމަހުގެ 12 ވަނަ ދުވަހު ކުޅޭތީވެ ކަމަށެވެ.
ނިއު އާއި މާޒިޔާގެ މެޗުން މި އަހަރުގެ ފުޓްބޯޅަ ސީޒަން މި މަހުގެ 26 ވަނަ ދުވަހު ފަށާގޮތައް އަދި އެފްއޭއެމް އިން ނިންމި ނަމަވެސް ސީޒަންގެ އެހެން މުބާރާތްތައް ފަށާނެ ފައިނަލް ތާރީހުތައް އެފްއޭއެމްއިން އަދި ނިންމާފައި ނުވެ އެވެ. އެގޮތުން ސީޒަނުގައި ކުޅޭ އެންމެ ބޮޑު މުބާރާތް ކަމުގައިވާ ދިވެހި ލީގް ފަސާނެ ތަރީހެއް އަދި އެފްއޭއެމްއިން ކަނޑައަޅާފައި ނުވަނީ އެ މުބާރާތް ސްޕޮންސާ ކުރާނެ ފަރާތެއް ނެތުމުން ކަމަށް ސަންއަށް ވަނީ ޔަގީން ވެފަ އެވެ. މިކަމާގުޅޭ ގޮތުން އަދި އެފްއޭއެމްގެ ރަސްމީ ބަހެއް ލިބިފައި ނުވެ އެވެ.
ފާއިތުވި ތިން އަހަރު ސީޒަން ހުޅުވި މެޗް ކާމިޔާބު ކޮށްފައި ވަނީ ވީބީ އައްޑޫ އެފްސީއެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": false} | |
vrd-batch-1/image_84.png | ޕްރޮޓީން
ޕްރޮޓީން(އިނގިރޭސި ބަހުން: ) އަކީ ދިރުންހުރި ހުރިހާ އެއްޗަކަށް ބޭނުންވާ މުހިއްމު މާއްދާ އެކެވެ. ގަސްގަހާގެއްސާއި ޖަނަވާރުގެ ހަށިގަނޑުގައި ވެސް ޕްރޮޓީން އެކުލެވެއެވެ. ނަމަވެސް މިދެބާވަތުން ލިބޭ ކާބޯތަކެތީގައި ހުންނަ ޕްރޮޓީން ތަފާތެވެ. ޕްރޮޓީން(އިނގިރޭސި ބަހުން: ) އަކީ ހަށިގަނޑު ބިނާކުރުމަށާއި މަރާމާތު ކުރުމަށް ބޭނުންވާ ތަކެތި ކަމުގައި ބެލެވެއެވެ. ހަށިގަނޑުގެ ހުރިހާ ސެލޯށި އެއްގައި އާއި ދިރު ތަކުގައި ޕްރޮޓީން އެކުލެވިގެން ވެއެވެ. ހަށިގަނޑުގެ މަސްތަކާއި ސެލޯށި ތަކާއި ލޭފަދަ މުހިއްމު ހުރިހާ ދިޔަވަރު ހެދިފައިވަނީ ޕްރޮޓީން އެކުލެވިގެންނެވެ. މީގެ އިތުރުން އެންޒައިމް އާއި ހޯރމޯންގެ ގޮތުގައި އުފެދިފައިވާ ޕްރޮޓީންތައް ހަށިގަނޑުގެ އެކި ގުނަވަންތައް ހިންގުމުގެ މަސައްކަތުގައި ހަށިގަނޑުގެ ހުރިހާ ދިމާއެއްގައި ހަރަކާތްތެރިވަމުން ގެންދެއެވެ. އެހެންކަމުން މިއީ ހަށިގަނޑަށް ބޭނުންވާ އެންމެ މުހިއްމު ބައެވެ. އަދި ފުދޭ ވަރަށް ކާނާގައި ކޮންމެހެން ހިމަނަންޖެހޭ ބައެކެވެ. ކާ ކާނާއެއްގެ ފޭރާން ހެޔޮވަރުތޯ ބަލަންގެންގުޅޭ އެންމެ މުހިއްމު މިންގަނޑަކީ އެކާނާއެއްގައި ޕްރޮޓީން އެކުލެވިގެންވާ މިންވަރެވެ.
ޕްރޮޓީން(އިނގިރޭސި ބަހުން: ) އުފެދިފައިވަނީ ނައިޓްރިޖަން ކާބަން ހައިޑްރިޖަން އަދި އޮކްސިޖަން އެކުލެވިގެންނެވެ. ހަށިގަނޑުގައި ކޮށާރު ކުރެވިފައި ހުންނަ ކާބޯހައިޑްރޭޓް އާއި ފެޓް އަކުން ހަށިގަނޑަށް ބޭނުންވާ ޕްރޮޓީން އުފައްދައެއް ނުދެވެއެވެ. އެއީ މިދެބާވަތުގައި ނައިޓްރިޖަން އެކުލެވިފައި ނުވާތީ އެވެ.
ކޮންމެ ޕްރޮޓީން މޮލާރި(އިނގިރޭސި ބަހުން: ) އެއް އުފެދިފައި ހުންނަނީ ގެތިފައިވާ އެމިނޯއެސިޑް(އިނގިރޭސި ބަހުން: ) ތަކަކުންނެވެ. އިންސާނާގެ ހަށިގަނޑުގައި އެމިނޯއެސިޑްގެ ތަފާތު 20 ވައްތަރު ހުރެއެވެ. ކޮންމެ ޕްރޮޓީން އެއް އުފެދިފައި ހުންނަނީ މީގެތެރެއިން ތަފާތު އެމިނޯއެސިޑް އެކިއަދަދަށް އެކިފަރުމާތަކަށް ގެތިގެންނެވެ. ކާބޯތަކެތި ހަށިގަނޑަށް އެތެރެވުމުން ހަޖަމުކުރުމުގެ ތެރޭގައި ޕްރޮޓީންގައި އެކުލެވޭ އެމިނޯއެސިޑް ތައް ބައިބައިވެގެން ގޮހޮރުގެ ތެރެއިން ލޭގެ ތެރެއަށް ދެއެވެ. ލޭގެ ޒަރީޢާއިން އެމިނޯއެސިޑްތައް ދިރުތަކަށް ފޯރުމުން ތަފާތު އެމިނޯއެސިޑްގެ ފުއްތަކުން އިންސާނީ ޕްރޮޓީންގެ ހާރު ގަތާލައެވެ. އަދި ބޭނުންނުހިފޭ ފުއްތައް ނަޖިހާއެކު ހަށިގަނޑުން ބޭރުކޮށްލައެވެ.
ކާނާއިން ލިބޭ އެމިނޯއެސިޑް ބޭނުންކޮށްގެން ހަށިގަނޑަށް ބޭނުންވާ ތަފާތު 20 އެމިނޯއެސިޑްގެ ތެރެއިން 11 ވައްތަރުގެ އެމިނޯއެސިޑް ދިރު ތަކުން އުފައްދައެވެ. މިބާވަތުގެ އެމިނޯއެސިޑް އަށް ކިޔަނީ މުހިއްމު ނޫން އެމިނޯއެސިޑް(އިނގިރޭސި ބަހުން: - ) އެވެ. ހަށިގަނޑުން އުފައްދައިނުދެވޭ 9 ވައްތަރެއްގެ އެމިނޯއެސިޑް ހުރެއެވެ. މިބާވަތުގެ އެމިނޯއެސިޑް އަށް ކިޔަނީ މުހިއްމު އެމިނޯއެސިޑް(އިނގިރޭސި ބަހުން: ) އެވެ. މިބާވަތުގެ އެމިނޯއެސިޑް ޖެހެނީ ކާބޯތަކެތިން ހޯދާށެވެ.
އެކިބާވަތުގެ ކާނާއިން ހަށިގަނޑަށް ލިބޭ ޕްރޮޓީން ތަފާތެވެ. މިސާލަކަށް ހަނޑުލުން ލިބޭ ޕްރޮޓީން އާއި ތަރުކާރީން ލިބޭ ޕްރޮޓީން ތަފާތެވެ. ޖަނަވާރުންގެ ހަށިގަނޑުން އުފައްދާ މުހިއްމު އެމިނޯއެސިޑްގެ އަދަދު އިންސާނާއަށް ބޭނުންވާ ޕްރޮޓީންގައި ހުންނަ މުހިއްމު އެމިނޯއެސިޑް ގެ އަދަދާއި ދާދި އެއްވަރެވެ. މިހެންކަމުން ޖަނަވާރުން ލިބޭ ކާބޯތަކެތީގައި ހުންނަ ޕްރޮޓީން އަށް ބަހާހަމަ ޕްރޮޓީން އޭ ކިޔައެވެ. ގަސްގަހާ ގެހިން ލިބޭ ކާބޯތަކެތީގައި ހުންނަ ޕްރޮޓީން ގައި މުހިއްމު އެމިނޯއެސިޑް ގެ އަދަދު ޖަނަވާރުން ލިބޭ ކާބޯތަކެއްޗަށްވުރެ ނުވަތަ އިންސާނާގެ ހަށިގަނޑުގައި އުފައްދާ ޕްރޮޓީން ގައި ހުންނަ މުހިއްމު އެމިނޯއެސިޑް ގެ އަދަދަށްވުރެ މަދެވެ. މިހެން ކަމުން ގަސްގަހާ ގެހިން ލިބޭ ކާބޯތަކެތީގައި ހުންނަ ޕްރޮޓީން އަށް ބަހާއުނި ޕްރޮޓީން އޭ ކިޔައެވެ.
ވަޒީފާ[އުނިއިތުރު ގެންނަވާ]
ހަށިގަނޑަށް ޕްރޮޓީން ބޭނުންވަނީ ތިރީގައި މިދަންނަވާ ކަންތައްތަކަށެވެ.
- އައު ސެލޯށި ތަކާއި ދިޔަވަރުތައް އުފެއްދުމަށް : މިއީ ޚާއްޞަކޮށް ފުރާވަރަށް އަރަމުން އަންނަ ކުދިންނަށާއި މާބަނޑު އަންހެނުންނާއި ކިރުދޭ މައިންނަށް ވަރަށް ބޭނުންތެރި ކަމެކެވެ.
- އުނިވާ އެމިނޯއެސިޑް ތައް އަނބުރާ ލިބިގަތުމަށް : ހަށިގަނޑުގައި ހުންނަ ބައެއް ދިރުތައް މަރުވުމުން އެދިރުތަކުގައިވާ އެމިނޯއެސިޑް ތަކުން ބައެއް ކުޑަކަމުދާ ތަކެއްޗާއި އެކުވެގެން ހަށިގަނޑުން ބޭރުވެގެން ދެއެވެ. އަދި ބައެއް ބަލިޖެހުމުން ހަށިގަނޑުން އެމިނޯއެސިޑް ބޭނުންވާ މިންވަރު އިތުރުވެއެވެ. މިހެން ކަމުން ކޮންމެ މީހަކުވެސް ހަށިގަނޑުން އުނިވާ އެމިނޯއެސިޑް އަނބުރާ ހޯދުމަށް އިތުރު ޕްރޮޓީން ކާންޖެހެއެވެ.
- ދިރު ތަކުގައި މަސައްކަތް ހިންގުމަށް : ހަށިގަނޑުގައިވާ ދިރު ތަކުގެ މަސައްކަތް އަދާކުރުމުގައި އެންމެ ބޮޑަށް އެހީތެރިވެދެނީ އެކަމަށް ޚާއްޞަ ޕްރޮޓީން އެވެ.
- ތަފާތު ބަލިތަކުން ހަށިގަނޑު ދިފާޢު ކުރުމަށް : އިންސާނާގެ ހަށިގަނޑަށް ވަންނަ އެކި އެކި ވައިރަސްތަކާއި ބެކްޓީރިޔާ ނައްތާލުމަށް އުފައްދާ ހަށިދަމަނަ އަކީ އެކަމަށް ޚާއްޞަ ޕްރޮޓީން އެކެވެ.
- ހަށިގަނޑަށް ބޭނުންވާ ހަކަތަ އުފެއްދުމަށް: ހަށިގަނޑަށް ބޭނުންވާ ހަކަތަ ފުރަތަމަ ހޯދަނީ ކާބޯސް އިންނެވެ. ދެން ފެޓް އިންނެވެ. މިދެބައި ކެއުމުގައި މަދުވެއްޖެނަމަ މަސްތަކުގައި ހުންނަ ޕްރޮޓީންތައް ވިރި ހަކަތަ އަށް ބަދަލުވެއެވެ.
ހަށިގަނޑަށް ބޭނުންވާ ވަރަށްވުރެ އިތުރަށް ކެވޭ ޕްރޮޓީން ހަށިގަނޑުގައި ކޮށާރުކުރަނީ ފެޓްގެ ގޮތުގައެވެ. ހަށިގަނޑު ހިންގުމަކީ ހަށިގަނޑު ބިނާކުރުމަށްވުރެ މުހިއްމުކަމަކަށްވާތީ ކާބޯހައިޑްރޭޓްގެ ގޮތުގައި ނުވަތަ ފެޓްގެ ގޮތުގައި ހަށިގަނޑަށް ބޭނުންވާ ހަކަތަ ނުލިބޭނަމަ ކޮށާރުކުރެވިފައި ހުރި ފެޓް އިން ހަކަތަ ހޯދައެވެ. މިބައި ހުސްވުމުން ދެން ހަކަތަ ހޯދަނީ މަސްތަކުގައި ހުންނަ ޕްރޮޓީން އިންނެވެ. ކެއިންބުއިން މާމަދުކޮށްލުމުން ހަށިގަނޑު އަނަރޫފަވަނީ މިހެން ވެގެންނެވެ. އަދި ކާން ފުދޭވަރަށް ނުލިބޭކުދިން ބޮޑުނުވަނީ ވެސް މިހެން ވެގެންނެވެ.
ހަށިގަނޑަށް ބޭނުންވާ ޕްރޮޓީންގެ މިންވަރު ބިނާވެފައިވަނީ އެމީހެއްގެ އުމުރާއި ޖިންސާއި ސައިޒެއްގެ މައްޗަށެވެ. އަދި ކުޑަކުދިންނާއި މާބަނޑު މީހުންނަށް ބޭނުންވާ ޕްރޮޓީންގެ މިންވަރު އިތުރުވާނެއެވެ. އެއީ އައު ދިރުތައް އަވަހަށް އިތުރުކުރަން ބޭނުން ޖެހިފައިވާތީ އެވެ. އެމީހެއްގެ ކެއުމުގައި އެކުލެވޭ ކާނާގެ ބާވަތުން ވެސް ދުވާލެއްގެ ކެއުމުގައި ހިމަނަންޖެހޭ ޕްރޮޓީންގެ މިންވަރު ތަފާތު ވެއެވެ. ޖަނަވާރު ތަކުން ލިބޭ ބަހާހަމަ ޕްރޮޓީން އެކުލެވޭ ކާނާ ބޭނުންކުރާނަމަ ކެއުމުގައި ހިމަނަންޖެހޭ ޕްރޮޓީންގެ މިންވަރު މަދުވާނެއެވެ. ނަމަވެސް ގަސްގަހާ ގެހިން ލިބޭ ބަހާއުނި ޕްރޮޓީން އެކުލެވޭ ކާނާ ބޭނުންކުރާނަމަ ކާންޖެހޭ ވައްތަރާއި މިންވަރު އިތުރުކުރަންޖެހެއެވެ.
މަތީގައި ބަޔާންކޮށްފައިވާ ގޮތަށްބަލާއިރު ކާނާގައި ހިމަނަން ޖެހޭ ޕްރޮޓީން އެކަށައެޅުމުގައި ކާނާގެ ބާވަތަށް ވެސް ބަލަންޖެހެއެވެ. އެއީ ތަފާތު ކާނާގެ ބާވަތްތަކުން ހަށިގަނޑަށް ބޭނުންކުރެވޭ ޕްރޮޓީންގެ މިންވަރު ތަފާތުވާތީ އެވެ. ތަފާތު ކާނާއިން ލިބޭ ޕްރޮޓީން މިނަންގެންގުޅޭ ނާޅިއަކަށް ބޭނުންކުރަނީ ކުކުޅު ބިހެވެ. އެއީ އިންސާނުންގެ ޕްރޮޓީން އާއި ބިހުގެ ޕްރޮޓީން އުފެދިފައި ހުންނަނީ ދާދި އެއް އެމިނޯއެސިޑް ތަކަކުން ކަމަށްވާތީ އެވެ. ކުކުޅު ބިހުގެ ޕްރޮޓީން އިން ލިބޭ އެމިނޯއެސިޑް ތަކުން އިންސާނީ ޕްރޮޓީންގެ ހާރެއް ގަތާލުމަށްފަހު އެންމެ ފުކެއް ނޫނީ ބާކީވެގެން ނުދެއެވެ. ނަމަވެސް ތަރުކާރީ ޕްރޮޓީން އިން ލިބޭ އެމިނޯއެސިޑް ތަކުން އިންސާނީ ޕްރޮޓީންގެ ހާރެއް ގަތާއިރު ވަރަށް ގިނަ ފުއް ބާކީވެއެވެ. މިހެންވީމާ ބޮޑުމީހަކަށް ދުވަހަކަށް ހަށިގަނޑުގެ ބަރުމިނުގެ ކޮންމެ ކިލޯގްރާމް އަކަށް ބިހުގެ ޕްރޮޓީންގެ 0.7ގްރާމް އިން ފުދޭއިރު ޖުމުލަ ގޮތެއްގައި ތަރުކާރީ ޕްރޮޓީންގެ 1 ގްރާމް އިން ނޫނީ ނުފުދެއެވެ.
ކެއުމުގައި އެކުލެވޭ ފައިބަރު ގެ މިންވަރުންވެސް ކެއުމުގައި ހިމަނަންޖެހޭ ޕްރޮޓީންގެ މިންވަރަށް ބަދަލު އާދެއެވެ. އެއީ އެމިނޯއެސިޑް އުފެދެނީ ޕްރޮޓީން ހަޖަމުކުރެވިގެންކަމަށްވާތީ އެވެ. ކެއުމުގައި ފައިބަރު މަދުނަމަ ޕްރޮޓީން ހަޖަމުކުރެވޭލެއް ގިނަވާނެއެވެ. އަދި ފައިބަރު ގިނަ ކެއުމެއް ކައިފިނަމަ ޕްރޮޓީން ހަޖަމުކުރެވޭލެއް މަދުވާނެއެވެ. މިކަން މިހެން ހުއްޓަސް ފައިބަރު އިން ލިބޭ ފައިދާ ގިނަކަމުން ކެއުމުގައި ފައިބަރު ހިމެނުން މަދުކޮށްގެން ނުވާނެއެވެ.
ރިފަރެންސް[އުނިއިތުރު ގެންނަވާ]
- ކާނާގެ ފައިދާ - މިނިސްޓްރީ އޮފް ހެލްތު - ދިވެހިރާއްޖެ - 2003 | {"font_size": 26, "bars": true, "add_random_text": false, "add_boxes": false, "apply_data_augmentation": false} | |
vrd-batch-1/image_85.png | ކަންފަތުގެ ތޫރި ފަޅައިގެންދިއުން
ކަންފަތުގެ ތޫރި ފަޅައިގެންދިއުން(އިނގިރޭސި ބަހުން: / ) އަކީ ވަރަށް މަދުން ނަމަވެސް ދިމާވާ މައްސަލަ އެކެވެ. ގުދުރަތީ ގޮތުން އުފެދިފައިވާއިރު ކަންފަތުގެ ބޭރު މަގު އިންނަނީ ގުދުކޮށެވެ. މާނައަކީ ކަންފަތުގެ ތޫރިއަށް އެކަމުގެ ސަބަބުން ރައްކާތެރިކަން ލިބެއެވެ. ކަންފަތުގެ ތޫރި ފަޅައިގެންދިއުން ކުރިމަތިވާ ސަބަބު ތަކުގެ ތެރޭގައި ކަންފަތުގެ ތޫރި ނުސީދާކޮށް އަނިޔާއެއް ލިބުން އަދި ސީދާ ކަންފަތުގެ ތޫރިއަށް ލިބޭ އަނިޔާ އެއްގެ ސަބަބުން ކަންފަތުގެ ތޫރި ފަޅައިގެން ދިއުން ހިމެނެއެވެ. ނުސީދާގޮތެއްގައި ކަންފަތުގެ ތޫރިއަށް އަނިޔާއެއް ލިބިދާނެ ކަންތައްތަކުގެ ތެރޭގައި ކަންފަތް ދޮށުގައި ބާރަށް އަތްތިލަ ބަޑިޖެހުން ޖައްވުގެ ޕްރެޝަރަށް އަންނަ ބަދަލެއްގެ ސަބަބުން ތޫރި ފަޅައިގެން ދިއުން އަދި އެއްޗެއް ގޮވުމުގެ ސަބަބުން ކަންފަތުގެ ތޫރި ފަޅައިގެން ދިއުން ފަދަ ކަންތައްތައް ހިމެނެއެވެ. ސީދާ ގޮތެއްގައި ކަންފަތުގެ ތޫރިއަށް އަނިޔާއެއް ލިބިދާނެ ކަންތައްތަކުގެ ތެރޭގައި ކަންފަތުގައި އެއްޗެއް ތާށިވުން ކަންފަތަށް ޕިނެއް ދައްޗެއް ފަދަ އެއްޗެއް ވެއްދުން އަދި ކަންފަތް ދޮންނަށް އުޅުމުގެ ތެރޭގައި ހެދޭ ގޯހަކުން ތޫރި ފަޅައިގެން ދިއުން އަދި ޓެމްޕޯރަލް ކަށިގަނޑު ދިގަށް ބިދުން ހިމެނެއެވެ. ކަންފަތުގެ ތޫރި ފަޅައިގެން ދިއުމުން ފެނިދާނެ އަލާމާތްތަކުގެ ތެރޭގައި ކަންފަތުގައި ރިހުން ކަންފަތުން ލޭއައުން އަދި ނޭފަތަށް ފިތާލުމުން ކަންފަތުން ވައިނިކުތުން ފަދަ ކަންތައް ހިމެނެއެވެ. މީގެ އިތުރުން ރަގަޅަށް އަޑުނީވުން ނުވަތަ ބީރުވުން އަދި ކަންފަތުތެރޭގައި އަޑުގޮވުން ފަދަ ކަންތައްތައް ހިމެނެއެވެ. | {"font_size": 24, "bars": true, "add_random_text": true, "add_boxes": false, "apply_data_augmentation": false} | |
vrd-batch-1/image_86.png | އޮޅު އަލަ
އޮޅު އަލަ(ސައިންޓިފިކް ނަން: )ނުވަތަ (އިނގިރޭސި ބަހުން: )އަކީ އަލައިގެ ބާވަތެކެވެ. އޮޅުއަލައިގެ ތަފާތު ބާވަތްތައް ހިމެނެއެވެ. ދިވެހި ބަހުން އޮޅު އަލަ އަށް ފުރައްދެ އަލަ މިހެން ވެސް ކިޔައި އުޅެއެވެ. އޮޅު އަލަ އާންމުކޮށް ހެދެނީ ބޮޑެތި އޮޅުއޮޅުގައެވެ. ނަމަވެސް އޮޅުން ބޭރުގައި ވެސް އޮޅު އަލަ ހެދެއެވެ. ދިވެހި ރާއްޖޭގައި އެންމެ ގިނައިން އޮޅު އަލަ ހައްދާކަމަށް ފާހަގަ ކުރެވެނީ ހުވަދޫ ހިސާބު އެވެ.
ގޮބޮޅި އަލަ(ސައިންޓިފިކް ނަން: ) ނުވަތަ (އިނގިރޭސި ބަހުން: )އަކީ އޮޅުއަލައިގެ ބާވަތެކެވެ. ގޮބޮޅި އަލަ އާންމުކޮށް ހެދޭނީ ތަންކޮޅެއް ތިރިކޮށެވެ. ގޮބޮޅި އަލަ ހެދިފައި ހުންނަނީ ކުދި ފީނި ފީންޏަށް ވާގޮތަށެވެ. އޮޅު އަލައިގެ އެހެން ވައްތަރުތަކާ ޚިލާފަށް ގޮބޮޅި އަލައިގެ ނިރުފަޅާލެއް ގިނަވާނެއެވެ. ގޮބޮޅި އަލަ ސައިޒުން ވެސް ކުދިވާނެއެވެ. ހުންނާނީ ރުކުގައި އަޅާފައި ހުންނަ ބޮޑެތި ގޮބޮޅި އާއި އެއް ސައިޒަކަށެވެ. | {"font_size": 25, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_87.png | ފުރަތަމަޞަފްޙާ
އަމާޒު
މަޤްޞަދު
ދިވެހިބަހުގެ އެކެޑެމީގެ މަޤުޞަދަކީ ދިވެހިބަހާއި ދިވެހި ތާރީޙާއި ސަޤާފީތަރިކަ ދެމެހެއްޓުމަށްޓަކައި ކުރަންޖެހޭ މަސައްކަތްތައް ކޮއްގެންނާއި ބަހާއި ތާރީޚާއި ސަގާފީތަރިކަ އާއި ބެހޭ މަޢުލޫމާތު ޢާންމުންނަށްލިބޭނެ މަގުތައް ތަނަވަސްކޮށްދީގެން ދިވެހިންނަކީ ދިވެހިބަސް ހެޔޮކޮށް ބޭނުންކުރަން ދަންނަ ދިވެހިތާރީޚާ މެދު ފަޚުރުވެރިވާ ސަގާފީ ތަރިކައަށް ރައްކާތެރިވާ ބަޔަކަށް ހެދުން.
ޤާނޫނު
ދިވެހިރާއްޖޭގެ ޤައުމީ ބަހަށް އިސްކަންދިނުމުގެ ޤާނޫނު
(ކ) ރާއްޖޭގައި ޤައުމީ ފެންވަރުގައި ފާހަގަކުރުމަށް ސަރުކާރުން ކަނޑައަޅާ ދުވަސްތަކުގެ ތެރެއިން ދިވެހިބަހާއި އަދަބިއްޔާތާއި ޘަޤާފަތާއި ތަރިކައާބެހޭ ގޮތުން ފާހަގަކުރަންޖެހޭ ދުވަސްތައް ފާހަގަކުރުން.
އެކެޑަމީ އުފެދުން
އުފެދުން
ދިވެހިބަހުގެ އެކެޑަމީއަކީ ދިވެހިރާއްޖޭގެ ޤައުމީ ބަހަށް އިސްކަން ދިނުމުގެ ޤާނޫނުގެ 7 ވަނަ މާއްދާގެ (ހ) ގެ ދަށުން އުފައްދާފައިވާ މުއައްސަސާއެކެވެ. ދިވެހިބަހުގެ އެކެޑަމީކުރާ މައިގަނޑު މަސައްކަތަކީ ދިވެހިރާއްޖޭގެ ޤައުމީ ބަހަށް އިސްކަން ދިނުމުގެ ޤާނޫނު ދިވެހިރާއްޖޭގައި ތަންފީޒުކުރުމަށް ކުރަންޖެހޭ މަސައްކަތްތައް ރާވައި އެކަންކަމަށް ކަނޑައަޅަންޖެހޭ އުޞޫލުތަކާއި މިންގަނޑުތަކާއި ޤަވާޢިދުތައް ހަދައި އެކަންކަން ހިންގައި ބެލެހެއްޓުމެވެ. އަދި އެ ޤާނޫނާ ޚިލާފުވާފަރާތްތަކާ މެދު ޤާނޫނީ ގޮތުން އަޅަންޖެހޭ ފިޔަވަޅު އެޅުމުގެ އެންމެހައި ކަންކަން އިންތިޒާމްކޮށް ބެލެހެއްޓުންވެސް މެއެވެ.
ރައީސްގެ މެސެޖު
ދިވެހިބަހާއި ދިވެހި ތާރީޚާއި ދިވެހި ސަގާފަތާއި ދިވެހިއާދަކާދަ ރައްކައުތެރިކުރާށެވެ.
ޙަމްދާއި ޝުކުރުކުރަނީ ބަސްމށުންތެރިކަމުގެ ކުޅަދާނަކަން އިންސާނުންގެ ކިބައިގައިލެއްވި އަރަހުށި ހުސްޠާހިރުވަންތަ މާތް ސުބުޙާނަހޫ ވަތަޢާލާއަށެވެ. ޞަލަވާތާއި ސަލާމާއި ބަރަކާތްލެއްވުން އެދި ދުޢާކުރަނީ ބަސްމޮށުންތެރިކަމުގެ މަތިވެރި ނަމޫނާ އަޅަމެންނަށް ދެއްކެވި އިތުރު މާތް ރަސޫލާ މުޙައްމަދު ޞައްލަ ޢަލައިހި ވަސައްލަމައަށެވެ. މި ދުޢާގައި ކީރިތި މާތް ރަސޫލު ޞައްލަ ޢަލައިއި ވަސައްލަމްގެ އިތުރު އާލުންނާއި ޞަޙާބީން ޝާމިލްކުރަމެވެ.
ޚަބަރު
+04 2012 ޚަބަރު
ހިޔާލު ފޮށި
ނެލްސަން މަންޑޭލާސައުތު އެފްރިކާގެ ރައީސް
އޭނާ ދަންނަ ބަހަކުން މީހަކާ ވާހަކަ ދައްކައިފިނަމަ އެ އެއްޗެއް ދެނެގަންނާނީ އޭނާގެ ސިކުނޑިއެވެ. ނަމަވެސް އޭނާގެ އަމިއްލަ ބަހުން ވާހަކަދައްކައިފި ނަމަ އެ ބުނާ އެއްޗެއް ބަލައިގަންނާނީ އޭނާގެ ހިތެވެ.
މިސާލުބަސް
މިބަސް ބޭނުންކުރެވެނީ އެއްވެސް އިޚުތިޔާރެއް ބާރެއް ނެތްގޮތުގައި ކަމެއް ހަވާލު ކުރުމުންނެވެ. މިސާލަކަށް ގެޔެއްގެ ވެރިކަން ދީފައި އެގޭގެ އެއްވެސް ކަމަކަށް ބާރު ނުފޯރުވޭ ކަމުގައި ވަންޏާ މިބަސް ބޭނުންކުރެވިދާނެއެވެ. ނުވަތަ އެއްވެސް ބޭނުމެއް އަދި ފަސޭހައެއް ނުލިބޭގޮތަށް އެއްޗެއް ދީފިނަމަވެސް މިބަސް ބޭނުންކުރެވިދާނެއެވެ. މިސާލަކަށް ކާ އެއްޗެއް ދޭށޭ ބުނީމަ އެހެރީ ހަނޑުލާއި ކައްކާނެ އެއްޗެށެވެ. ކާށެވެ. މިފަދައިން ބުނެފިނަމަވެސް މި މިސާލުބަސް ބޭނުންކުރެވިދާނެއެވެ. މިސާލު ބަސް ދިވެހި ބަހުގައި ބޭނުންކުރުމަކީ ލިޔުމުގެ ބާރުގަދަވެ ކިޔާމީހާއަށް ލިޔުން ތަސައްވަރުކޮށްލަން ފަސޭހަވެގެންދާނެ ކަމެކެވެ. ޙާއްޞަކޮށް އެމިސާލުބަހުގައި ބުނާ އެއްޗެއް ކިޔާމީހާއަށް ފަހުމްވެއްޖެނަމައެވެ.
މޮހޮނަށް ދޯނި ދިނުން ނުވަތަ މޮހޮނަށް ދޯނިދިންހެން.
މި މިސާލުބަސް ބޭނުން ކުރެވޭނެ އެންމެ މުނާސަބަތު ހާލަތަކީ މީހެއްގެ ގަދަފަދަ ކަމުން ކަމާއިނުބެހި ދުރުގައި ތިބޭ މީހުންނަށް ވެސް އޭނާގެ ސަބަބުން އުނދަގޫ ފޯރާނެކަން ހާމަކުރުމަށްކަމުގައި އަޅުގަނޑަށް ފެނެއެވެ. މިސާލަކަށް ކިލާހެއްގައި ވަރަށް ރަނގަޅު ކުދިންތަކެއް ތިއްބައި ސަކަ މިޒާޖެއްގެ ކުއްޖަކު އެކިލާހަށް ވައްދައިފިނަމަ އޭނާގެ ސަބަބުން އެ ކިލާހުގެ އެހެން ކުދިންނަށް އުދަގޫވާނެކަން ހާމަކުރުމުގެ ގޮތުން " ކަޅުއަލީ ކަނޑުއަރައިފިއްޔާ އޮޑި ދޯނިފަހަރަށްވެސް އުނދަގޫވާނޭ" ބުނެވިދާނެއެވެ. ހަމައެހެންމެ އޮފީހަށް ހުށަހަޅާފައިވާ މައްސަލައެއް ނުބަލައި މައްސަލަ ލަސްވަމުންދާ ހާލަތެއްގައި އެކަން އަވަސް ކުރުމަށް މީހަކު އެކަމުގެ ތެރެއަށް ވަންނަމުން އޭނާގެ ސަބަބުން އޮފީހުގެ މުވައްޒަފުންނަށް އެކަން އަވަސް ކުރަން މަޖުބޫރުވާނެކަން ހާމަކުރުމަށާއި އެކަން ކުރެވޭކަމުގެ ޔަޤީންކަމެއްގެގޮތުން ތިމަންނަ އެކަމާއި މި އުޅެނީއޭ " ކަޅުއަލީ ކަނޑުއަރައިފިއްޔާ އޮޑިދޯނި ފަހަރަށްވެސް އިނދަގުވާނޭ" ބުނެވިދާނެއެވެ.
ކަޅުއަލީ ކަނޑުއަރައިފިއްޔާ އޮޑިދޯނި ފަހަރަށްވެސް އުނދަގޫވާނެއެވެ. | {"font_size": 24, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_88.png | ޑޯޕަމީން
ޑޯޕަމީން ނުވަތަ (އިނގިރޭސި ބަހުން: ) އަކީ ސިކުނޑިގެ ތެރޭގައިވާ ހައިޕޯތަލަމަސް ގައި އިންނަ އާކުއޭޓް ނިއުކްލިއަސް( ) އިން އުފައްދައި ދޫކުރާ ނިއުރޯ ހޯރމޯން އެކެވެ. ސިކުނޑިގެ ތެރޭގައި ޑޯޕަމީން މަސައްކަތްކުރަނީ ނިއުރޯ ޓްރާންސްމިޓަރ އެއްގެ ގޮތުގައެވެ. އެގޮތުން 5 ވައްތަރެއްގެ ޑޯޕަމީން ރިސެޕްޓަރ ތައް ހީވާގިކޮށް މުރާލި ކުރުވައެވެ. އެއީ 1,2,3,4,5 މި 5 ވައްތަރުގެ ރިސެޕްޓަރ އެވެ. ހައިޕޯތަލަމަސް އިން ދޫކުރާ ޑޯޕަމީންގެ މައިގަނޑު މަސައްކަތަކީ އެންޓީރިއޯ ޕިޓޫއިޓަރީ ލޯބް އިން ޕްރޯލެކްޓިން ދޫކުރުން މަނާކުރުމެވެ. ނުވަތަ އެމަސައްކަތަށް ހުރަސް އެޅުމެވެ. މީގެ އިތުރުން އެޑްރީނަލް މިޑުލާ ގައި ހިމެނޭ ކްރޯމަފިން ސެލް( ) ތަކުން ވެސް ޑޯޕަމީން ދޫކުރެއެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_89.png | އާޓިފިޝަލް ބީޗްގައި މިރޭ ބޭއްވި ޖުމްހޫރީ ޕާޓީގެ ޖަލްސާގައި އިލްހާމް ވިދާޅުވީ އޭނާ "ބޭނުންވެގެން ސޮއިކުރި ޕާޓީއަކީ ޖުމްހޫރީ ޕާޓީ" ކަމަށެވެ. އަދި އެ ޕާޓީގެ ޕޯޑިއަމް ބަދަލުކުރައްވާނީ ގާސިމާ އެކުގައި ކަމަށް ވެސް އޭނާ ވިދާޅުވި އެވެ.
"މިއީ ހަޔާތުގައި ވަރަށް އުފާވެރި ރެއެއް. މިތަނަކަށް އައިސް މިހުރީ ވަރަށް އުފަލުން. އަޅުގަނޑަކީ ފަހަތަށް ނުޖެހޭނެ މީހެއް" ޕީޕީއެމްގައި ޕްރައިމަރީގައި ބަލިވެވަޑައިގެންނެވި އުމަރު ނަސީރަށް ތާއިދުކުރެއްވި އިލްހާމް ވިދާޅުވި އެވެ.
އޭނާ ވިދާޅުވީ ޕާޓީ އާއި އަމިއްލަ މަގާމަކަށް ވުރެ ގައުމާއި އިސްލާމްދީން މުހިންމު ވާނެ ކަމަށާއި "މުހިންމު ވާނީ ނިކަމެތިންނަށް ކަންކަމުން މިންޖުކުރެވޭނެ ފޯމިއުލާއެއް" ކަމަށެވެ. އަދި އެ ފޯމިއުލާއަކީ ޖޭޕީ ކަމަށް ވެސް އިލްހާމް ވިދާޅުވި އެވެ.
މިއަދު ވިސްނަންވީ ގައުމާ މެދުގައި ކަމަށާއި ރިޔާސީ އިންތިހާބުގައި ވޯޓް ދެވޭ ގޮތަކުން ގައުމު އޮޔާ ހިނގައިދާނެ ކަމަށާއި ޖީއެމްއާރު ވެސް އެނބުރި އަތުވެދާނެ ކަމަށް އޭނާ ވިދާޅުވި އެވެ.
ސެޕްޓެމްބަރު މަހުގައި ރިޔާސީ އިންތިހާބުގައި ބާއްވާއިރު ތިމާގެ ވޯޓަކީ ސަމާސާއެއް ނޫން ކަމަށާއި މިފަހަރު އެންމެ މުހިންމު ކަމެއް ދޭންވީ ރާއްޖެތެރޭގެ މީހެއް ވެރިކަމަށް ގެނައުން ކަމަށް ވެސް އިލްހާމް ވިދާޅުވި އެވެ. އަދި ގާސިމާ ބެހޭ ގޮތުން އޭނާ ވިދާޅުވީ ގާސިމަކީ ރައްޔިތުންގެ އިހްސާސްތައް ދެނެވަޑައިގަންނަވާ ރާއްޖެތެރޭގެ ބޭފުޅެއް ކަމަށާއި މިފަހަރު އިންތިހާބުގައި ރާއްޖެތެރޭގެ މީހަކު ހޮވުން ވަރަށް މުހިންމު ކަމަށެވެ. އަދި ގަނޑުވަރުތެރޭގައި އުޅެބޮޑުވި ބޭފުޅުންނަކަށް "ފުޅި ބައްތިއަކީ ހުންނަ އެއްޗެއްކަމެއް ވެސް ނޭނގޭނެ" ކަމަށް އޭނާ ވިދާޅުވި އެވެ.
ގާސިމަކީ ޓެސްޓްކޮށްފައިވާ ބޭފުޅެއް ކަމަށާއި ރިޔާސީ އިންތިހާބުގައި ކޯލިޝަނެއް ނުހަދައި ވެރިކަން ކާމިޔާބު ނުކުރެވޭނެ ކަމަށް ވިދާޅުވެ ކޯލިޝަން ހެދުމަށް ވެސް އެންމެ ފަސޭހަ ވާނީ ގާސިމާ އެކު ކަމަށް އިލްހާމް ވިދާޅުވި އެވެ.
"ކޯލިޝަނަކާ ނުލައި ވެރިކަން ނުކުރެވޭނެ. އެއީ ރިޔަލިޓީ އަކީ" އިލްހާމް ވިދާޅުވި އެވެ.
ކުރިއަށް އޮތް 10 ވަރަކަށް ދުވަހުގެ ތެރޭގައި މަޖިލީހުގެ ދެތިން މެމްބަރުން ޖުމްހޫރީ ޕާޓީއާ ގުޅިގެންދާ ފެންނާނެ ކަމަށް ވެސް އިލްހާމް ވިދާޅުވި އެވެ. | {"font_size": 24, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_90.png | ސްޕައިނަލް ކޯޑް
ނާރު ރޮނދި ނުވަތަ ނާރު ވާފަށް ނުވަތަ (އިނގިރޭސި ބަހުން: ) އިންނަނީ މައިބަދައިގެ މަތިން ފެށިގެން ތިރިއަށް ކަށިތަކުގެ މެދުން އުފެދިފައިވާ މަގުގެ ތެރޭގައެވެ. މާނައަކީ ސްޕައިނަލް ކޯޑް ފެށިފައި އިންނާނީ ސިކުނޑީގެ ތިރިންނެވެ. އެހެންކަމުން ބޮލުގެ ނާށިގަނޑު ސިކުނޑި ހިމާޔަތްކޮށްދޭ އައްޑަނަ އަކަށް ވާފަދައިން މައިބަދައިގެ ކަށިތަކަކީ ސްޕައިނަލް ކޯޑް ހިމާޔަތްކޮށް ރައްކާތެރިކުރުމަށްޓަކައި ލެވިފައިވާ ގުދުރަތީ އައްޑަނަ އެކެވެ. ސްޕައިނަލް ކޯޑްގެ މައި ވަޒީފާ އަކީ ޕެރިފެރަލް ނާރވަސް ސިސްޓަމް ސިކުނޑިއަށް ފޮނުވާ ސިގްނަލްތައް ސިކުނޑިއާއި ހަމައަށް ގެންދިއުމުގައި މެދުވެރިއެއްގެ ދައުރު އަދާކުރުމެވެ.
ސްޕައިނަލް ކޯޑް (އިނގިރޭސި ބަހުން: ) އަކީ ބަދަތަކުގެ ތެރޭގައި އުފެދިފައިވާ މަގަކުން ދަތުރުކުރާ ނާރުތަކުގެ ބޮޑިއެކެވެ. މިނާރުތައް ރައްކާތެރި ކުރުމަކީ މިދެންނެވުނު ބަދަތަކުގެ އެއް މަސައްކަތެވެ. ކޮންމެ ދެބަދައެއްގެ ދޭތެރެއިން ސްޕައިނަލް ކޯޑް އާއި ގުޅިފައިވާ ނާރުތަކުގެ ޖޯޑެއް ދެފަރާތުން ނިކުމެއެވެ. މިނާރުތަކަކީ އެހިސާބުން ފެށިގެން ތިރިއަށް ހުންނަ ބައިތަކަށް ސަޕްލައިކުރާ އަދި އިހްސާސްތައް ސިކުނޑި އަށް ގެންގޮސްދީ ސިކުނޑިން ފޮނުވާ އަމުރުތައް އެހިސާބުގެ މަސްތަކަށް ގެނެސްދޭ ނާރުތަކެކެވެ. ބަދަތަކުގެ މައްސަލަ ތަކުގައި މިނާރުތަކަށް އަނިޔާވުމުން އުނަގަނޑާއި ފައިގައި ރިއްސާގޮތް ވެއެވެ. | {"font_size": 26, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_91.png | ދިވެހި ރައްޔިތުންގެ ޕާޓީ
ދިވެހި ރައްޔތުންގެ ޕާރޓީ އަކީ ދިވެހިރާއްޖޭގެ ޤާނޫނާއި ޤަވާއިދާއި އެއްގޮތަށް ހުއްދަ ލިބިގެން ހެދިފައްވާ ސިޔާސީ ޕާރޓީ އެކެވެ. 2 ޖޫން 2006 ގައި ދިވެހިރާއްޖޭގެ ޕާރލިމެންޓްގެ 50 މެމްބަރުންގެ ތަފާތުވުމެއް ނެތި ދިވެހިރާއްޖޭގައި ސިޔާސީ ޕާރޓީ އުފައްދައި ހިންގުމުގެ ބިލް ފާސްކުރވުނެވެ. މިބިލް ފާސް ކުރެވުނުތާ މާ ގިނަ ދުވަސްތަކެއް ނުވެ ދިވެހިރާއްޖޭގެ ދެވަނަ ސިޔާސީ ޕާރޓީގެ ގޮތުގައި ޑީ.އާރް.ޕީ () އުފެދުނެވެ. މިޕާރޓީގެ ބާނީ އަކީ އަދި ރައީސް އަކީ ދިވެހިރާއްޖޭގެ ކުރީގެ ރައީސުލްޖުމްހޫރިއްޔާ އަލްއުސްތާޛު މައުމޫނު ޢަބްދުލް ޤައްޔޫމް އެވެ.
ޕާޓީގައި އުޅެނީ ކޮންބައެއް[އުނިއިތުރު ގެންނަވާ]
- ދިވެހި ރައްޔިތުންގެ ޕާޓީ.ގެ ބާނީއަކީ އަލްއުސްތާޛު މައުމޫނު ޢަބްދުލް ޤައްޔޫމްއެވެ. އަދި ސަރުކާރުގެ ވަޒީރު ފެންވަރުގެ ބޭފުޅުންނާއި ސަރުކާރުގެ އެކި އިދާރާތަކުގެ އިސްވެރިންނާއި މުވައްޒަފުން އެންމެ ގިނައިން ޝާމިލުވަނީ ޑީ.އާރް.ޕީ ގައެވެ. ރައްޔިތުންގެ މަޖިލީހާއި ރައްޔިތުންގެ ޙާއްޞަ މަޖިލީހުގެ މެންބަރުންގެ ތެރެއިން ގިނަބޭފުޅުންނަކީވެސް ޑީ.އާރ.ޕީ ގެ އުޞޫލުތަކާއި ޢަމާޒުތައް ޤަބޫލުފުޅު ކުރައްވާ މިޕާޓީގެ މެންބަރުންގެ ގޮތުގައި ސޮއިކުރައްވާފައެވެ. ވިޔާފާރިއާއި އިޤްތިޞާދީ އެކި މަސައްކަތްތަކުގައި ހަރަކާތްތެރިވާ ފަރާތްތަކާއި އާންމު ރައްޔިތުންގެ ވަރަށް ގިނަ ބަޔަކުވެސް ވަނީ މިޕާޓީގެ މެންބަރުންގެ ގޮތުގައި ސޮއިކޮށްފައެވެ. އަދި މިހާރުވެސް ވަރަށް ގިނަ ބަޔަކުދަނީ މިޕާޓީގައި ބައިވެރިވެ ހަރަކާތްތެރިވަމުންނެވެ.
ޕާޓީގެ މަޤްސަދުތައް[އުނިއިތުރު ގެންނަވާ]
- ދިވެހި ރައްޔިތުންގެ ޕާޓީގެ މަޤްޞަދުތަކަކީ ރާއްޖޭގައި އޮތް އިސްލާމީ އެއްބައިވަންތަކަން ވަރުގަދަކޮށް ޙިމާޔަތްކޮށް ދިވެހި ޒުވާނުންނަކީ ރަނގަޅު އަޚްލާޤެއްގެ ޤައުމަށް ފައިދާހުރި ހުނަރުވެރި ބަޔަކަށް ހެދުމެވެ. އަދި ޤާނޫނާއި ގަވާއިދަށް ޙުރްމަތްތެރިކޮށްހިތުން ވަރުގަދަ ކުރުމާއި ޢަދުލު އިންޞާފުގެ ދާއިރާ ވަރުގަދަކުރުމާއި ދިވެހި މުޖްތަމަޢަކީ ދިވެހިން ބޭނުންވާ ގޮތަށް ކަންތައްތައް ބައްޓަންކުރާ މުޖްތަމަޢަކަށްވުން އެއީ މިޕާޓީން ޙާސިލުކުރަން ބޭނުންވާ މުހިންމު މަޤްސަދުތަކެކެވެ.
އަދި އޭއާއެކު ދިވެހިރާއްޖެއަކީ ބޭރުގެ ނުފޫޒުތަކުން ސަލާމަތްވެފައިވާ ރާއްޖެއަކަށް ހެދުމާއި ހިޔާވަހިކަމާއި ތަޢްލީމާއި ޞިއްޙަތާއި އަދި އެހެނިހެންވެސް އަސާސީ ޚިދްމަތްތައް ފަސޭހަކަމާއެކު އެންމެހާ ރައްޔިތުންނަށް ލިބޭނެ ގޮތްތައް ތަނަވަސްކުރުމާއި ދިވެހިރާއްޖޭގައި ތަޅާފޮޅުމެއްނެތި ހަމަޖެހުމާއެކު ޤައުމުގެ ކަންތައްތައް ހިންގާނޭ ހުނަރުވެރި ޒުވާން ޖީލުތަކެއް ހިންގުމުގެ ދާއިރާއަށް ތަޢާރުފްކޮށް ރައްޔިތުންގެ މަޞްލަޙަތު ރައްކާތެރި ކުރުމަށް ސާބިތު ޚިދްމަތްތެރިންތަކެއް ތައްޔާރުކުރުންވެސް މިޕާޓީގެ މަޤްސަދުތަކުގައި ހިމެނެއެވެ. | {"font_size": 26, "bars": true, "add_random_text": true, "add_boxes": false, "apply_data_augmentation": true} | |
vrd-batch-1/image_92.png | ނިއު ރޭޑިއަންޓަށް މި ސީޒަނުގައި ބަދަލުވި ގައުމީ ޓީމުގެ ކެޕްޓަން އަލީ އަޝްފާގު (ދަގަނޑޭ)ގެ ހެޓްރިކާ އެކު ދިރާގު ދިވެހި ލީގުގެ ފުރަތަމަ މެޗުގައި އެންމެ ފަހުގެ ޗެމްޕިއަން ވީބީ އަތުން 4- 0 އިން ނިއު ރޭ މޮޅުވެއްޖެ އެވެ.
ހަތަރު އަހަރު ވީބީ އަށް ކުޅުމަށް ފަހު މި ސީޒަނުގައި ނިއު އަށް ބަދަލުވި ދަގަނޑޭގެ އިތުރުން ރޭގެ މެޗުގައި ނިއު އަށް ލަނޑު ޖަހައިދިނީ ކެޕްޓަން އަހުމަދު ތޯރިގް (ޓޮމް) އެވެ.
މެޗުގައި ދަގަނޑޭގެ ފުރަތަމަ ލަނޑު ފެނުނީ މެޗުގެ 18 ވަނަ މިނިޓުގަ އެވެ. ވީބީގެ ގޯލާ ދިމާލަށް ދަގަނޑޭ ހުރަސްކޮށްލި ބޯޅަ ގޯލުގެ ތެރެއަށް ވަނީ ވީބީގެ ޑިފެންޑަރެއްގެ ބޮލުގައި ޖެހިފަ އެވެ.
ނިއު އިން ލީޑު ނެގިތާ ދެ މިނިޓު ފަހުން ވީބީގެ ޝަމްވީލް ގާސިމް (ބޮންޑާ) ނިއުގެ ޕެނަލްޓީ އޭރިޔާ ބޭރުން ފޮނުވާލި ބާރު ޝޮޓު ދިޔައީ ދަނޑި ކައިރިން ބޭރަށެވެ.
ދެވަނަ ހާފުގެ ކުރީކޮޅު މެޗުގެ ނަތީޖާ އެއްވަރުކުރަން ވީބީގެ ސިއެރަލިއޯން ފޯވަޑް އަބޫ ޑެސްމޮން އަށް ރަނގަޅު ފުރުސަތެއް ލިބުނެވެ. ނިއުގެ ޕެނަލްޓީ އޭރިޔާ ތެރެއިން ގޯލްކީޕަރު އިމްރާން ކައިރިން ނައްޓާލުމަށް ފަހު އަބޫ ގޯލާ ދިމާލަށް ބޯޅަ ފޮނުވާލި ނަމަވެސް ނިއުގެ ނައިޖީރިއާ ޑިފެންޑަރު ކިންގްސްލީ ޗުކްވުޑީ ވަނީ ގޯލު ރޮނގު މަތިން އެ ބޯޅަ ދިފާއުކޮށްފަ އެވެ.
މެޗުގެ 67 ވަނަ މިނިޓުގައި ދަގަނޑޭ ވަނީ ނިއުގެ ލީޑު ފުޅާކޮށްދީފަ އެވެ. ނިއުގެ މިޑްފީލްޑަރު އަހުމަދު ނިޔާޒް ތަނަވަސްކޮށްދިން ފުރުސަތެއްގައި ވީބީގެ ޕެނަލްޓީ އޭރިޔާ ތެރެއިން އެ ޓީމުގެ ތަޖުރިބާކާރު ޑިފެންޑަރު މުހައްމަދު ޖަމީލް (ޖަމްބޭ) ކައިރިން ނައްޓާލުމަށް ފަހު ދަގަނޑޭ ވަނީ ގޯލުގެ ތެރެއަށް ބޯޅަ ވައްދާލައިފަ އެވެ.
ނިއުގެ ނުރައްކާތެރި ހަމަލާތަކަކަށް ފަހު އެ ޓީމުގެ ތިން ވަނަ ލަނޑު މެޗުގެ ފަހު މިނިޓުގައި ކާމިޔާބުކޮށްދިނީ ކެޕްޓަން ޓޮމް އެވެ. ބަދަލު ކުޅުންތެރިއެއްގެ ގޮތުގައި ދެވަނަ ހާފުގައި ކުޅެން ނުކުތް ޝަހީމް އަބްދުލް ގާދިރު ވީބީގެ ޕެނަލްޓީ އޭރިޔާ ތެރެއަށް ހުރަސްކޮށްލި ބޯޅަ ޓޮމް ބޮލުން ގޯލުގެ ތެރެއަށް ވައްދާލިއިރު އޭރިޔާގެ ތެރޭގައި ތިބި ވީބީގެ ޑިފެންޑަރުންނަށް ތިބެވުނީ އޭނާ ދޫކޮށްލައިގެންނެވެ.
ދަގަނޑޭ ހެޓްރިކް ހެދީ މެޗުގެ އިތުރު ވަގުތުގެ ތެރޭގައި ކާމިޔާބުކުރި ލަނޑުންނެވެ. ވީބީގެ ޕެނަލްޓީ އޭރިޔާ ތެރެއިން އެ ޓީމުގެ ގޯލްކީޕަރު ހުސެއިން ހަބީބް ކައިރިން ނައްޓާލުމަށް ފަހު ދަގަނޑޭ ވަނީ ގޯލުގެ ތެރެ އަށް ބޯޅަ ވައްދާލައިފަ އެވެ. | {"font_size": 25, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_93.png | މޭޒު
މޭޒަކީ އިށީނދެގެންހުންނަ އިރު ހެޔޮވަރެއްގެ އުސްމިނެއްގައި ކާތަކެއްޗާއި އެހެނިހެންތަކެތި ބެހެއްޓުމަށް ގެންގުޅެވޭ ފަރުނީޗަރެކެވެ. އާއްމުގޮތެއްގައި ބޭނިންކުރެވޭ މޭޒުތައް ބޭނުންކުރެވެނީ ގޮނޑިތަކާއި އެކުގައެވެ. އެހެންނަމަވެސް ހުރިހާ މޭޒެއްގައި ތަކެތި އަޅައި ރައްކާކުރާނެ ވައްގަނޑެއް ނުހުރެއެވެ. އެހެންނަމަވެސް ވައްގަނޑެއް ހުންނަ މޭޒެއް ނަމަ އެއަށް ކިޔަނީ އެހެންނަމެކެވެ. މިގޮތުން މިބާވަތުގެ ތެރޭގައި <ކޮމޯޑްސް><ލޯބޯއިސް> އަދި ހެދުންއަޅާމޭޒުގެ ބާވަތްތައް ހިމެނެއެވެ.
މިބަހުގެ ހަޤީގަތް[އުނިއިތުރު ގެންނަވާ]
"މޭޒު" މިބަސް އައިސްފައިވަނީ ފްރެންޗް ބަހެއްކަމަށްވާ ޓޭބަލް"' އަދި ގަދީމީ އނގިރޭސި ޓޭބެލް އިންނެވެ. މިދެބަހުގެވެސް އަސްލަކަށް ވެފައިވަނީ ލެޓިން ބަހެއްކަމަށްވާ ޓެބިޔުލާ މިބަހުންނެވެ. މީގެ މާނައަކީ ތުނި ވަކި ބޮޑުމިނެއްގެ ދިގު ފިލާގަނޑެވެ. މަސައްކަތް ކުރުމުގައި ހާއްސަގޮތެއްގައި ބޭނުންކުރެވޭ މޭޒަށްކިޔައި އުޅެނީ މަސައްކަތުމޭޒެވެ.
މެޒުގެ ތަފާތު ބާވަތްތައް[އުނިއިތުރު ގެންނަވާ]
- އެނދެދޮށު މޭޒަކީ ނިދާކޮޓަރީގައި ބަހައްޓާ މޭޒެކެވެ. މިމޭޒަކީ ސޯނާގަޑި އާއި ނިދާބޮކިފަދަ ނިދާ ތެދުވުމަށް ގެންގުޅެވޭ ސާމާނު ބަހައްޓައި ހަދާ މޭޒެކެވެ.
- ކުރަހާމޭޒަކީ ވަކި ގޮތަކަށް ނުވަތަ ވަކި ފަރާތަކަށް ލަންބާލެވޭ ފަދަ ގޮތަކަށް ހުންނަ ހާއްސަ މޭޒެކެވެ. އެއީ ތިމާގެ ހުނަރު ދައްކައިލެވޭ ފަދަ ކުރެހުމެއް ކުރެހުމަށެވެ. ފަތިގަނޑެއްފަދަ ކުރެހުމަށް ބޭނުންކުރެވޭ އާލާތެއްވެސް މިމޭޒާއެކު ހުރެއެވެ
- ކޮފީ މޭޒަކީ <ސިޓިންގ ރޫމް> ގައި އިށީނދެއިނދެގެން ހުންނައިރު ބޭނުންކުރުމަށް ފޮތްތަކާއި ބުއިންތައް ބަހައްޓުމަށް ބޭނުންކެރެވޭ ކުޑަމޭޒެކެވެ.
- ރާޒުވާމޭޒަކީ ރާޒުވާކުޅުމަށް ބޭނުންކުރެވޭ ކުޑަމޭޒެކެވެ.
ބޭނުންތައް[އުނިއިތުރު ގެންނަވާ]
ވަގުތީގޮތުން ފަރިއްކޮޅު ތައްޔާރު ކުރެއްވުމަށްފަހު ތަށިތަކާއި މޭވާފަދަ ތަކެތި ބެހެއްޓުމަށް މޭޒު ބޭނުންކުރެވެއެވެ. ހަމައެހެންމެ މޭޒު ޗާޓުތަކާއި ގަނޑުތައް ލިޔެކިޔެހަދާއިރު ފަތުރާލުމަށް ބޭނުންކުރެވެއެވެ. އަދި އެކަކުގެ މަސައްކަތްތެރިކަން ދައްކާލުމަށާއި އޭނާ އަތުން ހިފައިގެންގުޅޭ ތަޅުދަނޑީގައިލާތަކެއްޗާއި ގަލަން ފަދަ ސާމާނުތައް ބެހެއްޓިދާނެއެވެ. މޭޒުތައް ބައެއްފަހަރު އެހެން ފަރުނީޗަރުތަކުގައިވެސް ބޭނުންކުރެވެއެވެ. މޭޒުމަތީގައި ތަކެތި ވަގުތީގޮތެއްގައި ބެހެއްޓުމުގެ ބަދަލުގައަ ދާއިމީގޮތުންވެސް ބެހެއްތިދާނެއެވެ. މިގޮތުން މޭޒުމަތީގައި ޓީވީއެއް ނުވަތަ ކޮމްޕިއުޓަރެއް ނުވަތަ ފަރުމާ ކުރުމުގެ ގޮތުން (މާވަށިގަނޑާއި މޭޒުމަތީގައި އަޅާފޮތިގަނޑު) ބެހެއްޓުން ހިމެނެއެވެ.
ގަދީމީ ގޮތުންމޭޒު[އުނިއިތުރު ގެންނަވާ]
އެންމެ ފުރަތަމަ މޭޒު އުފައްދައި ބޭނުންކުރީ ގަދީމީ މިސްރު މީހުންނެވެ. އެއީ އެމީހުން އިށީނދެ ހެދުމަކަށް ނޫނެވެ. | {"font_size": 25, "bars": false, "add_random_text": true, "add_boxes": false, "apply_data_augmentation": true} | |
vrd-batch-1/image_94.png | ހަކުރު ބަލީގައި ލޯހަލާކުވުން
ހަކުރު ބަލީގައި ލޯހަލާކުވުން(އިނގިރޭސި ބަހުން: ) މާނަ ކުރެވެނީ ހަކުރު ބަލި ޖެހުމާއި ވިދިގެން ގިނަ ދުވަސްވެ ލޮލުގެ މައްސަލަތައް ފެންމަތިވުމަށެވެ. ޢާންމު ގޮތެއްގައި ހަކުރު ބައްޔާއި ގުޅިގެން ލޮލުގެ މައްސަލަ ކުރިމަތިވާ ލޮލުގެ އަސާސީ ގުނަން އަކީ ލޮލުގެ ފަހަތުގައިވާ އައްޔަށް ނާޒުކު ބައެއް ކަމުގައިވާ ރެޓިނާ އޭ ކިޔޭ ނާރު ފަށަލަ އެކެވެ. މާނަ އަކީ ހަކުރު ބައްޔާއި ގުޅިގެން ރެޓިނާ ހަލާކުވެ މައްސަލަތައް ކުރިމަތިވުމެވެ.
ލަފްޒީ ގޮތުން ބަލާއިރު ޑައެބިޓިކް ރެޓިނޮޕަތީ ގެ މާނަ ބަލާލަމާ ހިނގާށެވެ.
- ޑައެބިޓިކް:- ހަކުރު ބަލި
- ރެޓިނޯ:- ނިސްބަތްކުރެވެނީ ލޮލުގެ ފަހަތުގައިވާ ޓިޝޫއެއް ކަމުގައިވާ ރެޓިނާ އަށް
- ޕަތީ:- މިބަހުގެ މާނަ އަކީ ބަލި އެވެ.
އެހެންކަމުން ޖުމުލަ މާނަ އަކީ ހަކުރު ބައްޔާއި ގުޅިގެން ދިމާވާ ރެޓިނާގެ ބަލިތައް މިއެވެ.
ރެޓިނާ އަކީ ތަނެއް ނުވަތަ އެއްޗެއް ފެންނަހިނދު އެއެއްޗެއްގެ ސޫރަ ނަގައިގަނެ އެ މަންޒަރެއް ނުވަތަ އެސޫރައެއް ސިކުނޑިއަށް ފޮނުވައިދޭ ފަރާތެވެ.
ހަކުރު ބައްޔާއި ގުޅިގެން ލޮލަށް ކުރިމަތިވާ މައްސަލަ ތަކުގެ ތެރޭގައި ލޮލުގެ ފެނުން ދަށްވުން އަދި ލޯއަދިރިވުން ފަދަ ކަންތައްތައް ހިމެނެއެވެ. ހަކުރު ބަލީގައި ގިނަ ދުވަސްވާވަރަކަށް ލޮލަށް ދިމާވާ މިފަދަ އުދަގޫތައް އިތުރަށް ގޯސްވެގެން ދެއެވެ. އެންމެ ފުރަތަމަ ވާގޮތަކީ ލޭހޮޅިތައް ނިކަމެތިވަނީ އެވެ. އަދި އޭގެ ސަބަބުން ލޭހޮޅިތަކުން ލެޔާއި ދިޔަ ރެޓިނާގެ ތެރެއަށް ފޭދޭގޮތް ވަނީއެވެ. އެހެންކަމުން ހަކުރު ބައްޔާއި ގުޅިގެން ރެޓިނާ އަށް ކުރިމަތިވާ އެންމެ އާންމު މައްސަލަ އަކީ މިއީއެވެ. | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_95.png | ހިންދީ
ހިންދީ
ވާހަކަދައްކާތަން:ހިންދުސްތާން
ވާހަކަދައްކާ ސަރަހައްދު:ދެކުނު އޭޝިޔާ
ވާހަކަދައްކާ މީހުންގެ އަދަދު:480 މިލިއަން ދޭސީން
ވަނަ:2
ބަސް ނިސްބަތްވާ އާއިލާ:ހުޅަނގު - ހިންދުސްތާނީ
ހިންދު - އީރާނީ
ހިންދު - އާރީ
ހިންދީ
ލިޔުމުގެ ނިޒާމު:ދޭވަނާގަރީ
ރަސްމީ ހައިސިއްޔަތު
ރަސްމީބަސް:ހިންދުސްތާނު ގައި
ގަވައިދު އެކަށައަޅަނީ:މަރުކަޒީ ހިންދީ އިދާރާއިން
ބަހުގެ ކޯޑުތައް
_639-1
_639-2
_639-3
ހިންދީ ބަހަކީ ހުޅަނގު-ހިންދުސްތާނީ އާއިލާގެ ބަހެކެވެ. މައިގަނޑު ގޮތެއްގައި ހިންދީ ބަހުން ވާހަކަ ދައްކާ މީހުން ތިބީ އުތުރާއި މެދުތެރެއާއި ހުޅަނގު ހިންދުސްތާނުގައެވެ. ހިންދުސްތާނުގެ ރަސްމީ 18 ބަހުގެ ތެރެއިން އެންމެ މުހިއްމު ބަހެވެ. ވަރަށް ގިނަ ފަހަރު ހިންދީ ބަހާއި އުރުދޫ ބަހާ ދެމެދު ހުންނަނީ ކޮން ތަފާތުތަކެއް ކަމާ މެދު ސުވާލު އުފެދޭތަން އާދެއެވެ. މި ސުވާލުގެ ޖަވާބަކީ ހިންދީ ބަހާއި އުރުދޫ ބަހަކީ ހިންދުސްތާނީ ބަހުގެ ދެގޮތްޕެވެ. ހިންދީ ބަސް ލިޔަނީ ދޭވަނާގަރީ އަކުރުންނެވެ. އުރުދޫ ބަސް ލިޔަނީ ފާރިސީ އަކުރުންނެވެ. ހިންދީ ބަހުގެ ބަސްކޮށާރުގައި ގިނައީ ސެންސިކިރުތު ޝަބްދުތަކެވެ. އުރުދޫ ބަހުގެ ބަސްކޮށާރު ބިނާވެފައި ވަނީ ފާރިސީ ލަފުޒުތަކުގެ މައްޗަށެވެ. ބޮލީވުޑްގެ ފިލްމުތަކުގައި ބޭނުން ކުރަނީ އުރުދޫ ބަހާއި ހިންދީ ބަހުގެ ވެސް އަސްލު ކަމުގައިވާ ހިންދުސްތާނީ ބަސް ކަމަށް ވުމުން އުރުދޫ ބަސް ދަންނަ މީހުންނަށް ވެސް އަދި ހިންދީ ބަސް ދަންނަ މީހުންނަށް ވެސް ފިލްމީ ބަހުރުވަ އެނގެނީއެވެ.
ފިހުރިސްތު
ސަރަޙައްދު[އުނިއިތުރު ގެންނަވާ]
ހިމާޗަލް ޕްރަދޭޝާއި ދިއްލީ އާއި ހަރިޔާނާ އާއި ޗަންދީގަޅާއި އުއްތަރް ޕްރަދޭޝާއި ރާޖަސްތާނާއި މަދްޔަ ޕްރަދޭޝާއި ބިހާރާއި އުއްތަރާންޗަލާއި ޖަރްކަންދާއި ޗައްތީސްގަރް މިއީ ހިންދީ ބަހުގެ ނުފޫޒު އެންމެ ވަރުގަދަ ރާއްޖެ ތަކެވެ. މީގެ އިތުރުން ގުޖުރާތާއި ޕަންޖާބާއި ކަޝްމީރުގައި ވެސް ހިންދީ ބަހުން ވާހަކަ ދައްކާ ހަދައެވެ. މި ތިން ރާއްޖެ އަކީ ވެސް އަމިއްލަ ބަހެއް އޮވެ އެބަހުން ވާހަކަ ދައްކާ ރާއްޖެ ތަކެވެ. ޝަހަރު ތަކުގެ ތެރެއިން މުންބާއީ އާއި ދިއްލީ އާއި ޗަންދީގަޅާއި އަހުމަދުއާބާދާއި ކަލްކައްތާ އާއި ބެންގަލޫރާއި ހައިދަރުއާބާދުގެ އިތުރުން މައިސޫރުގައި ވެސް ހިންދީ ބަހުން ވާހަކަ ދައްކާ މީހުން ވަރަށް ގިނައެވެ. ހިންދުސްތާނާއި ޕާކިސްތާނުގެ ރާއްޖެ ތަކުގެ އިތުރުން ދެކުނާއި އިރުމަތީ އެފްރިކާގެ ގައުމުތަކުގައި ދިރިއުޅޭ ހިންދުސްތާނީ އާބާދީގެ ތެރޭގައި ބޭނުން ކުރެވޭ މައިގަނޑު ބަހަކީ ހިންދީ ބަހެވެ. މި ގައުމުތަކުގެ އިތުރުން ފިޖީ އާއި މޮރިޝަސް އާއި ގުއާނާ އާއި ސުރިނާމާއި ޓިރިންޑާޑު އަދި ޓޮބޭގޯ ގެ އިތުރުން މެލޭޝިޔާ އާއި އަސޭކަރައިގައި ވެސް ހިންދީ ބަހުން ވާހަކަ ދައްކާ މީހުން މަދެއް ނޫނެވެ.
އަސްލުންގެ އަދަދު[އުނިއިތުރު ގެންނަވާ]
ހިންދީ ބަހަކީ ދުނިޔޭގައި އެންމެ ގިނަ މީހުން ވާހކަ ދައްކާ ބަސްބަހުގެ ތެރެއިން އެއް ބަހެވެ. މާދަރީ ބަހެއްގެ ގޮތުގައި ގާތްގަނޑަކަށް 480 މިލިއަން މީހުން ހިންދީ ބަހުން ވާހަކަ ދައްކާއިރު ދެވަނަ ބަހެއްގެ ގޮތުގައާއި އެނޫން ގޮތްގޮތުން ހިންދީ ބަހުން ވާހަކަ ދައްކާ މީހުންގެ އަދަދު 900 މިލިއަނަށް ވުރެ ގިނައެވެ. މީގެ މާނައަކީ ދުނިޔޭގެ އާބާދީގެ ފަސްބައިކުޅަ އެއްބައި މީހުންނަށް ހިންދީ ބަސް ފަހުމުވެއެވެ. މާދަރީ ބަހުގެ ގޮތުގައި ހިންދީ ބަހުން ވާހަކަ ދައްކާ މީހުންގެ އަދަދަށް ބަލާއިރު ހިންދީ ބަހަކީ ދުނިޔޭގައި 2 ވަނަ އަށް އެންމެ ގިނަ މީހުން ވާހަކަ ދައްކާ ބަހެވެ. 1991 ވަނަ އަހަރުގެ ބޯހިމެނުމުން ދައްކާ ގޮތުން ހިންދުސްތާނުގެ އާބާދީގެ 40.22% މީހުންނަށް ހިންދީ ބަހުން ވާހަކަ ދައްކަން އެނގެއެވެ. ހިންދުސްތާނުގައި މާދަރީ ބަހެއްގެ ގޮތުގައި ރާދަ ހިންދީ ބަހުން ވާހަކަ ދައްކާ 180 މިލިއަން މީހުން އެބަތިއްބެވެ. 300 މިލިއަން މީހުން މި ބަސް ބޭނުން ކުރަނީ ދެވަނަ ބަހެއްގެ ގޮތުގައެވެ. ހިންދުސްތާނުން ބޭރުގައި ނޭޕާލުގައި 8 މިލިއަން މީހުން ދެކުނު އެފްރިކާގައި 890000 މީހުން މޮރިޝަސް ގައި 685000 މީހުން އެމެރިކާގައި 317000 މީހުން ޔަމަނުގައި 233000 މީހުން ޔޫގެންޑާ ގައި 147000 މީހުން ޖަރުމަނުގައި 30000 މީހުން ނިއުޒިލޭންޑުގައި 20000 މީހުން ސިންގަޕޫރު ގައި 5000 މީހުން ދިވެހިރާއްޖޭގައި 4000 މީހުން ތިބިއިރު އިނގިރޭސިވިލާތާއި އެކުވެރި އަރަބި އިމާރާތުގައި ހިންދީ ބަހުން ވާހަކަ ދައްކާ މީހުންގެ އަދަދު ވަރަށް ގިނައެވެ. އަދި މީގެ އިތުރުން އޮސްޓޭލިޔާ އާއި ކެނެޑާ ގައިވެސް ހިންދީ ބަހުން ވާހަކަ ދައްކާ މީހުން ގިނަ އަދަދަކަށް އެބަ ތިއްބެވެ. ހިންދީ ބަހާއި އުރުދޫ ބަހަކީ ހިންދުސްތާނީ ބަހުގެ ދެގޮފި ނުވަތަ ދެ ބަހުރުވަ ކަމަށް ވާތީ އުރުދޫ ބަހުގެ އަހުލުވެރިންނަށް ހިންދީ ހަމަ އެފަދައިން ހިންދީ ބަހުގެ އަހުލުވެރިންނަށް އުރުދޫ އެނގެއެވެ. އެހެން ނަމަވެސް މާދަރީ ބަހެއްގެ ގޮތުގައި އުރުދޫ ބަހުން ވާހަކަ ދައްކާ މީހުންގެ މާދަރީ ބަހަކީ ހިންދީ ބަސް ކަމުގައެއް ނުބެލެއެވެ. ހަމަ އެފަދައިން މާދަރީ ބަހެއްގެ ގޮތުގައި ހިންދީ ބަހުން ވާހަކަ ދައްކާ މީހުންވެސް އުރުދޫ ބަހުގެ އަސްލުންގެ ތެރެއަކު ނުގުނެއެވެ.
ތާރީޚު[އުނިއިތުރު ގެންނަވާ]
ހިންދީ ބަހަކީ ސެންސިކިރުތު ބަހުން އުފެދިފައިވާ ހިންދުސްތާނީ ބަހުގެ ގޮތްޕެކެވެ. ހިންދީ ބަސް މިއަދު މިއޮތް ގޮތަށް އުފެދުމުގެ ތެރޭގައި އެބަސް ދަތުރުކޮށްފައިވާ މަގަކީ މެދުތެރޭ ހިންދު-އާރީ ޕްރާކްރިއްތް ބަސްބަހުން މެދުޒަމާނުގެ އަޕަބްރަމްޝާ ތެރެއިންނެވެ. ރާދަ ކުރެވިފައިވާ ހިންދީ ބަސް ހިންދުސްތާނުގެ ރަސްމީ ބަހެއްގެ ގޮތުގައި ހިމެނުނީ 26 ޖަނަވަރީ 1950 މ. ގައެވެ. ހިންދީ ބަހުގެ އިތުރުން އިނގިރޭސި ބަހާއި އަދި އިތުރު 21 ބަހެއް ހިންދުސްތާނުގެ ގާނޫނު އަސާސީން އެތާގެ ރަސްމީ ބަސްތަކުގެ ގޮތުގައި ތަސްދީގު ކޮށްފައި ވެއެވެ.
ރާދަ ހިންދީ[އުނިއިތުރު ގެންނަވާ]
ހިންދުސްތާނަށް އާޒާދީ ލިބުމަށް ފަހުގައި ހިންދުސްތާނުގެ ސަރުކާރުން ހިންދީ ބަސް ރާދަކުރުމުގެ މަސައްކަތް ފެށިއެވެ. މިގޮތުން ތިރީގައި މިވާ ބަދަލުތައް އައެވެ.
- ހިންދީ ބަހުގެ ނަޙޫ ރާދަކުރުން: ހިންދީ ބަހުގެ ނަޙޫ ދިރާސާކޮށް އެކުލަވައިލުމަށްޓަކައި 1954 ވަނަ އަހަރު ހިންދުސްތާނުގެ ސަރުކާރުން ކޮމިޓީއެއް އެކުލަވައިލިއެވެ. މިކޮމިޓީގެ ރިޕޯޓް ނެރެފައިވަނީ 1958 ވަނަ އަހަރުއެވެ. އެއީ "ޒަމާނީ ހިންދީގެ އަސާސީ ނަޙޫ" ގެ ގޮތުގައެވެ.
- ހިންދީ ބަހުގެ އިމްލާ ރާދަކުރުން
- ދޭވަނާގަރީ އަކުރު ރާދަކުރުން
- ދޭވަނާގަރީ އަލިފުބާ ލިއުމުގެ އިލްމީ މަގު
- އެހެން ބަސްބަހުގެ ޝަބްދުތައް ލިއުމަށް ޓަކައި އަކުރުތަރުޖަމާ އަށް ބޭނުންވާ އަކުރު އުފެއްދުން
ބަސްކޮށާރު[އުނިއިތުރު ގެންނަވާ]
ރާދަ ހިންދީ ބަހުގައި ހުންނަ ގިނަ އިސްތިލާހުތައް ނެގިފައިވަނީ ސެންސިކިރުތު ބަހުންނެވެ. ރާދަ ހިންދީ ނުވަތަ ޝުއްދަ ހިންދީ ބަސް އާންމުކޮށް ބޭނުން ކުރެވެނީ އާންމު ތަގުރީރުތަކުގައާއި ރޭޑިއޯ އަދި ޓީވީ ކަބަރުގައެވެ. އާންމު ދިރިއުޅުމުގައި ގިނަ މީހުން ބޭނުންކޮށް އުޅޭނީ ހިންދުސްތާނީ ބަހުގެ ކޮންމެވެސް ބަހުރުވައެކެވެ. މި ބަހުރުވަ ތަކުގައި ގިނަ އަދަދަކަށް ފާރިސީ ބަހުގެ ލަފުޒުތައް ހިމެނިފައިވެއެވެ. މީގެ އިތުރުން އިނގިރޭސި ބަހާއި އަދި އެނޫން އެހެން ބަސްބަހުން ގެނެވިފައިވާ ލަފުޒުތައް ވެސް ބޭނުން ކުރެވެއެވެ. އާންމު އުރުދޫ އާއި އާންމު ހިންދީ ތަފާށތު ބަހެއްގެ ގޮތުގައި ވަކި ކުރެވޭ ވަރަށް ވުރެ އެއްގޮތްކަން ބޮޑެވެ. ސަބަބަކީ އާންމު ހިންދީ އާއި އާންމު އުރުދޫގެ ގޮތުގައި ބެލެވިފައިވަނީ ހިންދުސްތާނީ ބަހުގެ އެކި ބަހުރުވަތައް ކަމަށް ވާކަމެވެ. މިއަދު މިދެބައި ވަކި ކުރާއިމަކީ ބަސްކޮށާރުގެ އަސްލެވެ. ސެންސިކިރުތު އަސްލާއި ފާރިސީ އަސްލެވެ.
ބަހުރުވަތައް[އުނިއިތުރު ގެންނަވާ]
ހިންދީ ބަހުގެ ބަހުރުވަތައް ގިނަގުނަ އެވެ. ހަމަ އެފަދައިން ބަހުރުވަތައް ކަމުގައި ކަނޑއެޅުމުގައި ވެސް ރާދަ ހަމައެއް ނޯވެއެވެ. މިސާލަކަށް ޕަންޖާބީ ބަހާއި ނޭޕާލީ ބަހަކީ ވަކި ދެބަހެއްގެ ގޮތުގައި ބެލެވޭއިރު އެއީ ހިންދީ ބަހުގެ ދެ ބަހުރުވަ ކަމުގައިވެސް ބެލެވެއެވެ. ގިނަ ފަހަރަށް ހިންދީ ބަހުގެ ބަހުރުވަތައް ބަހާލެވެނީ ދެ ބަޔަކަށެވެ. އެއީ ހުޅަނގު ހިންދީ އާއި އިރުމަތީ ހިންދީ އަށެވެ. މި ދެބައިގެ ތެރޭގައި ކުދިކުދި އެތައް ބައެއް ހިމެނިފައި ވެއެވެ. ތިރީގައި މިވާ ލިސްޓުގައި ވަނީ ހިންދީ ބަހުގެ ބަހުރުވަތަކެވެ. މީގެ ތެރޭގައި ބޯ އަކުރުން ފާހަގަ ކުރެވިފައި އެވަނީ ވަކި ބަހެއްގެ ގޮތުގައި ވެސް ބެލެވޭ ބަހުރުވަ ތަކުގެ ނަންތަކެވެ.
- ހިންދުސްތާނީ (ރާދަ ހިންދީވެސް އެކުލެވޭ ގޮތުން) އަދި ރާދަ އުރުދޫ އާއި އުރުދޫ ބަހުގެ ސަރަހައްދީ ބަހުރުވަތައްވެސް ހިމެނޭ ގޮތުން.
- ކަދިބޮލީ ނުވަތަ ސަރިންދީ މި ބަހުރުވައިން ވާހަކަ ދައްކަނީ ހުޅަނގު އުއްތަރަ ޕްރަދޭޝްގައެވެ. މިއީ ރާދަ ހިންދީ ބަހުގެ އަސާސް ކަމުގައި ބެލެވޭ ބަހުރުވައެވެ.
- ޗައްތީސްގަޅީ ބައެއް ފަހަރު ލަހަރިޔާ އަދި ކަލްވާހީ ގެ ނަމުން ވެސް ފާހަގަ ކުރެވޭ. މި ބަހުން ނުވަތަ ބަހުރުވައިން ވާހަކަ ދައްކަނީ ވަރަށް ފަހުން އުފެދުނު ރާއްޖެއެއް ކަމުގައިވާ ޗައްތީސްގަޅް ގައެވެ.
- ބަގޭލީ މި ބަހުން ނުވަތަ ބަހުރުވައިން ވާހަކަ ދައްކަނީ މަދްޔަޕްރަދޭޝް ރާއްޖޭގެ ސަރަހައްދެއް ކަމުގައިވާ ބަގޭލްކަންދު ގައެވެ.
- އަވާދީ މި ބަހުން ނުވަތަ ބަހުރުވައިން ވާހަކަ ދައްކަނީ ކުރީގެ އަވާދު ނުވަތަ އޫދު ރަސްކަން އޮތް ސަރަޙައްދު ކަމުގައިވާ މެދުތެރޭ އުއްތަރްޕްރަދޭޝް ގައެވެ.
- ބިހާރީ މި ބަހުރުވަ ނުވަތަ ބަހަށް ނިސްބަތްވާ ކުދި ބަހުރުވަތައް ވެސް ވަރަށް ގިނައެވެ. އޭގެ ތެރޭގައި އަންގިކާ ބޮޖްޕޫރީ ސަރްނާމީ މައިތިލީ (މިހާރު ބިހާރުގެ ރަސްމީ ބަހެއް) މަގާހީ ވައްޖިކާ
- ރާޖަސްތާނީ މި ބަހުރުވަ ނުވަތަ ބަހަކީ ރާޖަސްތާނުގައި ވާހަކަ ދައްކާ ބަހެވެ. މި ބަހަށް ނިސްބަތްވާ ކުދިބަހުރުވަތައް ވެސް މަދެއް ނޫނެވެ. މިގޮތުން މަރްވަރީ އާއި މެވާތީ (ނުވަތަ މެވާރީ) އާއި ޖައިޕޫރީ ހިމެނެއެވެ.
- ބްރަޖްބާޝާ
- ބުންދޭލީ (އުއްތަރް ޕްރަދޭޝްގެ ޖާންސީ އިލާކާގެ ބުންދެލްކަންދު ސަރަހައްދު ގައި)
- ހަރިޔާންވީ (ބަންގަރު ނުވަތަ ޖަތު) ހަރިޔާނާގައި
- ކަނައުޖީ (އުއްތަރްޕްރަދޭޝް ގެ ކަނައުޖުގައި)
- ވަރަނާސީ (މިއީ ރާދަ ހިންދީ ބަސް ސެންސިކިރުއްތައިގެން ހިންދޫންގެ ކީރިތި ޝަހަރު ވަރަނާސީ ނުވަތަ ބަނާރަސް ގައި ބޭނުން ކުރެވޭ ގޮތެވެ.)
- މުންބާއީ ހިންދީ ނުވަތަ ހިންދުސްތާނީ (ބޮލީވުޑުގެ ފިލްމު ތަކުގައި ބޭނުން ކުރެވޭ އާންމު ބަހުރުވަ). ބޮލީވުޑުގެ ފިލްމުތަކުގައި ބައެއް ރޯލުތަކުގައި އެހެނިހެން ބަހުރުވަތައް ވެސް ބޭނުންކޮށްފައި ހުރެއެވެ. އަދި ބައެއް ފިލްމުތައް އެހެން ބަހުރުވަ ތަކުންވެސް ހުރޭމެއެވެ. މި ހުރިހާ ފިލްމަކީ ވެސް ހިންދުސްތާނީ ފިލްމެވެ. މިގޮތުން ގަންގާ ޖަމުނާ ފިލްމުގައި ބޮޖްޕޫރީ ޝޯލޭގައި ސޫރްމާ ބޯޕާލީ ބޯޕާލީ ބަހުރުވައިން ޕަހެލީ ފިލްމުގައި ރާޖަސްތާނީ ފިލްމު ބަންޑިއްތް ކުއީން ގައި ބުންދޭލީ ޝައްތްރަންޖް ކޭ ކިލާޅީ ގައި އަވާދީ އަންކޫރު ގައި ދެކަނީ މުންބާއީ ހިންދުސްތާނީ ނުވަތަ ބަންބައިއާ ހިންދީ އެހެނިހެން ގިނަ ފިލްމުތަކުގައި. އެއްވެސް ފިލްމެއްގައި ބަހުރުވަ އޭގެ އަސްލު ޝުއްދަ ގޮތުގައި ބޭނުމެއް ނުކުރެއެވެ. މީގެ ބަދަލުގައި އެހެން ބަހުރުވަތައް މަސްހުނި ކޮށްފައި ހުރެއެވެ. މިއީ ފިލްމުގެ ވިޔަފާރި ރަނގަޅު ކުރުމަށް ކުރާ ކަމެކެވެ.
އަޑުތައް[އުނިއިތުރު ގެންނަވާ]
ރާދަ ހިންދީގައި 11 ލީނާއި 35 ސުކުންއަކުރު އޮވެއެވެ.
ލީނު[އުނިއިތުރު ގެންނަވާ]
މިތާގައި މިވަނީ ހިންދީބަހުގެ ލީނުތަކާއި އޭގެ މަގާމު ދައްކައިދޭ ޗާޓެކެވެ.
ލިޔެކިޔުމުގެ ނިޒާމު[އުނިއިތުރު ގެންނަވާ]
ހިންދީ ބަސް ލިއުމަށް ބޭނުންކުރާ އަކުރަކީ ދޭވަނާގަރީ އަކުރެވެ. މިއީ ހިންދު-އާރީ އާއިލާގެ މައި ބަސް ކަމުގައި ބެލެވޭ ސެންސިކިރުއްތް ބަސް ވެސް އެ އަކުރަކުން ލިޔާ އަކުރެވެ.
އަދަބިއްޔާތު[އުނިއިތުރު ގެންނަވާ]
ހިންދީ ބަހަކީ އަދަބިއްޔާތުގެ ރޮނގުގައި ވެސް ވަރަށް ކުރިއަރާފައިވާ ބަހެކެވެ. | {"font_size": 26, "bars": false, "add_random_text": true, "add_boxes": false, "apply_data_augmentation": false} | |
vrd-batch-1/image_96.png | ގޫގަލްގެ އަހަރީ ޑިވެލޮޕާސް ކޮންފަރެންސް "އައި/ އޯ ކޮންފަރެންސް"ގެ ޓިކެޓްތައް ބައިގަޑިއިރު ތެރޭ ވިކި މުޅިން ހުސްވެއްޖެ އެވެ. ގޫގަލްއާ ހަވާލާދީ މީޑިޔާ ރިޕޯޓްތައް ބުނާ ގޮތުން ޓިކެޓްތައް ވިއްކަން ފެށިތާ 28 މިނެޓް ހަމަވިއިރު ހުރިހާ ޓިކެޓެއް ޑިވެލޮޕަރުން ގަނެ ހުސްކޮށްފި އެވެ.
އައި/ އޯ ކޮންފަރެންސް އަކީ އަހަރަކު އެއްފަހަރު ޑިވެލޮޕަރުންނަށް ގޫގަލުން ހުޅުވާލާ ފުރުސަތެކެވެ. އޭގައި އެންޑްރޮއިޑަށާއި އެޗްޓީއެމްއެލް 5 އަށް ޑިވެލޮޕްކުރުން އޮވެ އެވެ. ގޫގަލް ކޮމިއުނިޓީގައި ހިމެނޭ އާންމު ދާއިރާތަކަށް ޚާއްސަކޮށްގެން ގޫގަލް ނެޓްވޯކުގައި ބޭނުންކުރުމަށް ޑިވެލޮޕަރުންނަށް ފުރުސަތު ހުޅުވިފައި އޮވެ އެވެ.
ވިޔަފާރީގެ އުސޫލުން އެންޑްރޮއިޑަށް ޑިވެލޮޕްކުރުމާއި އެޗްޓީއެމްއެލް 5 ވެބް އެޕްލިކޭޝަން ތަރައްގީކުރުމާއި ދަަރިވަރުންނަށް އުނގަންނައިދިނުމާއި އާންމު މުޖުތަމައު ހޭލުންތެރިކުރުވުން ވެސް އެޖެންޑާގައި ހިމެނެ އެވެ.
މި އަހަރު އައި/ އޯ ކޮންފަރެންސް ބާއްވަން ހަމަޖައްސާފައި ވަނީ ސެން ފްރަންސިސްކޯގެ މޮސްކޯން ސެންޓަރުގައި ޖޫން 27 ން 29 އަށެވެ. ޓިކެޓްގެ އަގު މި ފަހަރު ވަނީ ބޮޑުކޮށްފަ އެވެ. ރެޖިސްޓްރޭޝަން ފީއާ އެކު ޓިކެޓަކަށް 900 ޑޮލަރު ހޭދަކުރަން ޖެހެ އެވެ.
އެހާ އަވަހަށް ޓިކެޓްތައް ވިކި ހުސްވުމުން ގޫގަލްގެ އިންޖިނޭރުން ވެސް ތިބީ ޝޮކްޖެހިފަ އެވެ. ފަހަރުގައި އެންމެ ބޭނުން މީހާ އަށް ޓިކެޓެއް ނުލިބުމަކީ ވެސް އެކަށީގެންވާ ކަމެއް ކަމަށް ވިކް ގަންޑޮޓްރާ ވެސް ވަނީ ބުނެފަ އެވެ. ގޫގަލް ޕްލަސްގައި ވިކް ބުނެފައިވާ ގޮތުން ޓިކެޓްތައް ވިއްކަން ފެށިތާ މިނެޓެއް ވީއިރު ގޫގަލް ސާވާތައް ސިކުންތަކުން 6250 ކުއަރީސް ތަޖުރިބާކުރަމުން ދިއަ އެވެ. އޭނާ ސިފަކޮށްފައިވާ ގޮތުން ހޫނު ކޭކެއް ވެސް އެހާ އަވަހަކަށް ނުވިކޭނެ އެވެ.
"އައި/ އޯ ކޮންފަރެންސް އަށް އެހާ ބޮޑު ތަރުހީބެއް އޮތީތީ އަހަރެމެން މިތިބީ ތަލިން ކުޅުހިކިފައި" ވިކް ބުނެފައިވެ އެވެ. "ޓިކެޓަކަށް ބޭނުން ޖެހި ނުލިބި ތިބި މީހުން ހިތްދަތިކަމާއި ހަސަދަވެރިކަން ތަހަންމަލްކުރާނެ ކަން އަހަރެމެންނަށް އެނގޭ."
ސަމިޓަށް ވަދެލޭނެ ފުރުސަތު ނުލިބުނު ނަމަވެސް އައި/ އޯ ކޮންފަރެންސްގެ ކީނޯޓް ސްޕީޗް ލައިވްކޮށް ބެލޭނެ އެވެ. ވިކް ބުނެފައިވާ ގޮތުން ގޫގަލުން އެ އިވެންޓް ލައިވް ސްޓްރީމްކުރާނެ އެވެ. ދެން ހުރި ސެޝަންތައް ވެސް 24 ގަޑިއިރު ތެރޭ ބެލޭ ވަރު ކޮށްދޭނެ ކަމަށް ވަނީ ބުނެފަ އެވެ.
އެކަންތައްތައް އެގޮތަށް ހަމަޖެހުނު ކަމަށް ވިޔަސް ޓިކެޓެއްގައި އައި/ އޯ ކޮންފަރެންސް އަށް ވަންނަ ކޮންމެ މީހަކަށް ގޫގަލުން ހިލޭ ދޭ ދަބަސް އެހެން މީހުންނަކަށް ނުލިބޭނެ އެވެ. މިދިއަ އަހަރު އެ ދަބަހުގައި ސަމްސޮންގް ގެލަކްސީ ޓެބް 10.1 ވަނީ ބަހާފަ އެވެ. މި ފަހަރު ދަބަހުގައި ގޫގަލް ނެކްސަސް ޓެބްލެޓެއް އޮތުމަކީ ވެސް އެކަށީގެންވާ ކަމެއް ކަމަށް ބުނެވެ އެވެ. | {"font_size": 24, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_97.png | 26/6/2011ޤުރްއާން ޑޮޓް އެމްވީ އިތުރަށް ހަލުވި ކުރުން
މި ވެބްސައިޓް އިތުރަށް ހަލުވި ކުރުމަށްޓަކައި މިއަދު ވަނީ ގިނަ ބަދަލުތަކެއް ގެނެވިފައެވެ. އެގޮތުން އާޔަތްތަކާއި ސޫރަތްތައް ލޯޑް ކުރުމުގައި މުޅިޕޭޖް އެއްކޮށް ލޯޑްކުރުމުގެ ބަދަލުގައި ހަމައެކަނި އެއާޔަތް ނުވަތަ ސޫރަތް ލޯޑް ކުރެވޭނެއެވެ. އަލަށް މިގެނެވުނު ބަދަލާއެކު ސައިޓުގެ ޔޫއާރް އެލް ބޭނުންކޮށްގެން އާޔަތް ނުވަތަ ސޫރަތް ލޯޑް ކުރުމަށްވެސް ވާނީ ބަދަލު ގެނެވިފައެވެ.
25/2/2011ޤުރުއާން ޑޮޓް އެމްވީ ވަރޝަން ދޭއް ތަޢާރަފްކުރުން
މިވަރޝަންގައި ސައިޓުގެ ބައެއް ހިސާބުތައް ވަނީ ރިޑިސައިން ކުރެވި އަދި ކިޔާލަން ފަސޭ ގޮތަކަށް ސައިޓުގެ ފަރުމާ ބަދަލުކުރެވިފައެވެ.
23/2/2011ދިވެހި އަދި ޢަރަބި ފެންނަ ނުފެންނަ ގޮތަށް ހެދޭނެ ގޮތް ތަޢާރަފްކުރުން. އަދި އާޔަތް ޢަރަބި އަކުރުން ފެންނާނެ ގޮތް
މިވަސީލަތްތައް ބޭނުން ކުރުމަށް ސޫރަތެއް ބައްލަވަމުން ދާއިރު މެނޫގެ އެންމެ ވާތްފަރާތުގައިވާ ބަޓަންއަށް ފިތްތާލުމުން މި ވަސީލަތްތަކާ ބެހޭ ކޮންޓްރޯލްތައް ފެންނާނެއެވެ.
ސަމާލުކަމަށް: މިވަސީލަތްތައް އަދި މިވަނީ އަޖުމަ ބެލުމުގެ މަރުޙަލާއެއްގައެވެ. ވީމާ އެއްވެސް ކަހަލަ މައްސަލައެއް ދިމާވާނަމަ އަޅުގަނޑުމެންނަށް އެކަން އަންގަވައިދެއްވުން އެދެމެވެ.
22/11/2010ރެޖިސްޓަރ ކުރުމުގެ ޚިދުމަތް ތައާރަފް ކުރުން. ރެޖިސްޓަރ ކުރުމުން ކިޔަމުން ދާ އާޔަތް އޮޓޯއިން ސޭވް ކުރެވޭނެއެވެ. އަދި ލޮގިން ކުރުމުން އެންމެފަހުން ކިޔަމުން ދިޔަ އާޔަތް ލޯޑް ވާނެއެވެ.
5/11/2010ވަކި ވަކި އާޔަތް ބަލާއިރު އެރޯ ކީގެ ބޭނުން ހިފޭނެ ގޮތް ހެދުން. މިސާލަކަށް ://./1/2 ބަލާއިރު ކަނާތް ފަރާތުގެ އެރޯ ކީ އަށް ފިއްތުމުން ޖެހިގެން އިންނަ އާޔަތް ލޯޑް ވާނެއެވެ. އަދި ވާތް ފަރާތުގެ އެރޯއަށް ފިއްތުމުން ކުރީގެ އާޔަތް ލޯޑް ވާނެއެވެ.
4/11/2010ވަކި ވަކި އާޔަތް ނެވިގޭޓް ކުރެވޭނެ ގޮތްހެދުން
1/11/2010އާޔަތް ވަކި ވަކިން އޯޑިއޯ ޕްލޭކުރެވޭނޭ ގޮތް ހެދުން
30/10/2010ކިޔުންތެރިންގެ އެދިލެއްވުމުގެ މަތިން އިނގިރޭސި ތަރުޖަމާ ހިލާލީ އަދި މުޙްސިން ޚާން ގެ ތަރުޖަމާ އަށް ބަދަލުކުރުން
30/10/2010ކިޔުންތެރިންގެ އެދިލެއްވުމުގެ މަތިން ކަނާތްފަރާތުގައިވާ ސޫރަތްތަކުގެ ލިސްޓް ދިވެހި ބަހަށް ބަދަލުކުރުން | {"font_size": 26, "bars": true, "add_random_text": false, "add_boxes": false, "apply_data_augmentation": true} | |
vrd-batch-1/image_98.png | ހަށިދަމަނަ
ހަށިދަމަނަ (އިނގިރޭސި ބަހުން: ) އަކީ ހަށިގަނޑާ ބީރައްޓެހި މާއްދާއެއް (އެންޓިޖަން) ހަށިގަނޑަށް ވަނުމުން ދިފާޢީ ނިޒާމް އިން އުފައްދައިދޭ ރައްކާތެރިކުރުވަނިވި ޕްރޮޓީން އެކެވެ. ހަށިދަމަނަ ތަކަށް އިގިރޭސި ބަހުން އިމިޔުނޯގްލޯބުލިން އޭ ކިޔައެވެ. އެންޓިޖަން އެއް ހަށިގަނޑަށް އެހަށިގަނޑުން ބޭރުކޮށްލުމަށްޓަކައި ހަށިދަމަނަ އޭގައި ތަތްވެ އެނައްތާލުމުގެ މަސައްކަތް ފަށައެވެ. ތަފާތު ބަލިތައް ޖައްސާ އެކިވައްތަރުގެ ޖަރާސީމް ތަކާއި އެކިފާނޑުފާނޑުގެ ވިހަތަކާމެދު ހަށިގަނޑު ދެކޭނީ ހަށިގަނޑާއި ބީރައްޓެހި މާއްދާ ނުވަތަ އެންޓިޖަންއެއްގެ ގޮތުގައެވެ. | {"font_size": 25, "bars": false, "add_random_text": false, "add_boxes": false, "apply_data_augmentation": false} | |
vrd-batch-1/image_99.png | ސްޓްރޯކް ޖެހުން
ސްޓްރޯކް ޖެހުން (އިނގިރޭސި ބަހުން: ) އަކީ މުޅި ހަށިގަނޑުން ނުވަތަ ހަށިގަނޑުގެ ބަޔަކުން ބާރުކެނޑޭ ބައްޔެކެވެ. މިބައްޔަށް ބައެއް ފަހަރު ވާގިނެތޭ ބަލި ނުވަތަ ވާބަލި އޭވެސް ކިޔައެވެ. ލޭމައްޗަށް ދިއުމުގެ ސަބަބުން ސިކުނޑީގެ ލޭހޮޅިއެއް ފެޅުން ނުވަތަ ބެދުމަށް ބޭސްވެރިކަމުގެ ބަހުރުވައިގައި ކިޔަނީ ސްޓްރޯކް އެވެ. އަދި ބައެއް ފަހަރު ބްރެއިން އެޓޭކް ވެސް ކިޔައެވެ. ސްޓްރޯކްގެ ސަބަބުން ސިކުނޑީގެ ވަކި ހިސާބަކަށް ލޭގެންގޮސްދޭ ހޮޅި ބަންދުވެ އެހިސާބަށް ލިބެންޖެހޭ އޮކްސިޖަން އާއި ގުލްކޯޒް ނުލިބުމުގެ ނަތީޖާއަކީ ސިކުނޑީގެ ވަކި ހިސާބަކަށް ލޭނުލިބި އެހިސާބުގެ މަސައްކަތްހުއްޓި ސިކުނޑީގެ އެބައި މަރުވުން އެވެ. އަދި މިކަމަށް އަވަސް ފަރުވާ ނުދެވިއްޖެނަމަ އެގެއްލުމަކީ ރަގަޅު ނުކުރެވޭ ދާއިމީ ގެއްލުމަކަށް ވެދާނެއެވެ.
ފިހުރިސްތު
ވާގިނެތޭ ބަލީގެ ވައްތަރުތައް[އުނިއިތުރު ގެންނަވާ]
ވާގިނެތޭ ބަލީގެ ދެވައްތަރެއް ވެއެވެ. ފުރަތަމަ ވައްތަރަކީ ލޭހޮޅިއެއް ފަޅައިގެން ދިއުމުގެ ސަބަބުން ވާގިނެތޭ ބަލި ކުރިމަތިވުން ނުވަތަ ލޭފޭއްދުމުގެ ސަބަބުން ކުރިމަތިވާ ވާގިނެތޭ ބަލި (އިނގިރޭސި ބަހުން: ) އެވެ. ދެވަނަ ވައްތަރަކީ ސިކުނޑީގައި ގަނޑުލޭކޮޅެއް އުފެދުމުގެ ސަބަބުން ވާގިނެތޭ ބަލި ކުރިމަތިވުން ނުވަތަ ސިކުނޑީގައި ގަނޑުލޭކޮޅޭއް އުފެދުމުގެ ސަބަބުން ކުރިމަތިވާ ވާގިނޭ ބަލި (އިނގިރޭސި ބަހުން: ) އެވެ. މިދެ ހާލަތުގައި ވެސް ސިކުނޑިވަނީ އޮކްސިޖަން އަށް ފެންބޮވައިގެން ފައެވެ. ނަތީޖާއެއްގެ ސިކުނޑީގެ ސެލްތައް ހަލާކުވެ ސެލްތައް މަރުވުން ކުރިމަތި ކުރުވައެވެ.
މިލިޔުމުގައި 16ފެބުރުއަރީ 2010 ގެ ހަވީރު ނޫހުގައި ޑރ ޢަބުދު އުބައިދު ލިޔެފައިވާ ލިޔުމެއްގެ ބައެއް ހިމެނެއެވެ.
ސްޓްރޯކްގެ ދެވައްތަރެއް ވެއެވެ.
- ފުރަތަމަ ވައްތަރަކީ ލޭހޮޅިތަކުގެ ތެރޭގައި ގަނޑުއެތިކޮޅެއް އުފެދި އެއެތިކޮޅު ލޭހޮޅީގެ ތެރޭގައި ދަތުރުކޮށްފައި ގޮސް ސިކުނޑީގެ ލޭހޮޅިއެއްގެ ތެރޭގައި ތާށިވެ އެހޮޅި ބެދޭގޮތް ވުމެވެ. ގިނަ ފަހަރަށް މިފަދަ ގަނޑު އެތިކޮޅު އުފެދެނީ ކޮލެސްޓްރޯލް ގިނަވެ ލޭހޮޅިތަކުގެ ތެރޭގައި އަށަގަނެ( ކޮބަނޑި ގަނޑެއްގެ ސިފައިގައި ލޭހޮޅީގެ ތެރޭގައި ޖަމާވެ)އޭގެ އެތިކޮޅެއް އެތަނުން ނެއްޓި ލޭހޮޅިތަކުގެ ތެރޭގައި ދައުރުވާން ފެށުމުންނެވެ. މިވައްތަރުގެ ސްޓްރޯކަށް ދެވިފައިވާ ނަމަކީ އިސްކިމިކް ސްޓްރޯކް އެވެ. ސްޓްރޯކް ޖެހުމުގެ 80 އިންސައްތަ އަކީ މިވައްތަރުގެ ސްޓްރޯކްކަން ފާހަގަ ކުރެވެއެވެ.
- ސްޓްރޯކް ޖެހުމުގެ ދެވަނަ ވައްތަރަކީ ހީމޮރޭޖިކް ސްޓްރޯކް އެވެ. މިއީ ލޭގެ ޕްރެޝަރު މަތިވެ ސިކުނޑީގެ ލޭހޮޅިތައް ފަޅައިގެން ގޮސް ލޭއޮހޮރުމުގެ ސަބަބުން ސިކުނޑީގެ ބައެއް ހިސާބުތައް ފިތި އެތަނުން ކުރާ މަސައްކަތް ހުއްޓާލުން އެވެ. މިއީ ވެސް ލޭމައްޗަށްދާމީހުންނަށް ކުރިމަތިވާ ވަރަށް ނުރައްކާތެރި ޙާލަތެކެވެ.
ފެނިދާނެ އަލާމާތްތައް[އުނިއިތުރު ގެންނަވާ]
ވާގިނެތޭ ބަލި ޖެހުމުން ފެނިދާނެ އަލާމާތްތަކުގެ ތެރޭގައި ވާޙަކަ ދައްކަން އުދަގޫވުން ހިނގުމަށް އުދަގޫވުން އަދި ބައެއް އެހެނިހެން ކުދިކުދި ކަންތައްތައް ކުރަން އުދަގޫވުން ފަދަ ކަންތައްތައް ހިމެނެއެވެ. ލޭމައްޗަށްދިއުން ހުންނާތީ ބޭސް ބޭނުންކުރަމުންދާނަމަ ސްޓްރޯކެއް ޖެހުމުގެ އަލާމާތްތައް އެނގި އެކަމަށް ސަމާލުވުމަކީ މުހިއްމު ކަމެކެވެ. އަދި އެފަދަ އަލާމާތެއް ފެނިއްޖެނަމަ ލަސްނުކޮށް ޑޮކްޓަރަކާއި މަޝްވަރާކުރުމަކީ އެންމެ ބުއްދިވެރި ގޮތެވެ. ސްޓްރޯކެއް ޖެހުމުން ފެނިދާނެ އަލާމާތްތަކަކީ:-
- ކުއްލިއަކަށް ހަށިގަނޑުގެ އެއްފަރާތް ވާގިދަށްވެ އައްސިވާހެން ހީވުމާއި މޫނުގެއެއްފަޅިން ވާގިނެތޭހެން ހީވުން
- އެއްލޮލުގެ ނުވަތަ ދެލޮލުގެ ފެނުން ކުއްލިއަކަށް ދަށްވެ ނުވަތަ ފުސްވުން
- ކުއްލިއަކަށް ހަށިގަނޑުގެ އެއްފަރާތް ހަރަކާތްނުކުރެވި ވާވުން
- ކުއްލިއަކަށް އަނބުރައިގަންނަގޮތް ވުމާއި މޭނުބައިކުރުމާއި ހޮނޑުލެވުމާއި ބޮލުގައި ރިހުން
- ވާހަކަ ދައްކަން އުދަގޫވުމާއި ދައްކާވާހަކަ އޮޅުން ނުފިލުން
- ކާއެއްޗެތި ދިރުވަން އުދަގޫވުން
- ހަށިގަނޑުގެ ހަމަ ހިފެހެއްޓުން ގެއްލުމާއި އަތާއި ފައިގެ ކޯޑިނޭޝަން ގެއްލުން
- ހިނދުކޮޅަކަށް ނަމަވެސް ހޭނެތުން
- ކުއްލިއަކަށް ވާނުވާނޭނގި ހައިރާންކަމެއްގެ ތެރެއަށް ގެއްލުން
ފަރުވާ[އުނިއިތުރު ގެންނަވާ]
ސްޓްރޯކެއް ޖެހުމަކީ ކުއްލި ޙާލަތެކެވެ. ވުމާއެކު ވީހާވެސް އަވަހަށް ފަރުވާ ދެވޭނެ ހިސާބަކަށް ބަލިމީހާ ގެންދިއުމަކީ ކުރަންޖެހޭނެ ކަމެކެވެ. ފަރުވާ ދިނުން ލަސްވެ ގިނައިރުވީ ވަރަކަށް ކުރީގެ ހުރި ފުރިހަމަ ޞިއްޙަތަށް އެނބުރި ދިއުމުގެ ފުރުޞަތު ހަނިވާނެއެވެ. ކުރިން އިޝާރާތްކުރި އަލާމާތްތައް ފާހަގަކުރެވޭނަމަ ލަސްނުކޮށް ހޮސްޕިޓަލަށް ގެންދެވޭނެގޮތެއް ހަމަޖެހިފައި އޮންނަންވާނެ އެވެ. އިމަޖެންސީ ޙާލަތްތަކުގައި ގުޅާނެ ނަންބަރާއި އަދި އެމްބިޔުލެންސް ޚިދުމަތަށް އެދޭނެގޮތް މިފަދަ ބަލިމީހުންނަށް ކުރިއްސުރެ އެނގިފައި އޮންނަންވާނެ އެވެ. ހޮސްޕިޓަލަށް ގެންދިއުމުގެ ކުރިން ބަލިމީހާގެ ހާލަތު ބެލުމުގައި ނޭވާލާތޯއާއި ލޭދައުރުކުރޭތޯ އާއި ހޭހުރިތޯ ބަލައި މިފަދަ ކަމެއްގައި މައްސަލައެއްވާނަމަ އަވަސްފަރުވާ ދޭންވާނެއެވެ. ހޮސްޕިޓަލަށް ގެންދިއުމަށްފަހު ބަލިމީހާގެ ނޭވާލުމާއި ހިތުގެ ވިންދު އަދި ލޭދައުރުވުން ހަމައަކަށް އެޅުވުމަށްފަހު ބޮލުގެ ސީޓީ ސްކޭން ހެދުމަކީ މިފަދަ ކަމެއް ދެނެގަތުމަށްޓަކައި ކުރާނެ ޓެސްޓެވެ. މިޓެސްޓްގައި ސިނކުޑީގެ ތެރެއަށް ލޭއޮހޮރިފައިވާނަމަ ނުވަތަ ވަކިހިސާބަކަށް ލޭގެންގޮސްދިނުން ހުއްޓި އެހިސާބުގެ މަސައްކަތް ހުއްޓިފައިވާނަމަ އެކަން ދެނެގަނެވޭނެ އެވެ. އެއަށްފަހު ޑޮކްޓަރަށް ފެންނަ އެންމެ ރަގަޅު ގޮތަކަށް ބަލިމީހާގެ ހަގީގީ ފަރުވާ ފަށާނެއެވެ. އާންމު ގޮތެއްގައި ސްޓްރޯކް ޖެހުމުން ދޭނީ ބޭހުގެ ފަރުވާ އެވެ. މިކަހަލަ ހާލަތެއްގައި ސިކުނޑީގެ އޮޕަރޭޝަނެއް ކޮށް އެތަނުގައިވާ ލޭތަން ނެރުމަކީ ކުރާނެ ކަމެއް ނޫނެވެ. މިހާތަނަށް އެނގިފައިވާ ގޮތުގައި ސްޓްރޯކް ޖެހިގެން ސިކުނޑީގެ ތެރެއަށް ލޭއެޅިފައިވާ މީހުން ވަގުތުން އޮޕަރޭޝަން ކުރުމަކީ ބަލިމީހާގެ އެހާލަތަށް އެއްވެސް ލުޔެއް ލިބޭކަމެއް ނޫނެވެ. ވުމާއެކު މިފަދަ މީހުންނަށް ފަރުވާކުރަނީ ހާލު ދެރަނަމަ އައިސީޔޫގައި ބާއްވައި ބޭސްދީގެންނެވެ. މީގެ ތެރޭގައި ލޭގެ ޕްރެޝަރު ދަށްކުރުމަށް ދޭބޭހާއި ސިކުނޑީގެ ޕްރެޝަރު ދަށްކުރުމަށް ދޭ ބޭސްތައް ހިމެނެއެވެ. އަދި ފިޓްޖެހުން މަނާކުރަން ދޭ ބޭސް ވެސް ހިމެނެއެވެ.
ރައްކާތެރިވުމަށް ކުރެވިދާނެ ކަންތައްތައް[އުނިއިތުރު ގެންނަވާ]
- ލޭގެ ޕްރެޝަރު ކޮންޓްރޯލްކޮށްފައި ބެހެއްޓުން : ޑޮކްޓަރު ދީފައިވާ ޕްރެޝަރުގެ ބޭސް ބޭނުންކުރުން ހުއްޓާލުމަކީ މިފަދަ މައްސަލަ ދިމާވުމުގެ އެންމެ ބޮޑު އެއް ސަބަބެވެ. ބައެއް ބަލިމީހުންނަށް ޑޮކްޓަރު ދޭ އިރުޝާދު ރަގަޅަށް އޮޅުން ނުފިލާކަން ފާހަގަކުރެވެއެވެ. އަދި އުމުރުން ދުވަސްވީ ބައެއް މީހުންނަށް މިފަދަ ބޭހެއް ކާންޖެހުމުގެ މުހިއްމުކަން ކިޔާނުދީ އޮތުމަކީ ވެސް މިކަންކަން ކުރިމަތިވުމުގެ އެއް ސަބަބެވެ.
- ސިކުނޑިއާއި ބޮލަށް ލޭގެންގޮސްދޭ ލޭހޮޅިއެއްގައި މައްސަލަ ދިމާވެފައިވާ މީހުން ޑޮކްޓަރުގެ ފަރުވާ އަށް ފަރުވާކުޑަ ނުކޮށް ހުއްޓާނުލާ ފަރުވާ ކުރިޔަށް ގެންދިއުން
- ހަށިގަނޑުގެ ބަރުދަން މައްޗަށްދިޔަނުދީ ކޮންޓްރޯލް ކުރުމާއެކު ކަސްރަތުކުރުން
- ހަކުރު ބައްޔަށް ބޭސް ބޭނުންކުރާނަމަ ހަކުރު ކޮންޓްރޯލްގައި ބެހެއްޓުން
- ހިތުގެ ބަލިތަކަށް ވަކިން ޚާއްޞަކޮށް ހިތުގެ ވިންދުގައި މައްސަލަތަކެއް ދިމާވާ މީހުންނަށް ކުރާ ފަރުވާ ތަކުގައި އިހްމާލްނުވެ ޑޮކްޓަރުގެ އިރުޝާދުގެ ދަށުން ބޭސްކުރަމުން ގެންދިއުން
- ދުންފަތުގެ އިސްތިއުމާލުކުރާނަމަ އެކަން ވަގުތުން ހުއްޓާލުން
- ކޮލެސްޓްރޯލް މަތިވެފައިވާ މީހުން އެކަން ކުޑަކުރުމަށް ބޭސް ބޭނުންކުރުން | {"font_size": 24, "bars": false, "add_random_text": false, "add_boxes": false, "apply_data_augmentation": true} |